Eugenia Olariu 
Iulia Lazăr Doina Angelica Aramă 


FILOSOFIE 


Manual pentru clasa a XII-a 


Tip B 


Filiera TEORETICĂ - profilul umanist 
specializările filologie şi ştiinţe sociale 


EDITURACD PRESS 


Editor: Costin DIACONESCU 

Redactor-şef: Carmen BIRTA 

Redactor: Aura GIGĂ 

Tehnoredactor: Banu GHEORGHE 

Corectură: Andreea OPREA 

Referențţi ştiinţifici: Prof. univ. dr. Constantin CUCOŞ 
Prof. gr. I Elena Florina OȚET 


Coperta: Banu GHEORGHE 


Editura CD PRESS 

Bucureşti, Str. lenăchiță Văcărescu nr. 18, sector 4 
Cod 040157 

Tel.: (021) 337.37.17, 337.37.27, 337.37.37 

Fax: (021) 337.37.57 

e-mail: office@cdpress.ro 


©Copyright CD Press, 2007 
Descrierea CIP a Bibliotecii Naționale a României 


OLARIU, EUGENIA 

Filosofie : Tip B, Filiera teoretică şi vocațională : manual 
pentru clasa a XII-a / Eugenia Olariu, Iulia Lazăr, Doina Angelica 
Aramă. - Bucureşti : CD PRESS, 2007 

ISBN 978-973-1760-41-4 


I. Lazăr, Iulia 
II. Aramă, Doina Angelica 


1(075.35) 


Manualul a fost aprobat prin Ordinul Ministrului Educației, Cercetării şi Tineretului nr. 1561/84 din 
23.07.2007, în urma evaluării calitative şi este realizat în conformitate cu programa analitică aprobată 
prin Ordin al Ministrului Educaţiei şi Cercetării nr. 5959/22.12.2006 


ARGUMENT 


Manualul de filosofie pe care vi-l propunem se adresează elevilor de clasa a XII-a, profil umanist, 
specializările filologie şi ştiinţe sociale. El este realizat în conformitate cu programa în vigoare, corespunzând 
pe deplin Curriculum-ului şcolar pentru Filosofie, aprobat prin Ordinul ministrului educaţiei şi cercetării 
nr. 5959/22.12.2006. 

În realizarea lui, prin întregul material propus, s-a ţinut cont de competențele generale prevăzute în 
programă şi de faptul că aceste competenţe generale (dar şi cele specifice) pe care trebuie să le formeze 
procesul de predare-învăţare a Filosofiei au la bază şi promovează valori şi atitudini specifice (gândire 
critică şi divergentă, disponibilitate pentru dialog şi dezbatere, curiozitate şi interes pentru studiul filosofiei, 
coerență şi rigurozitate în gândire şi acțiune, conştientizarea identității personale, acceptarea diversității 
şi valorizarea pozitivă a diferenţelor, solidaritate şi asumarea responsabilităţii faptelor personale). S-au 
luat în calcul, de asemenea, necesitatea cuprinderii integrale a conținuturilor obligatorii ale învăţării, în 
manual fiind abordate, astfel, cele şase mari teme de studiu propuse: Omul, Morala, Politica, Cunoaşterea, 
Existenţa şi Filosofia (fiecare structurată conform cerinţelor). 

Faptul că manualul se adresează unor categorii diferite de elevi, care dispun de un buget de timp 
inegal pentru studiul Filosofiei, a determinat necesitatea de a marca special, cu asterisc (*), conținuturile 
obligatorii numai pentru filiera teoretică, profilul umanist, specializarea ştiinţe sociale. 

Totodată, întrucât am dorit să răspundem tuturor cerințelor şi nivelurilor de preocupare (inclusiv ale 
celor pasionați de Filosofie), am suplimentat conţinutul manualului, oferind un volum considerabil de 
texte, informații şi referinţe. În condiţiile respectării conținuturilor care au caracter obligatoriu şi 
ținând cont de particularităţile fiecărei situaţii în parte, cadrele didactice şi elevii au libertatea de a 
selecta elementele suplimentare pe care le doresc. 

În rest, manualul de față propune tuturor elevilor să se orienteze către filosofie cu spiritul deschis şi 
sincer. Treziţi în faţa acestei noi provocări (iar filosofia este, cu adevărat, o provocare), acum, în clasa a 
XII-a, mulţi se vor întreba mai mult sau mai puţin încruntaţi: Ce este filosofia? şi De ce o studiem?, Cu ce 
ne ajută?. Sunt întrebări dificile, la care nu putem da un răspuns simplu, rapid şi complet, precum ne-am 
dori. Celor care şi le adresează, nu ne rămâne decât să le sugerăm să încerce, cu încredere şi deschidere, 
să afle aceste răspunsuri (şi încă multe altele, care vor apărea inevitabil), parcurgând manualul de faţă. Cu 
cât se vor lăsa conduşi de acea iubire de factură nouă, pe care o vor descoperi în fiecare dintre rândurile 
lui (iubirea de înțelepciune), cu atât mai clar le va fi că au şi aflat o parte dintre răspunsurile căutate. E 
important, însă, să-şi dorească să le afle. 

Putem să le spunem, în plus, că, atunci când te îndrepți către filosofie, primul lucru care contează 
este chiar plecarea însăşi, iar atunci când te întrebi, când problematizezi, esenţială este chiar acțiunea de a 
problematiza. Totul este, cum spunea şi Constantin Noica în Jurnal filosofic, să vii aici cu dragoste. În rest, 
Ce este filosofia, asta ai s-o înveţi pe drum (subl. n.). 

Asta propune adolescenților umanişti manualul de faţă: să îşi lase spiritul liber să întrebe şi să se 
întrebe, să se lase cuprinşi de bucuria unei iubiri cu totul aparte şi să se înfrupte, fără teama de a greşi în 
vreun fel, din zestrea de înțelepciune lăsată nouă de marii gânditori, din frumuseţea şi adâncimea ideilor lor, 
pentru a ieşi, cu fiecare pas, un pic mai bogaţi, un pic mai înţelepţi, un pic mai ... oameni. 

Filosofia e liberă de obligaţii, spune acelaşi Noica, în jurnalul său, de aceea, o putem începe de 
oriunde. Inclusiv (sau, poate, mai ales) din acest manual. 

9 n încercarea de a găsi OMUL, Diogene din Sinope* umbla ziua, 
în amiaza mare, cu o lumânare în mână, pe străzile Atenei. El anunţa, 
prin gestul său simplu şi direct, o temă de cercetare de o perenitate şi 
o profunzime de neegalat în filosofie: OMUL. 


Omul este considerat, în sens general, o fiinţă vie, dotată cu rațiune 
(conştiinţă), o ființă constituită ca personalitate, care a cunoscut o 
evoluţie istorico-politică menită să-i confere unicitate. Din perspectivă 
filosofică, în ciuda numeroaselor încercări de a-i surprinde „natura ” Di 


sau „menirea ”, omul apare ca o realitate extrem de complexă, a cărei 
esență nu poate fi surprinsă într-o definiţie. 

De aceea, la intrebarea „Ce este omul? ”, ca şi la întrebările 
conexe acesteia („În ce constă specificul naturii umane?”, „Are viaţa 
omului vreun sens? ”, „Este cultura experienţa privilegiată a omului ?”), 
răspunsurile sunt extrem de diferite. Un întreg domeniu de cercetare, 
constituit în sânul filosofiei şi considerat (datorită importanței obiectului 
de studiu) drept nucleu al acesteia, antropologia filosofică *, şi-a asumat 
sarcina, dar şi privilegiul de a se ocupa cu cercetarea omului. 


I.1. PROBLEMATICA NATURII UMANE 


Termenul de natură umană vizează ansamblul caracteristicilor care definesc 
ființa umană, exprimând, astfel, esența umană şi diferenţiind-o de cea a altor ființe. 
Cu tot efortul de a-l defini într-o manieră cât mai clară şi completă, nimeni nu a reuşit 
să-i surprindă omului, cu adevărat, esența; poate doar acei gânditori ai filosofiei antice 
greceşti şi orientale, care au stabilit — într-o afirmaţie mult prea generală pentru a putea 
fi luată în seamă — că omul este un zeu. 

Dincolo de această încercare, o analiză a răspunsurilor date la întrebarea Ce 
este omul? ne oferă un tablou foarte variat, subliniind dificultatea surprinderii esenței 
umane într-o singură definiție. 

Astfel, unele răspunsuri surprind doar aspecte accidentale ale omului, putând 
fi catalogate cel mult ca hazlii şi neinspirate: ființă bipedă fără pene şi cu unghii late 
(Platon), animalul care fabrică încălțăminte (Bacon) sau făptura care se plictiseşte 
(Goethe). 

Altele, reliefând aspecte esențiale, definitorii, au un grad mai mare de relevanță şi 
de acceptare, arătând cum, în ciuda faptului că omul aparține, totuşi, liniei de evoluţie 
a animalelor, el se deosebeşte hotărâtor, încă din momentul apariției sale în lume, 
de toate celelalte viețuitoare, prin anumite semne distinctive. Astfel, omul este un 
homo sapiens, o fiinţă a cărei capacitate de a cugeta (facilitată de sufletul său aparte 
în Univers) rivalizează doar cu cea a Creatorului; este un zoon logon echon, o fiinţă 
Ce Ma) dotată cu vorbire şi cu gândire; este un zoon politikón*, o ființă socială, capabilă a 
supranumit Diogene Cinicul. Este 2 S€ Supune unor reguli; este un homo Jaber*, o ființă care construieşte unelte; este un 
o figură emblematică a filosofiei | Joo aestimans, o ființă capabilă să dea valoare lucrurilor; este un homo ludens şi un 
cinice (filosofie care se originează în homo stultus, o ființă care se joacă şi care îşi permite şi neruşinarea sau ... starea de 
concepția lui Socrate și care amplifică f nebunie, chiar prostie — pentru a evidenția, prin contrast, paleta largă de posibilități de 
disprețul acestuia față de bunurile f| expresie, de care numai el dispune; este, în ultimă instanță, singura ființă capabilă de o 


materiale). - | conduită dezinteresată, de o atitudine altruistă. 

*Diogene din Sinope - filosof 


Capitolul | - Omul 


1.1.1. Omul este altceva decât corpul său 


Preocupările pentru identificarea naturii umane nu sunt de dată recentă 
(deşi, ca direcție programatică, se acceptă că antropologia filosofică începe abia 
în secolul al XX-lea). Ele încep încă din Antichitate, devenind cu totul clare, 
explicite odată cu Socrate* (cel care a aşezat în centrul tuturor interogațiilor 
omul, nu natura sau cosmosul), prin interesul manifestat în mod constant faţă de 
om şi față de comportamentul acestuia, prin invitaţia adresată omului de a-şi cunoaşte 
exact esența, de a se cunoaşte pe sine. Preluând de pe frontispiciul templului de la 
Delphi cunoscuta maximă Cunoaşte-te pe tine însuţi], Socrate îndeamnă omul să se 
orienteze către propria gândire, către propria conştiinţă şi să încerce să-şi domine, 
prin cunoaştere, propriul eu. Socrate are marele merit de a fi găsit un fundament 
antropologic în conceptul de suflet — înţeles ca eu conştient, ca personalitate morală şi 
intelectuală. Omul este altceva decât propriul corp: este cel care comandă corpului 
— acesta din urmă neputând să-şi comande sieşi. 

Fundamentul antropologic identificat de Socrate va servi drept reper — direct 
sau indirect — multor concepţii referitoare la natura umană. De exemplu, cel care 
i-a fost discipol, Platon*, îşi propune la rându-i să ajungă, printr-un examen 
logic, la descoperirea a ceea ce este omul în realitate. Platon îl consideră pe 
acesta drept o ființă înzestrată cu rațiune, drept cel care, orientându-şi privirea 
spre sine, descoperă că sufletul (şi nu corpul) conferă specificitate (căci sufletul 
este cel în care se găsesc „zeul şi cugetarea”, sufletul fiind asemenea cu ce este 
divin, nemuritor, inteligibil, simplu, indisolubil, veşnic acelaşi, veşnic asemenea 
lui însuşi). 

Reiese de aici că omul a conştientizat de timpuriu originalitatea sa deci- 
sivă, demnitatea sa particulară, conferită de apartenenţa sa la o altă realitate, 
superioară celei contingente, neesenţiale, căreia îi aparțin celelalte fiinţe. Pe 
urmele lui Platon, Augustin* identifică originea demnității umane atât în suflet 
(omul interior, căruia i se datorează capacitatea de a ajunge la esenţă), cât şi în 
creația sa originară, ca o fiinţă privilegiată: oglindă a unităţii reprezentate, în 
Dumnezeu, de Trinitate. 


Texte 


Sufletul e «asemenea cu ce este divin, nemuritor, inteligibil» 

„— Cercetează acum, Kebes, şi mai departe; vezi, dacă din tot ce-am spus nu 
urmează că sufletul e asemenea cu ce este divin, nemuritor, inteligibil, 
simplu, indisolubil, veşnic acelaşi, veşnic asemenea lui însuşi; corpul, în totul 
asemenea cu ceea ce este omenesc, muritor, neinteligibil, multiform, supus 
descompunerii, veşnic schimbător, niciodată asemenea cu el însuşi. Oare, 
amice Kebes, faţă de acestea putem spune ceva în stare să le răstoarne ca 
neexacte? 

— Nu putem.” 

„— Dacă este aşa, atunci sufletul, ieşind cu astfel de însuşiri din corp, se duce spre 
ceea ce este asemenea cu el: spre imperceptibil, sfânt, nemuritor, înţelept. 
Ajungând acolo, devine fericit şi în afară de orice rătăcire, neştiinţă, temeri, 
pasiuni sălbatice şi orice alte păcate omeneşti. Tocmai cum se spune despre 
cei iniţiaţi, el va trăi o întreagă veşnicie împreună cu cei veşnici. Putem susţine 
asta, Kebes? Sau altceva? 


dë 


[] 


“antropologie (din gr. anthropos, om) 
— studiul omului, în general; 
ansamblul disciplinelor care 
studiază omul. 


*antropologia filosofică - curent 
de studii antropologice; studiul 
filosofic al omului care, de- 
pășind fărâmițarea diferitelor 
abordări științifice individuale, 
încearcă să-l cuprindă pe om în 
întregul său. 


* homo faber (lat. homo, om și faber, 
meșteșugar, artizan) — omul 
meșteșugar; ființă care fabrică 
unelte. 


*zóon politikn (din gr. zóon, ani- 
mal; polis, cetate) — animal al 
cetății; ființă socială. 


* Socrate (470-399 î.Hr.) - filosof 
grec. Deși nu a scris nimic, filosofia sa 
este cunoscută datorită faptului că 
Platon, discipolul lui, La transformat 
în personajul principal al majorității 
dialogurilor sale. Este un autentic 
inițiator al demersului filosofic, fiind 
profund interesat de problemele uma- 
ne și de cele etice. Oracolul de la 
Delphi La proclamat ce/ ma; înțelept 
din cetate. 


"Platon (427-347 î.Hr.) — filosof 
grec, discipol al lui Socrate. Opera 
sa este alcătuită, în principal, din 
dialoguri: Republica, Apologia lui 
Socrate, Gorgias, Menon, Fedon. 


“> Tlustrează, printr-un exem- 
plu simplu, concepția lui Au- 
gustin referitoare la diferențele 
dintre omul interior şi omul ex- 
terior. 


* Augustin — filosof creștin, cel mai 
vestit dintre Părinţii Bisericii latine 
(354-430). Opere principale: Confesiuni, 
Cetatea lui Dumnezeu, Despre Trinitate. 

— Putem, pe Zeus, zise Kebes. 

— Dacă însă sufletul iese din corp pângărit, necurat şi ca unul care, fiind împreună 
cu trupul, l-a îngrijit, l-a iubit, a fost încântat de el, de poftele şi plăcerile lui; 
dacă sub înrâurirea acestora sufletul a ajuns să creadă că nimic altceva nu 
există în realitate decât ce este trupesc, ce se poate atinge sau vedea, ceea ce 
bea şi mănâncă şi se foloseşte de plăcerile amorului; dacă, pe de altă parte, 
acest suflet s-a deprins să urască, să se teamă, să fugă de ce este întunecat 
pentru ochi, de ce este neperceptibil prin simţuri, de ce este numai inteligibil, 
şi doar prin filosofie cu putinţă de lămurit, crezi că un astfel de suflet se poate 
despărţi de trup, singur şi cu desăvârşire curat? 

— Cu niciun chip, răspunse Kebes. 

— Dimpotrivă, cred că iese îngreuiat cu părticele trupeşti, rămase din atingerea şi 
împreunarea lui cu trupul; căci s-a făcut aproape de aceeaşi fiinţă cu el, din 
cauza convieţuirii şi grijii pe care a purtat-o faţă de trup... .” 


(Platon, Fedon) 


Sufletul - omul interior - singura cale către esență 

„Tu, însă, Doamne, mă judeci pe mine, pentru că, deşi «nimeni dintre oameni nu 
ştie cele ce sunt ale omului, decât duhul omului, care este în el», totuşi este 
ceva al omului pe care nu-l ştie nici chiar spiritul omului care este în el însuşi; 
Tu, însă, Doamne, le ştii pe toate ale lui, Tu Care l-ai făcut.” 

„Şi ce este acest Dumnezeu? 

Am întrebat pământul şi mi-a răspuns: «Nu sunt eu» şi cele ce sunt pe pământ mi-au 
răspuns acelaşi lucru. Am întrebat şi marea şi străfundurile şi târâtoarele sufletelor 
vii [...], adierile care suflă [...], cerul, soarele, luna şi stelele şi îmi răspund «Nici noi 
nu suntem Dumnezeul pe Care-L-cauţi». Şi am zis tuturor acestora care înconjoară 
uşile trupului meu: spuneţi-mi despre Dumnezeul meu, ceea ce nu sunteţi voi, 
spuneţi-mi ceva despre El. Şi au exclamat cu voce mare: «El ne-a făcut pe 
noi». Întrebarea mea era cercetarea mea şi răspunsul lor era frumuseţea lor. 

Şi m-am îndreptat către mine şi mi-am zis: «Şi tu, cine eşti?». Şi am răspuns: «Eu 
sunt un om». Şi iată trupul şi sufletul în mine îmi sunt mie la îndemână, unul 
exterior, altul interior. Care dintre ele este acela unde ar fi trebuit să cauţi pe 
Dumnezeul meu, pe Care-L căutasem prin mijlocirea trupului de la pământ 
până la cer, până unde am putut să trimit crainici razele ochilor mei? Dar este 
mai bun ceea ce este interior. Şi, în adevăr, Lui îi aduceau veşti crainici trupeşti, 
ca unui stăpân şi judecător, despre răspunsurile cerului şi ale pământului şi 
ale tuturor celor care nu sunt în el, care zic: «Nu suntem noi Dumnezeu». Şi: 
«EI ne-a făcut». Omul interior le-a cunoscut prin serviciul omului exterior. Eu, 
omul interior le-am cunoscut, eu, eu sufletul, prin simţurile trupului meu. Am 
întrebat zidirea lumii despre Dumnezeul meu şi mi-a răspuns: «Nu sunt eu, ci 
El m-a făcut».” 

„Şi iată îmi apare ca prin ghicitură Treimea, adică Tu, Dumnezeul meu, pentru 
că Tu, Părinte, la începutul înţelepciunii noastre, care este înţelepciunea 
Ta, născută din Tine, egală şi împreună veşnică cu Tine, ai făcut cerul şi 
pământul. [...] 

Şi înţelegem deja pe Tatăl în cuvântul « Dumnezeu», Care le-a făcut pe acestea, şi 
pe Fiul în cuvântul «Inceput», în Care a făcut acestea, şi crezând că Treimea 
este Dumnezeul meu, aşa cum credeam, căutam, o căutam în sfintele cuvinte 
ale Lui şi iată «Duhul Tău se purta peste ape». Şi iată Treimea, Dumnezeul 
meu, Tatăl, Fiul şi Duhul Sfânt, Creator al oricărei creaturi.” 

„Aş vrea ca oamenii să cugete aceste trei lucruri în ele însele. Cu totul altceva sunt 
aceste trei lucruri decât acea Treime, dar le spun ca ei să se exercite şi să 
dovedească şi să simtă cât de departe sunt. 

Susţin, încă, că aceste trei lucruri sunt: a fi, a cunoaşte, a voi. Căci eu sunt şi ştiu şi 
voiesc, eu sunt ştiind şi voind şi ştiu că eu sunt şi că vreau să ştiu şi să fiu. 

Aşadar, să vadă, cine poate, în aceste trei lucruri cât de nedespărţită este viaţa şi o 
singură viaţă şi o singură minte şi o singură fiinţă ... P 


(Augustin, Confesiuni) 

Capitolul | - Omul / 


I.1.2. Omul - definit prin ca itatea de a cugeta 


Dacă Augustin, plecând de la evidența că dispune de un suflet cu caracteristici 
proprii, specifice, diferite de ale corpului, ajunge să găsească în reculegerea 
interioară calea către esență (Dumnezeu), R. Descartes*, plecând de la aceeaşi 
dihotomie corp-suflet (res extensa şi res cogitans), ajunge la o altă concluzie: o 
singură certitudine nemijlocită poate urma acestui demers, şi anume certitudinea 
de sine (cuget, deci exist). Întrebării Cine sunt eu?, Descartes îi răspunde: Cel 
care gândeşte (Je suis une chose qui pense). În lucrarea „Despre liberul arbitru”, 
Augustin întrebuințase, înaintea lui Descartes, un mod de argumentare similar: 
Deci sunt şi cunosc şi voiesc; sunt [ceva] care ştie şi vrea, şi ştiu că exist, că 
voiesc şi voiesc să fiu şi să ştiu. Descartes are marele merit, însă, de a se fi 
descoperit pe sine ca gândire; din luciditatea gândirii (care gândeşte că gândeşte), 
el extrage evidenţa existenţei de sine: Cogito ergo sum. Corpul, deşi important şi 
— în realitate — strâns legat de suflet, este doar o substanță divizibilă, caracterizată 
prin întindere, un lucru a cărui existenţă nu este deloc certă şi în lipsa căruia omul 
nu îşi pierde esența. 

Alcătuit din corp şi suflet, omul este, şi la Pascal*, o ființă definită tot prin 
cugetare. Însă, până la a-i evidenția măreţia cugetării, Pascal reliefează caracterul 
divizat şi contradictoriu al omului. Pe urmele unor filosofi care exacerbaseră fie 
latura divină a fiinţei umane (Epictet), fie latura telurică a acesteia (Montaigne), 
Pascal afirmă că, nici înger, nici bestie, omul înmănunchează în ființa sa laturi şi 
tendinţe opuse, fiind exponent, deopotrivă, al decăderii şi al grandorii. Dincolo 
de mizeria condiţiei sale, de deşertăciunea şi de zădărnicia proprii existenței lui, 
omul îşi găseşte demnitatea şi măreția în cugetare. Gândirea (deschisă spre infinit 
şi spre viaţă veşnică) îi conferă — în măsura în care omul este capabil să mediteze 
asupra propriei sale condiţii nefericite şi mizere — o demnitate inegalabilă. Omul 
este o trestie, dar este o trestie gânditoare. 


Texte 


Eu sunt «un lucru care gândeşte» 

„Eu sunt, eu exist: aceasta este sigur; dar pentru cât timp? Anume, atâta timp 
cât gândesc; căci se poate, probabil, întâmpla ca, dacă aş înceta să gândesc, 
să încetez în acelaşi timp de a fi sau de a exista. Nu admit nimic acum care 
să nu fie cu necesitate adevărat: aşadar, vorbind cu toată precizia, nu sunt 
decât ceva care gândeşte, adică un spirit, un intelect sau o rațiune, care sunt 
termeni a căror semnificaţie îmi era necunoscută înainte. [...]. Nu sunt deloc 
acest ansamblu de membre, care este numit corpul omenesc... .” 

„Dar ce sunt eu, aşadar? Un lucru care gândeşte. Ce este acest ceva care gândeşte? 
Prin urmare, ceva care se îndoieşte, care înţelege, care afirmă, care neagă, 
care vrea, care nu vrea, care îşi imaginează şi care simte. [...] Există oare ceva 
din toate acestea care să nu fie tot atât de adevărat ca şi faptul că este sigur 
că eu sunt şi că exist, chiar dacă aş dormi întotdeauna şi chiar dacă acel care 
mi-a dat fiinţa s-ar servi de toate forţele sale pentru a mă amăgi. La fel, există 
oare măcar unul dintre aceste atribute care să poată fi deosebit de gândirea 
mea sau despre care să se poată spune că este separat de mine însumi? Căci 
este de la sine atât de evident că eu sunt acela care se îndoieşte, care înţelege 
şi care doreşte, încât nici nu este necesar aici de a adăuga ceva pentru a 
explica. Şi eu am, cu siguranţă, şi puterea de a-mi imagina: căci, chiar dacă 

"Reng Descartes (1596-1650) 
— filosof, matematician și fizician francez. 
Opere principale: Meditatii metafizice, 
Discurs asupra metodei, Tratat despre 
pasiuni. 


E i lmi A 
= Tlustrează, prin referire la 
câte o situație concretă de viață, 
concepțiile lui R. Descartes şi 
B. Pascal referitoare la consi- 


derarea cugetării ca definitorie 
pentru natura umană. 


„Ce să cred, însă, acum, când 


presupun că un anumit spirit 
înșelător [...] m-a amăgit în toate 
pe cât a putut și cu tot dinadinsul? 
Că, poate, cuget? Aici aflu ce-mi 


| trebuie: e cugetarea; doar ea nu 


poate să se desprindă de mine.” 
(R. Descartes, Meditaţii metafizice) 


*Blaise Pascal — filosof, mate- 
matician și fizician francez (1623- 
1662). Opere principale: Provinciale, 
Cugetări. 

s-ar putea întâmpla [...] ca lucrurile pe care le imaginez să nu fie adevărate, 
totuşi, această putere de a imagina nu încetează de a fi în mine în mod real, 
şi face parte din gândirea mea. În sfârşit, eu sunt acela care simte, adică acela 
care primeşte şi cunoaşte lucrurile ca prin organele de simţ, pentru că, în fapt, 
eu văd lumina, aud zgomotul, resimt căldura. Dar mi se va spune că aceste 
aparenţe sunt false şi că eu dorm. Fie şi aşa; totuşi, cel puţin, este foarte sigur 
că mi se pare că văd, că aud şi că mă încălzesc; şi aceasta este ceea ce în mine 
se numeşte propriu-zis: a simţi, iar aceasta, luată astfel cu toată precizia, nu 
este nimic altceva decât a gândi. Fapt de la care încep să cunosc cine sunt, cu 
un pic mai multă lumină şi distincţie decât mai înainte.” 

„Dar, în sfârşit, iată-mă revenit pe nesimţite acolo unde voiam; căci, deoarece este 
un lucru care îmi este cunoscut în prezent, şi anume că, la propriu vorbind, 
noi nu concepem corpurile decât prin facultatea de a înţelege, care este în 
noi, şi deloc prin imaginaţie şi nici prin simţuri, şi că nu le cunoaştem prin 
aceea că le vedem sau pentru că le atingem, ci doar prin aceea că le concepem 
cu ajutorul gândirii, din toate acestea cunoaştem, în mod evident, că nu este 
nimic care să-mi fie mai uşor de cunoscut decât spiritul meu.” 


(René Descartes, Meditaţii metafizice) 


Omul - «trestie cugetătoare» 

„Primul lucru care i se oferă omului, când se priveşte, este corpul său, adică o 
părticică de materie ce-i aparţine. Insă, pentru a înţelege ce este această 
materie, trebuie să o compare cu tot ceea ce se află deasupra lui şi cu tot 
ce există sub el, pentru ca, în felul acesta, să-şi găsească limitele adevărate 
[...]. Reculegându-se, omul să vadă ce este el prin comparaţie cu întreaga 
existenţă.” 

„Căci, la urma urmei, ce este omul în natură? Nimic în raport cu infinitul, tot prin 
comparaţie cu neantul, un lucru de mijloc între nimic şi tot. El este infinit de 
îndepărtat de ambele extreme, iar fiinţa lui nu stă mai aproape de nimicnicia 
din care este scoasă decât de infinitul în care-i înghițită.” 

„Să ne cunoaştem, deci, puterile; suntem ceva şi nu suntem nimic. [...] Omul nu 
ştie pe ce treaptă să se aşeze. El trăieşte în rătăcire. Simte în el urme ale unei 
stări de fericire din care a căzut şi pe care nu o poate redobândi; o caută cu 
nelinişte şi fără succes peste tot, în întunecimi de nepătruns. Aici stă începutul 
luptelor dintre filosofi. Unii dintre ei îşi dau osteneala de a-l ridica pe om, 
descoperindu-i măreţia, iar alţii de a-l cobori, făcându-l să-şi vadă decăderea 
[...]; fiecare tabără se serveşte de argumentele celeilalte. Căci mizeria omului 
se dovedeşte prin măreţia lui, iar măreţia se explică prin mizeria sa. [...] 

Pe scurt, omul îşi dă seama că este în stare de decădere; el ştie acest lucru. El este 
mare tocmai fiindcă-şi cunoaşte starea de decădere. Ce himeră mai este şi 
acest om? 

Ce noutate, ce monstru, ce haos, ce îngrămădire de contradicții? Judecător al 
tuturor lucrurilor; imbecil vierme de pământ; depozitar al adevărului; 
îngrămădire de incertitudine şi eroare; mărire şi lepădătură a universului. 
Dacă se laudă, eu îl cobor; de se coboară, îl laud şi-l contrazic mereu până ce 
reuşeşte să înţeleagă că este un monstru de neînțeles. [...] 

Omul nu este decât o trestie, cea mai slabă din natură; dar este o trestie cugetătoare. 
Nu trebuie ca întregul univers să se înarmeze spre a-l strivi. Un abur, o picătură 
de apă e destul ca să-l ucidă. Însă, în cazul în care universul l-ar strivi, omul ar 
fi încă mai nobil decât ceea ce-l ucide; pentru că el ştie că moare; iar avantajul 
pe care universul îl are asupra lui, acest univers nu-l cunoaşte. 

Astfel, toată măreţia omului stă în cugetare. De aici trebuie să purcedem, nu de la 
spaţiu şi de la durată. Să ne silim a cugeta frumos. Iată ideea morală. [...] 

Este bine ca omul să-şi aprecieze valoarea. Să se iubească pe sine, întrucât are o 
fire capabilă de bine. Dar să nu iubească ceea ce-i josnic în el. Pentru aceasta 
să se dispreţuiască, fiindcă, altfel, toată puterea lui este fără folos.” 


(Blaise Pascal, Cugetări) 

1.1.3. Sociabilitatea - trăsătură s 


Cu ideea potrivit căreia oamenii se disting de animale prin faptul că posedă 
rațiune şi putere de gândire este de acord şi Aristotel*. Dar, deşi activitatea 
intelectului reprezintă ceea ce natura umană are mai nobil şi mai elevat, ea nu 
este suficientă pentru a descrie complet această natură. De ce? Pentru că oamenii 
nu sunt ființe izolate, iar desăvârşirea lor intelectuală nu poate fi atinsă decât în 
interiorul societăţii, al statului. Omul este un zoon politikon, o ființă socială, o 
fiinţă care se poate realiza complet doar în interiorul cetății (şi aceasta pentru 
că, pentru ea, comunitatea răspunde unei tendinţe naturale, fundamentale, unei 
necesități primare). Într-un stat, doar comunitatea împlineşte omul, asigurându-i 
fericirea şi binele către care tinde (viziunea lui Aristotel este una fe/eologică*), 
iar în afara ei nu găsim decât supraoameni sau fiare. 

Instituţie naturală — şi nu rod al unui contract social — statul este anterior 
omului, raportul stat-om fiind similar raportului corp-membru al corpului 
(viziune organicistă*). Comunitatea este cu atât mai bună, cu cât oamenii sunt 
mai virtuoşi. 

Dacă pentru Aristotel statul nu este o capcană artificială pusă în fața omului 
natural, pentru Jean-Jacques Rousseau* el reprezintă exact acest lucru. În 
opinia acestuia, starea naturală corespunde naturii nepervertite a omului, naturii 
sale care nu a fost distrusă de morală, deci omului bun de la natură (nobilului 
sălbatic). Dacă, inițial, omul era o ființă robustă, liberă şi fericită, depinzând doar 
de ea însăşi, el se va transforma treptat, îşi va dezvolta raţiunea şi va acumula 
proprietate privată. Acesta este punctul în care apare răul în natura fundamental 
bună a omului şi de la care se va ajunge la necesitatea încheierii contractului 
social, în vederea apariției statului (ca autoritate cu rol de apărare, de pacificare). 
Prin contractul încheiat, omul natural îşi abandonează libertatea sa primitivă 
şi acceptă să-şi pună voința individuală în slujba voinței generale (suverane). 
Anterior liber şi fericit, acum, în starea artificial creată prin contract, omul 
cunoaşte inegalitatea, nefericirea, dezordinea. Sociabilitatea, în această accepţie, 
nu aparţine naturii umane, iar statul, ca atare, nu este o instituție naturală. 


Texte 


«Statul este o instituţie naturală» şi omul este, din natură, «o ființă socială» 

„Comunitatea formată din mai multe comune este statul complet, care realizează, 
ca să zicem astfel, cea mai mare independenţă a tuturor şi care se creează în 
vederea vieţii, însă dăinuieşte în vederea vieţii cât mai bune. De aceea, dacă 
chiar acele tovărăşii dintâi şi primitive sunt instituţii fireşti, cu atât mai mult 
se potriveşte calificarea aceasta statului, care este desăvârşirea acelora; dar 
firea unui lucru este tocmai menirea desăvârşită a lui, căci zicem că scopul 
pentru care este menită orice fiinţă creată este natura sau firea ei [...]. 

Din toate acestea se vede că statul este o instituţie naturală şi că omul este, prin 
natura sa, o fiinţă socială, pe când antisocialul prin natură, nu datorită unor 
împrejurări ocazionale, este ori un supraom, ori o fiară, ca acela batjocorit 
de Homer.” 

„Totodată, este clar de ce omul este o fiinţă mai socială decât orice albină şi orice 
ființă gregară; căci natura nu creează nimic fără scop. Însă, dintre toate 
vietăţile, grai are numai omul. Vocea (nearticulată) este doar semnul plăcerii 
şi al durerii şi există şi la celelalte vietăţi, căci natura lor se ridică numai până 

„Este periculos a arăta prea 
mult omului cât este de asemenea 
animalelor, fără a-i arăta măreția lui; 
şi este periculos de a-i arăta măreția 
lui fără a-i arăta josnicia. Este și mai 
periculos de a nu-l lăsa să cunoască 
nici pe una, nici pe alta. Dar este 
foarte util de a-i arăta și una și alta.” 
(B. Pascal, Cugetări) 


D'Ann | 


[] 


*teleologism (din gr. ćé/os, scop, îm- 
plinire, încheiere; /ógos, rostire, 
justificare raţională, discurs, 
ştiinţă) — teorie asupra finalită- 
tii lucrurilor și a fiinţelor. 


“teorie  organicistă (termenul 
organicist este preluat din 


biologia modernă, formarea | 


lui pornind de la noţiunea 
organism) — teorie potrivit 
căreia existenţa societății (dar 
și a naturii) poate fi asemănată 
cu cea a organismului viu 
(întregul, respectiv societatea 
sau statul, este prim, prin 
raport cu părţile sale — indivizii 
umani — , într-un mod similar 
celui în care organismul viu 
primează în faţa oricăreia 
dintre componentele sale). 


* Aristotel — filosof și savant grec 
(384-322 î.Hr.). Elev al lui Platon, 
este considerat părinte al filosofiei și 
întemeietor al logicii. Opere principale: 
Metafizica, Etica  Nicomahică, 
Politica, 


„Fiindcă vedem că orice stat 
este un fel de asociaţie și că orice 
asociaţie se întocmește în scopul unui 
bine oarecare [...], tinde către binele 
cel mai ales acea asociaţie care este 
cea mai desăvârșită dintre toate și le 
cuprinde pe toate celelalte. 

Aceasta este așa-numitul stat 
şi asociaţia politică.” 
(Aristotel, Politica) 

la a avea simţirea plăcerii şi a durerii şi a o semnifica unele altora, pe când 
limba serveşte la a exprima ce este folositor şi ce este vătămător, precum şi ce 
este drept şi nedrept. 

Iar această însuşire este caracteristică omului, spre deosebire de toate vietăţile, aşa 
că, singur, el are simţirea binelui şi a răului, a dreptului şi a nedreptului şi a 
tuturor celorlalte stări morale. Comunitatea unor fiinţe cu asemenea însuşiri 
creează familia şi statul. 

Şi este clar că, din natură, statul este anterior familiei şi fiecăruia dintre noi; căci 
corpul trebuie să existe mai înainte de organe şi, suprimându-se corpul, nu va 
mai fi nici picior, nici mână, decât numai cu numele, precum se poate numi 
mână o mână de piatră; căci, fiind stricată, va fi tot mână (însă numai cu 
numele), deoarece toate lucrurile se determină prin menirea şi prin puterea 
(de a împlini această menire), aşa că, dacă nu mai sunt aceleaşi, nu se poate 
zice că au aceeaşi fire, ci doar acelaşi nume. Aşadar, este clar că statul este, din 
natură, anterior individului [...]. 

Aşadar, din natură există în toţi instinctul pentru o asemenea comunitate; iar cel 
dintâi care a orânduit-o a fost autorul celor mai mari bunuri. Căci, după cum 
omul, în perfecțiunea sa, este cea mai nobilă dintre fiinţe, tot astfel, lipsit 
de lege şi de dreptate, este cea mai rea dintre toate; căci cel mai groaznic 
lucru este nedreptatea înzestrată cu arme; însă, omul se naşte având ca arme 
fireşti inteligenţa şi voinţa fermă, care sunt foarte proprii a fi întrebuințate 
în scopuri contrarii. De aceea, el este creatura cea mai nelegiuită şi cea mai 
sălbatică, când este fără virtute; iar în ceea ce priveşte pofta de dragoste şi de 
mâncare, este cel mai nesăţios. Pe când dreptatea este o virtute socială, căci 
dreptul nu este decât ordinea comunităţii politice (ori dreptul este hotărârea 
a ceea ce este just).” 


(Aristotel, Politica) 


Principiul sociabilităţii nu este caracteristic omului natural 

„Cea mai folositoare şi cea mai puţin înaintată dintre cunoştinţele omeneşti mi 
se pare că este cea despre om; [...]. De aceea, consider că subiectul acestui 
discurs constituie una dintre problemele cele mai interesante pe care şi le 
poate propune filosofia şi, din nefericire pentru noi, una dintre cele mai 
spinoase chestiuni pe care le pot rezolva filosofii; căci, cum poţi cunoaşte 
izvorul inegalităţii dintre oameni, dacă nu începi prin a-i cunoaşte chiar pe 
ei? Şi cum va izbuti să se vadă aşa cum l-a format natura, cu toate schimbările 
pe care le-a suferit alcătuirea lui originară, din cauza succesiunii timpului 
şi a lucrurilor, şi cum va putea să deosebească ceea ce aparţine fondului 
său propriu de ceea ce au adăugat ori au schimbat la starea lui primitivă 
împrejurările şi progresele sale? Asemenea statuii lui Glaucus, pe care timpul, 
marea şi furtunile o desfiguraseră într-atâta, încât semăna mai mult cu o fiară 
decât cu un zeu, sufletul omenesc modificat în sânul societăţii, datorită unei 
mulţimi de cunoştinţe câştigate şi de erori, datorită schimbărilor intervenite 
în constituţia corpului şi tulburărilor continue provocate de pasiuni, şi-a 
schimbat, ca să zicem astfel, înfăţişarea în aşa măsură, încât a devenit 
aproape de nerecunoscut; nu mai regăsim în el fiinţa care se poartă totdeauna 
după principii sigure şi neschimbate, nu mai găsim cereasca şi majestuoasa 
simplicitate pe care i-a imprimat-o creatorul lui, ci doar contrastul diform 
dintre pasiunea care-şi închipuie că raţionează şi intelectul delirant.” 

„Este uşor de văzut că în aceste schimbări succesive ale constituţiei umane trebuie 
să căutăm primele origini ale deosebirilor ce-i despart pe oameni [...]. 

Lăsând, deci, deoparte toate cărţile ştiinţifice care nu ne învaţă decât să vedem 
oamenii aşa cum s-au făcut ei înşişi şi cugetând asupra primelor şi celor 
mai simple activităţi ale sufletului omenesc, cred că disting două principii 
anterioare raţiunii: unul care ne face să fim puternic interesaţi în bunăstarea 

şi conservarea noastră şi altul care ne inspiră o repulsie naturală în faţa pieirii 
sau a suferințelor oricărei ființe simţitoare şi, în primul rând, a semenilor 
noştri. Din unirea şi îmbinarea pe care spiritul nostru este în stare s-o realizeze 
cu aceste două principii, fără a fi necesar să fie introdus aici şi principiul 
sociabilităţii, ni se pare că decurg toate regulile dreptului natural; reguli pe 
care rațiunea este apoi silită să le restabilească pe alte baze, atunci când, prin 
dezvoltarea sa treptată, ea a reuşit să înăbuşe natura.” 


(J.-J. Rousseau, Discurs asupra originii şi fundamentelor inegalităţi dintre oameni) 


„A găsi o formă de asociere care să apere şi să protejeze de orice forţă comună 
persoana şi bunurile fiecărui asociat, şi prin care fiecare, unindu-se cu toţi, să 
nu se supună, totuşi, decât sieşi şi să rămână la fel de liber ca înainte. Aceasta 
este problema fundamentală pe care o soluţionează contractul social.” 


(.-J. Rousseau, Contractul social) 


1.1.4. Omul - fiinţă care fabrică unelte 


În timp ce pentru Pascal sau pentru Descartes specificul omului era dat de 
rațiune sau de cugetare, pentru alți filosofi, precum Henri Bergson*, esențial este 
un alt aspect: capacitatea de a fabrica unelte. Această capacitate este proprie 
doar omului şi — după cum afirmă Bergson — este pregătită de o întreagă evoluţie 
(creatoare) la nivelul viului, de desfăşurarea şi de diferențierea continuă, în noi 
forme, a elanului vital*. Animalele dispun de instinct (care este mai aproape 
de esenţa vieţii) şi doar tind către inteligență; omul, depăşind instinctul prin 
inteligență, devine capabil să realizeze intenţiile creatoare ale elanului vital. 
Caracteristica inteligenţei omului, pentru Bergson, este capacitatea sa de a 
fabrica unelte. Chiar dacă şi instinctul animal poate face acest lucru, „creația” 
acestuia dă expresie doar unei legături originare cu viața (uneltele create de el 
apar ca simple prelungiri ale lucrării de organizare a vieţii). Inteligența umană, în 
schimb, este o modalitate de acțiune instrumentală superioară: ea nu mai fabrică 
doar instrumente organice, ci unelte independente de organism, permiţând, astfel, 
larga şi variata lor întrebuințare în slujba libertăţii creatoare. Crearea permanentă 
de noi tipuri de obiecte artificiale (unelte) este acţiunea de referință a istoriei 
omului; de aceea, va spune Bergson, reperul pentru trecut nu va fi constituit de 
războaie sau de revoluţii, ci de invenţii (cum este cea a maşinii cu aburi). 

Omul apare drept animalul care a dus la dezvoltarea, fără precedent, a 
inteligenței instrumentative apărute, în germene, la specii anterioare lui; de 
aceea, fără a nega calitatea de sapiens* a omului, Bergson o trece pe aceasta în 
plan secund, considerând-o prioritară pe cea de homo faber. 


Texte 


Ne definim ca specie prin capacitatea de «a fabrica obiecte artificiale» 

„[...] Vom vedea că, alături de multe acte explicabile prin imitație sau prin asocierea 
automată de imagini, noi nu şovăim să declarăm animalele ca inteligente; la 
loc de frunte se află cele ce mărturisesc despre ideea fabricării, fie că animalul 
izbuteşte să facă o unealtă grosolană, fie că foloseşte un obiect făcut de om. 
Animalele situate imediat după om, din punctul de vedere al inteligenţei, 
maimuţele şi elefanții, ştiu să folosească un instrument artificial. Sub ele, dar nu 
prea departe, se vor situa cele ce recunosc un obiect fabricat: de pildă, vulpea, 

* Jean-Jacques Rousseau — filo- 
sof și scriitor elveţian, de limbă franceză 
(1712-1778). Opere principale: Discurs 
asupra originii şi fundamentelor inegali- 
tății dintre oameni, Contractul Social, 
Emil Sau despre educaţie. 


„Trecerea de la starea de natură 
la starea civilă provoacă în om o 
schimbare remarcabilă [...]. Numai 
atunci, glasul datoriei înlocuind 
impulsul fizic și dreptul luând locul 
poftei, omul, care până atunci nu luase 
aminte decât la el însuși, se vede silit 
să acționeze pe baza altor principii și 
să-și consulte rațiunea înainte de a da 
curs înclinărilor sale.” 
(J.-J. Rousseau, Contractul social) 


dë 


[] 


*elan vital — impuls formativ-evo- 
lutiv, care susține și explică 
dinamica oricărei realităţi. Re- 
prezintă o cerință creatoare a 
vieţii în general; are o evoluţie 
divergentă și discontinuă și se 
diferențiază în trei forme de 
viaţă: planta, animalul și omul. 


*sapiens — înțelept (lat.). 


*Henri Bergson - filosof şi 
literat francez (1859-1941). Opere 
principale: Evolutia creatoare, Materie 
și memorie, Cele două surse ale 
moralei Și religiei. 


= Identifică, apelând la 
cultura generală, argumente 
în favoarea concepţiei des- 
pre natura umană a lui H. 
Bergson. 


„Când putem data apariţia omului 
pe pământ? În vremea confecţionării 


' primelor arme, a primelor unelte.” 


(H. Bergson, Evoluţia creatoare) 

care ştie foarte bine că o cursă este o cursă. Fără îndoială, există inteligenţă 
pretutindeni unde există raţionament; dar raţionamentul, care constă într-o 
pliere a experienţei trecute în sensul experienţei prezente, este un început 
de invenţie. Ea devine completă când se materializează într-un instrument 
fabricat. La aceasta, inteligenţa animalelor tinde ca la un ideal. Iar dacă, de 
obicei, nu izbuteşte să modeleze încă obiecte artificiale şi să le folosească, ea se 
pregăteşte pentru aceasta, prin chiar variațiile executate pe instinctele oferite 
de natură, în ceea ce priveşte inteligența umană, nu s-a remarcat destul că 
invenţia mecanică a fost, de la început, pasul esenţial, că, şi azi, viaţa socială 
gravitează împrejurul fabricării şi al folosirii instrumentelor artificiale, că 
invențiile care marchează drumul progresului i-au trasat şi direcţia. Ne vine 
greu să înţelegem aceasta, pentru că schimbările omenirii stăruie, de obicei, 
la transformările uneltelor. Obiceiurile noastre individuale şi chiar sociale 
supraviețuiesc destul de mult timp scopurilor pentru care existau, încât 
efectele profunde ale unei invenţii se fac observate când, deja, am pierdut 
din vedere noutatea lor. A trecut un secol de la inventarea maşinii cu abur, 
şi noi abia începem să resimţim zguduirea profundă pe care a provocat-o. 
Revoluţia produsă de ea în industrie n-a tulburat mai puţin relaţiile dintre 
oameni. Idei noi se nasc. Sentimente noi sunt pe cale să se ivească. Peste 
mii de ani, când regresul trecutului nu va mai îngădui să se perceapă decât 
liniile mari, războaiele şi revoluțiile noastre vor însemna puţin, admițând că 
ne vom mai aminti de ele; dar, despre maşina cu aburi şi invențiile care au 
însoţit-o, se va vorbi, poate, cum vorbim azi despre bronz ori piatra şlefuită; 
maşina cu aburi va defini o vârstă. Dacă am putea să ne lipsim de orgoliu, 
dacă, pentru a ne defini specia, am respecta ceea ce istoria şi preistoria ne 
înfăţişează drept caracteristică statornică a omului şi a inteligenţei, n-am mai 
vorbi, poate, de Homo sapiens, ci de Homo faber. În definitiv, inteligenţa, 
imaginaţia prin ceea ce pare a fi atitudinea originară, este însuşirea de 
a fabrica obiecte artificiale, în special unelte de făcut unelte, şi de a varia 
nelimitat fabricarea. 


(Henri Bergson, Evoluţia creatoare) 


1.1.5. Omul se înţelege deplin doar 


prin raportare la altul 


Înțelegerea naturii umane nu se poate realiza în absenţa raportării la 
alteritate*, la celălalt, întrucât omul dispune şi de această capacitate cu totul 
aparte: aceea de a se putea gândi pe sine ca identitate*, diferit de celălalt. 

Avându-şi originea în filosofia Antichității (Aristotel aborda diferența drept 
diversitate care există în lucruri ce aparțin aceluiaşi gen) şi considerată, în filosofia 
modernă, ca alteritate faţă de subiectul cunoscător, proprietatea relațională a 
omului de a se gândi pe sine ca pe ceva diferit va evolua, în contemporaneitate 
(îndeosebi în filosofia existenţialistă), către considerarea acesteia drept esențială, 
definitorie pentru însuşi destinul existenței umane. 

Distincția sinelui de celălalt, presupusă de raportarea la acesta ca la alteritate, 
este înţeleasă, de exemplu, de Karl Jaspers*, ca absolut necesară realizării 
existenței de sine: eu nu ființez decât împreună cu celălalt, singur, nu sunt nimic. 
Aceasta înseamnă că, pentru a ajunge la sinele propriu, existenţa are nevoie de 
alteritate. Însă, pentru aceasta, ea are nevoie de comunicare. Voința de a comunica 
se exprimă în lupta, în înfruntarea, animată de iubire, cu o altă existenţă (o luptă 
fără rezerve, întru comuniune, între libertate şi libertate). Astfel, comunicarea are 

rolul de a promova sinele prin intermediul semenului şi de a-i facilita depăşirea 
facticului, făcându-l să trăiască în mod plenar. 

Existenţa, care înseamnă comunicare între existenți, reprezintă unica 
situaţie în care este posibilă căutarea adevărului, în care se obține certitudinea 
fiinţei autentice şi în care interogaţiile merg până la rădăcina lucrurilor (inclusiv 
până la dezvăluirea lui Dumnezeu). Aceasta capătă aspectul năzuinței de a-şi 
transcende existenţa tocmai prin comunicare. 

Experienţă definitorie pentru om, la Emmanuel Levinas* alteritatea apare 
drept alteritate etică (deoarece raportul identitate-alteritate nu se poate realiza 
independent de valorile morale, având conţinut etic). Prin prisma considerării 
primatului eticii față de metafizică, Levinas apreciază că deschiderea omului 
față de celălalt apare ca o paradigmă a comunicării cu el (celălalt fiind înţeles 
ca alt eu). Celălalt este revelat de vederea feței, iar întâlnirea chipului celuilalt 
(experienţa, prin excelenţă) este mărturie a transcendenței şi a unicităţii acestuia. 
Celălalt nu este numai vedere, ci şi auzire şi vorbire. Vorbirea, care desemnează 
o relație originară, înseamnă a înţelege o persoană. A fi obiect al comprehensiunii 
înseamnă a fi interlocutor. 

Rezultă că raportul identitate-alteritate presupune comprehensiunea (care 
se reflectă în voința de a înţelege) şi invocarea (apelul la limbaj, pentru a lua 
cunoştinţă de prezenţa celuilalt). Omul este, spune Levinas, singura ființă pe care 
nu o pot întâlni fără să-i exprim însăşi această întâlnire, întâlnirea se distinge de 
cunoaştere chiar prin aceasta. 


Texte 


«Certitudinea fiinţei autentice se dobândeşte doar în (...) comunicare» 

„În istoria de până acum, legătura dintre om şi semenul său avea ceva de la sine 
înţeles şi se realiza în cadrul unor comunităţi ce inspirau siguranţă individului, 
înăuntrul unor instituţii comune şi al unui spirit comun. Chiar şi solitarul 
se simţea oarecum ocrotit în izolarea sa. Prăbuşirea pe care o trăim azi se 
manifestă, în primul rând, în aceea că oamenii se înţeleg tot mai puţin, că se 
întâlnesc şi se despart cu indiferenţă, că niciun fel de fidelitate şi comunitate 
nu mai este neîndoielnică, nu inspiră o siguranţă absolută. 

Pentru noi, dobândeşte acum o importanţă hotărâtoare situaţia generală care, în 
realitate, a existat dintotdeauna: faptul că mă pot contopi cu celălalt în spaţiul 
adevărului şi că, în acelaşi timp, nu pot; faptul că credinţa mea, tocmai atunci 
când sunt sigur de adevărul ei, se loveşte de o alta; că undeva, la limită, suntem 
sortiţi doar luptei (fără speranţa de a ne putea vreodată uni) al cărei rezultat 
este fie subordonarea, fie distrugerea; că moliciunea şi lipsa de împotrivire 
a celor lipsiţi de orice crez îi fac să adere orbeşte sau să se împotrivească cu 
încăpățânare — toate acestea nu mai sunt aspecte secundare, neesenţiale. 

Desigur, ele mi-ar putea apărea astfel, dacă, în solitudinea mea, aş deţine un adevăr 
care mi-ar fi suficient. [...] Dar eu nu fiinţez decât împreună cu celălalt; singur, 
nu sunt nimic. 

Comunicarea care se stabileşte nu de la intelect la intelect, de la spirit la spirit, 
ci de la existenţă la existență (die Existenz), nu utilizează semnificaţiile şi 
valorile impersonale decât ca punți de legătură. Justificările şi atacurile nu 
sunt, într-o atare comunicare, mijloace pentru dobândirea unui ascendent, 
ci pentru a realiza apropierea dintre oameni. Lupta este o înfruntare 
animată de iubire, fiecare punându-i la dispoziţie celuilalt toate armele sale. 
Certitudinea fiinţei autentice se dobândeşte doar în acea comunicare în care 
se înfruntă fără rezerve, întru comuniune, libertatea cu libertatea. În felul 

*alteritate (din lat. a/fer, altul) 
— calitate esenţială a ceea 
ce este altceva sau diferență 
caracteristică a altei ființe. 


“identitate (din lat. dem, același) — 
caracter a ceea ce este absolut 
asemănător cu ceva sau a ceea 
ce a rămas același (identic cu 
sine) de-a lungul timpului. 


"Karl Jaspers (1883-1969) 
— filosof, psihiatru și scriitor politic 
german, autointitulat psiholog al 
existenţei. Opere principale: /;/osofra, 
Despre adevăr, Originea și sensul 
istoriei, Psihopatologie generală. 


"Emmanuel Levinas (1906- 
1995) - filosof francez. Opere 
principale: De /a existenţă la existent, 
Timpul și celălalt, Totalitate şi 
infinit. Eseu despre exterioritate, 
Umanismul celuilalt. 


® Ilustrează, prin referire 
la câte o situație concretă de 
viață, concepţiile lui K. Jaspers 
şi E. Levinas, referitoare la consi- 
derarea raportării la alteritate ca 


|! definitorie pentru înţelegerea na- 
| turii umane. 

acesta, toate raporturile cu celălalt nu sunt decât pregătitoare, pentru ca, în 
momentele hotărâtoare, graţie unei exigențe reciproce, fiecare interlocutor 
să-i pună celuilalt întrebări ce merg până la rădăcina lucrurilor. Abia în cadrul 
comunicării se realizează pe deplin orice adevăr; doar aici mă simt eu însumi, 
nu trăiesc factic, ci în mod plenar. Dumnezeu se dezvăluie doar indirect 
şi nu în afara iubirii de la om la om; certitudinea incontestabilă este doar 
particulară şi relativă, subordonată întregului; atitudinea stoicilor devine, în 
acest context, rigidă şi lipsită de conţinut.” 


(Karl Jaspers, Texte filosofice) 


«Comprehensiunii celuilalt îi este inseparabilă invocarea» 
„Raportul nostru cu el (un altul) constă, în mod cert, în a vrea să-l înţelegem, dar 


acest raport depăşeşte comprehensiunea. Şi asta nu deoarece cunoaşterea altuia 
cere, în afară de curiozitate, şi simpatie sau dragoste, moduri de a fi distincte de 
contemplarea impasibilă. Ci pentru că, în raportul nostru cu altul, acesta nu ne 
afectează pornind de la un concept. El e fiind şi contează ca atare. [...] 


Celălalt nu e mai întâi obiect al comprehensiunii şi apoi interlocutor. Cele două 


relaţii se confundă. Altfel spus, comprehensiunii celuilalt îi este inseparabilă 
invocarea. 


A înţelege o persoană înseamnă deja a-i vorbi. [...] Vorbirea desemnează o relaţie 


originară. E vorba despre a percepe limbajul nu ca subordonat faptului de a 
lua cunoştinţă despre prezenţa altuia, sau despre vecinătatea lui, sau despre 
comuniunea cu el, ca o condiţie a acestei «luări de cunoştinţă». [...] Şi acolo, 
dacă se doreşte, înţeleg fiinţa în altul dincolo de particularitatea sa de fiind; 
persoana cu care sunt în raport o numesc fiinţă, dar, apelând-o fiinţă, fac apel 
la ea. Nu mă gândesc doar că este, [ci] îi vorbesc. Ea este asociatul meu în 
interiorul relaţiei care trebuie doar să mi-o facă prezentă. I-am vorbit, adică 
am neglijat fiinţa universală pe care o incarnează, pentru a-mi considera ființa 
particulară drept ceea ce este. [...] 


Omul este singura fiinţă pe care nu o pot întâlni fără să-i exprim însăşi această 


întâlnire, întâlnirea se distinge de cunoaştere chiar prin aceasta. Există, în 
întreaga atitudine faţă de uman, un salut, fie şi sub forma refuzului de a 
saluta. Perceperea nu se îndreaptă aici spre orizontul individului — câmpul 
libertăţii mele, al puterii mele, al proprietăţii mele —, pentru a se sesiza, pe 
acest fond familiar. Ea se raportează la individul pur, la fiindul ca atare. 
Şi aceasta înseamnă cu exactitate, dacă vrem să o spunem în termeni ai 
«comprehensiunii», că înţelegerea mea pentru fiindul ca atare este deja 
expresia pe care i-o ofer despre această comprehensiune. 


Imposibilitatea de a-l aborda pe altul fără a-i vorbi înseamnă că, în acest caz, 


gândirea este inseparabilă de exprimare. Dar exprimarea nu constă în a 
trece, într-un fel oarecare, un gând ce aparţine cuiva în spiritul altuia. [...] 
Exprimarea nu constă, mai puţin, în a articula comprehensiunea pe care, de 
acum încolo, o împărtăşesc cu celălalt. Ea constă, înainte de orice participare 
la un conţinut comun prin comprehensiune, în a institui socialitatea printr-o 
relaţie ireductibilă, aşadar, în comprehensiune. 


Relaţia cu altul nu este ontologică. Această legătură cu altul, care nu se reduce la 


reprezentarea celuilalt, ci la invocarea lui, în care invocarea nu este precedată 
de o comprehensiune, o numim religie. Esenţa discursului este rugăciune. 
Ceea ce distinge gândirea care vizează un obiect de legătură cu o persoană 
e că, în aceasta din urmă, se articulează un vocativ: ceea ce e numit este, în 
acelaşi timp, ceea ce este apelat. [...] 


Fiindul este omul şi este pe atât de aproape, pe cât este omul de accesibil. Ca o faţă. 


[...] Întrucât vederea feţei nu e numai vedere, ci auzire şi vorbire ... .” 


(Emmanuel Levinas, Între noi — încercare de a-l gândi pe celălalt) 

APLICAȚII ŞI ACTIVITĂŢI DE ÎNVĂȚARE 


1. Raportându-te critic la concepțiile despre om studiate, formulează un 
răspuns personal şi argumentat la întrebarea Ce este omul?. 

2. Abordată din anumite unghiuri, natura omului este înțeleasă diferit. 
Realizează un portret succint al omului, având în vedere următoarele perspective: 

+ religioasă; * psihologică; * istorică; + civică; + economică; * literară; za 
ştiinţelor exacte. 

3. Precizează, în cadrul unei activităţi de tip brainstorming, cât mai multe 
posibile definiţii ale omului. Grupează-le pe categorii, ierarhizându-le, totodată, 
potrivit relevanţei trăsăturilor umane identificate. 

4. Fie următorul text: 

„— Sufletul este, prin urmare, ceva mai asemenea imperceptibilului decât 
corpul; pe când acesta este mai asemenea celor vizibile.” (Platon, Fedon) 

E Precizează înțelesul pe care îl au, la Platon, noţiunile de suflet şi corp. 

E ]lustrează, prin exemple concrete, înțelesul pe care îl capătă, la Platon, 
cele două noțiuni. 

5. Fie următoarele texte: 

zU definiție a omului, a ideii de om, nefiind posibilă la scară umană, ne 
mulțumim cu caracteristici neesenţiale, reduse la patru forme axiologice: homo 
sapiens, homo faber, homo ludens şi homo stultus. " 

> „Omul a fost astfel definit de vechii înţelepţi: omul este un animal rațional, 
«muritor» [...]. Sau: «creatura bolnavă înăuntrul creaţiei» [...]. «Omul este un 
animal depravat [...]. Definiții.” 

> „Omul este o fiinţă care se întreabă şi întreabă.” 

(Petre Ţuţea, Omul. Tratat de antropologie creştină) 

E Precizează ideea susținută de Petre Tutea în textele date. 

E Explică, succint, ideea principală extrasă din texte. 

E Compară concepţia lui Petre Ţuţea cu alte teorii despre om studiate. 

E Formulează un punct de vedere personal şi argumentat, cu privire la esența 
umană. 

6. Folosind metoda „Pălăriilor gânditoare”, comentaţi: 

„Corol: Reiese din aceasta că esența omului este constituită din anumite 
modificări ale atributelor lui Dumnezeu. Căci, esenţa substanţei nu aparține esenței 
omului. Omul, deci, este ceva ce există în Dumnezeu şi nu poate să existe şi să fie 
conceput fără Dumnezeu; cu alte cuvinte, omul este o modificare sau un chip care 
arată natura lui Dumnezeu într-un fel cert şi determinat.” (Spinoza, Etica) 

7. Numeroase definiții date omului subliniază că acesta este doar un 
zoon, un animal (e drept, în cele mai multe cazuri, unul dotat cu capacități 
particularizatoare). Folosindu-te de cunoştinţele de religie, istorie, psihologie, 
anatomie, literatură etc., argumentează pro sau contra ideii că între om şi animal 
nu există deosebiri marcante. 

8. Potrivit filosofului existențialist Jean Paul Sartre, important este nu ceea 
ce face societatea din om, ci ceea ce face omul din ceea ce a făcut societatea din 
el. Cerinţe: BR explică sensul afirmației lui Sartre; RB identifică, în cadrul teoriilor 
despre natura umană, concepții similare şi concepţii diferite de cea susţinută de 
Sartre; ilustrează, printr-un exemplu concret, înțelesul pe care îl are la Sartre, 
potrivit enunţului de mai sus, noțiunea de om. 

9. Formați grupe de câte 4-6 elevi şi, distribuind aleatoriu între grupe 
cerințele, analizați, succint, câte o asemănare şi câte o deosebire existente între 

Structura analizei/comenta- 
riului unui text filosofic 

v Introducere: plasarea 
textului în opera şi în contextul 
gândirii autorului; precizarea con- 
ceptelor esențiale şi/sau a ideii/ 
ideilor principale din text. 

v Cuprins: explicitarea 
conceptelor esențiale utilizate 
de autor; analizarea/explicarea 
argumentelor şi a demonstra- 
țiilor utilizate de autor în sus- 
ținerea ideii/ideilor principale; 
prezentarea succintă a unor 
puncte de vedere similare şi a 
unora diferite de abordarea auto- 
rului; formularea unui punct de 
vedere personal şi argumentat 
cu privire la ideea/ideile auto- 
rului. 

Y Concluzie: revenirea 
asupra soluţiei date problemei 
de către autor; plasarea ideii 
principale susţinute în textul 
dat, în contextul mai amplu al 
problematicii abordate. 

Structura Studiului 

comparativ 

v Introducere: preciza- 
rea temei filosofice propuse 
spre comparare; sublinierea 
locului şi a importanței temei 
în problematica filosofică de 
ansamblu; evidențierea intero- 
gațiilor esențiale pentru temă. 

v Cuprins: precizarea 
concepțiilor filosofice compa- 
rate şi a tezelor susținute de 
fiecare în parte; analizarea 
fiecăreia dintre concepțiile 
filosofice propuse spre com- 
parare; identificarea şi expli- 
carea similitudinilor şi a deo- 
sebirilor dintre concepțiile filo- 
sofice comparate; explicarea 

ilității existenței unor 
soluții diferite pentru aceeaşi 
temă filosofică. 

Y Concluzie: revenirea 
asupra temei propuse; sublini- 
erea progresului realizat în 
tratarea ei faţă de punctul de 
plecare şi formularea de reflecţii 
privind variantele rezolutive ale 
acesteia. 


Dia: 


H 


* umanism (lat. humanitas, umanitate“, 
fire omenească, dragoste de 
oameni; derivat din lat. homo, om) 
— în sens larg, orice doctrină care 
are drept obiect evoluția omului. 


“umanitate — genul uman; ansamblu 
de caractere proprii speciei 
umane. 


„Aceştia (umaniști) încep să 
înțeleagă că ființele umane nu își 
sunt suficiente și că, pentru a exista, 
au nevoie de ceilalți; iubirea, în 
toate formele sale, răspunde acestei 
nevoi și întrupează cea mai intensă 
experiență de acest gen.” 

(T. Todorov, Grădina nedesăvârșită) 


DEER 


"Jean-Paul Sartre - filosof 
francez (1905-1980), unul dintre 
principalii exponenți ai existenţialis- 
mului ateu. Opere principale: Fiinta 
și neantul, Existenţialismul este un 
umanism, Imagine şi conștiință, Cri- 
tica rațiunii dialectice. 

concepțiile despre om ale filosofilor: z Platon şi Augustin; * Pascal şi Descartes; 
* Aristotel şi Rousseau; z Bergson şi Aristotel; è Levinas şi Jaspers. 

10. Imaginează-ţi că ai putea alege să fii altceva decât om. Ce anume ai 
alege să fii? Argumentează răspunsul. 


1.2. SENSUL VIEȚII 


Are viaţa omului vreun sens? Respectiv, are vreun rost, vreun scop sau 
menire? A căuta răspunsuri la asemenea întrebări este similar cu a căuta un punct 
de sprijin care să justifice demersurile omului, care să justifice, în ultimă instanță, 
însăşi existența umană. 

Un răspuns afirmativ se asociază, în genere, cu o viziune optimistă asupra 
calităților şi a posibilităților creatoare ale omului şi ale umanităţii în genere. Au 
exprimat o asemenea viziune umanistă* cei care, considerând că omul are un loc 
privilegiat în univers, i-au apărat valoarea şi demnitatea. 

Dar perspectiva umanistă nu este una unitară. Este o mare diferență între 
umanismul clasic — cel care a cultivat ideea unei rațiuni absolute, perfecte şi, 
bazată pe aceasta, ideea că viaţa omului are un sens: cunoaşterea, fericirea, 
binele sau orientarea către Dumnezeu — şi noul umanism — care se întemeiază 
pe o viziune pesimistă asupra fiinţei umane. Pentru acesta din urmă, adevărul 
constă în contradicții, căci ceilalți — departe de a fi un punct de sprijin — constituie 
infernul, iar Dumnezeu nu există. 

Care mai este, în acest caz, sensul vieţii? Mai merită viaţa a fi trăită? 

Friedrich Nietzsche*, ca şi cei care i-au succedat (existențialiştii atei, 
precum Jean-Paul Sartre* sau Albert Camus*), afirmă că ideea demnităţii omului 
este însoțită şi condiționată de cea a morții lui Dumnezeu. Negarea lui Dumnezeu 
este premisa afirmării depline a omului şi are semnificaţia refuzului predestinării 
vieții. Omul inventează acțiuni, îşi creează valori, îşi propune idealuri şi, prin 
toate acestea, el dă sens propriei vieţi. 

E drept că la Nietzsche nu toți oamenii au acest privilegiu, ci numai cei 
cu voință de putere, cei pentru care restul omenirii nu reprezintă decât o masă 
de manevră. Progresul vieţii nu poate fi asigurat decât de o castă superioară, 
aristocrația, a cărei singură menire dă şi măsura şi adevăratul sens al societății şi 
al istoriei: pregătirea apariţiei supraomului. 

În această lume părăsită de Dumnezeu, Albert Camus descoperă un om 
înstrăinat şi condamnat la singurătate, o lume ostilă şi absurdă (lipsită de legi, de 
sens şi de semnificație). Omul este asemenea lui Sisif, cel care devine prototipul 
eroului absurd; ca şi acesta, omul nu are ca soluţie decât să se revolte împotriva 
absurdului care îl înconjoară din toate părțile. Dar, dacă în experienţa absurdă 
suferința este individuală, odată cu actul revoltei, „ea capătă conştiinţa fiinţei 
colective, e o aventură a tuturor.” Parafrazându-l pe Descartes, pentru a evidenția 
importanţa ontologică a revoltei, dar subliniind, totodată, rolul acesteia în 
depăşirea singurătăţii, Camus va afirma: Mă revolt, deci existăm (Omul revoltat). 
Omul absurd şi revoltat conferă, în ultimă instanţă, un sens uman existenţei. 

Într-o manieră similară filosofiei nietzscheiene, Emil Cioran* dezvoltă o 
gândire sceptică şi critică, al cărei subiect îl constituie vidul universal al lucrurilor, 
tragedia, drama aproape monumentală pe care o încearcă omul pe această lume. 
Din perspectiva unei nelinişti oarecum mistice, lumea pare fără sens, iar existența 
omului — de neînțeles. 

Abordând prin prisma credinţei creştine problematica omului şi a sensului 
existenței acestuia, Petre Ţuţea* descrie neliniştile omului în relaţiile cu 

Divinitatea, cu Universul, cu tot ceea ce îl înconjoară (oameni şi lucruri) şi cu 
sine. Alungat fiind din Paradis, acest om istoric (profan, satanizat) este o făptură 
nedeplină, a cărei viață are loc sub semnul neîmplinirii. Care mai este sensul 
vieţii, în acest caz? Să se orienteze către ordinea creştină, despre care Noica 
afirmă că se va instaura atunci când, prin grație divină, vor dispărea: cultul forţei, 
orgoliul, ura şi maniheismul. Să întrebe şi să se întrebe necontenit, respectiv, să 
facă istorie. 


Texte 


«Prosperitatea unei singure specii de oameni mai puternici - aceasta, da, ar fi 

un progres» 

„Dimensiunile unui «progres» chiar se măsoară prin mărimea a tot ceea ce a trebuit 
să-i fie sacrificat; omenirea ca masă de sacrificiu pentru prosperitatea unei singure 
specii de oameni mai puternici — aceasta, da, ar fi un progres... . Pun acest punct 
de vedere principal al metodei istorice în evidenţă, cu atât mai mult, cu cât el vine, 
în fond, în contradicţie tocmai cu instinctul şi gustul dominant al epocii care s-ar 
acomoda cu mai multă plăcere hazardului absolut, ba chiar şi mecanicii absurde 
a oricărei întâmplări, decât cu teoria unei voințe de putere care se produce în 
orice eveniment. Idiosincrazia democratică împotriva a tot ce stăpâneşte şi vrea să 
stăpânească [...] s-a transpus, încet-încet, [...] până în ştiinţele cele mai riguroase, SE A BEE 
cele mai obiective în aparenţă; îmi pare chiar că s-a şi înstăpânit în toată fiziologia | Principale: Diacolo de bine și de râu, 
şi în învăţătura despre viaţă, spre răul lor, cum se înţelege de la sine, întrucât le-a | 458 grăita Zarathustra, Nașterea 
escamotat o noţiune de bază, pe aceea a propriu-zisei activităţi. Sub presiunea tragediei. 
respectivei idiosincrazii se aduce, în schimb, în prim-plan «adaptarea», adică o 
activitate de calitatea a doua, o simplă reactivitate, mai mult încă, viaţa însăşi 
a fost definită ca o din ce în ce mai eficientă adaptare internă la circumstanţele 
exterioare (Herbert Spencer). Prin aceasta, se nesocotea, însă, esenţa vieţii, voinţa 
ei de putere; prin aceasta, se trecea cu vederea rangul principal prioritar pe care 
îl au forţele spontane, agresive, uzurpatoare, nou-orientatoare, nou-formatoare, 
sub acţiunea cărora, abia după aceea, urmează «adaptarea»; în felul acesta, este 
negată chiar suveranitatea celor mai înalte funcţii în organism, cele în care voinţa 
de viaţă se manifestă activ şi formator. 


(Friedrich Nietzsche, Despre genealogia moralei) 


*Friedrich Nietzsche - filosof 
şi filolog german (1844-1900). Opere 


Revolta împotriva absurdului «dă vieții întregul său preț» 

„Nu ştiu dacă lumea are un sens care o depăşeşte. Dar ştiu că eu nu cunosc acest sens 
şi că-mi este cu neputinţă pentru moment să-l cunosc. Ce înseamnă pentru 
mine o semnificaţie în afara condiţiei mele de om? Nu pot înţelege decât în 
termeni umani. Nu înţeleg decât ceea ce ating, ceea ce îmi rezistă. Şi mai ştiu 
că nu pot pune de acord aceste două certitudini: setea mea de absolut şi de 
unitate şi ireductibilitatea acestei lumi la un principiu raţional şi rezonabil. Ce 
alt adevăr mai pot recunoaşte fără să mint, fără să fac apel la o speranţă pe care 
nu o am şi care nu înseamnă nimic în limitele condiţiei mele? 

Dacă aş fi copac printre copaci, pisică printre animale, viaţa aceasta ar avea 
un sens sau, mai curând, problema nu s-ar mai pune, căci aş face parte 
din această lume. Aş fi această lume căreia mă împotrivesc acum cu toată 
conştiinţa mea şi prin întreaga mea exigenţă de apropiere. Tocmai această 
rațiune atât de derizorie mă opune întregii creaţiuni. lată de ce n-o pot nega 
dintr-o trăsătură de condei. Trebuie, aşadar, să menţin ceea ce cred adevărat. 
Trebuie să susţin, chiar împotriva mea, ceea ce îmi apare atât de evident. Căci 
fondul conflictului, al divorţului dintre lume şi spiritul uman, constă tocmai 
în faptul că sunt conştient de el. Dacă vreau, aşadar, să-l menţin, nu o pot face 
decât printr-o conştiinţă perpetuă, mereu reînnoită, mereu încordată. Iată ce 
trebuie să rețin pentru moment. În această clipă, absurdul, atât de evident şi 
totodată atât de greu de cucerit, intră în viaţa unui om, regăsindu-şi patria.” 

„Pot aborda acum noţiunea de sinucidere. Din cele arătate, s-a văzut ce soluţie 
i se poate da. Ajunşi aici, problema este inversată. Până acum, important 
era să ştim dacă viaţa, pentru a fi trăită, trebuie să aibă un sens. Acum, ]] 
dimpotrivă, apare limpede că ea va fi cu atât mai bine trăită, cu cât nu va avea A 


"Albert Camus - filosof exis- 
tenţialist, scriitor și eseist francez 
(1913-1960). Opere principale: Mi- 
tul lui Sisif. Omul revoltat, Străinul, 
Ciuma. 

„O lume pe care o poţi explica, 
chiar cu argumente explicabile, este 
o lume familiară. Dimpotrivă, într-o 
lume dintr-odată lipsită de iluzii și de 
lumină, omul se simte un străin.” 

(A. Camus, Mitul lui Sisif) 


*Emil Cioran (1911-1995) — filosof 
și scriitor român stabilit în Franţa. 
Opere principale: Pe culmile disperă- 
rii, Manual de descompunere, Cartea 
amăgirilor, Neajunsul de a te fi năs- 
cut. 


„Acumulând întruna mistere gău- 
noase și monopolizând nonsensul, 
viața inspiră mai multă spaimă decât 
moartea." 

(E. Cioran, Manual de descompunere) 

niciun sens. A trăi o experiență, un destin înseamnă a-l accepta în întregimea 
lui. Or, nu vom trăi acest destin, ştiindu-l absurd, dacă nu vom face totul 
pentru a menţine absurdul revelat de conştiinţă. [...] A trăi înseamnă a face 
să trăiască absurdul. A-l face să trăiască înseamnă, înainte de orice, a-l privi. 
Spre deosebire de Euridice, absurdul nu moare decât când îţi întorci faţa de 
la el. Astfel, una dintre puţinele poziţii filosofice coerente este revolta. Ea este 
o confruntare perpetuă a omului şi a propriei sale ignorante. [...] 

Aici se vede cât de mult se îndepărtează experienţa absurdă de sinucidere. S-ar 
putea crede că sinuciderea urmează revoltei. E inexact. Căci ea nu reprezintă 
concluzia logică a revoltei. Sinuciderea este exact contrariul revoltei, prin 
consimţământul pe care-l presupune. [...] 

Această revoltă dă vieţii întregul său preţ. Manifestată de-a lungul unei întregi 
existenţe, ea îi restituie măreţia. Pentru un om care vrea să vadă, nu există 
spectacol mai frumos decât cel al inteligenţei în luptă cu o realitate care o 
depăşeşte. Spectacolul orgoliului uman este inegalabil.” 


(Albert Camus, Mitul lui Sisif) 


Omul - «disperat de rosturile şi sensul omenirii» 

„Tot mai mult mă conving că omul este un animal nefericit, abandonat în lume, sortit 
să-şi găsească o modalitate proprie de viaţă, aşa cum natura n-a mai cunoscut 
înaintea lui. De pe urma aşa-zisei lui libertăţi, suferă mai mult decât după cel 
mai mare prizonierat posibil în existenţa naturală. Şi atunci, nu mă mir de ce 
omul ajunge uneori să invidieze o floare sau o altă plantă. A voi să trăieşti ca 
o plantă, să creşti înrădăcinat, înflorind şi uscându-te sub soare, în cea mai 
deplină inconştienţă, a dori să fii o parte intimă din fecunditatea pământului, 
o expresie anonimă a cursului vieţii, este a fi disperat de rosturile şi sensul 
omenirii. Şi de ce să nu schimb cu o floare? Cunosc ce înseamnă a fi om, a 
avea idealuri şi a trăi în istorie. Ce mai pot aştepta de la asemenea realităţi? 
Este, desigur, mare lucru a fi om; încerci una dintre cele mai serioase tragedii, 
o dramă aproape monumentală, căci a fi om înseamnă a vieţui într-o ordine de 
existenţă cu totul nouă, mai complicată şi mai dramatică decât cea naturală. 
Din ce scobori de la om înspre natura neanimată, intensitatea fenomenului 
dramatic scade treptat, până la a deveni nulă. Omul tinde tot mai mult să ia 
monopolul dramei şi al suferinţei din lume. De aceea, mântuirea este pentru 
el o problemă atât de arzătoare şi de insolubilă. Nu pot avea mândria că sunt 
om, fiindcă am trăit acest fenomen până în rădăcini. Numai aceia care n-au 
vieţuit cu mare intensitate acest fenomen se mai pot mândri că sunt oameni, 
deoarece ei tind să devină. Astfel, încântarea lor este firească. Intre oameni, 
există unii care n-au depăşit cu mult forma de existenţă animală sau de plantă. 
Este natural ca ei să dorească şi să admire fenomenul om. Dar acei care cunosc 
ce înseamnă a fi om caută să devină orice, numai om nu. Dacă ar fi posibil, m-aş 
transforma în fiecare zi într-o formă particulară de viaţă animală şi de plantă. 
[...] Toate speciile să le trăiesc cu o frenezie sălbatică şi inconştientă, să parcurg 
seria întreagă a naturii, să-mi schimb forma cu uşurinţa unei grat naive, fără 
teatru, întocmai ca într-un proces natural. Cum aş umbla prin cuiburi, prin 
grote, prin singurătăţi de munte şi de mare, prin dealuri sau prin câmpii. Numai 
această aventură cosmică, trăită în interiorul substanţial al vieţii, în intimitatea 
ei organică, urmând arabescul formelor vitale şi pitorescul naiv al plantelor, 
mi-ar mai putea deştepta gustul să redevin om. Căci, dacă diferenţa dintre om 
şi animal rezidă în faptul că animalul nu poate fi decât animal, pe când omul 
poate fi neom, adică altceva decât el însuşi — atunci eu sunt un neom.” 


(Emil Cioran, Pe culmile disperării) 


Omul - ființă care se întreabă «asupra originii şi a sensului existenţei sale şi a lumii» 

„Omul este captiv al eului — imaginaţie, intelect şi simţuri —, al lumii şi al 
lucrurilor. Mirarea, curiozitatea şi nevoia îl silesc să întrebe şi să se întrebe în 
cercetarea opacităţilor materiale, dar elementele şi căile lui nu sunt suficiente 
pentru înţelegerea naturii problemei. El nu poate răspunde explicativ de ce 
întreabă şi se întreabă necontenit, adică de ce face istorie. 

Problema — întrebarea —, dacă nu este mistic gândită, adică dacă omul rămâne 
aici, este definitorie pentru el, fiindcă, intuind sensibil, nu există pur la scară 
umană, ci formal-logic şi empiric, termeni ai limbajului, inexplicabili şi 

inexplicativi, ca şi eul, lumea şi lucrurile. La acest nivel, venind de nicăieri 
şi mergând spre nicăieri, întreabă, se întreabă, caută şi se caută. Şi, pentru 
că explicaţia este religioasă, legată de cauza unică a lui Malebranche, pentru 
a răspunde, mă întorc la primordiile biblice, la «relaţia» dintre Dumnezeu, 
unic, neatributiv, atotstăpânitor şi atotcuprinzător, atotrânduitor şi omul 
creat, călcător al poruncii, fiind gonit din paradis, tăindu-i-se calea spre pomul 
vieţii veşnice. Astfel, ce rețin din primordiile biblice? Creaţia, omul creat şi 
nesupus şi păcatul originar, izvorând din ispitirea oglindită în dialogul dintre 
şarpele demiurgiei şi Eva. 

Curiozitatea, tentaţia, gustul şi orgoliul au determinat apariţia istoriei profane, acea 
civitas terrena sive diaboli a Sf. Augustin. Omul satanizat, citind mitologic 
divinitatea în el şi în lucruri, păcatul originar mişcându-l în timp şi în spaţiu: 
mitologic, filosofic, magic, ştiinţific, estetic şi tehnic, întrebător, căutător, este 
mărginit gnoseologic, etic şi estetic şi este muritor. [...] 

Acest om bio-istoric este permanent incomplet, formal, invariant, al cărui 
dinamism este contradictoriu; caută perfecțiunea şi, văzând că «se mişcă 
asimptotic» spre ea, devine «perfectibil, istoric deschis», permanent 
mărginit psihofizic — neisprăvit —, silit să întrebe şi să se întrebe asupra 
originii şi a sensului existenţei sale şi a lumii, trăind în această chinuitoare 
civitas terrena sive diaboli. Faustul părţii a doua a tragediei moare, fiindcă 
şi-a atins scopul. Sfârşitul lumii, ca desăvârşire a unei evoluţii interioare, 
necesare, este amurgul zeilor.” 

„Ce poate face în mod cuviincios, aici, omul întrebător, dacă este conştient de 
limitele lui, adică dacă ştie că întrebarea satanică primordială l-a transformat 
în animal raţional şi muritor, iar mersul lui istoric s-a depărtat de Dumnezeu, 
neglijându-L sau transformându-L în ficţiune, golindu-se de suflet, de 
entitate, mărginit, degradat şi murind ca toate vietăţile? 

Să se şi să întrebe asupra eului, a lumii, a lucrurilor din ea şi a semenilor, 
mişcându-se, în căutările lui, între concret şi fantastic şi să nu depăşească 
raţionalul, empiricul şi magicul. Sunt, de fapt, limitele filosofiei, ale ştiinţei, 
ale artei şi ale tehnicilor existente.” 


(Petre Ţuţea, Omul. Tratat de antropologie creştină) 


APLICAȚII ŞI ACTIVITĂŢI DE ÎNVĂȚARE 


1. Precizează înțelesul termenului de sens al vieții. 

2. Descrie succint concepția umanistă despre sensul vieţii. Ilustrează, 
printr-un exemplu simplu, una dintre concepţiile umaniste despre sensul vieţii. 

3. In cadrul activității pe echipe, analizează succint, pe baza celor învăţate, 
câte o asemănare şi câte o deosebire existente între concepțiile despre sensul vieții 
umane ale filosofilor: z Nietzsche şi Camus; * Cioran şi Ţuţea; * Camus şi Cioran; 
+ Camus şi Tuţea. 

4. Fie următorul text: „Omul este un animal metafizic, prin putregaiul 
pe care îl adăposteşte în sine. Istoria gândirii: alai al sfârşelilor noastre; viața 
Spiritului: înşiruire a vertigiilor noastre. Ni se şubrezeşte sănătatea? Universul 
trage ponoasele şi suportă căderea vitalităţii noastre. 

A repeta la tot pasul «de ce» şi «cum»; a urca întruna până la Cauză — şi la 
toate cauzele — trădează o dezordine a funcțiilor şi a facultăţilor, care se încheie 
în «delir metafizic» — ramolisment al hăului, degringoladă a spaimei, ultimă 
hidoşenie a misterelor... .” (Emil Cioran, Eseuri) 

Formaţi grupe de câte 4-5 elevi. Fiecărei grupe îi revine sarcina să rezolve 
una dintre următoarele cerințe: Ħ analiza succintă a ideii principale susținute de 
Emil Cioran; RW formularea de argumente „pro” ideea susținută de Emil Cioran; E 
formularea de argumente „contra” ideii susținute de Emil Cioran; BI identificarea 
unor puncte de vedere similare, în cadrul celorlalte concepții despre om studiate; 
E identificarea unor puncte de vedere opuse, în cadrul celorlalte concepții despre 
om studiate. 

“Petre Ţuţea — filosof și gânditor 
creștin român (1901-1991). Opere 
principale: Omu/ — Tratat de antro- 
pologie creștină, Între Dumnezeu şi 
neamul meu, Bătrâneţea și alte texte 
filosofice. 


„Când omul caută un sens lumii și 
existenţei sale, termină în absurd.” 
(P. Ţuţea, Între Dumnezeu şi neamul 
meu) 


Structura eseului 


filosofic 


Sé Introducere: preciza- 
rea importanţei temei date în 
enunţ; identificarea intero- 
gaţiilor esenţiale pentru te- 
ma dată; precizarea ideii 
principale / tezei ce urmează 
a fi dezvoltată în eseu; eviden- 
ţierea aspectelor principale (a 
subdiviziunilor) eseului. 

Y Cuprins: analizarea ideii 
principale / tezei date; pre- 
cizarea diferitelor modele de 
tratare filosofică a temei date; 
analizarea concepţiilor sau a po- 
ziţiilor filosofice presupuse de 
aceste modele de tratare (pre- 
zentarea lor argumentată şi cri- 
tică); formularea unui punct de 
vedere personal şi argumentat 
cu privire la tema dată. 

Y Concluzie: evidențierea 
succintă a soluţiei date pro- 
blemei analizate; indicarea 
implicaţiilor mai largi sau a 
perspectivelor deschise de 
interogaţiile cu privire la tema 
eseului. 


Filosofie - manual pentru clasa a XII-a 


5. Fie următorul text: 


„[...] şi printre oameni, reuşitele constituie întotdeauna excepția, şi chiar o 
excepție rară, dacă avem în vedere faptul că omul este animalul al cărui specific 
nu este încă fixat. Şi chiar mai rău: cu cât tipul uman care îl reprezintă pe un 
om este de un grad mai înalt, cu atât mai mare este improbabilitatea reușitei 
sale: hazardul, legea absurdului ce domneşte în economia globală a umanităţii îşi 
exercită cea mai înspăimântătoare influență distrugătoare a sa de-a dreptul asupra 
oamenilor superiori, ale căror condiţii de viață sunt delicate, complexe şi greu 
previzibile.” (Fr. Nietzsche, Dincolo de bine şi de rău) 

Pe baza textului dat, elaborează un eseu, de aproximativ 2-3 pagini, în care 
să analizezi concepția despre om a lui Fr. Nietzsche. In realizarea eseului, vei 
avea în vedere următoarele repere: Œ delimitarea conceptuală a problematicii 
filosofice a umanului; BR precizarea locului ocupat de Fr. Nietzsche în ansamblul 
concepțiilor despre om; BR prezentarea concepției despre om a lui Fr. Nietzsche; 
E prezentarea succintă şi argumentată a unui punct de vedere personal, privind 
concepția despre om a lui Fr. Nietzsche. 

6. Imaginează-ţi o întâlnire între următorii filosofi: z Nietzsche şi Tuţea; * 
Camus şi Blaga; + Leibniz şi Blaga; + Augustin şi Cioran. Alcătuieşte un scurt 
dialog posibil între filosofii amintiţi mai sus, pe tematica sensului existenței 
umane. În elaborarea dialogului, vei respecta specificul fiecărei concepții 
filosofice în parte. 

7. Fie următorul fragment text: 

„Umanismul se bucură de o tradiție venerabilă. Dante, Michelangelo, 
Shakespeare şi Goethe sunt de neimaginat în afara sa; pe temeiul său, s-au ivit 
Holderlin, Kierkegaard, Nietzsche; fără el, nu ar fi fost posibilă, din punct de 
vedere spiritual, replica radicalilor săi adversari, ca de pildă Karl Marx. [...] Nu 
există o mai ilustră tovărăşie decât a acestor spirite. 

Să nu ne lăsăm derutaţi de afirmațiile arogante, conform cărora epoca 
noastră ar fi depăşit umanismul şi că acesta ţine de-acum de rămăşiţele burgheziei 
decadente. O atare pretinsă cunoaştere poate dobândi valabilitate numai atunci 
când o putere despotică suprimă, împotriva adevăratelor exigențe spirituale ale 
omului, ceea ce nu îi convine. 

Umanismul este esențialmente o problemă de educaţie. El oferă tineretului 
cele mai profunde conţinuturi umane, în forma cea mai pură şi în formularea cea 
mai simplă.” (Karl Jaspers, Texte filosofice) 

Pe baza textului dat, elaborează un eseu, de aproximativ 2-3 pagini, cu tema 
Om şi umanism. 

8. Elaborează un eseu, de 1-2 pagini, pe tema: Natura umană şi sensul 
existenței omului, sub lupa filosofilor. 


1.3. “OMUL — FIINŢĂ CULTURALĂ 


Cultura* semnifică, într-un sens general, faptul de a pune în valoare, este 
acel ceva care asigură împlinirea naturii umane. Ca experienţă privilegiată a 
omului, ea serveşte acestuia spre a comunica, a perpetua şi spre a-şi dezvolta 
cunoaşterea şi atitudinea în faţa vieții. 

Omul este, prin definiție, o fiinţă culturală, singura ființă care îşi asumă 
privilegiul de a se exterioriza prin creațiile sale şi de a dezmărgini, cum ar spune 
Blaga, graniţele lumii. 

În opoziţie cu cei care au văzut în cultură (considerată, în acest caz, drept 
sinonimă cu civilizația) îndepărtarea de starea naturală (Rousseau propunea, 
astfel, o distincţie între starea originară, antropologică, reprezentată de cultura 
primitivă, şi conceptul de civilizaţie, înțeles ca expresie rigidă, fosilizată a 

societății rezultate prin încheierea contractului social), alti gânditori pun accent 
tocmai pe caracterul natural, specific uman al creației de cultură. 

Lucian Blaga*, de exemplu, defineşte omul ca ființă întru mister şi pentru 
revelare, al cărei atribut esențial este creația de cultură. Dispunând de o natură 
proprie, fără precedent în sânul naturii, marcând o mutație ontologică față de 
celelalte vieţuitoare, omul — în accepțiunea lui Blaga — are o existenţă situată, 
deopotrivă, în orizontul lumii date (încapsulând în el animalitatea, ceea ce-i 
asigură conservarea biologică) şi în orizontul misterului (rezultat al actului creator 
al Marelui Anonim). Orizontul misterului este specific uman. Dezocultarea/ 
decriptarea lui face din om o ființă creatoare de cultură, prin excelenţă. 

Omul este, şi din perspectiva lui Leibniz*, o ființă creatoare. Este, mai 
precis, o monadă* (o colonie de monade) care, spre deosebire de ceilalți asemenea 
„atomi” ai universului, dispune de rațiune şi de apercepţie (conştiinţă). El este, 
astfel, singurul capabil să sesizeze armonia lumii şi să se ridice până la ideea 
creatorului său. În plus, dispune de capacitatea de a depăşi simpla percepţie a 
operelor lui Dumnezeu, capabil fiind de a imita, în planul lumesc, actul creator 
exercitat de Dumnezeu, de a produce ceva asemănător, deşi în mic. Omul are, 
astfel, chiar şi într-un univers ale cărui resorturi sunt gândite până la ultimul 
amănunt, un statut privilegiat, un destin arhitectonic. 

O concepție aparte despre om dezvoltă Constantin Noica*. Raportându-se 
critic la realitatea culturală a secolului al XX-lea, Noica remarcă extinderea 
dramatică a ceea ce el numeşte războiul formelor în istorie şi în viața omului: 
formalismele trezesc în oameni pornirea către uniformizare. Unei asemenea 
tendinţe formalizatoare, în care individualul nu mai înseamnă nimic (simbolizată 
prin sintagma logica lui Ares*), Noica îi opune o viziune în care, în fiecare 
individual, se regăseşte generalul (simbolizată prin sintagma logica lui Hermes*). 
Într-o asemenea accepţie, în loc de a impune o construcție formală, care să dea 
săgeții timpului atâta iuțeală, încât să precipite totul, în lumea omului, spre 
entropia finală, Noica promovează ideea potrivit căreia: un om este cu adevărat 
om şi iese din statistică atunci când devine o lume, atunci când prescrie sensuri 
generale. 


Texte 


Omul - «fiinţa creatoare de cultură, prin excelență» 

„Fiinţa umană manifestă posibilităţi prin care se depăşesc, principial, raporturile în 
care animalul se găseşte cu ambianța. Mai întâi, omul nu apare în aşa de mare 
măsură condiţionat de-un anume «mediu», ca animalul. Omul, în raport cu 
ambianța, devine «subiect» care ia atitudine, care-şi suprimă sau îşi amână 
reacţiile; ambianța omului, încetând de a fi «mediu» stăpânit prin instinct şi 
devenind orizont obiectiv dominat prin inteligenţă, se dezmărgineşte mereu. 
Omul are un orizont concret, care, virtualmente, este larg ca lumea, nu limitat 
ca mediul natural. Mai mult: ambianța umană se complică cu încă un aspect, 
care, în mediul animal, nu apare [...]; acest aspect al ambianţei umane este 
orizontul necunoscutului (nu numai de suprafaţă, ci şi în adâncime) TL 
Orizontul necunoscutului, ca o dimensiune specifică a ambianţei umane, 
devine principalul factor ce stimulează pe om la cele mai fertile încercări de 
a-şi revela sieşi ceea ce este încă ascuns. 

[...] Ca o consecinţă a structurilor şi a formelor sale, obţinute prin succesive 
mutaţiuni verticale, omul se afirmă într-o ambianţă dezmărginită până 
dincolo de lumea concretă, în orizontul necunoscutului. Această enormă 
dezmărginire este una dintre condiţiile esenţiale prin care omul devine ceea 
ce este: fiinţa creatoare de cultură, prin excelenţă.” 


(Lucian Blaga, Aspecte antropologice) 

“Lucian Blaga - filosof, poet, 
dramaturg român (1895-1961). 
Opere principale: Trilogia cunoașterii, 
Trilogia culturii, Trilogia valorilor. 


dë 


U 


*Ares (în mitologia greacă) — zeul 
războiului. 


"Hermes - zeul comunicării, al 
interpretării, al călătoriilor. 


“cultura (lat. colere a cultiva, a 
venera) — totalitatea valorilor 
materiale și spirituale create de 
omenire, precum și instituțiile 
necesare pentru crearea și 
comunicarea acestor valori. 


*monadă (gr. monados, unitate) — la 
Leibniz, desemnează substanţa 
simplă, fără părţi, care intră în 
ceea ce este compus. 


„Sensul intrinsec al naturii 
prelucrate de el [de om], ca sä-l 
servească vital, se numește cultură și 


lumea culturii este lumea omenească. 
(L. Blaga, Aspecte antropologice) 


*Gottfried Wilhelm Leibniz 
(1646-1716) - filosof și savant 
german. Opere principale: Discurs 
despre metafizică, Monadologia, Noi 
eseuri asupra intelectului omenesc. 


„Omul se definește, prin urmare, 
în raport cu o ignoranță originară. El 
are o legătură profundă cu această 
ignoranță. Și tocmai în funcţie de ea 
definește el ce este și ce caută.” 
(J.-P. Sartre, Adevăr și existenţă) 


N 

„Cultura ar fi, aşadar, «a doua natură», pe care omul o realizează în jurul său, ca 


să poată exista.” 


„Am susţinut şi continuăm a susţine că omul este produsul final al unei evoluţii, prin 


mutaţiuni morfologice şi ontologice pe o linie singulară, care, în univers, n-a 
fost urmată decât de această fiinţă. Pe linia de evoluţie a omului, nu credem că 
este cu putinţă un nivel de existenţă superior aceluia ce caracterizează fiinţa 
umană. 


Fiinţa umană deplină, după cum ne-am străduit să arătăm în atâtea locuri, se 


caracterizează prin două moduri de a exista; întâiul mod, propriu omului 
paradisiac, care e doar un preludiu al fiinţei umane, este existenţa în orizontul 
lumii date şi pentru autoconservare. Modul de existenţă în lumea dată şi 
pentru autoconservare constituie baza vieţii umane, dar nu plenitudinea şi 
demnitatea acesteia. Omul îşi dobândeşte plenitudinea şi demnitatea prin 
al doilea mod de existenţă, rezultând dintr-o mutaţiune ontologică unică în 
felul ei în univers: prin modul de existenţă în orizontul misterului şi pentru 
revelarea acestuia. Pe omul deplin, care trăieşte în orizontul misterului şi cu 
scopul de a-şi revela sieşi misterul, l-am numit şi «om luciferic».” 


(Lucian Blaga, Fiinţa istorică) 


Omul imită, în domeniul său şi în această lume mică, ceea ce Dumnezeu face în mare 
„14. În ceea ce priveşte sufletul raţional sau spiritul, nu conţine ceva mai mult decât 


monadele sau decât sufletele simple. Hl nu este numai o oglindă a universului 
creaturilor, dar încă o imagine a Divinităţii. Spiritul nu are numai o percepţie 
a operelor lui Dumnezeu, ci este, în acelaşi timp, capabil de a produce ceva 
asemănător, deşi în mic. Căci, pentru a nu spune nimic despre minunile visului 
în care inventăm fără osteneală şi fără să avem intenţia, lucruri la care ar fi 
trebuit să ne gândim mult pentru a le găsi când suntem treji, sufletul nostru 
este încă arhitectonic în acţiunile sale voluntare; şi, descoperind ştiinţele 
după care Dumnezeu a reglementat lucrurile, el imită, în domeniul său şi în 
această lume mică, unde îi este permis să se exercite, ceea ce Dumnezeu face 
în mare. 


15. De aceea, toate spiritele, fie ale oamenilor, fie ale geniilor, intră în virtutea 


raţiunii şi a adevărurilor eterne, într-un fel de societate cu Dumnezeu, sunt 
membre ale cetăţii lui Dumnezeu, adică a stării perfecte formate şi guvernate 
de cel mai mare şi de cel mai bun dintre monarhi; unde nu este crimă fără 
pedeapsă, acţiuni bune fără recompensă proporţională; şi, în fine, atâta virtute 
şi fericire cât este posibil; şi aceasta nu printr-o modificare (derangement) 
a naturii, ca şi cum ceea ce Dumnezeu hărăzeşte sufletelor ar tulbura legea 
corpurilor; dar printr-o ordine însăşi a lucrurilor, între imperiul Naturii şi al 
Graţiei, între Dumnezeu ca arhitect şi Dumnezeu ca monarh; în aşa fel încât 
natura duce la graţie şi graţia perfecţionează Natura, servindu-se de ea.” 


(Gottfried Wilhelm Leibniz, Despre originea radicală a lucrurilor) 


«Un om este cu adevărat om şi iese din statistică atunci când devine o lume» 
„Ar putea părea [...] curios că relevăm logicul în principal la om; dar unde pot 


Dar, 


apărea mai limpede părţile purtătoare de întreg (dacă se acceptă, măcar 
provizoriu, această definiţie a câmpului logic) sau trecerea mediului extern 
în mediul intern? Căci mediul extern preluat ca mediu intern, marea sărată şi 
caldă a putut fi închipuită ca preluată în sângele cald şi sărat al mamiferului, 
partea ridicându-se astfel la puterea întregului. Dar făcând aşa, partea este 
mai mult decât ea însăşi, sau e dincolo de ea — ceea ce se vede statornic la om 
şi în cele omeneşti. Un om este cu adevărat om şi iese din statistică atunci când 
devine o lume. («În fiecare om o lume îşi face încercarea», spune Eminescu; 
în fiecare ar trebui să-şi facă încercarea). In genere, dacă un lucru nu se revarsă 
dincolo de el, nu-şi merită numele; iar Nilul este râul, prin excelenţă, al Terrei, 
pentru că face posibilă şi este, prin revărsările sale, o lume. [...] 

mai ales, în comportarea şi creaţia omului se vede aceasta. Poetul adevărat 
este cel care devine, la un moment dat, Poezia; fizicianul, excedat, la început, 
de tot ce se ştie, sfârşeşte, uneori, prin a deveni el Fizica. Critica literară de 
astăzi nu mai acceptă textul drept gata semnificat, ci sugerează ca fiecare cititor 
să fie Interpretul. Omul moral al lui Kant, parte a comunităţii, trebuie, totuşi, să 

acţioneze în aşa fel încât comportarea sa să devină regulă pentru ceilalţi. Geniul 
este definit tocmai prin aceea că prescrie legi în domeniul său de manifestare. 
Până şi tiranul nu vrea altceva decât ca voinţa sa să devină lege, dar, nereuşind, 
tiranizează. Lumea e plină de exemplare ce tind să prescrie sensuri generale, sau 
măcar să le identifice în alţii. Când te dăruieşti cuiva, când aderi la o idee, când 
încorporezi un sens, o faci pentru că vezi în ei şi ele o lume. Când iubeşti chiar, 
presimti în fiinţa cealaltă un purtător de sensuri generale — un adevărat câmp 
logic. Căci aici nu se poate vorbi despre sensuri logice, ci, în cel mai bun caz, de o 
logică pascaliană a lumii? Să vedem. S-ar putea spune, parafrazând pe dramaturg: 
__ «Este mai multă logică pe lume decât în cărţile tale, Horaţiu!».” 

„In situaţiile logice, întregul este acelaşi în fiecare parte. Tautologia este, poate, de 
esenţa logicului, dar nu în sensul supunerii lui «acelaşi», ci în sensul reflectării 
lui acelaşi, în fiecare moment al ansamblului. În acest sens, s-ar putea spune că şi 
un destin sau o viaţă de om pot fi într-o situaţie logică, atunci anume când fiecare 
demers al vieţii are justificările întregului. Înțeleptul trăieşte «logic», pentru că 
are, în fiecare clipă, legea de om adevărat în el. În răspunderea sa faţă de întreg, el 
este «o totalitate de fiecare clipă», statornic.” 


(Constantin Noica, Scrisori despre logica lui Hermes) 


APLICAȚII ŞI ACTIVITĂŢI DE ÎNVĂŢARE 


1. Fie următorul text: 

„Nu are şi raţiunea o unitate de la care să poată pleca? Materia are o unitate: 
atomul. Viaţa are o unitate: celula. Făpturile au o unitate: sămânţa ori principiul 
lor germinal. Rațiunea ar putea avea şi ea o unitate de la care să înceapă exercițiul 
logic: individual-generalul. L-am numit «holomer», adică parte-tot, parte ce 
reflectă în ea totul; l-am putea numi, eventual, mai bine «holofor», realitate ce 
poartă cu ea întregul. Dar, cu sau fără nume, să-l lăsăm să arate singur ce poate 
aduce raţiunii.” (Constantin Noica, Scrisori despre logica lui Hermes) 

Organizaţi în cinci grupe de experţi, soluționaţi corespunzător următoarele 
sarcini de lucru, după cum urmează: * prima grupă: identificați problema 
prezentată în text şi reformulaţi-o corespunzător; * a doua grupă: analizați pro- 
blema identificată;* a treia grupă: comparați punctul de vedere susținut de autor 
cu un alt punct de vedere cunoscut; * a patra grupă: construiți argumente care să 
susțină punctul de vedere al lui Noica (argumente pro); * a cincea grupă: construiți 
argumente care să combată punctul de vedere al lui Noica (argumente contra). 

2. Alcătuieşte un eseu, de maximum o pagină, în care să tratezi problema 
filosofică prezentă în următorul text: 

„Cultura implică un mod ontologic specific uman, adică existența într-o 
ambianţă mereu dezmărginită, în care orizontul lumii concrete se conjugă cu orizontul 
necunoscutului. Cultura implică, printre altele, aspirația spre revelarea acestui 
orizont al necunoscutului, revelare pe care omul şi-o face sieşi, prin plăsmuiri din 
cele mai variate, în materiale din cele mai variate şi în tipare stilistice din cele 
mai variate. Ne place să vedem în om fiinţa creatoare de cultură, prin excelență, 
dar aceasta înseamnă, în primul rând, că omul înmănunchează în sine toate acele 
condiţii biologice şi materiale, psihologice şi spirituale, fără de care cultura rămâne 
un deziderat ce refuză să se închege.” (Lucian Blaga, Aspecte antropologice) 

3. Omul este obişnuit să se compare, pentru a-şi surprinde esenţa, cu celelalte 
vietăţi şi chiar cu Divinitatea creatoare. 

În condiţiile evoluţiei cercetării tehnico-ştiinţifice actuale, cât de relevantă 
ar fi lărgirea ariei de raportare a omului la lumea roboților şi a calculatoarelor, în 

"Constantin Noica - filosof 
român (1909-1988). Opere principale: 
Povestiri despre om, Devenirea întru 
ființă, Scrisori despre logica lui 
Hermes. 


„Plantele se formează prin cultură, 
oamenii prin educație.” 
(J.-J. Rousseau, Emil sau despre 
educație) 


„Condiţia omului:  inconstanţă, 
plictiseală, neliniște.” 
(B. Pascal, Cugetări) 


E zi E Se 
= Uustreazä, prin referire 
la o situaţie concretă de viaţă, 
concepția lui B. Pascal despre 
condiția omului, reliefată de 
cugetările de mai sus. 


RECAPITULARE ȘI 
FIXARE 


Termenul de natură umană 
vizează ansamblul caracteris- 
ticilor care definesc fiinţa uma- 
nă, exprimând, astfel, esența 
umană şi diferenţiind-o de cea 
a altor fiinţe. 

Filosofii identifică originea 
esenței şi a demnității umane 
fie în suflet şi în capacitatea 
omului de a cugeta, fie în 
sociabilitate, în capacitatea 
de a fabrica unelte sau de a 
se înțelege pe sine doar prin 
raportare la celălalt. 

“> Termenul de sensul vieții face 
trimitere la rostul sau scopul 
vieţii; dacă umanismul clasic 
oferea o viziune optimistă, noul 
umanism oferă o viziune pesi- 
mistă asupra vieții şi a sensului 
ei 

> Natura umană se împlineşte 
prin cultură (totalitatea valo- 
rilor create de omenire şi a insti- 
tuțiilor necesare acestei creații), 
de aceea omul este considerat 
şi ființă culturală. 


*Tzvetan Todorov (1939 -) 
- eseist francez de origine bulgară. 
Opere principale: Mo; et ceilalti. Des- 
pre diversitate; Teoria simbolului 
Cucerirea Americii. Problema celui- 
lalt. 

vederea identificării specificului lui? Care ar fi trăsăturile relevante pentru om, în 
acest context? Argumentează răspunsul. 

4. Fie următorul fragment text: 

„Gândirea umanistă nu propune atât o ştiinţă sau o dogmă, cât o alegere 
practică: un pariu. Oamenii sunt liberi, afirmă ea; atât pentru bine, cât şi pentru 
rău. Este de preferat să punem pariu pe capacitatea lor de a acţiona conform 
propriei voințe, de a iubi curat şi de a se considera egali unii cu alţii, decât 
contrariul. Omul se poate depăşi pe sine; aceasta este latura lui omenească. 
«Trebuie să pariem. Nu mai putem alege după voie: suntem prinşi în horă.» Dacă 
nu pariem, înseamnă că facem pariul invers; or, în această din urmă situație, nu 
putem câştiga nimic. Însă, spre deosebire de Pascal, umaniştii nu cer un act de 
credință în Dumnezeu; ei se mulțumesc să îndemne la cunoaştere şi să facă apel la 
voinţă. Prin aceasta, ei merg pe urmele umaniştilor creştini, care respingeau deja, 
la vremea lor, resemnarea. «Ce rost mai are omul», exclama Erasmus la începutul 
secolului al XVI-lea, «dacă Dumnezeu face cu el ce face şi olarul cu argila?». 
Erasmus avea convingerea că nicio ființă nu vine pe lume fără vreo justificare, 
fără «cauză finală», şi vedea în existenţa omului, ființă nedesăvârşit determinată, 
având, deci, acces la libertate, dovada că Dumnezeu nu se mulţumeşte să le dea 
oamenilor harul, ci le dă şi posibilitatea de a-şi căuta mântuirea prin propriile lor 
fapte. Dacă totul ar fi hotărât dinainte, ce rost mai are omul? Umaniştii tradiției 
franceze nu cred neapărat în cauzele finale, dar socotesc că e bine să procedeze 
ca şi cum această cale ar fi realmente deschisă oamenilor. Este adevărat că, spre 
deosebire de Pascal, aceştia nu le promit celor care pariază «o viață veşnică şi 
fericită», ci doar o firavă şi trecătoare fericire. 

Dumnezeu nu ne datorează nimic; nici Providența; nici natura. Fericirea 
omului este mereu amânată. Cu toate acestea, în locul oricărei împărății, putem 
prefera grădina nedesăvârşită a omului, nu în lipsă de altceva mai bun, ci pentru 
că ea ne permite să trăim în adevăr.” (Tzvetan Todorov*, Grădina nedesăvârşită) 

Pornind de la textul dat şi luând în considerare concepţiile filosofice 
prezentate în subcapitolul Omul — ființă culturală, elaborează un eseu cu tema: 
Omul are harul de a-şi căuta mântuirea prin propriile fapte. 


EVALUARE SUMATIVĂ 


1. Precizează sensul noțiunii de natură umană. 

2. Menţionează cinci dintre caracteristicile considerate definitorii pentru 
natura umană de către diferiți filosofi. 

3. Descrie succint oricare dintre răspunsurile filosofice date la întrebarea: 
Ce este omul? 

4. Numeşte două viziuni filosofice despre sensul vieții, precizând, totodată, 
o idee prin care acestea se aseamănă şi una prin care ele se deosebesc. 

5. Analizează o concepție filosofică referitoare la sensul vieţii, formulând, 
totodată, şi un punct de vedere personal şi argumentat cu privire la aceasta. 

6. Elaborează un eseu, de 1-2 pagini, pe tema: Omul — fiinţă culturală. 


28 


| Filosofie - manual pentru clasa a XII-a 


A este constituită din totalitatea regulilor de conduită, 
care sunt valabile universal şi necondiționat. Multe dintre aceste reguli 
nu aparțin, însă, exclusiv moralei, ci se regăsesc şi ca norme prescrise 
prin tradiţie, ca porunci religioase sau ca reglementări juridice. 
Normele morale se disting prin faptul că sunt liber asumate ca reguli 
universale de comportament, întrucât sunt în acord cu valorile ce sunt 
dezirabile şi demne de respect. 

Ce înseamnă Să fim morali? Aparent, răspunsul este cât se poate de 
simplu. Ca să fim morali în tot ceea ce facem, nu se cer îndeplinite decât 
două condiţii: în primul rând, să ştim ce trebuie să facem sau, altfel 
Spus, Să avem discernământul necesar spre a deosebi binele de rău, în 
al doilea rând, trebuie să vrem şi să putem acţiona în conformitate cu 
ideile pe care ni le facem despre bine şi rău. 


dë 


[] 


amoral (lat. a-mores, fără moravuri) — 


bine 


care ignoră valorile, fără a avea 
conștiința binelui și a răului. 


(lat. bene, bine; bun) — (în 
accepțiunea generală) ceea ce 
este obiect de aprobare sau 
de satisfacție. Problema etică 
esenţială este de a distinge „fal- 
sul bine”, binele înșelător, de 
„adevăratul bine”. 


(gr. ethikos, care privește 
moravurile, ta ethe) — reflecţie 
filosofică asupra problemelor 
morale, asupra naturii binelui, 
a fundamentului datoriei, a 
sensului vieţii etc. Etica se 
poate caracteriza drept o 
concepție coerentă despre 
conduita în viață sau drept o 
doctrină a moralei practice. 


II.1. BINE ŞI RĂU 


II.1.1. Despre bine şi rău sau despre moralitate 


BINELE este valoarea supremă în domeniul moral, înfăptuirea practică 
a binelui presupunând a urmări întruparea cât mai deplină a unor valori ca: 
dreptatea, generozitatea, curajul, sinceritatea, prietenia etc. La întrebări precum: 
Ce sunt binele şi răul? Ce înseamnă dreptatea? Ce este curajul? Dar virtutea? 
Când şi faţă de cine se cer cultivate prietenia sau intransigenţa?, răspunsurile, 
aparent simple, comportă soluţii variate şi, uneori, chiar opuse. Frecvent, astfel 
de întrebări sunt formulate în legătură cu propriile acţiuni sau pentru a aprecia 
faptele altora. Unele situaţii par neproblematice şi, spontan, oricine le poate 
caracteriza ca fiind rele: fapta unei mame care îşi abandonează copilul sau şoferul 
care părăseşte locul accidentului fără să ajute victima. 

Există şi situaţii în care este dificil să decidem ce este bine: o mamă care 
fură pentru a-şi hrăni copiii minori, tatăl ce minte în instanță apărându-şi fiul 
care a comis un jaf, elevul care-i suflă un răspuns colegului său, riscând, astfel, 
să fie pedepsit. 

Judecăm moralitatea unei fapte în funcţie de consecințe/scop sau pe baza 
intenţiei care a stat la baza ei? Privită în funcție de consecinţe (femeia îşi salvează 
copiii de la moarte), fapta pare a fi bună; dacă ne raportăm la norma ce recomandă 
Să nu furi!, fapta este rea. 

Teoriile etice, indiferent de natura lor, au în centru ideea de bine. Dacă 
răul (latinescul malum) poate fi şi nefericire, atunci binele poate fi echivalentul 
fericirii? Potrivit mai multor gânditori, răspunsul este pozitiv, dar mulți îşi 
recunosc neputința în a indica o cale spre atingerea fericirii. 

Întrebările prezentate mai sus sunt de primă importanţă în etică, iar 
soluţionarea lor îndeamnă la reflecţie filosofică. 

Socrate, la fel ca şi Platon, afirma că virtutea se învaţă. Întreaga problematică 
morală se va constitui în jurul acestei probleme, unii gânditori încercând să 
demonstreze posibilitatea creării unei ştiinţe ce are ca obiect morala fondată pe 
principii indubitabile, iar alții argumentând că încercarea de a deduce norme de 
comportament pe baza unor principii unice este sortită eşecului. 

J. Locke? (ca şi Immanuel Kant, de altfel) susţine posibilitatea întemeierii 
moralei ca ştiinţă. El consideră că putem fundamenta morala pe două premise: 
existența lui Dumnezeu şi ideea de om ca fiinţă rațională. Aşa cum teoremele 
din geometrie pot fi deduse din premise evidente, tot aşa, dacă suntem imparțiali, 
putem deduce „natura binelui şi a răului” şi toate normele morale ce ne ghidează 
acțiunea şi comportamentul, din premisele menționate anterior. 

La polul opus, Fr. Nietzsche consideră că idealurile morale, lipsite de orice 
fundament transcendent (Dumnezeu a murit), sunt judecăţi de valoare, aprecieri care 
exprimă atitudinea în faţa vieții a celor ce le formulează. Astfel, judecata morală nu 
poate fi revelatoare decât pentru un anumit tip de om, a cărui fiziologie îi explică 
modul de a fi şi, în consecință, valorile. 

Ierarhia valorilor este un fapt lipsit de legitimitate şi de fundament, dar nu 
ne putem da seama de aceasta decât pornind dinspre fapt spre sursă, analizându-i 
presupoziţiile latente, întreprinzând o genealogie a moralei*. Morala este semnul 
unor anumiţi oameni şi al unor anumite voințe. Ea încearcă să corecteze viaţa şi s-o 
transforme, visează la o viaţă plină de virtute, la o viaţă care să respingă dorinţele şi 
plăcerile simţurilor, la o viață eliberată de corp. 

Această respingere a vieţii reale, în numele unei alte vieți veşnice, se exprimă, 
în plan religios, prin speranţa fericirii eterne în lumea de dincolo, iar în filosofie, prin 
opoziţia dintre lumea aparenţelor şi cea a esenţelor. În opinia lui Nietzsche, atât filo- 
sofia, cât şi religia resping viaţa şi preferă ceva ce nu există. Acestea prescriu impe- 
rative vieţii, judecând-o şi condamnând-o neîncetat, iar atitudinea lor este nihilistă, 
de negare a vieţii. 

Omul slab este cel care-şi exprimă, prin voinţă, incapacitatea de a-şi putea asuma 
viaţa cu toate dimensiunile ei (dorință, violenţa instinctelor), mărturisindu-şi, prin 
aceasta, neputinţa. Libertatea voinţei înseamnă libertatea de a acţiona. Voința fără 
putere serveşte la ascunderea neputinței celui slab. Morala converteşte slăbiciunea 
în forţă, convertire ce manifestă secreta dorință a celui slab de a-l domina pe cel 
puternic. Toate modalităţile prin care s-a încercat convertirea oamenilor la moralitate 
au fost în esență imorale, conchide Nietzsche. 

Pascal, la rându-i, afirmă că omul nu e capabil să renunte la fericire, dar nici nu 
ştie calea pe care să o obţină. 


Texte 


Morala poate fi demonstrată 

„Ideea unei fiinţe supreme dotate cu nemărginită putere, bunătate şi inteligenţă, 
care ne-a creat şi de care depindem, şi ideea despre noi înşine, ca fiinţe 
inteligente şi raționale, aceste idei, doar înţelese de mintea noastră, examinate 
pas cu pas, cum se cuvine, cred că ne-ar putea furniza fundamentele 
îndatoririlor noastre şi reguli de conduită care ar putea aşeza morala printre 
ştiinţele susceptibile de a fi demonstrate. Nu mă îndoiesc că, din premise 
evidente prin ele însele, am putea afla adevărata natură a binelui şi a răului, 
prin deducţii necesare şi tot atât de incontestabile ca şi cele matematice, dacă 
ne-am dedica studiului moralei cu aceeaşi nepărtinire şi atenţie, cum facem 
şi cu celelalte ştiinţe. Este sigur că se pot percepe relaţii şi în alte moduri, tot 
atât de bine ca şi cu privire la număr şi întindere; şi nu văd de ce nu ar fi şi 
ele susceptibile de demonstraţie, dacă li s-ar aplica metoda potrivită pentru a 
examina şi număra acordul sau dezacordul lor. «Unde nu există proprietate, 
nu există nedreptate» este o propoziţie tot atât de certă ca orice demonstraţie 
din Euclid; căci ideea de proprietate fiind un drept la ceva, iar ideea numită 
«nedreptate» însemnând cotropirea şi violarea acestui drept, este evident că, 
aceste idei fiind astfel stabilite şi numite, eu pot cunoaşte tot atât de cert că 

dë 


U 


genealogia moralei - titlul operei 
lui Fr. Nietzsche și, totodată, 
metodă prin care se încearcă 
determinarea surselor moralei 
și demistificarea acestora. 


imoral — care este contrar moralei. 


morală (sinonim cu etica) — (în sens 
filosofic) teoria normativă a 
acţiunii omenești. 


rău (lat. malum, rău, nefericire) 
— (în accepțiunea generală) 
ceea ce afectează omul, ceea 
ce este dăunător din punct de 
vedere fizic sau psihic. 


zz Precizează care erau 
normele morale pe care le 
respecta Robinson Crusoe? 
Argumentează. 


P 


"John Locke (1632-1704) 
- filosof francez, întemeietor al em- 
pirismului modern. Opere principale: 
Încercare asupra intelectului ome- 
nesc, Două studii asupra guvernării, 
Despre raționalitatea creştinismului. 


„lată antinomia: în măsura în 
care credem în morală, condamnăm 
existenţa.” 


(Fr. Nietzsche, Voința de putere) 


“ Construieşte un argument 
în care concluzia să fie: „Etica 


D 


este o teorie a virtuţii ”. 

această propoziție este adevărată, după cum cunosc că un triunghi are cele 
trei unghiuri egale cu două unghiuri drepte.” 


(John Locke, Eseu asupra intelectului omenesc) 


Morala ca «negare a vieții» 

„A te abține reciproc de la practicarea ofensei, a violenței, a jafului, a recunoaşte 
voinţa semenului ca fiind egală cu a ta, acestea pot deveni, într-un sens general, 
reguli de bună-cuviinţă între indivizi, în caz că există condiţiile necesare pentru 
aceasta (şi anume, o reală asemănare a puterilor şi a criteriilor indivizilor, 
precum şi apartenenţa lor comună la unul şi acelaşi corp social). Însă, din 
momentul în care s-ar încerca extinderea acestui principiu, mergându-se 
chiar până la considerarea ei ca principiu fundamental al societăţii, ea s-ar 
arăta, pe dată, în adevărata ei lumină: aceea de voinţă de negare a vieții, 
de principiu al descompunerii şi al decăderii. În acest domeniu, trebuie să 
pătrundem temeinic până în străfunduri şi să ne stăvilim toate slăbiciunile 
sentimentale: viaţa însăşi este, în esenţă, sustragere, rănire, biruinţă asupra 
celui străin şi asupra celui mai slab, oprimare, duritate, impunerea cu forţa 
a formelor proprii, asimilare sau, cel puţin şi în cel mai blând caz, exploatare 
— dar la ce bun să întrebuințăm mereu aceste cuvinte în care s-a întipărit din 
vremuri străvechi un sens defăimător? Chiar şi corpul în interiorul căruia, 
după cum s-a presupus mai sus, indivizii se tratează ca egali — aceasta se 
întâmplă în toate aristocraţiile sănătoase —, acest corp este obligat el însuşi, în 
caz că e un corp viu şi nu unul muribund, să întreprindă, împotriva celorlalte 
corpuri, fapte de la care indivizii care îl alcătuiesc se abţin reciproc; el va trebui 
să fie întruchiparea voinţei de putere, el va dori să crească, să se extindă, să 
acapareze, să dobândească preponderența — şi aceasta nu pe temeiul vreunei 
moralităţi sau imoralităţi oarecare, ci din cauză că el trăieşte şi pentru că viaţa 
este tocmai voinţă de putere. [...] «Exploatarea» aparţine nu unei societăţi 
corupte sau imperfecte şi primitive, ea aparţine esenței vieţii, ca funcţiune 
organică fundamentală, ea este o consecinţă a voinţei de putere propriu-zise, 
cea care e însăşi voinţa de a trăi. — Presupunând că, în teorie, acestea ar fi 
o inovaţie, în realitate, ele constituie, de fapt, factorul primordial al întregii 
istorii: să fim măcar atât de cinstiţi ca s-o recunoaştem!” 


(Friedrich Nietzsche, Dincolo de bine şi de rău) 


«Suntem incapabili de a nu dori adevărul şi fericirea» 

„Neputându-se lecui de moarte, de necazuri, de neştiinţă, oamenii au găsit cu 
cale, spre a fi fericiţi, să nu se mai gândească la aceste lucruri — este tot ce 
au putut inventa ei, pentru a se mângâia de atâtea rele. [...] Toţi oamenii 
doresc să fie fericiţi; toţi, fără excepţie. Oricât de diferite ar fi mijloacele pe 
care le întrebuinţează, ei năzuiesc toţi către această ţintă. Ceea ce-l face pe 
unul să meargă la război, iar pe altul să nu meargă, este dorinţa în care se află 
amândoi, însoţită de vederi diferite. Voința nu face niciodată nici cel mai mic 
gest decât cu acest scop (al fericirii). Acesta-i, de când lumea, motivul tuturor 
acţiunilor omeneşti, chiar al celor ce se omoară sau se spânzură. Şi, cu toate 
acestea, de un număr mare de ani, nicicând fără credinţă nimeni n-a ajuns la 
acest punct la care toţi tind continuu. Toţi se plâng: principi şi supuşi, nobili 
şi oameni de rând, bătrâni şi tineri, tari şi slabi, savanţi şi ignoranţi, sănătoşi 
şi bolnavi; din toate ţările, din toate timpurile, de toate vârstele şi condiţiile. 
O încercare atât de lungă, atât de continuă şi de uniformă ar trebui să ne 
convingă cu adevărat despre neputinţa în care suntem, de a ajunge la fericire 
prin sforţările noastre proprii [...].” 

„Ceea ce pare straniu la om este faptul că nu există nimic în natură, care să nu fie în 
stare de a ţine loc de scop şi în care el să nu caute fericirea [...]. Unii au căutat 
fericirea în autoritate, alţii în cercetări şi ştiinţe, alţii în voluptăţi. 

Aceste trei plăceri pământeşti au format trei secte, iar cei pe care-i numim filosofi 
n-au făcut altceva decât să urmeze, în mod efectiv, una dintre ele. Cei ce 
s-au apropiat cel mai mult de ele au găsit cu cale că este necesar ca binele 
universal, pe care toţi oamenii îl doresc, să nu stea în niciunul dintre lucrurile 
particulare ce nu pot fi posedate decât de un singur om şi care, având mai 
multe părţi, mai mult întristează pe posesorul lor, din cauza lipsei părţii pe 
care acesta nu o are, decât îl mulţumesc prin satisfacția ce-i procură partea 
care-i aparţine. Ei au înţeles că adevăratul bine trebuie să fie în aşa fel, încât 
toţi să-l poată poseda în acelaşi timp, fără micşorare şi fără invidie, şi nimeni 
să nu-l poată pierde împotriva voinţei sale. Ei au înţeles acest fel de bine, dar 
nu l-au putut găsi; şi, în locul unui bine solid şi efectiv, n-au îmbrăţişat decât 
imaginea găunoasă a unei virtuţi fantastice. Instinctul ne spune că trebuie 
să căutăm fericirea noastră în noi. Pasiunile ne împing în afară, chiar când 
lucrurile exterioare prin ele însele nu le stârnesc. Lucrurile din afara noastră 
ne ispitesc de multe ori şi ne cheamă când nici nu ne gândim la ele. Aşa că, 
filosofii zadarnic vor spune: «Reintraţi în voi înşivă; acolo veţi găsi bogăţia». 
Nimeni nu-i va crede. Cei care-i cred sunt cei mai goi şi mai nătărăi. Căci ce 
este mai ridicol şi mai în van decât ceea ce spun stoicii? 

Ceilalţi spun: «Ieşiţi în afară; căutaţi fericirea în divertisment». Şi nici asta nu-i 
adevărat; vin bolile. Războiul lăuntric al raţiunii împotriva pasiunilor a 
făcut ca acei care au voit să aibă pacea să se împartă în două secte. Unii au 
voit să renunţe la pasiuni şi să devină dumnezei; ceilalţi au voit să renunţe 
la rațiune şi să devină vite. Dar nici unii, nici ceilalţi n-au putut-o face; şi 
rațiunea rămâne totdeauna în picioare, acuzând nimicnicia şi nedreptatea 
pasiunilor care tulbură odihna celor ce li se abandonează; şi pasiunile sunt 
totdeauna vii, chiar şi în sufletul care face efortul de a renunţa la ele. [...] În 
ceea ce priveşte dovezile, suntem neputincioşi [...]. Căutăm adevărul, dar nu 
găsim decât incertitudine. Căutăm fericirea, dar nu găsim decât nefericire şi 
mizerie. Suntem incapabili de a nu dori adevărul şi fericirea, însă nu suntem 
capabili nici de certitudine, nici de fericire. [...] Fericirea nu e nici în afara 
noastră, nici în noi, ci în Dumnezeu, fie că-i din afară, fie că-i din noi.” 


(Blaise Pascal, Cugetări) 


II.1.2. Virtutea - calea spre fericire 


Etica greacă are în centru termenii de eudaimonia (fericire) şi arete (virtute), 
relația dintre fericire şi virtute fiind una foarte complexă. 

Platon şi Aristotel susţin că oamenii, ca şi lucrurile, pot fi posesori ai virtuţii, 
considerată a fi acel ceva în care excelează sau ar trebui să exceleze, în funcție de 
esenţa proprie. 

Pentru Platon, nimeni nu e rău de la natură, ci doar din ignoranță. Viaţa bună 
este o viață morală, iar virtutea este suficientă pentru fericire. El respinge ideea că 
morala şi legile ar fi convenţii; cunoaşterea binelui presupune trecerea dincolo de 
lumea aparenţelor, pentru a descoperi Binele în sine, care aparţine lumii Formelor 
Ideale. Virtutea este ştiinţa care ne învaţă să folosim cu chibzuinţă anumite însuşiri, 
care, de altfel, pot fi ori utile, ori dăunătoare. Virtuţile cardinale sunt, din această 
perspectivă: curajul, cumpătarea, înţelepciunea şi dreptatea. 

Aristotel îl critică pe Platon, considerând că este imposibil să reduci tot ce 
e bine la o singură formă; în schimb, el consideră că există bine în activitate sau 
artă, în medicină sau strategie. Binele este acel ceva în vederea căruia se fac toate 
celelalte: în medicină — sănătatea, în strategie — victoria etc. Acest Bine suprem este 
fericirea. Fericirea este o activitate a sufletului, conformă cu virtutea. Aristotel 
distinge, la rându-i, între virtuți raționale şi virtuți morale. Virtuţile raționale 

„Răul este ușor de făcut. Există o 
infinitate [de rele]; binele este aproape 
unic.” 


„Niciodată răul nu este făcut așa 
de plin și cu atâta bucurie ca atunci 
când este făcut cu conștiință.” 


„Astiel, prezentul nesatisfăcându-ne 
niciodată, trăim cu speranțe înșelătoare, 
care, din nenorocire în nenorocire, ne duc 
până la moarte, capăt și culme, de unde 
nu te mai întorci.” 

(B. Pascal, Cugetări) 


Filosofii greci practicau virtutea 
(înțelepciune, cumpătare etc.). 

Cu referire la Aristotel: 
„Auzind că cineva își bătuse joc de el, 
spuse: «în absenţa mea, poate chiar 
să mă și bată cu biciul».” 


Cu referire la Socrate. 

„Înainte de a bea cucuta, Apollodoros 
îi oferi o haină frumoasă, ca să moară 
îmbrăcat cu ea. «Cum așa — îi zise 
Socrate — haina mea a fost destul de 
bună cât am trăit și acum nu-i bună ca 
să mor?» 

(Diogene Laertios, Despre viețile şi 
doctrinele filosofilor) 


— SE 

2) BI Lei de zën 

Cu referire la concepţia lui Platon: 
„Fericirea cuprinde cinci părţi. O 
parte este a lua hotărâri bune; a doua 
este a avea simţuri bune și sănătate 
trupească, a treia este reușita în ceea 
ce întreprinzi; a patra-i reputaţia bună 
printre oameni și a cincea abundența 
de bani și a bunurilor folositoare 
pentru viață.” 
(Diogene Laertios, Despre viețile și 
doctrinele filosofilor) 


„Dintre virtuţi numim pe unele 
dianoetice sau virtuţi ale intelectului, 
pe celelalte, virtuți etice (morale). 
Virtuţi intelectuale sunt înțelepciunea, 
inteligenţa și prudenţa; virtuţi morale, 
dărnicia și cumpătarea.” 

(Aristotel, Etica nicomahică) 


& Analizează activităţile 
prin care cauţi să obţii fe- 
ricirea. Sunt ele în acord cu 
virtutea, în sens aristotelic? 
Argumentează. 

(înțelepciunea, înţelegerea, cumpătarea) se învaţă, în timp ce virtuțile morale 
(generozitatea, măsura, bunătatea) se capătă prin obişnuinţă. Virtuţile morale sunt 
definite ca o medie rațională între prea mult şi prea puţin (calea de mijloc). 


Texte 


Cunoaşterea -«mijloc de purificare» 

„SOCRATE: Numai că, minunatul meu Simmias, tare mă tem că, pentru obţinerea 
virtuţii, nu acesta este schimbul cel cinstit, să dai plăceri pentru plăceri, 
dureri pentru dureri, o teamă pentru altă teamă, una mai mare în schimbul 
uneia mai mici, de parcă ar fi vorba de schimbat monede. Cred, dimpotrivă, 
că, în schimbul tuturor acestor lucruri, valoare are doar o singură monedă, 
şi aceea e gândirea. Şi cred că toate, când sunt preţuite astfel, când sunt cum- 
părate şi vândute cu asemenea preţ, cu cunoaştere deci, toate sunt cu-ade- 
vărat ceea ce sunt: curaj şi cumpătare şi dreptate, într-un cuvânt, virtute 
autentică, fie că se adaugă, fie că lipsesc plăceri sau temeri sau orice altceva 
de acest fel. Şi, dimpotrivă, dacă toate acestea sunt despărțite de cunoaştere 
şi sunt schimbate numai între ele, una pentru alta, atunci mă tem că nu 
sunt decât umbre jucate pe-un perete, iar o asemenea virtute vrednică 
numai de un sclav şi neavând în ea nimic nici sănătos şi nici adevărat, în 
realitate, şi cumpătarea şi dreptatea şi curajul reprezintă fără îndoială, 
fiecare, rezultatul unei purificări de toate acestea. Cât despre cunoaşterea 
însăşi, ea este, de bună seamă, un mijloc de purificare.” 


(Platon, Fedon) 


“Viaţa fericită pare a fi o viață conformă virtuţii» 

„Să ne întoarcem la problematicul bun, ca să arătăm în ce poate consta el. [...] În 
medicină, ar putea fi sănătatea, în strategie — victoria, în artă — construcţia, 
ca şi în celelalte arte. [...] Totuşi, trebuie să încercăm să lămurim aceasta mai 
bine, fiindcă scopurile sunt, fără îndoială, multiple şi câteva dintre ele nu sunt 
voite decât pentru alte scopuri; de exemplu: bogăţia, flautul şi, în general, 
instrumentul; apare atunci evident că nu sunt scopuri finale, în timp ce Bunul 
Suprem trebuie să fie un scop final şi ceva perfect. [...] Prin scopul final, în 
sensul cel mai înalt, înţelegem pe acela care este pentru el însuşi şi nu este 
dorit niciodată în vederea altui lucru [...]. O asemenea natură nu pare, însă, a 
aparţine decât FERICIRII. Noi o voim întotdeauna pentru ea însăşi, niciodată 
în vederea altui lucru, în timp ce onoarea, plăcerea, înţelegerea şi orice altă 
virtute sunt dorite, desigur, şi pentru ele însele [...], dar le dorim şi în vederea 
fericirii [...]. Fericirea, din contră, nu este dorită de nimeni în vederea altor 
bunuri şi, în general, nu este căutată de nimeni în alt scop. 

Fericirea trebuie înţeleasă, evident, ca o activitate care este de dorit pentru 
ea însăşi şi nu în vederea uneia dintre acelea care sunt de dorit numai ca 
mijloace. În fine, sunt încă de dorit activităţile prin care nu căutăm altceva 
decât însăşi acţiunea. 

Acţiunile virtuoase par să aibă, desigur, acest caracter. 

Fiindcă o acţiune frumoasă şi în acord cu virtutea este de dorit pentru ea însăşi [...]. 
Fericirea nu constă, de aceea, în satisfacţie. Ea nu constă în joc sau glumă. 

Ar fi contradictoriu ca destinul nostru final să fie joc sau glumă şi ca osteneala sau 
suferinţa unei vieţi întregi să aibă ca scop numai jocul. [...] Jocul este un fel 
de recreaţie şi avem nevoie de recreaţie, pentru că nu putem lucra încontinuu. 
Dar recreaţia nu este un scop, fiindcă ea este numai în vederea activităţii. De 
aceea, viaţa fericită pare a fi o viaţă conformă virtuţii, aceasta este, însă, o 
viaţă de muncă serioasă şi nu de jocuri vesele.” 


(Aristotel, Etica nicomahică) 

II.1.3. De la eudaimonia la beatitudo 


Pentru Augustin, cine posedă pe Dumnezeu, acela este fericit. Sufletul 
are capacitatea de a contempla în sine ideile eterne, dar şi adevărurile morale. 
Acestea au caracter veşnic, pentru că sunt de origine divină (Şi, de aceea, sunt de 
preferat celor trecătoare). Un bine mai înalt este de preferat unui bine mai mic. 
Şi păcătoşii cunosc adevărurile morale, chiar dacă le încalcă. 

Augustin este preocupat şi de originea răului din lume. În opinia sa, răul nu 
face parte din ordinea creată de Dumnezeu, este doar o privare de bine, o lipsă, 
o neîmplinire. Omul, posedând liber arbitru, poate alege să facă bine sau rău. În 
funcţie de faptele lor, cei drepți sunt răsplătiți, iar cei răi sunt pedepsiţi. 

Sursa filosofiei morale a lui Toma d'Aquino* este gândirea aristotelică, 
dar el dă un sens supranatural scopului virtuţii: de la fericire (eudaimonia) la 
binecuvântare (beatitudo), care constă în unirea eternă cu Dumnezeu. Împlinirea 
legii morale este posibilă prin rațiune. Acţiunea conformă rațiunii este una liberă 
şi virtuoasă. Libertatea voinţei este fundamentată pe primatul intelectului. 

Toma d' Aquino distinge între virtuţi naturale (curajul, modestia) şi virtuți 
supranaturale (credinţa, speranţa, iubirea). Conformitatea cu natura rațională îl 
poate conduce pe om la fericire, dar beatitudinea adevărată constă în contemplarea 
lui Dumnezeu. 

Identificarea Binelui cu Dumnezeu apare în filosofia modernă, începând 
cu Leibniz, ca problema teodicee*. A creat Dumnezeu în mod intenţionat ceva 
rău? Sau nu a fost capabil să producă o lume mai bună? Leibniz a respins 
aceste întrebări, ca nefiind compatibile cu esența dumnezeirii. Dumnezeu, fiinţa 
necesară, care îşi are în sine temeiul propriei sale existențe şi care este temeiul 
ultim al tuturor lucrurilor, această substanță originară simplă, atotputernică, 
atotştiutoare, atotbinevoitoare şi, în cel mai înalt grad, justă nu poate să producă 
nimic imperfect, ci numai ceea ce este cel mai bun. Dumnezeu, ca sursă a tot 
ceea ce este bun, nu poate fi sursa răului şi a urâtului în lume, dar, sursă a tuturor 
existenţelor şi posibilităților, alege pentru om cea mai bună dintre lumile posibile. 
Lipsa de perfecţiune rezultă din limitarea esențială şi originară proprie creaturii, 
o limitare care, în concepția creştină, este o consecință a păcatului originar şi a 
negației binelui. 

Analizând experiența universală a sacrului, Mircea Eliade* ajunge a-l 
considera drept un element structural al conştiinţei omului şi nu o etapă efemeră. 
Omul religios crede în sacru şi depăşeşte experiența sensibilă prin accederea la 
transcendent, sperând la beatitudinea nemuririi. 


Texte 


Fericire şi credinţă 

„Departe, Doamne, departe de inima servului Tău, care se mărturiseşte ie, 
departe gândul de a mă socoti fericit când mă bucur de orice bucurie. Căci 
este o bucurie care nu se acordă nelegiuiţilor, ci acelora care Te cinstesc 
pentru dragostea Ta şi a căror bucurie eşti Tu însuţi. Şi însăşi viaţa fericită 
constă în faptul de a se bucura la Tine şi din cauza Ta. [...] Aşadar, nu este 
sigur că toţi vor să fie fericiţi, pentru că aceia care nu vor să se bucure de Tine, 
singura viaţă fericită, nu vor viaţa fericită. Sau toţi vor acest lucru, dar, fiindcă 
«trupul pofteşte împotriva duhului, iar duhul împotriva trupului», ca să nu 
facă ceea ce vor, cad în ceea ce pot şi sunt mulţumiţi cu acest lucru, pentru că 

"Toma d'Aquino (1225-1274) 
— teolog italian, spiritul cel mai 
sistematic al Epocii Medievale și cea 
mai importantă figură a filosofiei 
scolastice*. Opere principale: Summa 
contra gentiles, Summa theologica. 


dë 


U 


*scolastica (lat. scolasticus, 
învățător, profesor) — filosofia 
ce datează din perioada Evului 
Mediu Timpuriu, până la 
Renaștere. Scolastica menţine 
filosofia în cadrele fixate 
de Aristotel, încercând să 
concilieze revelaţia și lumina 
naturală a raţiunii. 


“teodicee (gr. theos, Dumnezeu, dikè, 
dreptate, judecată) — termen 
creat de Leibniz și titlul unei 
lucrări ce avea drept scop 
să îl disculpe pe Dumnezeu 
de faptul că a creat o lume 
imperfectă, în care răul există. 
Dacă Dumnezeu este creatorul 
lumii, cum se face că, dintr-o 
substanță pur și simplu bună, 
poate să provină ceva mai 
puțin bun și, în cele din urmă, 
exact opusul binelui? 


„[...] Căci nu numai eu sau puţini 
oameni, ci absolut toți dorim să fim 
fericiţi. Acest fapt, dacă nu l-am fi 
cunoscut printr-o cunoaștere sigură, 
nu l-am dori cu o voință atât de 
sigură. [...] lar dacă s-ar întreba doi 
inși dacă voiesc să fie militari, s-ar 
putea ca unul dintre ei să răspundă 
că vrea, iar altul că nu vrea. Dacă, 
însă, li s-ar pune întrebarea dacă vor 
să fie fericiţi, fiecare dintre ei pe loc, 
fără niciun fel de ezitare, ar răspunde 
că vrea.” 

(Augustin, Confesiuni) 


*Mircea Eliade (1907-1986) 
- istoric al religiilor, filosof, scriitor 
și eseist român stabilit la Chicago. 
Opere principale: /storia credințelor 
și ideilor religioase, Tratat de istoria 
religiilor, Sacrul și profanul. 

lucrul pe care nu-l pot săvârşi nu-l doresc atât de mult cât este destul ca să-l 
poată face. 

Căci eu îi întreb pe toți: Oare vor să se bucure mai mult de adevăr sau de minciună? 
Ei nu îndrăznesc să spună că vor să se bucure de adevăr, atât cât nu se 
îndoiesc să spună că vor să fie fericiți. În adevăr, viața fericită este bucuria de 
adevăr. Căci aceasta este bucuria de Tine, «Care eşti adevărul», Dumnezeu, 
luminarea mea, salvarea feței mele, Dumnezeul meu. Această viață fericită 
toți o vor, această viață care, singură, este fericită toți o vor, bucuria de adevăr 
toți o vor. 

Am văzut mulți oameni care voiau să îngele pe alții, dar n-am văzut pe nimeni care 
să voiască să fie îngelat. Unde, deci, au cunoscut această viață fericită, dacă nu 
acolo unde au cunoscut chiar adevărul? Căci ei iubesc chiar adevărul, fiindcă 
nu vor să fie îngelați, şi, când iubesc viaţa fericită, căci nu este altceva decât 
bucuria de adevăr, în orice caz iubesc chiar adevărul şi nu l-ar iubi, dacă nu ar 
fi o oarecare cunoaştere a lui în memoria lor. 

Aşadar, de ce se bucură de adevăr? De ce nu sunt fericiţi? Pentru că sunt mai 
puternic ocupați cu acele lucruri care-i fac mai degrabă nefericiţi, decât îi 
fac fericiţi, acel lucru de care-şi amintesc slab. Şi când este slabă lumina la 
oameni, să meargă, să meargă, «Ca să nu-i cuprindă întunericul».” 


(Augustin, Confesiuni) 


Creştinismul şi valorile vieții 

„Creştinismul a adus din nou în lumină valorile sufletului şi ale dragostei; adică 
valorile vieţii. Numai un cercetător superficial poate spune că creştinismul 
a umilit şi a exaltat moartea. Dimpotrivă, triumful vieţii este atât de 
categoric, în mesajul lui Christos, încât şi moartea este mântuită, şi ea este 
transfigurată prin speranţa celei de a doua veniri. Moartea nu mai e acum 
definitivă. Ea nu mai e nimicire, evanescenţă, neant, ci un popas de odihnă 
înaintea Nemuririi. Sensul morţii e răsturnat. [...] Simplitatea creştinismului 
este tocmai această răsturnare de valori; economia lumii este înlocuită 
printr-o economie spirituală, în care dreptul trece înaintea bogatului şi 
păcătosul pocăit, înaintea dreptului. Tot ce era umilit şi condamnat de către 
lumea veche este exaltat şi promovat de către creştinism. Şi această totală 
răsturnare de valori are un sens dinamic şi vital. Viaţa iese mai plenară, 
mai victorioasă din această revoluţie a valorilor. Iisus pătrunde în Moarte 
şi o învinge. Lumina despică întunericul şi-l risipeşte. Din această simplă 
confruntare de contrarii, reiese întreaga măreție a Creştinismului. [...] 
Mesajul creştin se alimentează direct din marea dramă a existenţei umane. 
Lupta dintre viaţă şi moarte, dintre lumină şi întuneric — se găseşte intactă 
în mesajul creştin. De la Iisus încoace, nu se mai poate vorbi de un triumf 
definitiv al morţii, de o instaurare definitivă a întunericului. Moartea nu mai 
e destin; moartea ajunge, de acum, întâmplare, fapt. Oamenii mor ca să se 
odihnească înainte de marea beatitudine a nemuririi. Moartea e prefacere, 
palingeneză, drum nou — moartea poate fi orice, în afară de evanescenţa 
sau de lespedea mormântului antic.” 


(Mircea Eliade, Sentimentul morții în creştinism, în Taina Indiei) 


APLICAȚII ŞI ACTIVITĂȚI DE ÎNVĂȚARE 


1. Stabileşte două asemănări şi două deosebiri existente între concepția lui 
J. Locke şi cea a lui Nietzsche în privința moralei. 

2. Grupaţi-vă pe echipe de câte 4-5 elevi. Construiți argumente şi 
contraargumente la afirmaţia: Virtutea se învaţă. 

3. Folosind metoda „Pălăriilor gânditoare”, comentaţi: 

„În complexitatea vieții moderne, criteriile moralei sunt cea mai sigură 
piedică de care te loveşti şi care îți oferă mijlocul precis al înfrângerii. [...] 

Individul care vrea să se ridice îşi dă seama după fiecare pas că ceea ce a 
învăţat în educaţia sa ca fiind «bine», «frumos» etc., în viață nu mai are nicio 
valoare, că sinceritatea este sterilă şi ipocrizia — fecundă. Acele valori le cultivă 
oamenii care privesc viaţa retrospectiv, pentru care viaţa nu mai este trăire, ci 
amintire. [...] Morala în sine reprezintă o funcțiune socială; or, chiar această 
funcțiune este desconsiderată în cazul celor care încearcă să se afirme în viață.” 
(Emil Cioran, Revelaţiile durerii) 

4. Notează ce activități ai făcut din momentul în care te-ai trezit şi până 
acum. 

m Câte dintre aceste acțiuni au fost subordonate unei norme morale? 

E Precizează care este acea normă. 

E Cât de liber te-ai simţit când a trebuit să faci acel lucru? 

E Compară răspunsurile notate de tine cu cele ale colegilor tăi. 

5. Compară punctele de vedere referitoare la moralitate, exprimate de 
E. Cioran şi de Fr. Nietzsche. 

6. Gândeşte-te la bunurile pe care le det în prezent. Pornind de la aceasta: 

E Enumeră bunurile a căror posesie crezi că ar putea să te facă fericit. 

E Argumentează alegerea făcută. 

E Compară lista alcătuită de tine cu cea a colegilor. 

E Identifică bunul care figurează atât pe lista ta, cât şi pe cea a tuturor (sau a 
majorităţii) colegilor tăi. Încearcă să determini caracteristicile acelui bun. 

E Care dintre bunurile enumerate corespund următoarelor cerințe formulate 
de filosoful B. Pascal: „[...] adevăratul bine trebuie să fie în aşa fel, încât toţi 
să-l poată poseda în acelaşi timp, fără micşorare şi fără invidie, şi nimeni să nu-l 
poată pierde împotriva voinţei sale.” (Cugetări) 

E Poate fi credinţa un astfel de bun? Argumentează răspunsul. 


II.2. TEORII MORALE 


Teoriile* morale? sunt structuri abstracte, ce clasifică indivizi, acțiuni sau 
efecte în categorii corespunzătoare. Categoriile după care se face clasificarea 
sunt: virtuos/vicios, corect/incorect, permis/interzis, bine/rău. Rolul teoriilor 
morale este acela de a justifica universalitatea lor şi, prin aceasta, caracterul 
constrângător al principiilor sau al valorilor promovate. 

În funcţie de răspunsurile formulate la întrebarea Care este cel mai mare 
bine pentru om?, distingem între teoriile teleologice şi teoriile deontologice. 
Ambele operează cu două concepte fundamentale: binele şi corectitudinea. 
Modul în care sunt definite şi îmbinate cele două noţiuni diferențiază, însă, 
teoriile morale amintite. 

În teoriile teleologice, binele este definit independent de corectitudine, iar 
corectitudinea, ca element de maximizare a binelui. Adepții acestei teorii resping 
ideea că ar exista acţiuni care sunt corecte sau greşite prin ele însele, aprecierea 
trebuind realizată în funcţie de consecințe, de raportarea la un bine suprem. 

„Nu știu ce e bine și ce e rău, dar 
calific acţiunile în bune și rele. Dacă 
m-ar întreba cineva de ce numesc o 
acțiune bună și alta rea, nu Las putea 
răspunde." 

(E. Cioran, Revelaţiile durerii) 


*eudaimonism (gr. eudaimonia, 
fericire) - doctrină care 
considerä fericirea ca fiind 
binele suprem; scopul căruia 
îi este subordonat ansamblul 
activităţilor noastre (în teo- 
riile etice este opus hedo- 
nismului). 


*hedonism (gr. hedone, pläcere) 
— din punct de vedere istoric, 
doctrina cirenaicilor și apoi 
a lui Epicur, potrivit căreia 
plăcerea este binele suprem; 
în sens general, orice doctrină 
care face din plăcere scopul 
activităţii umane. 


“teorie — în genere, are înțelesul 
de construcție a spiritului, 
care leagă consecințele de un 
principiu. 


“teorii morale (sinonim cu etica) 
— teorii normative ale acţiunii 
omenești. 


„Trăim într-o inflaţie barocă a 
competenţei morale, într-o lume a cărei 
principală dezordine riscă să fie faptul 
că toţi membrii ei se simt moralmente 
în ordine, sau că toţi resimt dezordinea 
proprie drept neglijabilă. Z ‘enfer c'est 
les autres — părem a concede cu toții. 


) Prin urmare, Je paradis c'est nous- 


mêmes." 
(A. Pleşu, Minima moralia) 

Obligația morală îşi are sursa în ordinea naturală sau în cea divină. Fiecare individ 
are un loc sau o funcție determinate natural sau divin, care îi indică datoriile 
de împlinit. Din perspectivă teleologică, comportamentul demn şi just este un 
mijloc în vederea atingerii unui scop absolut — fericirea sau plăcerea. Fapta bună 
este cea săvârşită de către omul virtuos, în conformitate cu modelele exemplare 
de oameni desăvârşiți. Astfel, abordarea teleologică pune accentul pe valorile- 
scop, care orientează normele pe care le respectăm şi deciziile noastre morale. 
În funcţie de ceea ce determină ca finalitate a acţiunilor, teoriile teleologice sunt 
eudaimonismul* şi hedonismul*. 

Etica deontologică respinge ideea definirii corectitudinii prin bine şi ideea 
potrivit căreia binele ar fi premergător corectitudinii. Un fapt nu este greşit prin 
consecinţe, ci este greşit pentru că încalcă o normă, şi va fi considerat greşit chiar 
şi atunci când consecinţele vor fi benefice unui individ sau mai multora. Cea mai 
importantă distincție este cea realizată între acțiuni permise şi acțiuni interzise. 
Sfera moralei trebuie să cuprindă acţiunile permise, fără să prezinte şi calea 
optimă de acțiune. Din perspectivă deontologică, nu contează decât intenția: dacă 
aceasta a fost bună, consecinţele sunt indiferente. Astfel, o promisiune trebuie 
oricând respectată, chiar dacă prin nerespectarea acesteia am evita un rău. 

Un om acţionează moralmente corect, atunci când nu-şi arogă sieşi nişte 
avantaje şi privilegii, în dauna celorlalţi, ci recunoaşte faptul că toți oamenii au, 
în egală măsură, dreptul de a beneficia de acelaşi tratament. 

Andrei Pleşu*, reprezentant de seamă al filosofiei româneşti, consideră 
că „Etica însăşi e o «ştiinţă» oarecum paradoxală, un amestec neobişnuit de 
contingenţă Şi universalitate, vizând mai curând înţelepciunea (phronesis) decât 
ştiinţa propriu-zisă. În etică nu se poate geometriza.” În plus, teoriile morale nu 
au nimic în comun cu viaţa omului obişnuit. 

În spirit nietzscheian, Emil Cioran acuză morala că pierde din vedere viaţa, 
căci ea pleacă de la principii spre om, pe când firesc ar fi ca punctul de plecare 
să fie omul. 


Texte 


Etica, între «contingenţă şi universalitate» 

„Ajunşi aici, să amintim, în treacăt, minimala distincţie între etică şi morală [...]: 
etica are conotaţia unei rubrici academice şi, ca atare, poate face obiectul 
unei profesionalizări savante. Morala e aspectul circumstanţial al eticii, etica 
particulară, prelucrare subiectivă a moralității genetice (Sittlichkeit), de 
care se ocupă etica. Pe temeiul acestei distincţii, vom sfârşi prin a spune că 
specialistul în etică poate avea competenţă etică, dar nu are, în chip necesar, 
autoritate şi competenţă morală. Or, pe noi nu ne interesează decât aceasta din 
urmă. Competența morală nu se dobândeşte prin lectură şi prin hermeneutică 
istorică. Ea nu se pretează la sistematica severă a ştiinţei. Lăsând deschisă 
disputa socratică din jurul posibilităţii de «a învăţa virtutea», ne vom refugia, 
deocamdată, în pacea disciplinată a conceptelor aristotelice, pentru a spune 
că fapta morală nu poate fi obiectul unei cunoaşteri exacte, întrucât ea nu e 
necesară, nu are loc mereu în acelaşi fel. Pe de altă parte, fapta morală nu 
e nici accidentală în asemenea măsură, încât să nu dea nicio şansă raţiunii 
investigatoare. Ea face parte din categoria faptelor generale, adică a faptelor 
care au loc de cele mai multe ori în acelaşi fel. De cele mai multe ori, dar nu 
întotdeauna. Faptele morale circumscriu un domeniu al nuanţei, al varietăți, 
al relativităţii, a cărui bogăţie nu poate fi cadastrată inginereşte. Etica însăşi 

e o «ştiinţă» oarecum paradoxală, un amestec neobişnuit de contingenţă şi 
universalitate, vizând mai curând înţelepciunea (phronesis) decât ştiinţa 
propriu-zisă. În etică nu se poate geometriza. Discursul ei ezită ameţitor 
între febra aspră a vieţii şi efortul ordonator al conştiinţei, între imprevizibil 
şi ordine, între nemijlocirea imperativă a actului şi medierea răbdătoare a 
reflectării sale. Etica ne confruntă neîncetat cu un complicat amestec al legii 
cu nelegiferabilul. [...] Nimic nu e mai străin de simţul comun decât etica. 
Etica începe acolo unde simţul comun intră în criză, constatând că niciuna 
dintre regulile pe care le îngână mecanic, în numele iluzoriei sale competenţe 
morale, nu mai este valabilă. Drama etică apare, de aceea, din punctul de 
vedere al simțului comun, drept o formă de nevroză, drept o neregulă care 
îi tulbură habitudinile. [...] Ordinea morală, ca rezultat al veghii morale, e 
— spre deosebire de ordinea comună — o ordine de tip patetic, o ordine care 
nu se asociază cu confortul şi cu securitatea lăuntrică; e o ordine alcătuită din 
suferinţă şi risc, o ordine cu grad minim de previzibilitate.” 


(Andrei Pleşu, Minima moralia) 


Morala şi viața 

„Trebuie să plecăm de la om, spre a înţelege sensul şi valoarea moralei, nu de la 
morală înspre om. Morala clasică şi cea care circulă zilnic pleacă de la valorile 
ei înspre om — de aici, lipsa ei de elasticitate şi de comprehensiune a realului. 
Prin aceasta, se trece peste elementul esenţial pe care-l vizează ea: omul. 
Normele moralei pleacă de la omul abstract, cu consecvenţa lăuntrică rigidă, 
cu uniformitatea unei vieţi sufleteşti lipsite de orice contradicţie, de orice 
nelinişte lăuntrică. Scurt: omul fixat şi anchilozat în forme, pentru care viaţa 
şi-a pierdut consistenţa spirituală. Este natural că aceasta nu este existentă 
decât la oamenii care, din punct de vedere social, trăiesc într-o stabilitate, 
care-i privează de dorinţe şi-i scuteşte de surprize. Pentru aceştia, morala are 
sens. Ea le oferă criteriile de valorificare a vieţii. Este, de altfel, în structura 
moralei funcţia de valorificare, prin care realitatea nu este privită în sensul 
ei imanent, în conformaţia organizaţiei ei interioare, care este destin, sens 
lăuntric al unui proces ineluctabil, ci prin criteriile transcendente ale unei 
atitudini cristalizate prin tradiţie socială. Normele ei încearcă o rezistență 
faţă de real. Interpretând realul ca plasticitate, este natural ca să dovedească o 
organică incomprehensiune a destinului. De aici, lipsa de perspectivă care stă 
la baza valorificărilor morale. Ele pleacă dintr-o viaţă cu posibilităţile închise 
şi limitate, căreia-i lipseşte elementul dinamic. Din acest motiv, morala este 
totdeauna o armă a celor «ajunşi».” 


(Emil Cioran, Revelaţiile durerii) 


II.2.2. Teoriile eudaimonist-raţionaliste 


Adepții teoriilor eudaimoniste consideră că binele suprem este fericirea 
(eudaimon). Aceasta nu este înţeleasă doar ca o stare plăcută, ci este atribuită unui 
om care posedă bunuri pe care oricine şi le doreşte: bogăția, puterea, sănătatea. 
Fericirea poate fi aflată pe căi diferite: fie prin acţiuni ce exprimă esenţa omului, 
adică prin rațiune, fie prin raportarea la ceva mai înalt: Dumnezeu. 

Aristotel distinge între valorile-scop, preţuite şi urmărite pentru ele însele, 
şi valorile-mijloc, preţuite şi urmărite în vederea atingerii altor scopuri, mai 
înalte. Valoarea-scop, prin excelenţă, este fericirea, întrucât toți oamenii vor, în 
mod natural, să fie fericiți şi nimeni nu urmăreşte să dobândească fericirea ca 
mijloc pentru altceva, ci numai ca scop în sine. Desăvârşit în mod absolut este 
scopul urmărit întotdeauna pentru sine şi niciodată pentru altceva. Un asemenea 

* Andrei Pleşu (1948 — ) - scriitor 
şi eseist român care abordează o pro- 
blematică morală, teologică și exis- 
tențială. Opere importante: Minima 
moralia, Jurnalul de la Tescani, 
Despre îngeri. 


„Chiar dacă fericirea se dobândește 
prin virtute și o anumită învățătură 
sau exerciţiu și nu este hărăzită de 
către zei, ea pare să facă parte din 
lucrurile cele mai divine”. 

(Aristotel, Etica nicomahică) 


> Eşti de acord că trebuie 
să ne merităm fericirea? Argu- 
mentează răspunsul. 


® Presupunând că eşti 
posesorul întregii fericiri şi că 
ar trebui să o împarţi celorlalţi, 
ce criteriu ai folosi pentru 
a nu nedreptăţi pe nimeni? 
Argumentează răspunsul. 

zc Fă o trecere în revistă a 
activităţilor efectuate de tine 
de-a lungul zilei. Care din- 
tre acestea sunt scopuri, din 
perspectiva filosofiei eudaimo- 
niste aristotelice, şi care sunt 
mijloace? În ce raport se află 
aceste scopuri cu valoarea-scop 
numită de Aristotel Fericire? 


* Epicur (341-270 î.Hr.) — filosof 
grec, preocupat de morală, iniţiator 
al școlii în aer liber numită Grădina 
lui Epicur. Consideră că plăcerea este 
binele suprem, aceasta presupunând, 
însă, înțelepciune și practicarea 
virtuții. Din numeroasele sale opere 
s-au păstrat doar trei scrisori și o 
culegere de maxime. 

scop pare să fie fericirea: pe ea o dorim totdeauna pentru sine şi niciodată pentru 
altceva. 

În Metafizica, Aristotel operează distincţia fundamentală dintre potență şi 
act. Totul apare pe lume ca o sumă de puteri virtuale, iar devenirea în natură şi în 
societate nu este altceva decât un proces de actualizare a acestor puteri virtuale. 
Fericirea, în viziunea aristotelică, reprezintă maxima actualizare a potenței din 
fiecare individ, maxima realizare a umanității din fiecare. Fericirea este starea 
sau condiţia stabilă a omului care dobândeşte şi amplifică anumite valori-mijloc, 
numite de către Aristotel virtuţi. 

Omul se deosebeşte de toate celelalte vieţuitoare prin rațiune; totodată, ţine 
de natura omului ca el să se formeze şi să trăiască împreună cu semenii lui, în 
societate. Orice activitate care corespunde esenței omului este morală. 

Aristotel nu formulează norme sau reguli de conduită, ci recomandă 
valorile care actualizează potențialul uman. Practicarea acestor valori conduce 
la adevărata fericire. 


Texte 


Fericirea — scop în sine 

„Bunurile pot fi împărţite încă în alt fel. Se pot astfel distinge bunuri care sunt 
oricând şi oriunde de dorit. Dreptatea şi, în general, toate virtuțile sunt de 
dorit oriunde şi oricând. Forţa, bogăţia, puterea şi lucrurile din acest ordin nu 
sunt de dorit oricând şi cu orice preţ. 

Iată încă o împărţire diferită: printre bunuri se pot distinge acelea care sunt scopuri 
şi acelea care nu sunt scopuri. Astfel, sănătatea este un scop; dar, ceea ce facem 
ca să o căpătăm, nu este un scop. În toate cazurile asemănătoare, scopul este 
totdeauna mai bun decât lucrurile prin care el este urmărit; şi, de exemplu, 
sănătatea valorează mai mult decât lucrurile care trebuie să o procure; într-un 
cuvânt, acest obiect general în vederea căruia facem tot restul este totdeauna 
mult mai sus decât lucrurile care nu sunt făcute decât pentru el. 

Printre scopurile înseşi, scopul care este mai complet este totdeauna mai bun decât 
un scop incomplet. Numesc complet ceea ce nu mai lasă loc niciunei nevoi, 
din moment ce este căpătat. Şi incomplet, un lucru pe care, deşi l-am obţinut, 
lasă încă să existe nevoia altui lucru. Aşa de exemplu, dreptatea: avem, în afară 
de ea, nevoie de multe lucruri; dar cu fericirea, nu mai avem nevoie de nimic. 
Binele suprem pe care îl căutăm este, deci, un scop final şi complet; or, scopul 
final şi complet este cel mai bun; şi, într-un mod general, scopul este binele. 

Trebuie adăugat că bunurile pot fi încă clasate în alt fel. Unele sunt în suflet; acestea 
sunt virtuțile; altele, în corp, ca sănătatea, frumuseţea; unele ne sunt cu totul 
exterioare, ca bogăţia, puterea, onorurile şi alte avantaje asemănătoare; între 
toate aceste bunuri, cele ale sufletului sunt, fără îndoială, cele mai preţioase. 
Bunurile sufletului se împart şi ele în trei clase: gândire, virtute, plăcere.” 


(Aristotel, Morala Mare) 


II.2. 


, Teoriile hedoniste 


Hedonismul, în toate variantele sale, consideră că obținerea plăcerii şi evitarea 
suferinței reprezintă binele suprem. Punctul de plecare al hedonismului este teza 
reprezentanților şcolii cirenaice*: plăcerea este principiul oricărei acțiuni, iar 
fericirea nu este decât suma plăcerilor particulare, indiferent de natura acestora. 

Cel mai important teoretician al hedonismului antic* este Epicur*. Şcoala 
fondată de acesta are ca scop găsirea principiilor care ne ajută să ne disciplinăm 

propria viaţă, în vederea obținerii fericirii. Hedonismul epicurian propune câteva 
căi pline de înţelepciune care să ne conducă la o fericire durabilă. Pentru a fi 
fericit, omul trebuie să înveţe să-şi învingă suferinţele şi temerile. Pot provoca 
suferință amintirile trecutului sau incertitudinile viitorului. Prin cunoaştere, omul 
înțelept este capabil să-şi elimine teama de moarte şi teama de zei. Cunoaşterea 
este „terapeutică” şi, aflată în serviciul moralei, conduce la o linişte totală 
(ataraxia — absenţa tulburărilor). 

John Stuart Mill* consideră că o faptă bună se defineşte prin efectele sau 
consecințele sale. Actele morale sunt acelea care, prin consecințele lor, fac să 
sporească în lume binele, pe când cele imorale fac să sporească în lume răul. 
Binele înseamnă fericire, răul înseamnă, dimpotrivă, nefericire. 

Fericirea înseamnă dobândirea plăcerii şi evitarea suferinței, pe când 
nefericirea, asociată cu răul, înseamnă absența plăcerii şi durere. Prin aceste 
consideraţii, John Stuart Mill se înscrie în curentul hedonist; distanțându-se, 
însă, de hedonismul antic, care cultiva interesul pentru plăcerile individuale, 
el promovează un hedonism social, bazat pe următorul principiu utilitarist: 
acțiunile sunt corecte, în măsura în care ele tind să promoveze fericirea, şi sunt 
incorecte, în măsura în care tind să producă inversul fericirii. Prin fericire, 
înțelegem plăcerea şi absența durerii; prin nefericire, durerea şi privarea de 
plăcere (Utilitarismul). „Principiul Celei Mai Mari Fericiri” capătă semnificaţie 
utilitaristă prin precizarea că plăcerea maximă este moralmente corectă, atunci 
când de efectele ei beneficiază un număr cât mai mare de oameni şi nu un 
singur individ. 

Plăcerea ar fi singurul bun pe care oamenii îl urmăresc exclusiv pentru 
sine şi care nu are nevoie de nicio întemeiere suplimentară. În acelaşi timp, 
„Recunoaşterea faptului că unele genuri de plăcere sunt mai dezirabile şi mai 
valoroase decât altele e pe deplin compatibilă cu principiul utilității. Ar fi 
absurd ca, în condiţiile în care, atunci când evaluăm un lucru, o facem atât din 
punctul de vedere al cantităţii, cât şi al calităţii, evaluarea plăcerilor să fie făcută 
numai sub aspect cantitativ”. În opinia sa, plăcerile spirituale sunt superioare 
celor senzuale, iar obținerea fericirii presupune şi renunțarea — acest lucru fiind 
valabil doar în cazul omului, nu şi al animalului. De fapt, plăcerile spirituale 
sunt cele care îl deosebesc pe om de animal: „E mai bine să fii o ființă umană 
nesatisfăcută decât un porc satisfăcut; e mai bine să fii un Socrate nesatisfăcut 
decât un idiot satisfăcut. lar dacă idiotul sau porcul sunt de altă părere, aceasta 
se datorează faptului că ei văd numai o latură a problemei. Ceilalţi sunt, însă, 
conştienţi de ambele laturi.” (John Stuart Mill, Utilitarismul). Plăcerea şi 
reflecția sunt întru totul compatibile. Obligaţia morală este rezultatul unui 
proces de învăţare şi, ca urmare, individul este capabil de progres moral. 

În Utilitarismul, Mill susţine teza potrivit căreia promovarea fericirii 
generale constituie condiţia oricărei acţiuni drepte din punct de vedere moral. 
Imperativul care determină moralitatea faptelor are în vedere consecințele pe 
care acțiunile noastre le au pentru toţi semenii noştri. Pentru a garanta fericirea 
celui mai mare număr de oameni, etica utilitaristă consideră că sarcina sa este 
de a determina limitele pe care fiecare în parte trebuie să le aibă în vedere în 
urmărirea propriilor scopuri. Limitele sunt legate de compatibilitatea acțiunilor 
fiecăruia cu interesele celorlalţi (care ar putea pretinde ca şi acțiunilor lor să li se 
acorde o consideraţie egală). Fericirea generală înseamnă starea unei societăți 
ce acordă membrilor săi atâta libertate câtă au nevoie; fiecare îşi fixează 

*John Stuart Mill (1806-1873) - 
filosof și economist englez, concepția 
safilosofică se originează în utilitarism 
şi asociaţionism. Lucrarea sa, Sistem 
de logică inductivă și deductivă, 
expune principiile unei teorii empiriste 
asupra cunoașterii. Socialist liberal, el 
dezvoltă o reflecţie politică concretă 
și originală. Opere principale: Principii 
ale economiei politice, Utilitarismul, 
Despre libertate. 


dë 


U 


*hedonism antic (gr. hedonè, plăce- 
re) — doctrina cirenaicilor și a 
lui Epicur, care face din plăcere 
binele suprem. 


scoala cirenaică (sec. V-IV î.Hr.) 
— școală filosofică întemeiată 
de Aristip din Cyrene, unul 
dintre discipolii lui Socrate. 
Într-o viziune  hedonistă, 
cirenaicii consideră scopul 
vieții ca fiind plăcerea prezentă 
(contează doar plăcerea adusă 
de simțuri). 


“Immanuel Kant (1724-1804) 
- filosof german, cel mai de seamă 
reprezentant al iluminismului ger- 
man. A contribuit esenţial la dezvol- 
tarea domeniul gnoseologiei, filoso- 
fia lui fiind, în principal, o critică a 
cunoașterii. Opere principale: Critica 
rațiunii pure, Critica rațiunii practice, 
Critica puterii de judecare, Bazele 
metafizicii moravurilor. 

| 
propriile scopuri, urmând a le realiza pe căi acceptabile social; în acest sens, 
fericirea se confundă cu utilitatea. 


Texte 


«Principiul Celei Mai Mari Fericiri: plăcerea-utilitate» 

„Cei ce ştiu câte ceva despre acest subiect sunt conştienţi de faptul că fiecare autor 
care a susținut teoria utilității [...] a înțeles prin utilitate nu ceva deosebit 
de plăcere, ci plăcerea însăşi, laolaltă cu evitarea durerii; şi, în loc să opună 
utilul agreabilului sau ornamentalului, ei au declarat întotdeauna că utilul 
înseamnă tocmai aceste lucruri, între altele. [...] Concepţia care acceptă ca 
fundament al moralei Utilitatea sau Principiul Celei Mai Mari Fericiri (The 
Greatest Happiness Principle) susţine că acţiunile sunt corecte (right), în 
măsura în care ele tind să promoveze fericirea, şi sunt incorecte (wrong), 
în măsura în care tind să producă inversul fericirii. Prin fericire înţelegem 
plăcerea şi absenţa durerii; prin nefericire, durerea şi privarea de plăcere. [...] 

Fiinţele umane au facultăţi mai evoluate decât poftele animalelor şi, odată ce au 
devenit conştiente de ele, nu privesc drept fericire nimic ce nu presupune 
satisfacerea lor. [...] Recunoaşterea faptului că unele genuri de plăcere 
sunt mai dezirabile şi mai valoroase decât altele e pe deplin compatibilă cu 
principiul utilității. Ar fi absurd ca, în condiţiile în care, atunci când evaluăm 
un lucru, o facem atât din punctul de vedere al cantităţii, cât şi al calităţii, 
evaluarea plăcerilor să fie făcută numai sub aspect cantitativ. 

Dacă sunt întrebat ce înţeleg prin diferenţa calitativă a plăcerilor sau ce anume 
face ca o plăcere să fie mai valoroasă decât alta, exclusiv în calitatea ei de 
plăcere, deci făcând abstracţie de cantitatea ei mai mare, nu văd decât un 
singur răspuns posibil. Dintre două plăceri, dacă există una căreia i-au dat o 
categorică preferinţă toţi — sau aproape toţi — aceia care au avut experienţa 
amândurora, independent de orice sentiment de obligaţie morală care i-ar 
face să o prefere, apoi aceea este plăcerea cea mai dezirabilă. Dacă una 
dintre cele două plăceri este plasată — de către aceia care sunt cunoscători 
competenţi ai amândurora — atât de sus deasupra celeilalte, încât ei o preferă 
chiar dacă ştiu că atingerea ei e însoţită de o mai mare cantitate de insatisfacţie 
şi nu abandonează urmărirea ei pentru nicio cantitate din cealaltă plăcere, 
atunci avem dreptul să atribuim acestei desfătări preferate o superioritate 
calitativă, ce covârşeşte atât de mult cantitatea, încât o face, comparativ, 
nesemnificativă.” 


(John Stuart Mill, Utilitarismul) 


II.2.4. Teoriile deontologice 


Kant* este principalul reprezentant al acestui tip de etică. El se întreabă în ce 
condiţii datoria omului de a acţiona moral şi dreptul la fericire se pot armoniza şi 
cum este posibil, în mod practic, binele suprem. Aceste condiţii sunt: nemurirea 
sufletului şi existența lui Dumnezeu. Binele suprem poate fi atins numai dacă 
există un Dumnezeu care are grijă ca fiecare să fie fericit după măsura virtuții 
sale. Existenţa lui Dumnezeu are valoare de postulat*, — o judecată teoretică, 
indemonstrabilă —, întrucât depinde inseparabil de o lege practică, având a priori 
valoare necondiționată. Tot ceea ce se enunţă despre modul de a fi şi despre 
proprietățile lui Dumnezeu are, inevitabil, un caracter teoretic, deoarece nu poate 
fi verificat în mod nemijlocit (prin experiență) şi nici în mod mijlocit. Dumnezeu 

este garant al binelui omenesc suprem, permiţând contopirea noţiunilor de virtute 
şi fericire. 

Kant face deosebirea dintre imperativele* ipotetice şi imperativele 
categorice. Un imperativ este ipotetic, atunci când realizarea a ceea ce este 
poruncit este supusă unei condiţii: „Dacă vrei să reuşeşti la facultate, învaţă!”. 
Un imperativ categoric comandă o acţiune care nu este subordonată ca mijloc 
niciunei alteia, ci este scop în sine. De exemplu, „Fii sincer!” este un imperativ 
categoric, pentru că ordonă fără condiție: oricare ar fi circumstanțele şi 
consecințele actului meu, conştiinţa morală îmi comandă să acționez cu intenția 
de a spune oricând adevărul. Supunerea la imperativul categoric garantează 
moralitatea actului meu, care nu depinde decât de voința mea bună, adică de 
voinţa de a acţiona aşa cum oricare altul ar trebui să acționeze, indiferent de situație. 

În teoria kantiană există un singur imperativ categoric, căruia Kant îi găseşte, 
însă, trei formulări diferite, fiecare dintre ele reliefând un alt aspect al condiţiei 
morale. În prima sa formulare, imperativul categoric este: „acționează numai 
conform acelei maxime prin care să poți vrea, totodată, ca ea să devină o lege 
universală”. Reluând, Kant afirmă: „imperativul universal al datoriei ar putea fi 
exprimat şi astfel: acţionează ca şi când maxima acțiunii tale ar trebui să devină, 
prin voinţa ta, lege universală a naturii.” (Metafizica moravurilor) Concret, Kant 
ne cere să stabilim mai întâi principiul pe baza căruia acționăm — principiu pe care 
el îl numeşte maximă*. Dacă putem voi ca maxima noastră să fie urmată de către 
oricine înseamnă că ea este corectă din punct de vedere moral. 

Ideea universalităţii şi a necesității legilor morale este strâns legată de înțelegerea 
eticului ca domeniu al egalității tuturor indivizilor, în calitate de ființe umane raționale. 
Omul este valoarea supremă şi trebuie respectat mai presus de orice. 

Calitatea esenţială şi definitorie a omului este /ibertatea voinței raționale. Ceea 
ce trebuie respectat în orice ființă umană este tocmai capacitatea ei de a-şi conduce 
comportamentul pe baza unor decizii conştiente. În cea de-a treia sa formulare, 
imperativul categoric (principiul autonomiei) enunţă că ideea voinței oricărei 
fiinţe raționale, ca voinţă universal legislatoare, trebuie să ne călăuzească în toate 
acțiunile orientate către ceilalți. A fi moral înseamnă să te supui propriilor tale 
reguli, neimpuse de nicio forță sau autoritate exterioară, cu condiția ca aceste 
reguli să fie validate de rațiune ca legi universal valabile, întrucât, prin aplicarea 
lor practică, umanitatea din fiecare individ (ca valoare supremă) este respectată şi 
valorizată. 


Texte 


Imperativul categoric 

„Principiul care transformă anumite acţiuni în datorii este o lege practică. Regula 
celui care acţionează, din care el însuşi face un principiu, pe temeiuri 
subiective, se numeşte maxima sa; din acest motiv, la legi identice pot exista 
maxime foarte diferite ale celor care acţionează. 

Imperativul categoric, care enunţă doar în genere ce este obligativitatea, este: 
acţionează conform unei maxime care, în acelaşi timp, poate avea valoare de 
lege universală! — Tu poţi să-ţi evaluezi acţiunile tale, în primul rând, după 
principiul lor subiectiv, pentru ca acest principiu să fie valabil şi din punct de 
vedere obiectiv, să se califice la o astfel de legiferare universală, tu nu poţi să 
Ştii decât dacă raţiunea ta îl supune probei prin care tu îl gândeşti, în acelaşi 
timp, ca fiind legiferat universal. [...] Acordul unei acţiuni cu legea datoriei 

“imperativ (lat. imperare, a coman- 
da, a ordona) — enunţ care are 
forma unei porunci. 


*maximă (lat. medievală, maxima, 
sentință generală) — la Kant, 
principiu subiectiv al unei con- 
duite care enunță cum anume 
vrea agentul să acţioneze; o 
maximă nu este, așadar, cu 
necesitate morală: pentru a 
acţiona din datorie, trebuie ca 
maxima acțiunii mele să poată 
deveni universală, ca ea să-mi 
prescrie ceea ce oricare altul 
trebuie să facă, și nu doar ceea 
ce eu vreau să fac. 


* postulat (lat. Postu/atum, de la pos- 
tulare, a cere) — într-o teorie 
deductivă, propoziție indemon- 
strabilă, care trebuie admisă 
pentru a putea construi demon- 
straţia. 


2 În cadrul activităţii pe 
grupe, imaginează-ţi un dialog 
între un profesor de etică şi 
elevul său, pe tema Binelui 
suprem. 

> Identifică, în experiența 
personală, un exemplu de com- 
portament compatibil şi unul 
de comportament contrar con- 
cepţiei deontologice a lui Kant. 

Argumentează alegerea fă- 
cută. 

este legitatea (legalitas) — cel al maximei acţiunii cu legea este moralitatea 
(moralitas) acţiunii. Maxima, însă, este principiul subiectiv al acţiunii, pe 
care subiectul însuşi îl dă ca regulă (cum anume va acţiona). Dimpotrivă, 
principiul datoriei este cel căruia raţiunea îi porunceşte în mod absolut, deci 
obiectiv (cum anume trebuie să acţioneze). 

Principiul suprem al teoriei moravurilor este: acţionează conform unei maxime 
care, în acelaşi timp, poate fi valabilă ca lege universală. — Orice maximă care 

fericiţi, ci cum să devenim demni de nu se califică în acest fel este contrară moralei. 

EE Legile provin din voinţă; din liberul arbitru, maximele. La om, liberul arbitru 

(Imm. Kant, Critica raţiunii practice) este liber; voinţa, care nu se contopeşte cu nimic altceva decât cu legea, nu 
poate fi numită nici liberă, nici neliberă, pentru că nu decurge din acţiuni, 
ci, nemijlocit, din legiferarea maximelor acţiunilor (şi din raţiunea practică 
însăşi), aşadar, ea e pur şi simplu necesară, nefiind capabilă de nicio obligare. 
Numai liberul arbitru poate fi numit liber. [...] 

Lege (moral practică) este o propoziţie care include un imperativ categoric 
(o poruncă). Cel care dispune (imperans) printr-o lege este legislatorul 
(legislator). El este iniţiatorul (autor) obligativităţii față de lege, dar nu e 
întotdeauna iniţiatorul legii, în ultimul caz, legea ar fi pozitivă (contingentă) 
şi arbitrară. Legea care ne obligă a priori şi necondiţionat, prin propria noastră 
rațiune, poate, de asemenea, să fie reprezentată ca decurgând din voinţa unui 
legislator suprem, adică a unuia care e înzestrat cu drepturi depline şi cu nicio 
datorie (prin urmare, a voinţei divine), prin care se înţelege numai ideea unei 
fiinţe morale, a cărei voinţă estelege pentru toată lumea, fără să gândim, însă, 
această voinţă ca iniţiatoare a legii înseși.” 


„De aceea, morala nici nu este cu 
adevărat doctrina cum să ne facem 


(Immanuel Kant, Metafizica moravurilor) 


APLICAȚII ŞI ACTIVITĂŢI DE ÎNVĂȚARE 


1. Comentează următorul text: 

„O morală «altruistă», o morală în care egoismul se şubrezeşte, rămâne în toate 
împrejurările un semn rău. Aceasta e valabil în cazul individului, e valabil îndeosebi 
în cazul popoarelor. Lipseşte tot ce-i mai bun când începe să lipsească egoismul. 
[...] Dezagregarea instinctelor! — Omul este terminat când devine altruist. — În loc 
să spună cu naivitate «nu mai valorez nimic», minciuna morală spune prin gura 
decadentului: «nimic nu valorează ceva — viaţa nu valorează nimic»... . O astfel 
de judecată rămâne până la urmă un mare pericol; are un efect molipsitor — pe tot 
terenul morbid al societăţii creşte cu repeziciune o vegetație tropicală de idei, fie ca 
religie (creştinism), fie ca filosofie [...]. Dacă circumstanţele o permit, o astfel de 
vegetaţie de copaci veninoşi, răsărită din putreziciune, otrăveşte viața cu miasma ei 
până departe, timp de milenii ... .” (Fr. Nietzsche, Amurgul idolilor) 

Pe baza textului dat, elaborează un eseu în care să analizezi concepţia despre 
morală a lui Nietzsche. În realizarea eseului, vei avea în vedere următoarele repere: 
E delimitarea conceptuală a problematicii moralei; BR precizarea locului ocupat de 
Nietzsche în ansamblul concepțiilor morale; BR prezentarea concepţiei morale a lui 
Nietzsche; Ħ prezentarea succintă şi argumentată a unui punct de vedere personal 
privind concepţia despre morală a lui Nietzsche. 

2. Fie următorul text: 

„Două lucruri umplu sufletul cu mereu nouă şi crescândă admiraţie şi 
venerație, cu cât mai des şi mai stăruitor gândirea se ocupă cu ele: cerul înstelat 
deasupra mea şi legea morală în mine. Pe ambele nu am voie să le cercetez şi să le 
presupun numai, ca şi când ar fi învăluite în întunecimi sau situate în extravagant, 
în afara orizontului meu; le văd în fața mea şi le leg nemijlocit de conştiinţa 
existenței mele. [...] Al doilea începe de la eul meu invizibil, de la personalitatea 


N mea, şi mă reprezintă într-o lume care are o adevărată infinitate, de care numai 

intelectul îşi poate da seama şi de care [...] mă recunosc legat, [...] în chip 
universal şi necesar. Primul spectacol al unei multitudini nenumărate de lumi 
îmi distruge oarecum importanța mea de creatură animală care, după ce a fost, 
pentru scurtă vreme [...], înzestrată cu forță vitală, trebuie să restituie planetei 
(un simplu punct în univers) materia din care a devenit. Al doilea, dimpotrivă, 
înalță infinit valoarea mea ca aceea a unei inteligenţe prin personalitatea mea, 
în care legea morală îmi revelează o viață independentă de animalitate şi chiar 
de întreaga lume sensibilă, cel puţin atât cât se poate conchide din determinarea 
conformă scopului pe care această lege o dă existenţei mele, determinare care 
nu este limitată la condiţiile şi hotarele acestei vieţi, ci care merge la infinit.” 
(Kant, Critica rațiunii practice) 

Organizaţi-vă în cinci grupe de experți şi soluționați corespunzător următoarele 
sarcini de lucru: * prima grupă: identificați problema prezentată în text; * a doua 
grupă: identificați interogațiile esenţiale; * a treia grupă: analizați problema identifi- 
cată; * a patra grupă: comparaţi punctul de vedere susținut de autor cu un alt punct 
de vedere cunoscut; * a cincea grupă: argumentați pro sau contra punctului de vedere 
susținut de Kant. 

3. Analizează moralitatea următoarelor fapte din perspectiva teoriilorteleologice 
şi deontologice: e Un muncitor, în ziua de salariu, bruschează un cerşetor. Se gândea 
la faptul că nici în această lună nu va putea să cumpere un calculator pe care copilul 
lui şi-l doreşte de mult timp. e Un hoț pătrunde în casa unei femei singure. O găseşte 
întinsă pe jos, fără suflare. Dă telefon la salvare, după care dispare. e Comuniştii au 
naționalizat fabricile, pentru a desfiinţa inegalitățile sociale. 

4. Citeşte următorul text: 

„Este uşor de observat că prietenia este o simplă idee (totuşi necesară din punct 
de vedere practic), în practică chiar de neatins, dar tocmai de aceea [...] strădania 
către ea este o datorie de onoare dată de rațiune şi nu una obişnuită. 

Din punct de vedere moral este, desigur, o datorie ca un prieten să-i sesizeze 
greşelile celuilalt; căci aceasta se face pentru binele său, care este, de altfel, datoria 
de a iubi. Cealaltă jumătate a sa, însă, vede în acest lucru o lipsă de respect, pe care 
el nu o aştepta de la celălalt, şi fie că prin aceasta el a decăzut deja sau pentru că e 
observat şi criticat, se află permanent în pericolul de a pierde respectul celuilalt: după 
cum însuşi faptul că trebuie să fie observat şi dăscălit i se pare a fi în sine ofensator. 

Cine să nu-şi dorească un prieten la nevoie (înţeles pe de-a-ntregul ca un prieten 
activ, care îşi acordă generos ajutorul)! Însă este, totuşi, o povară considerabilă 
să te legi de soarta altuia şi să te simți încărcat cu o nevoie străină.” (Imm. Kant, 
Metafizica moravurilor) 

E Eşti de acord că prietenia morală are ca temei rațiunea şi nu sentimentul? 
E Dedu maxime ale prieteniei care să reziste testului de validitate propus de 
Kant (să poată fi adoptate ca reguli universale). 


II.3. PROBLEME DE ETICĂ APLICATĂ 


Rezolvă teoriile morale toate problemele eticii? Ori de câte ori mă voi afla 
într-o dilemă, voi găsi oare calea de rezolvare apelând la una dintre aceste teorii? 
E uşor să mă comport în aşa fel încât norma urmată de mine să poată deveni regulă 
generală? Urmărind anumite scopuri, folosesc cele mai corecte mijloace? 

Conştiinţa morală este una nefericită: chiar dacă fac binele, niciodată nu voi 
şti dacă am făcut destul. Ar trebui să mă simt vinovat când mănânc, gândindu-mă 
la cele câteva milioane de oameni care mor de foame? Ce îi răspund unui prieten 
care îmi mărturiseşte că şi-a mințit părinții pentru a veni la discotecă? 

„Am ajuns astăzi să nu mai punem 
niciun preţ pe vorba frumoasă. Prea 
mulți oameni mincinoși au spus lucruri 
cu aparență de adevăr și prea multe 
discursuri convingătoare, pornite 
din neadevăr și interes, au tulburat 
spiritele [...].” | 
(C. Noica, Vir bonus, în Între suflet şi 
Spirit) 


> Lucrând în perechi, 
determină problemele de or- 
din etic ce apar în legătură cu 
descoperirile din domeniul in- 
gineriei genetice. Compară lis- 
ta de probleme alcătuită de tine 
cu cele ale colegilor. 

> Problema sărăciei şi cea 
a corupţiei se înscriu în cadrul 
preocupărilor de etică aplicată. 

Formulează argumente filo- 
sofice prin care să sust) soluţi- 
onarea lor favorabilă. 


Cu referire la concepţia lui 
Platon: 

„Tot ce există este fie rău sau 
bun, fie neutru. Numim rău ceea ce 
este în stare să dăuneze mereu [...]. 
Lucrurile potrivnice acestora sunt 
bune. Acelea însă, care uneori sunt 
folositoare, iar alteori vătămătoare 
[...], sunt lucruri nici bune, nici rele.” 

(Diogene Laertios, Despre 
vietile si doctrinele filosofilor) 

În timp, teoriile teleologice şi deontologice au fost acuzate de: 

e universalism nefondat — pentru că nu ţin cont de contextul cultural căruia 
îi aparțin indivizii, de codul moral presupus în înfăptuirea unei acțiuni; 

e caracterul prea abstract şi normativitatea principiilor rezultate printr-un 
demers strict deductiv; 

e reducționism, fiecare teorie concentrându-se asupra unui singur aspect 
(consecinţele sau datoria) al moralității şi neglijându-le pe celelalte; 

e caracterul impersonal al argumentării exclusiv raționaliste şi ignorarea 
determinărilor subiective. 

În replică la teoriile morale, au fost elaborate eticile aplicate, ca demers 
inductiv care constă în derivarea unor principii din analiza unor fapte concrete 
sau în determinarea unor principii care guvernează un anumit act sau tip de 
comportament. Problemele puse în dezbatere din perspectiva acestui tip de etică 
sunt diverse şi numeroase: sărăcia ca problemă globală, eutanasia, etica ecologică, 
avortul, egalitatea dintre sexe, discriminarea şi tratamentul preferențial, drepturile 
animalelor, etica relațiilor de afaceri, politica şi problema „mâinilor murdare”, 
războiul şi pacea, clonarea, tehnocrația etc. 

În analizele contemporane, moralitatea în spaţiul public este o problemă abor 
dată din diverse perspective. Mita, corupția, demagogia, discriminarea, favori- 
tismul, manipularea, nerespectarea promisiunilor — toate acestea sunt semnalate 
constant de mass-media. Cum se explică oare faptul că oameni oneşti, ajunşi în 
funcții publice, îşi schimbă comportamentul? 

O posibilă explicaţie este formulată de Thomas Nagel*, acesta considerând 
că există o problemă în ceea ce priveşte efectele şi rolurile funcțiilor publice. 
Aceste roluri îi creează omului impresia că este „agentul unor vaste forțe imper- 
sonale sau slujbaşul unor instituţii mai presus de orice individ”, cu efect „coru- 
pător”. Rolurile deținute în viața publică încurajează eliberarea, nejustificată, de 
restricțiile morale. Explicaţia: efectul lor moral a fost deformat prin impunerea 
unor restricții personale (o persoană publică nu acţionează în interes propriu) care 
compensează lipsa restricțiilor oficiale. Actele capătă un caracter depersonalizat, 
iar autorii „se ascund în spatele responsabilităților impuse de funcţia lor.” 

C. Noica atrage atenţia asupra unui alt aspect al comportamentului public: 
demagogia, falsele promisiuni. 

O problemă etică majoră este determinată de imposibilitatea omului de a 
stăpâni demonii creaţiei. Noica, optimist, speră, însă, într-o înfelepțire a omului 
prin cumpătul cel bun. 


Texte 


Cinismul în viaţa publică 

„Pentru a explica diferenţa dintre viaţa publică şi cea particulară trebuie să reve- 
nim la un fapt menţionat anterior: acela că moralitatea publică ar putea fi 
nederivabilă din cea privată, nu pentru că ele provin din surse diferite, ci 
pentru că fiecare dintre ele conţine elemente derivate în mod separat dintr-o 
sursă comună. [..] Principala mea obiecţie se referă la faptul că nivelul la 
care cinismul este acceptabil în viaţa publică (modul în care actorii publici 
ar putea fi obligaţi să-şi mânjească mâinile) depinde de trăsăturile morale ale 
instituţiilor prin care se desfăşoară acţiunea lor. 

Două tipuri de preocupare determină conţinutul moralei: grija pentru ceea ce se 
va întâmpla şi preocuparea pentru ceea ce faci; în măsura în care principiile 

comportamentului sunt determinate de primul tip de preocupare, ele vor fi 
centrate pe rezultat sau consecvenţialiste, cerându-ne să promovăm cele mai 
bune rezultate globale; în măsura în care suntem determinaţi de cel de-al 
doilea tip de preocupare, influenţa consecinţelor va fi limitată de anumite 
restricţii asupra mijloacelor folosite şi, de asemenea, de o atenuare a obligaţiei 
de a urmări întotdeauna cele mai bune rezultate. [...] Atunci când aplicăm 
aceeaşi concepţie duală instituţiilor şi activităţilor publice, rezultatele sunt 
diferite, din mai multe motive. Instituţiile nu sunt persoane şi nu au vieţi 
particulare şi, de obicei, nici rolurile instituţionale nu absorb în mod complet 
vieţile ocupanților lor. Instituţiile publice sunt făcute să servească scopuri 
mai largi decât cele ale persoanelor particulare sau ale familiilor lor. Ele tind 
să realizeze interesele unor mase de oameni [...]. În plus, acţiunile publice 
sunt împărţite între mulţi actori şi subinstituţii; există o diviziune a muncii 
atât în executarea, cât şi în luarea deciziei. Toate acestea au ca rezultat un 
raport diferit între moralitatea rezultatelor şi moralitatea acţiunilor. Aceste 
două tipuri de constrângeri morale sunt exprimate diferit în viaţa publică şi întrebări, Ultimul cuvânt. 
ambele iau forme impersonale. 

Unele dintre aceste restricţii asupra mijloacelor, restricţii centrate pe agent, se vor 
aplica atât acţiunii publice, cât şi celei private. Dar unele dintre ele vor fi mai 
slabe, permiţând angajarea publică a metodelor coercitive, manipulative sau 
obstructive, care n-ar fi permise indivizilor. [...] Poate că cea mai importantă 
calitate centrată pe agent a moralității publice este obligaţia specială de a 
trata membrii populaţiei în mod egal. [...] 

În ceea ce priveşte rezultatele, moralitatea publică diferă de cea privată prin faptul 
că le acordă o mai mare importanţă. Este o consecinţă a slăbirii anumitor 
constrângeri şi permisiuni centrate pe acţiune [...]. 

Pe această cale destul de complexă, echilibrul dintre morala orientată spre rezultat 
şi morala orientată spre acţiune va justifica înfiinţarea instituţiilor publice ai 
căror angajaţi să poată face lucruri care n-ar fi acceptate în viaţa particulară. 
Unele dintre aceste deviații vor fi, evident, consecvenţialiste; altele vor 
exprima într-un alt mod caracterul impersonal al moralității publice. Nu 
vor lipsi constrângerile centrate pe acţiune; vor mai exista restricţii asupra 
mijloacelor, dar aceste restricţii pot fi mai slabe în ceea ce priveşte rezultatele, 
decât sunt ele pentru indivizi. 

S-ar putea spune, de asemenea, că aplicarea separată a acestor constrângeri 
fundamentale la instituţiile sociale şi la comportamentul individual 
generează o diviziune morală a muncii între individ şi societate, în care 
idealurile individuale şi cele sociale sunt legate în mod inseparabil. Toleranţa 
impersonală a moralității publice e făcută să ofere un motiv pentru care 
individualismul este acceptabil în moralitatea privată.” 


“Thomas Nagel (1937-) — filosof 
american de origine sârbă, profesor 
de Filosofie și Drept la New York 
University. Opere principale: Oare 
ce înseamnă toate astea?, Vesnice 


„Monștrii politici faimoși au per- 
sonalități morale suficient de puter- 
nice pentru a depăși limitele rolurilor 
publice pe care le deţin; ei își asumă 
întreaga greutate a faptelor lor ca 
proprietate morală personală.” 

(Th. Nagel, Vesnice întrebări) 


(Thomas Nagel, Veşnice întrebări) 


Politică şi demagogie 

„Un înţelept din Roma Veche rostea odată o vorbă care trebuia să facă epocă: «Vir 
bonus, dicendi peritus». Ceea ce însemna: «Omul de treabă e priceput la vorbă». 

Ce curios ni se pare astăzi gândul acesta. Scriitorul roman voia să spună că un om 
cinstit, un om cu sufletul curat şi cu gândul pornit din omenia lui cea adevărată 
nu poate să nu găsească cuvintele în care să-şi îmbrace simţirea. Nu e nevoie, 
deci, să înveţi prea multă retorică. Ci trebuie să fii sincer, să-ţi spui gândul tău 
curat, fără nicio şovăială şi nicio prefăcătorie; [...] 

Mai ales în planul politicii şi, în general, în cel al vieţii publice, vorbele s-au golit 
de tot de substanţă. Astfel, când s-a vorbit întâi de «interesele superioare ale 
statului», formula era fericită şi cel care o rostea o născocise poate din toată 
sinceritatea gândului său. De atunci, au mai repetat-o câţiva, cu aceeaşi cinste 
sufletească şi putere de convingere. Dar câţi n-au reluat-o apoi, câţi n-au făcut 4 


= Identifică personalități 
istorice al căror portret moral 
corespunde descrierii de mai 
sus. 

> Formulează, în cadrul 
unor enunțuri simple, motivaţia 
activității de învăţare din per- 
spectiva unui filosof hedonist, 
a unuia eudaimonist şi a unu- 
ia care aparține curentului 
deontologic. 


RECAPITULARE ȘI 
FIXARE 


Morala este constituită din 
totalitatea regulilor de con- 
duită, care sunt valabile uni- 
versal şi necondiţionat. 
Valoarea supremă în do- 
meniul moral este binele. 

În funcţie de răspunsul for- 
mulat la întrebarea Care este 
cel mai mare bine pentru om?, 
distingem între teoriile teleolo- 
gice şi teoriile deontologice. 

®© Teoriile etice teleologice sunt 
cea eudaimonistă şi cea he- 
donistă. 

sEticile aplicate apar ca al- 
ternativă la teoriile morale, 
acuzate de: universalism ne- 
fondat, reducționism, carac- 
ter abstract şi impersonal. 

scandal în numele «intereselor superioare ale statului» — formulă care venea 
acum prea uşor pe buze, care era prea fericită pentru a mai dovedi ceva. [...]” 


(C. Noica, Vir bonus, în Între suflet şi spirit) 


APLICAȚII ŞI ACTIVITĂŢI DE ÎNVĂȚARE 


1. Comentează următorul text: 

„Etapa biologică a revoluţiei tehnico-ştiințifice, ale cărei premise ies de pe 
acum tot mai limpede la iveală în legătură cu succesele biologiei moleculare şi 
ale geneticii, biociberneticii etc., înseamnă, aşadar, o constantă şi tot mai rapidă 
«transferare» a ştiinţei în direcția omului [...]. 

Pentru om, genetica este tot ce poate el obţine din partea ştiinţei, ca urmare 
a cunoaşterii legilor eredității şi variabilităţii organismelor [...]. Genetica omului 
înseamnă pătrunderea în tainele cele mai ascunse ale esenței lui biologice, fapt în 
urma căruia se obține [...], poate, eliberarea în forma cea mai înaltă a omului de 
natură, întrucât devine el însuşi, în adevăratul înţeles al cuvântului, propriul său 
creator.” (I. T. Frolov, Progresul ştiinţei şi viitorul omului) 

2. Poate fi clonarea o soluție la problemele medicale cu care se confruntă 
omenirea? Argumentează răspunsul. 

3. Lupta pentru egalitatea de gen este o problemă de etică aplicată. De cine 
depinde soluţionarea ei? Argumentează răspunsul. 

4. Astăzi, se vorbeşte tot mai mult despre problema eliberării animalelor. 

m Analizează această problemă din perspectiva eticii aplicate: este 
exploatarea celorlalte specii naturală şi inevitabilă, sau ea este o continuă 
încălcare a moralei? 

m |dentifică argumente pentru susținerea sau respingerea ideii eliberării 
animalelor, în datele ştiinţei sau în religie. 


EVALUARE SUMATIVĂ 


1. Analizează sensurile conceptelor de bine şi rău. 

2. Menţionează care sunt teoriile morale şi precizează criteriile de 
diferenţiere a acestora. 

3. Explică ce corelaţie există între scop, virtute şi fericire în teoria morală a 
lui Aristotel. 

4. Compară etica morală kantiană cu principiile moralei creştine. 

5. Precizează care sunt obiecțiile pe care le aduc adepţii eticii aplicate 
teoriilor morale. 

6. Elaborează un eseu, de 1-2 pagini, pe tema: Omul — singura ființă 
morală. 

7. Comentaţi în cadrul activităţii pe grupe: 

„Omenirea ar fi putut rămâne în stagnare prelungindu-şi durata, dacă ar 
fi fost alcătuită numai din brute şi sceptici; dar, îndrăgostită de eficacitate, a 
promovat acea mulțime gâfâitoare şi pozitivă, hărăzită ruinei prin exces de trudă 
şi de curiozitate [...].” (Emil Cioran, Manual de descompunere) 

nu mai ştim. 


SE este un concept a cărui semnificaţie este greu de 
surprins într-o definiţie. Astfel, întrebării „Ce este libertatea? ” i s-ar 
putea da un răspuns similar celui oferit de Augustin, cu privire la timp: 
dacă nu ne întreabă nimeni, Ştim ce este, dar, dacă ne întreabă cineva, 


Libertatea este dezirabilă şi binefacerile ei le prețuim îndeosebi 
atunci când suntem supuşi constrângerii. Am dori să ne trezim mai 
târziu, când trebuie să plecăm la şcoală, să traversăm strada pe 
oriunde, când ne grăbim etc. A fi liber nu este numai plăcut, ci este şi 
riscant: eşti liber să decizi dacă înveţi de nota zece sau de nota trei, 
dacă vei fi muncitor sau hoţ. Atunci când deciziile ne aparțin, trebuie 
să ne asumăm consecinţele. Libertatea presupune responsabilitate. 


dë 


[] 


“libertate individuală — dreptul de a 
acţiona fără nicio constrângere 
impusă din exterior, cu condiția 

să nu afecteze drepturile și li- 


bertăţile legitime ale celorlalți 
indivizi. 

“responsabilitate (lat. respondere) 
— (în sens comun) desemnează 
o anumită maturitate psiholo- 
gică, facultatea de a lua decizii 
rezonabile și avizate sau o în- 
sărcinare pe care cineva și-o 
asumă; din punct de vedere 
juridic, responsabilitatea poate 
fi civilă — stabileşte o relație 
directă între un act dăunător și 
autorul acestuia — sau penală — 
pune problema măsurii în care 
un agent poate fi recunoscut ca 
autor real al infracţiunii. 


*valoare (lat. va/or;/ — calitate a lu- 
crurilor, a persoanelor, a con- 
duitelor pe care conformitatea 
lor cu o normă sau apropierea 
de un ideal le face dezirabile și 
demne de stimă. 


111.1. LIBERTATE ŞI RESPONSABILITATE 
SOCIAL-POLITICĂ 


În România, după 1990, am auzit (şi mai auzim încă) replici de tipul: Trăim într-o 
țară liberă!, E libertate!, E democraţie!, încât tindem să credem că „Lanțurile au 
redactat definiția libertăţii” (T. Muşatescu). Experienţa îndelungată a constrângerii 
generează dorința de libertate, care se poate transforma, însă, în abuz de libertate. 

Ce este libertatea? Care sunt limitele ei? Care sunt fundamentele libertăţii? 
Ce raport există între libertate şi lege? Sunt întrebări legitime la care încearcă să 
răspundă nu numai filosofii, dar şi istoricii, sociologii, politicienii etc. 

A fi liber înseamnă, în primul rând, a nu fi împiedicat să faci ceea ce vrei — de 
exemplu, a-ţi exprima punctul de vedere sau a urma ce facultate doreşti. 


III.1.1. Libertate, libertăţi, responsabilitate 


Libertatea, în sens iniţial, se opune servituţii/constrângerii/coerciţiei şi se 
defineşte, în mod negativ, drept absenţa constrângerii exterioare. 

Libertate şi libertăţi — în acest caz, ca şi în cazul tuturor valorilor*, singularul 
spune mai mult decât pluralul: singularul libertate trimite la universal; pluralul 
libertăți trimite la general. Dorim libertatea pentru ea însăşi, chiar dacă sacrificăm 
unele libertăţi. Libertatea este domeniul potențialului: iubim zilele libere, vacanțele, 
concediile, chiar dacă nu ştim ce vom face în acest timp. Libertatea este, în termenii 
filosofiei lui Noica, deschiderea care închide. Este deschidere, pentru că oferă 
oportunitatea alegerii din n alternative, dar, odată alegerea făcută, ne-am închis în 
ea, libertatea devenind nonlibertate. 

In numele libertăţii, oamenii sunt în stare de orice, chiar să-şi sacrifice viaţa. 
Tinerii care în decembrie 1989 au ieşit cu mâinile goale în stradă strigau: Nu plecăm 
acasă până nu vom dobândi libertatea noastră!. Ei nu doreau locuri de muncă sigure 
şi nici certitudinea că, după o perioadă de aşteptare, vor primi o casă. Libertatea este 
de dorit în sine şi nu pentru altceva, este scop, iar alegerea mijloacelor este opțiunea 
fiecăruia. 

Libertăţile sunt mijloace, căci poţi să dispui de libertăţi şi să nu fii liber. Eşti 
liber dacă nimeni nu-ţi dictează ce să faci. Prioritară este libertatea individuală“, 
care permite să faci orice din ceea ce nu este interzis de lege. Libertatea individuală 
presupune: independenţa individului, protejarea intereselor private, libertatea de 
expresie, absenţa opresiunii. Acestea sunt valori esenţiale. 


50 


Capitolul III - Politica 


Friederich A. Hayek*, în Constituţia libertăţii, distinge între libertate şi libertăţi 
şi arată că libertăţile sunt mai multe, dar că libertatea este una, variind în grad, dar 
nu şi în natură. Libertatea presupune ca individul să aibă o sferă privată asigurată, 
iar în mediul său să existe un ansamblu de circumstanțe asupra cărora alții să nu 
poată interveni. (Constituţia libertăţii) Libertatea, susţine Hayek, se referă la relaţia 
oamenilor cu alți oameni, iar încălcarea ei are în vedere coerciţia pe care unii o 
pot exercita asupra altora. Libertăţile sunt „faţă de” şi „de a”, fără să fie specii ale 
aceluiaşi gen. Libertăţile pe care Hayek le pune în contrast cu libertatea sunt: libertatea 
politică, libertatea interioară, libertatea fizică de a face ceva (putere). Confuzia dintre 
libertate şi libertăți conduce la abuzuri cu efect devastator. Hayek îşi exprimă clar 
preferința pentru libertatea individuală, căreia îi asociază responsabilitatea*. 

Karl Jaspers consideră că esenţa libertăţii constă tocmai în imposibilitatea de 
a fi redată în concepte definite, de aceea nu există un răspuns unic la întrebarea 
Ce este libertatea?. Libertatea nu este un obiect, nu are o realitate factică ce 
ne-ar putea permite cercetarea. Ea poate fi doar conştientizată prin gândire, ca o 
construcţie conceptuală, şi supusă analizei. Acţiunea liberă presupune sacrificarea 


FEED 


conţinut, dar pe calea ce duce către o nonlibertate. (Originea şi sensul istoriei) 


Texte 


Libertate individuală şi responsabilitate 

„Astfel, libertatea presupune ca individul să aibă o sferă privată asigurată, iar în 
mediul său să existe un ansamblu de circumstanţe asupra cărora alţii să nu 
poată interveni. [...] 

Primul sens al «libertăţii» — pe care trebuie să îl punem în contrast cu utilizarea pe 
care o dăm noi acestui termen — este unul recunoscut, în general, ca distinct. 
Este vorba despre ceea ce numim, în mod obişnuit, «libertate politică», 
participarea oamenilor la alegerea guvernanţilor, la procesul legislativ şi la 
controlul asupra administraţiei. [...] 

Un alt sens al termenului «libertate» este acela de libertate «interioară» sau 
metafizică (uneori, şi «subiectivă» ). Poate că ea este mai strâns legată de 
libertatea individuală — şi, astfel, mai uşor de confundat cu aceasta. Sensul 
respectiv se referă la gradul în care o persoană este călăuzită în acţiuni de 
propria voinţă, de rațiune sau de convingerile sale profunde, mai degrabă 
decât de impulsurile sau împrejurările de moment. Dar opusul «libertăţii 
interioare» nu este coerciţia de către alţii, ci influenţa emoţiilor trecătoare ori 
cea a slăbiciunilor morale sau intelectuale. [...] 

Niciuna dintre aceste confuzii între libertatea individuală şi alte concepte 
exprimate prin acelaşi cuvânt nu este mai periculoasă decât confuzia cu un 
al treilea sens al cuvântului, la care ne-am referit deja, pe scurt: folosirea 
cuvântului «libertate», pentru a descrie «capacitatea fizică de a face ceea ce 
doresc», puterea de a ne satisface dorinţele sau mărimea gamei de alternative 
între care putem opta. Acest tip de «libertate» apare în visele multora, sub 
forma iluziei că pot zbura, că sunt eliberaţi de gravitație şi se pot mişca «liberi 
ca păsările cerului» oriunde doresc sau că au puterea de a schimba mediul 
înconjurător, după voinţă. [...] 

Această confuzie a libertăţii ca putere cu libertatea, în sensul ei originar, duce la 
identificarea libertăţii cu avuţia; aceasta permite exploatarea întregii atracţii 
conţinute în cuvântul «libertate», în sprijinul unei cereri de redistribuire 
a avuţiei. Totuşi, deşi atât libertatea, cât şi avuţia sunt lucruri bune, [...] ele 
rămân diferite. 

Dacă dorim ca discuţia despre libertate să fie cât de cât clară, definiţia ei nu trebuie 
să depindă de aceea că lumea o consideră sau nu un lucru bun. Mai mult ca 
sigur, există oameni care nu preţuiesc libertatea de care ne ocupăm noi, care nu 
văd că pot extrage din ea avantaje mari şi care ar fi gata să renunţe la ea, spre a 
câştiga alte avantaje; s-ar putea chiar ca unii să considere necesitatea de a acţiona 
conform planurilor şi deciziilor proprii mai curând o povară decât un avantaj. Dar 
libertatea poate fi dezirabilă, chiar dacă nu toţi beneficiază de ea. [...] 

* Consideri că dispui de 
libertate individuală? 
Argumentează. 


"Friederich A. Hayek 
(1899-1992) - economist și filosof 
britanic, de origine austriacă, laureat 
al premiului Nobel pentru economie, 
în 1974. Adept al ultraliberalismului, 
consideră că economia de piață este 
un sistem autoreglabil, care nu are 
nevoie de intervenţia statului. Opere: 
Drumul către servitute, Constituţia 
libertăţii. 


= Identifică, în propria ex- 
periență, exemple simple, ilus- 
trative pentru ideea de libertate 
| individuală şi pentru cea de res- 
ponsabilitate. 

În primul rând, trebuie să recunoaştem că putem fi liberi şi, totuşi, demni de milă. 
Libertatea nu înseamnă toate lucrurile bune sau absenţa relelor. Este adevărat 
că a fi liber poate însemna libertatea de a muri de foame, de a face greşeli grave 
sau de a-ţi asuma riscuri fatale. In sensul în care folosim termenul, vagabondul 
fără niciun ban în buzunar, care trăieşte precar, din permanente improvizații, 
este într-adevăr mai liber decât un soldat, cu toată securitatea şi confortul său 
relativ. Dar chiar dacă libertatea poate să nu pară întotdeauna preferabilă altor 
bunuri, ea este un bun distinct ce are nevoie de un nume distinct. [...] 

Libertatea nu înseamnă doar că individul are atât oportunitatea, cât şi povara 
opțiunii; ea mai înseamnă şi că el trebuie să suporte consecinţele acţiunilor 
sale, că va fi lăudat sau blamat pentru ele. Libertatea şi responsabilitatea 
sunt inseparabile. O societate liberă nu va funcţiona şi nu va rezista fără ca 
membrii ei să considere just ca fiecare individ să ocupe poziţia rezultată din 
acţiunea sa şi să o accepte ca atare. [...] 

Această credinţă în responsabilitatea individuală, totdeauna puternică atunci când 
oamenii credeau cu tărie în libertatea individuală, a decăzut vizibil — şi, odată 
cu ea, stima faţă de libertate. [...] Totuşi, această negare a responsabilităţii se 
datorează, de obicei, fricii de responsabilitate, sentiment care se transformă, în 
mod necesar, în frică de libertate. Fără nicio îndoială, mulţi se tem de libertate din 
cauză că şansa de a-şi crea propria viaţă înseamnă neîncetat o disciplină pe care 
omul trebuie să şi-o impună, dacă vrea să-şi atingă scopurile.” 

(Friederich Hayek, Constituţia libertăţii) 


«Potenţial, libertatea este totul» 

„In toate contradicţiile voinţei noastre, ceva pare că întruneşte, totuşi, consensul: 
oamenii, popoarele, regimurile politice revendică în unanimitate libertatea. 
Dar, în ceea ce priveşte conţinutul şi căile realizării ei, opiniile diverg în mod 
subit şi radical. [...] 

Se vorbeşte de libertate politică, libertate socială, libertate personală, libertate 
economică, libertate religioasă, libertate de conştiinţă, libertate de gândire, 
libertate a presei, libertate de asociere etc. In prim-planul discuţiilor se află 
libertatea politică. 

Dacă considerăm această libertate drept cadru al participării tuturor cetăţenilor la 
elaborarea deciziilor comunităţii, drept cunoaştere şi acţiune comună, istoria 
ne arată că libertatea politică nu a fost experimentată decât în Occident. Dar 
cele mai multe realizări în această direcţie au eşuat. [...] 

Conceptul politic de libertate devine superficial şi fals, dacă nu rămâne întemeiat pe 
sensul libertăţii, care trebuie considerat drept fiinţa şi fapta autentică a omului. 
Să încercăm în cele ce urmează o expunere filosofică a esenței libertăţii. 

1) Libertatea înseamnă depăşirea a ceea ce îmi este exterior, a ceea ce mă constrânge. 
Ea apare atunci când alteritatea nu-mi mai rămâne străină, când, dimpotrivă, 
mă recunosc în ea sau unde necesitatea exterioară devine moment al fiinţării 
mele factice, fiind cunoscută şi modelată de mine. 

Libertatea înseamnă, de asemenea, depăşirea bunului-plac personal. Libertatea 
coincide cu necesitatea adevărului, ce îmi devine lăuntric prezent. 

Dacă sunt liber, atunci vreau nu pentru că vreau, ci pentru că m-am convins de 
justeţea dorinţei mele. Exigenţa libertăţii nu înseamnă, prin urmare, a acţiona 
conform bunului-plac sau dintr-o ascultare oarbă, ci dintr-o adâncă cunoaştere 
a lucrurilor. [...] Libertatea se realizează în cadrul comunităţii. Eu pot fi liber 
numai în măsura în care şi ceilalţi sunt liberi. [...]” 

„2) Libertatea pretinde ca nimic să nu fie omis. Tot ceea ce are ființă şi sens trebuie 
să fie pus în dreptul său. Deschiderea cea mai largă este condiţia libertăţii. De 
aceea, conţinutul libertăţii se manifestă, prin intermediul vieţii, în polarități 
şi opoziții. 

Faţă de orice poziţie se iveşte poziţia contrară. Potenţial, libertatea este totul. [...] 

3) Dar, dacă libertatea coincide cu necesitatea adevărului, atunci libertatea noastră 
rămâne întotdeauna fragilă. Căci noi nu avem niciodată pe deplin şi definitiv 
certitudinea adevărului. Libertatea noastră rămâne dependentă de altceva, ea 
nu este causa sui. Dacă ea ar fi aceasta, atunci omul ar fi Dumnezeu. Libertatea 
autentică este conştientă de limitele ei.” 


(Karl Jaspers, Originea şi sensul istoriei) 

III.1.2. Fundamentele libertăţ 


Libertatea ține de natura umană sau este o convenţie? Dacă libertatea ţine de 
natura umană, atunci cum se justifică restricţiile la care este supus omul în societate? 

J. Locke, J.-J. Rousseau şi Kant fundamentează libertatea pe raţiunea umană. 

J. Locke face distincţia dintre starea naturală şi starea civilă. Starea naturală 
este o stare de libertate şi de perfectă egalitate între oameni. Oamenii conduşi de 
legea naturală respectau drepturile altuia, în ceea ce priveşte sănătatea, libertatea sau 
proprietatea. Starea naturală nu desemnează atât o condiţie originară, prepolitică, ci, 
mai mult, îi desemnează pe „oamenii trăind raţional”, fără o instanţă care să-i judece, 
ci fiecare judecându-şi propria cauză şi rezolvându-şi interesele; acestea generează 
conflicte. Diferendele se pot transforma într-un război al tuturor împotriva tuturor; de 
aici, decurge necesitatea contractului sau a pactului social. 

Rolul societății civile sau politice îl constituie asigurarea proprietăţii şi reglarea 
justă a conflictelor dintre cetăţeni. Puterile politice ale societăţii civile sunt limitate de 
scopurile în care au fost instituite, deci nu pot fi absolute. Scopurile care legitimează 
folosirea forței: apărarea păcii civile, a libertăţii şi a proprietății. 

Locke face o distincție capitală între virtutea morală şi virtutea civică; aceasta 
din urmă nu se referă la bine şi la dreptate în sine, ci la ceea ce este util din viaţa 
socială: virtuțile sociale trebuie practicate, întrucât sunt folositoare omului, în 
raporturile sale cu ceilalți. 

Într-o viziune diferită, libertatea este rodul civilizaţiei, iar civilizaţia este 
rezultatul cumulat, obținut prin încercare şi eroare. Instituţiile care asigură libertatea 
sunt create de oameni şi, pe măsură ce s-au văzut avantajele oferite de ele, acestea au 
fost perfecționate. Această viziune, ce pune accentul pe tradiţii şi valori, pe calitatea 
omului de a perfecționa instituțiile care mențin şi apără libertatea, este împărtăşită 
de Benjamin Constant*. El dorea legitimarea libertăţii pe moştenirea Revoluției 
Franceze de la 1789, opunând democraţiei Teroarea şi Imperiul. Libertatea este 
întemeiată pe principiile legalităţii şi ale demnităţii morale. Aceasta, ca şi legitimitatea, 
stă sub semnul relativităţii, al naturii umane imperfecte, dar perfectibile. 

Benjamin Constant distinge între libertatea anticilor (politică: directă şi 
colectivă) şi cea modernă (civilă). Modernii nu trebuie să renunţe la drepturile 
politice care sunt exercitate într-o altă formă (reprezentativitatea); totodată, trebuie 
extinse drepturile individuale, care lipseau în Antichitate. 


Texte 


Legea rațiunii 

„Legea care trebuia să i se aplice lui Adam era aceeaşi care trebuia să se aplice 
tuturor urmaşilor lui — legea raţiunii. Insă urmaşii săi, intrând într-un alt chip 
în lume decât el — anume prin naşterea naturală —, nu sunt supuşi acelei legi. 
Căci nimeni nu poate fi sub o lege care nu a fost promulgată pentru el; or, cum 
această lege a fost promulgată sau făcută cunoscută numai prin rațiune, nu 
putem spune despre cel care nu a ajuns să folosească raţiunea că e sub această 
lege. Or, cum copiii lui Adam nu cad sub legea raţiunii imediat ce s-au născut, 
ei nu au fost atunci liberi. Căci legea, potrivit noţiunii ei adevărate, nu e atât de 
mult limitarea, cât direcționarea unui agent liber şi inteligent către interesul lui 
propriu, şi nu prescrie mai mult decât ceea ce priveşte binele general al celor 
supuşi legii. Dacă ei ar fi mai fericiţi fără ea, legea ar pieri de la sine, ca un lucru 
nefolositor; de aceea, oricât de greşită ar fi, rostul legii nu este să desființeze şi 
să restrângă libertatea, ci să o păstreze şi să o extindă. Căci în toate statele care 
cuprind creaturi în stare să se supună legilor, dacă nu există nicio lege nu există 
nicio libertate. Căci libertatea înseamnă să fii liber de restricţiile şi violenţa din 
partea altora — şi aceasta nu poate să existe acolo unde nu există lege.” 


(J. Locke, Al doilea tratat despre cârmuire) 

*Benjamin Constant (1767-1830) 
— gânditor politic francez, exponent al 
unui /iberalism pur, în contextul tranzi- 
tiei și al eșecului Revoluţiei Franceze. 
Opere: Despre /ibertate; Principii de 
politică aplicabile tuturor guvernărilor 
reprezentative, 


„Libertatea absolută ridiculizează 
dreptatea. Dreptatea absolută neagă 
libertatea.” 


(A. Camus, Omul revoltat) 


„Prin libertate se înțelege protecția 
împotriva tiraniei politice.” 
(J. S. Mill, Despre libertate) 


„Libertăţile acordate acţionează 
împotriva libertății concepute ca auto- 
determinare.” 

(H. Marcuse, Scrieri filosofice) 

Libertate politică şi civilă 

„Libertatea la antici consta în exercitarea colectivă, însă directă, a mai multor 
părți din întreaga suveranitate, ea consta în a delibera, în piața publică 
[...]. Dar, înțelegând în felul acesta libertatea, anticii nu considerau, totuşi, 
incompatibilă cu această libertate colectivă subordonarea completă a 
individului faţă de autoritatea ansamblului social. Nu veţi afla la ei aproape 


„Raţionalistul ce ar vrea să niciuna dintre binefacerile pe care, după cum am văzut, le conţine libertatea 
Ssubordoneze totul raţiunii umane la moderni. [...] 
se confruntă, astfel, cu o veritabilă f Libertatea individuală, repet, aceasta este adevărata libertate modernă. Garanţia 
dilemă. Folosirea raţiunii tinde către ei e libertatea politică, în consecinţă ea este indispensabilă. Dar, a le cere 
control și previzibilitate. Dar procesul popoarelor din zilele noastre să sacrifice, precum cele din vechime, totalitatea 
de dezvoltare a rațiunii se bazează libertăţii lor individuale pentru libertatea politică — acesta e mijlocul cel mai 
pe libertate și pe imprevizibilitatea sigur de a le priva de una dintre ele; şi, odată ajunşi aici, nu ar întârzia să o 
acțiunii umane.” piardă şi pe cealaltă. [...] 
(Fr. Hayek, Constituţia libertăţii) Nu vreau să renunţ la libertatea politică; ceea ce cer este libertate civilă, împreună 


cu alte forme de libertate politică. Guvernările nu au dreptul, mai mult ca 
altădată, de a-şi aroga o putere nelegitimă. Dar cele care provin dintr-o sursă 
legitimă au, mai puţin ca altădată, dreptul de a exercita o supremație arbitrară 
asupra indivizilor. Mai dispunem încă şi astăzi de drepturile pe care le-am 
avut dintotdeauna, aceste drepturi eterne de a aproba legile, de a delibera 
asupra intereselor noastre, de a face parte integrantă din corpul social ai 
cărui membri suntem. Dar guvernările au obligaţii noi. Progresele civilizaţiei, 
schimbările produse de trecerea vremii, impun autorităţii mai mult respect 
pentru obiceiurile, sentimentele, independenţa indivizilor. Ea trebuie să 
acţioneze, în toate aceste privinţe, cu mai multă prudenţă şi delicateţe.” 
„Puterea trebuie, aşadar, să se resemneze: ne trebuie libertatea şi o vom avea. Dar 
cum libertatea care ne trebuie e diferită de cea a anticilor, ea are nevoie de 
o altă organizare decât aceea care ar putea conveni libertăţii antice. În cazul 


® Explică sensul afirma- celei din urmă, cu cât consacra omul mai mult timp şi mai multă energie 
tiei lui Constant: „Nu vreau să exercitării drepturilor sale politice, cu atât el se considera mai liber. În cazul 
renunţ la libertatea politică”. tipului de libertate convenabilă nouă, ea va fi cu atât mai prețioasă pentru 


noi, cu cât exercitarea drepturilor politice ne va lăsa mai mult timp pentru 
interesele noastre personale. 

De aici, apare, domnilor, necesitatea sistemului reprezentativ. Sistemul 
reprezentativ nu e altceva decât o organizare cu ajutorul căreia o naţiune 
trece asupra unor indivizi o sarcină pe care nu poate sau nu vrea să o ducă 
singură.” 


"zc Tlustrează, printr-un 
exemplu simplu, conceptul de 
libertate politică. 


(Benjamin Constant, Despre libertate la antici şi moderni) 


III.1.3. Lege şi libertate 


Libertatea este valoarea politică fundamentală. Modernismul a dezvoltat un adevărat 
cult al libertății, considerând-o valoarea absolută, de dorit în sine. La origini, libertatea 
este condiţia omului care nu este sclav (servus) sau prizonier. Libertatea apare, astfel, ca un 
privilegiu şi, totodată, ca o relaţie, o condiţie socială şi politică garantată printr-un ansamblu 
de drepturi. Aceasta este rezultatul unei ordini sociale ce se constituie la un moment dat. În 
Antichitate, sclavia era un fapt firesc, în vreme ce constituțiile contemporane interzic orice 
formă de sclavie. Necesitatea menţinerii acestei ordini prin norme determină reglementarea 
comportamentului fiecărui individ. Prin aceste norme se prescriu fiecărui individ limitele 
Én Să i în care el poate să facă ceea ce doreşte. Acest spaţiu este necondiţionat, limitele lui fiind 
Dl poe SEA date de libertatea celorlalți. 

Moise cu tablele de legi, de Problema concilierii între supunerea în faţa legii şi libertate este esenţa filosofiei politice 
Philippe de Champaigne. a lui Jean-Jacques Rousseau, mai ales a uneia dintre cărțile sale, Contractul social. Soluţia 
pe care o aduce se bazează pe noţiunea de voință generală, căreia îi dă o putere universală, 
fără să recurgă la concepţia teologică tradițională, a unui drept natural transcendent. În 
cartea sa, Discurs asupra originii şi fundamentelor inegalității între oameni, Rousseau 

descrie trecerea de la starea naturală la starea socială şi acuză societatea contemporană 
în care domină nedreptatea. Starea socială a condus la o degradare a condiţiei primare a 
omului. Încheierea pactului ce a dus la apariţia societăţii a fost mai mult un joc al întâmplării 
decât o necesitate. Omul s-a născut liber şi pretutindeni se află în lanţuri (Contractul 
social), iar Rousseau caută o ieşire din această situație. El nu propune o întoarcere la starea 
naturală, ci solicită reformarea societăţii. Legea suverană poate reda starea de bine pe care 
omul a pierdut-o când a semnat pactul social. Legile unui stat trebuie să-i aibă în vedere pe 
toţi cetăţenii şi să nu acorde privilegii nimănui. Obiectul legii este general, ca şi la Kant, 
acesta asigurându-le corectitudinea. Legile sunt acte ale voinţei generale şi, de aceea, nu pot 
fi nedrepte, deoarece nimeni nu este nedrept faţă de sine însuşi; legile nu sunt decât decizii 
ale corpului social majoritar. 

Ca şi Locke, Kant fundamentează legea pe rațiune. Totodată, libertatea este un drept 
înnăscut şi, în virtutea acestui drept, putem să refuzăm să ne supunem unor legi care ne 
încalcă demnitatea sau care sunt aplicate incorect. Legile drepte sunt cele care sunt generale 
şi nu conferă nimănui privilegii. În faţa legii, toți suntem egali. Principiul libertăţii se 
exprimă într-o formă dublă, cea a imperativului categoric moral, ca principiu interior, şi 
legea universală a dreptului, care pretinde ca un om să-şi utilizeze în aşa fel liberul său 
arbitru, încât să „poată coexista cu libertatea fiecăruia”. 

Karl R. Popper*, adept al statului de drept, pune în evidenţă faptul că legile, doar 
în principiu, pot împiedica, pe de o parte, abuzul de libertate, iar pe de alta, abuzul de 
putere. 


Texte 


«Soarta libertăţii este legată totdeauna de soarta legilor» 

„În zadar se urmăreşte a se confunda independenţa cu libertatea. Aceste două 
lucruri sunt foarte deosebite, ba chiar se exclud reciproc. Când fiecare face ce-i 
place, se face adesea ceea ce nu place altora. Aceasta nu înseamnă libertate. 
Libertatea înseamnă mai puţin a face ce vrem, cât a nu fi supuşi altuia: ea 
înseamnă, totodată, a nu supune voinţa altuia voinţei noastre. Niciun om 
care este stăpân nu poate fi liber. Nu cunosc altă voinţă liberă decât aceea 
căreia nimeni nu are dreptul să i se opună împiedicând-o; în libertatea 
comună, nimeni nu are dreptul să facă ceea ce îi interzice libertatea altuia, 
căci adevărata libertate nu se distruge niciodată pe sine însăşi. De aceea, 
libertatea fără justiţie este o adevărată contradicţie, căci, oricum am face, 
totul e stingheritor în acţiunea unei voințe dezordonate. 

Prin urmare, nu există libertate acolo unde nu sunt legi sau unde cineva este 
deasupra legilor; nici chiar în starea de natură, omul nu este liber decât 
datorită legii naturale, care porunceşte tuturor. Un popor liber se supune, 
dar nu ca o slugă: el are conducători, nu stăpâni. El se supune legilor, dar nu 
se supune decât lor. Tocmai datorită legilor, el nu se supune oamenilor. Toate 
îngrădirile ce se impun puterii magistraţilor de către republici nu urmăresc 
decât să-i împiedice de a se atinge de incinta sfântă a legilor, căci ei sunt 
slujitorii, nu stăpânii legilor şi trebuie să le păzească, nu să le calce. Un popor 
este liber, orice formă ar avea guvernământul său, atunci când în cel care 
îl guvernează nu vede deloc omul, ci organul legii, într-un cuvânt, soarta 
libertăţii este legată totdeauna de soarta legilor: ea domneşte sau piere odată 
cu ele. Nu cunosc ceva mai sigur ca acest lucru.” 


(J.-J. Rousseau, Scrisori scrise de pe munte - Scrisoarea a VIII-a) 


Legea ca obligare exterioară 

„Libertatea (independenţa faţă de liberul arbitru care obligă, al celuilalt), în măsura 
în care poate coexista cu libertatea celorlalţi, conform unei legi universale, 
este acest drept unic, originar al fiecărui om, în virtutea umanităţii sale. 
— Egalitatea înnăscută, adică independenţa faţă de constrângerea altora de 

, D de Â ( 
„Libertatea cere să fii stăpân 
pe tine însuţi și să alegi, ca ființă 
cât se poate de contingentă și de 
particulară, o direcţie a gândirii sau 
a acţiunii dintr-un punct de vedere 
exterior persoanei tale, dar la care 
poţi ajunge, totuși, din interiorul täu.” 
(Th. Nagel, Ultimul cuvânt) 


> Construieşte un argument 
al ideii că legea se fundamen- 
tează pe rațiune. 

= Identifică o asemănare şi 
o deosebire între concepțiile lui 
Rousseau şi Kant, cu privire la 
raportul dintre lege şi libertate. 


DU există libertate acolo unde 
puterea de a judeca nu este separată 
de cea legislativă și de cea executi- 


gn 


vä.” (Montesquieu, Spiritul legilor) 


„--- Supunerea la lege nu poate fi 
decât eliberarea prin lege.” 
(Constantin Noica, Cuvânt împreună 
despre rostirea românească) 


„Starea naturală este cârmuită de o 
lege care poruncește tuturor.” 
(J. Locke, Al doilea tratat despre câr- 


muire) 


„Legea... nu e libertatea însăși, ci 
doar garanția ei.” 
(H. Heine, Opere alese) 


*Karl R. Popper (1902-1994) 
- filosof englez de origine austriacă, 
preocupat deopotrivä de teoria 
cunoașterii (este fondatorul rat. 
onalismului critic și este considerat 
unul dintre cei mai mari filosofi ai 
ştiinţei din secolul al XX-lea), de 
filosofia politică și de problema re- 
laţiei corp-minte. Opere principale: 
Logica cercetării Ştiinţifice, Societa- 
tea deschisă Și dusmanii ei, Mizeria 
iStoricismului. 

a face mai mult decât putem, prin reciprocitate, să-i constrângem noi; prin 
urmare, calitatea omului de a fi propriul său stăpân (sui iuris), în acelaşi 
timp, calitatea de om integru (iusti), datorită faptului că el, în faţa oricărui 
act juridic, nu a comis nimic nedrept; în sfârşit, de asemenea, împuternicirea 
de a acţiona împotriva celorlalţi, astfel încât să nu se diminueze ceea ce este 
al lor, atunci când ei nu vor să accepte; de acest fel este comunicarea ideilor, 
relatarea sau promisiunea — fie adevărate şi de bună-credinţă, fie false şi de 
rea-credinţă (veriloguium aut falsiloquium), întrucât depinde cu totul de ei 
dacă să creadă sau nu — toate aceste împuterniciri se află deja în principiul 
libertăţii înnăscute, de care, în realitate, nu se deosebeşte (în calitate de 
membre ale unei diviziuni subordonate unui principiu juridic superior). [...]” 


(Kant, Metafizica moravurilor) 


Limitele libertăţii 

„După cum am văzut, suntem cu toţii responsabili, într-o anumită măsură, alături 
de guvernanti, chiar dacă nu participăm direct la guvernare. Dar această 
răspundere împărtăşită presupune libertate — presupune, de fapt, o seamă de 
libertăţi: libertatea cuvântului, libertatea accesului la informaţii şi libertatea de 
a da informaţii, libertatea de a publica şi multe altele. Un «exces» de etatism 
inhibă libertatea. Există, însă, şi un abuz de libertate, analog abuzului puterii 
statale. Se poate abuza de libertatea cuvântului şi a presei, care pot fi utilizate, 
de pildă, în scopuri de dezinformare sau de instigare, în mod cu totul analog, 
puterea poate abuza de orice limitare a libertăţii. 

Avem nevoie de libertate pentru a împiedica statul să abuzeze de putere şi avem 
nevoie de stat, pentru a împiedica abuzul de libertate. E clar că această problemă 
nu va putea fi niciodată rezolvată, teoretic şi principial, cu ajutorul legilor. 

E nevoie de o curte constituţională şi, mai mult decât orice, e nevoie de bunăvoință. 

Avem nevoie de convingerea că astfel de probleme nu pot fi rezolvate definitiv sau, 
mai exact, că le-ar putea rezolva pe deplin doar o dictatură, cu principiile 
ei morale atotputernice. Trebuie să ne mulțumim cu soluţii parţiale şi 
compromisuri; nu ne este permis să ne lăsăm seduşi într-atât de înclinația 
noastră spre libertate, încât să neglijăm problemele iscate atunci când se 
abuzează de ea.” 


(Karl R. Popper, Lecţia acestui secol) 


APLICAȚII ŞI ACTIVITĂȚI DE ÎNVĂȚARE 


1. În cadrul activităţii pe grupe, folosind metoda „Turul galeriei”, analizează 
concepția lui Hayek despre libertate. 

2. Stabileşte două asemănări şi două deosebiri între concepția lui J.-J. Rous- 
seau şi cea a lui K.R. Popper în privinţa raportului libertate-lege. 

3. Grupaţi-vă pe echipe de câte 4-5 elevi. Construiți argumente şi contra- 
argumente la afirmaţia: „Cuvântul libertate sună atât de frumos, încât nu ne-am 
putea lipsi de el, chiar dacă ar desemna o eroare”. (J. W. Goethe) 

4. Analizează în ce constă rolul instrumental al legilor. 

5. Comentează următorul text: 

„Libertatea negativă e falsificată atunci când se spune că libertatea trebuie 
să fie aceeaşi pentru lupi şi pentru oi, chiar dacă în acest fel, în lipsa constrângerii 
statale, lupii pot mânca oile. Libertatea fără limite a capitaliştilor distruge, de 
bună seamă, libertatea muncitorilor, tot aşa cum libertatea nelimitată a patronilor 
şi a părinților va permite folosirea copiilor în minele de cărbuni. Eu cred că 
trebuie să-l protejăm pe cel slab în faţa celui puternic şi, în această măsură, cred 
că libertatea trebuie restrânsă. Libertatea negativă trebuie restrânsă, dacă libertatea 
pozitivă este suficient realizată. [...]” (Isaiah Berlin) 

Pe baza textului dat, elaborează un eseu în care să analizezi concepția despre 
libertate a lui I. Berlin. În realizarea eseului, vei avea în vedere următoarele repere: 
E delimitarea conceptuală a problematicii libertăţii; Ħ precizarea locului ocupat de 
concepția lui I. Berlin în planul filosofiei politice; BR prezentarea concepţiei despre 
libertate a lui I. Berlin; BR prezentarea succintă şi argumentată a unui punct de 
vedere personal privind concepţia despre libertatea pozitivă şi cea negativă. 


11.2. EGALITATE ŞI DREPTATE 


Întreaga filosofie despre dreptate şi egalitate a românilor ar putea fi concentrată în 
expresiile: „Dreptatea umblă cu capul spart” şi „Egalitate, dar nu şi pentru căţei ”. Este 
o filosofie amară, ce pune în evidenţă experienţa unui şir de abuzuri şi nedreptăți. 

Ce este dreptatea? De ce preferăm dreptatea nedreptăţii? Care este temeiul drep- 
tății? Cum ar trebui organizată societatea, astfel încât să se înfăptuiască dreptatea? Ce 
raport există între dreptate şi egalitate? Sunt întrebări la care încearcă să răspundă atât 
morala, cât şi filosofia politică şi filosofia dreptului. 

Dreptatea este valoarea etică şi juridică, ea presupune recunoaşterea a ceea ce 
revine în mod legitim fiecăruia. Dreptatea este o virtute morală, cea mai înaltă dintre 
cele patru virtuţi cardinale (Platon), care constă în faptul de a da fiecăruia ce este al 
său, în a respecta drepturile altuia. În sens juridic, dreptatea are în vedere atât natura 
legilor (legile să nu producă discriminări, să nu ofere privilegii), cât şi modul în care ele 
sunt aplicate (mărimea pedepsei să fie proporţională cu gravitatea faptei, să fie pedepsiți 
numai cei care se dovedesc vinovaţi). 

Egalitatea, corelată cu dreptatea, este un principiu ce pretinde ca, în cadrul unei 
colectivităţi, toţi indivizii să fie tratați la fel. Disputele dintre adepţii egalitarismului şi 
cei care consideră că urmărirea egalităţii are ca rezultat limitarea libertăţii dau câştig de 
cauză celor din urmă. În societăţile democratice, egalitatea este acceptată ca egalitate în 
faţa legii* şi ca egalitate a şanselor. 


III.2.1. Obiectul teoriilor despre dreptate 


Dreptatea, ca valoare ce reglementează raporturile dintre oameni, poate fi înțeleasă 
prin raportare la ceea ce este just sau injust. În acest sens, drept poate fi şi un om, dar şi o 
societate (punct de vedere ce a fost impus de Platon şi s-a menţinut până la Kant). Omul 
drept este cel ce nu dăunează altora prin ceea ce face sau spune. O societate este dreaptă 
dacă legile se aplică în acelaşi fel tuturor. 

Tema centrală a dialogului platonician „Republica” este dreptatea. Oponenții lui 
Socrate (purtătorul de cuvânt al lui Platon) sunt sofiştii*, conform cărora nimeni nu e 
drept de bunăvoie, ci doar silit de teama legilor. Temeiul dreptăţii, susțin sofiştii, este 
convenția: din slăbiciune şi din neputinţă, oamenii convin între ei să nu-şi facă reciproc 
nedreptăţi, stabilind legi pe care le numesc drepte. Dar, ar fi suficient ca vreun om să fie 
destul de puternic, precum Gyges, cel din povestea cu inelul fermecat, pentru ca aceste 
convenţii să nu mai aibă putere pentru el. Căci practicarea dreptăţii este o activitate 
dificilă, al cărei singur merit este că poate să-i ferească pe cei slabi de un rău mai mare 
decât este ea însăşi, fiindcă, în niciun caz, ea nu poate fi socotită un bine în sine. Omul 
este, în general, aşa cum sugerează sofiştii, constrâns să respecte anumite reguli care 
facilitează convieţuirea, dacă vrea să trăiască onorabil, dar nimeni nu-i cere să-şi asume 
interior sensul acestora. 

Socrate va afirma că dreptatea pune în acord sufletul cu sine însuşi, reprezentând 
astfel una dintre „virtuţile”, dintre calitățile specifice ale acestuia. Socrate admite 
că dreptatea trebuie aşezată în categoria acelor bunuri ce aduc folos nu numai prin 
consecinţele lor, dar, mai ales (şi cu precădere), prin ele însele. El realizează o analogie 

“egalitate în fața legii — derivă 


*sofişti - reprezentaţi de nume 


dë 


U 


din principiul responsabilităţi 
individuale: fiecare individ 
räspunde pentru propriile fap- 
te, indiferent de avere, sex, 
naționalitate, profesie sau alte 
caracteristici individuale sau 
sociale. 


prestigioase ale secolului al 
V-lea î.Hr., precum Protagoras, 
Gorgias sau Hippias, sofiștii 
sunt cunoscuți ca maeștri 
ai retoricii, ai filosofiei și ai 
politicii și ca profesori am- 
bulanți care predau, contra 
cost, înțelepciunea, educaţia și 
elocvenţa. 


*John Rawls (1921-2002) 
[S filosof american, considerat cel mai 
important reprezentant al filosofiei 
| politice din secolul al XX-lea. Opere 
|! principale: Teoria dreptății, Liberalis- 
mul politic, Dreptate și democrație. 


s-o presupui deja ca adevărată. Până 
la un punct, egalitatea poate fi apă- 
rată în termenii altor valori, cum ar 
fi utilitatea și libertatea, dar atunci 
când ea intră în conflict cu acestea 
din urmă se nasc unele dintre cele mai 
grele întrebări." 

(Th. Nagel, Vesnice întrebări) 

între sufletul individului şi stat, între caracterul omului şi constituția politică a statului. 
Cele două „virtuţi” — dreptatea şi cumpătarea — sunt prezente atât la individul drept, cât 
şi în cetatea dreaptă. 

Pentru J. S. Mill, dreptatea provine din interesul fiecăruia de a nu fi lezat de către 
ceilalți, şi acest interes este satisfăcut în măsura în care noi nu îi lezăm pe ceilalți. 
Dreptatea este o normă constitutivă a principiului utilității: Mill plasează dreptatea pe 
cea mai înaltă poziţie în ierarhia valorică. Utilitarismul, în varianta lui Mill, evaluează 
acțiunea umană în conformitate cu principiile raționale ce au în vedere prosperitatea 
generală. 

Pretenția de asigurare a existenței, pretenţie legată de sentimentul dreptății, include 
egalitatea, pe care Mill o consideră o componentă esențială a dreptății. Numai limitările 
impuse în mod egal egoismului pot să nu fie resimţite de oameni ca umilitoare. În acest 
sens, dreptul, înţeles ca dreptate distributivă, favorizează liniştea interioară şi contribuie, 
implicit, la fericirea pe termen lung a societății. 

În concepţia lui J. Rawls, dreptatea este prima virtute a instituţiilor sociale. Orice 
persoană posedă o inviolabilitate bazată pe dreptate, care nu poate fi atinsă în niciun 
fel, nici măcar în scopul bunăstării generale. Oricât de eficiente şi de bine organizate ar 
fi instituţiile, dacă sunt nedrepte, trebuie reformate sau abolite şi reconstruite potrivit 
principiilor dreptății: primul, un principiu al libertăţii, iar al doilea, aşa-numitul principiu 
al diferenţei sau al inegalităților admise. 

Rawls susţine că aceste principii ar fi alese, dacă oamenii s-ar afla într-o situație 
de pură imparţialitate, pe care el o denumeşte poziție originară. Poziţia originară este 
o situaţie ipotetică, în care partenerii, concepuţi ca agenți raționali, se află în spatele 
unui văl de ignoranță. Ei nu-şi cunosc viitorul loc în societate, statutul social, nu ştiu 
ce concepție despre bine vor împărtăşi şi nici măcar ce înzestrări naturale şi ce înclinații 
psihologice vor avea. Cele două principii ale dreptăţii reglementează toate înțelegerile 
viitoare, specificând, totodată, tipurile de cooperare socială şi formele de guvernare 
care pot fi stabilite. Din perspectiva lui Rawls, primul principiu, privind libertățile şi 
instituţiile politice, are prioritate în faţa celui de-al doilea principiu, care priveşte relațiile 
dintre grupuri şi repartizarea beneficiilor economice şi sociale. 


Texte 


Dreptatea - valoare individuală şi socială 

„Iar aceste două părţi, astfel crescute, învăţate şi educate să-şi cunoască cu adevărat 
propria treabă, trebuie să conducă partea apetentă, care ocupă cea mai mare 
parte din sufletul fiecăruia şi care, prin firea sa, nu are niciodată îndeajuns. 
Această parte trebuie păzită ca nu cumva, umplându-se de plăcerile zise 
trupeşti, sporind şi întărindu-se, să nu-şi mai facă treaba proprie, ci să caute 
să înrobească şi să stăpânească celelalte părţi, fapt pentru care este lipsită, 
prin naştere, de îndreptăţire, şi să răstoarne întreaga viaţă a tuturor.” [...] 

„Iar înţelept îl numim datorită acelei mici părţi, prin care se exercită comanda 
într-însul şi care arată primejdia; ea posedă cunoaşterea a ceea ce este de 
folos fiecărei părți, ca şi întregului celor trei.” [...] 

„Însă nu numim individul cumpătat datorită prieteniei şi înțelegerii acestor părţi 
între ele, când cea care conduce, precum şi cele două care sunt conduse, ar fi 
de acord că principiul raţional trebuie să guverneze, iar celelalte două părţi 
nu s-ar sfădi cu partea raţională?” 

„Cumpătarea — zise el — nu este, prin urmare, decât aceasta, atât la individ, cât şi la 
cetate.” [...] 

„Spre pildă, am putea să cădem de acord în legătură cu acea cetate şi cu omul 
asemănător, prin fire şi educaţie, cu ea, dacă e verosimil ca un asemenea lui, 
primind în păstrare aur şi argint, să-l poată lipsi de ele pe proprietar? Cine 
crezi că s-ar gândi că omul acela ar putea făptui ceva rău, mai degrabă decât 
cei ce nu sunt ca el?” [...] 

„Aşadar, omul nostru nu va avea de-a face cu prădarea celor sfinte, cu furtişaguri, cu 
trădarea, în viaţa privată, a asociaţilor, iar în public, cu cea a cetăţii?” [...] 

„Şi nu se va dovedi câtuşi de puţin sperjur în jurăminte şi perfid în restul relaţiilor 
cu alţii.” [...] 

„Adulterul, neglijarea părinţilor, lipsa de grijă faţă de zei se vor potrivi oricui 
altcuiva mai bine decât unui astfel de om.” [...] Iar pricina tuturor acestor 
calităţi ale sale nu este oare faptul că fiecare parte din el îşi face propria-i 
treabă, sub aspectul rolului ce-l are — de conducător sau de condus?” [...] 

„Mai cauţi atunci altceva, ca fiind dreptatea, în afara acestei puteri care produce 
astfel de oameni şi astfel de cetăţi?” [...] 

„Cât despre dreptatea însăşi, autentică, ea ar fi — se pare — ceva asemănător: doar că 
ea nu se referă la fapta îndreptată în afară, ci la cea îndreptată înlăuntru, privind, 
cu adevărat, sinele şi ceea ce are de-a face cu acesta. Anume, ca fiecare om să aibă 
grijă ca părţile sufletului său să nu facă ceea ce nu le revine, nici ca aceste părți să 
aibă mai multe ocupaţii luate una de la alta. Ci, stabilindu-şi bine omul treaba 
sa proprie, stăpân pe sine, bine orânduit şi prieten sieşi, să-şi potrivească cele 
trei părți ale sufletului între ele, precum ar fi cele trei canoane ale acordajului 
unei lire — e vorba despre coarda superioară, cea medie şi cea inferioară (chiar 
dacă mai sunt şi altele intermediare); legându-le, astfel, pe toate laolaltă şi, în 
general, devenind unul din mai mulţi, cumpătat şi pus în armonie, tot aşa el să şi 
acţioneze. Iar dacă ar face ceva legat de dobândirea unor bunuri sau s-ar îngriji 
de corp, ori ar avea vreo îndeletnicire obştească sau o relaţie privată, în toate 
aceste situaţii, el socoteşte dreaptă şi frumoasă fapta care ar păstra şi produce 
această dispoziţie şi numeşte înţelepciune ştiinţa care comandă această faptă. 
Dar numeşte lucru nedrept fapta care ar nărui acea dispoziţie, iar a neştiinţă 
— opinia ce i-ar porunci s-o facă.” [...] 

„Bun. Dacă am spune că am aflat omul drept, cetatea dreaptă şi dreptatea — adică 
ceea ce există în ei făcându-i să fie drepţi, nu cred că ar părea că minţim.” 


(Platon, Republica) 


Dreptatea: legalitate - merit - imparţialitate 

„In primul rând, se consideră îndeosebi ca injustă privarea cuiva de propria sa 
libertate, de proprietatea sa ori de orice alt lucru care-i aparţine prin lege. Aici 
avem, aşadar, un caz de aplicare a termenilor «just» şi «injust», într-un sens 
perfect clar, anume că e just să respecţi şi injust să violezi drepturile legale ale 
cuiva. [...] 

În al doilea rând, drepturile legale de care e privată pot fi drepturi care nu ar fi 
trebuit să-i aparţină; cu alte cuvinte, legea care-i conferă aceste drepturi ar 
putea fi o lege rea. [...] 

În al treilea rând, e unanim considerat ca just faptul ca fiecare persoană să obţină 
ceea ce merită (fie acesta un lucru bun sau rău), iar injust faptul de a obţine 
un bun sau de a fi făcută să sufere un rău pe care, nici într-un caz, nici în altul, 
nu le merită. Aceasta e, poate, forma cea mai clară şi mai vie sub care apare 
omului obişnuit ideea de justiţie. [...] 

În al patrulea rând, potrivit părerii generale, e injust să înşeli încrederea cuiva; 
să violezi un angajament, fie el explicit sau implicit, să nu te ridici la nivelul 
aşteptărilor cărora le-a dat naştere propriul tău comportament, cel puţin dacă ai 
dat naştere acestor speranţe în mod voluntar şi în cunoştinţă de cauză. [...] 

În al cincilea rând, e un fapt universal admis că a fi părtinitor este incompatibil cu 
justiţia; a fi părtinitor înseamnă a dovedi preferinţă sau a favoriza o persoană 
în dauna alteia, în chestiuni la care preferința sau favorizarea nu se aplică în 
mod firesc. [...] 

Strâns înrudită cu ideea de imparţialitate e aceea de egalitate; ea intră adesea ca o 
parte componentă atât în conceptul de justiţie, cât şi în practica acesteia şi, în 
ochii multora, reprezintă chiar esenţa ei. Dar, în acest caz, mai mult decât în 
oricare altul, noţiunea de justiţie variază la persoane diferite şi se conformează 
întotdeauna, în aceste variaţii ale ei, noţiunii de utilitate pe care o posedă 

= Identifică, printre perso- 
najele sau personalităţile cu- 
noscute, un exemplu care să 
ilustreze concepţia lui Platon 
despre omul drept. 


„Nu e suficient să făptuiești ceea 
ce este drept, ci trebuie ca fapta să fie 
făcută exclusiv de dragul dreptăţii.” 


(Imm. Kant, Critica raţiunii pure) 


„Orice nedreptate izvorăște din 
prea mare iubire față de noi înșine și 
din prea puţină iubire față de alţii.” 
H Locke, Texte pedagogice alese) 


„Temeiul dreptății este doar egali- 
tatea.” 
(Seneca, Scrisori către Lucilius) 


= Formulează un enunţ sim- 
plu, prin care să ilustrezi concep- 
ţia utilitaristă despre dreptate. 


> Formulează un punct de 
vedere personal şi argumen- 
tat privind ideea lui Rawls, po- 
trivit căreia dreptatea implică 
echitatea. 

respectivele persoane. Orice persoană susţine că egalitatea este o poruncă 
a justiţiei, cu excepţia situaţiilor în care, după părerea ei, considerentele de 
oportunitate impun inegalitatea. Caracterul just al faptului de a conferi egală 
protecţie drepturilor tuturor e apărat de aceia care susţin cea mai cumplită 
inegalitate a drepturilor însele.” 


(John S. Mill, Utilitarismul) 


Dreptate şi echitate 

„S-ar zice, la prima vedere, că noţiunile de dreptate şi echitate sunt identice şi 
că nu există vreun motiv pentru a le deosebi sau pentru a spune că una este 
mai fundamentală decât cealaltă. Cred că o astfel de impresie este greşită. În 
această lucrare, doresc să arăt că ideea fundamentală implicată în conceptul 
de dreptate este echitatea şi să propun o analiză a conceptului de dreptate 
din acest punct de vedere. Pentru a evidenția pertinenţa acestei susțineri şi a 
analizei bazate pe ea, voi argumenta apoi că tocmai acest aspect al dreptăţii 
este cel pe care utilitarismul, în varianta sa clasică, nu e în stare să îl justifice; 
dar că, pe de altă parte, el este exprimat (chiar dacă în mod eronat) în ideea 
contractului social.” 

„Concepţia despre dreptate pe care vreau să o dezvolt poate fi enunțată sub 
forma următoarelor două principii: mai întâi, fiecare persoană participantă 
la o practică sau afectată de ea are un drept egal la cea mai largă libertate 
compatibilă cu o libertate similară cu a celorlalţi; în al doilea rând, inegalităţile 
sunt arbitrare, în afara cazului în care ne putem aştepta în mod rezonabil ca 
ele să conducă la avantajul tuturor, iar poziţiile sociale şi funcţiile cărora le 
sunt ataşate sau în urma cărora pot fi dobândite sunt deschise tuturor. Aceste 
principii exprimă dreptatea ca un complex de trei idei: libertate, egalitate şi 
recompensă pentru serviciile ce contribuie la binele public.” [...] 

„Primul principiu funcţionează, bineînţeles, numai dacă celelalte lucruri sunt egale: 
anume, chiar dacă trebuie să existe întotdeauna o justificare a îndepărtării de 
la poziţia iniţială de libertate egală (definită printr-un pattern al drepturilor 
şi datoriilor, al împuternicirilor şi al răspunderilor), iar sarcina de a dovedi 
acest lucru revine celui ce se îndepărtează, poate exista, totuşi — şi deseori 
există într-adevăr — o justificare a unei astfel de acţiuni.” [...] 

„Cel de-al doilea principiu arată ce fel de inegalităţi pot fi permise; el precizează 
cum putem înlătura prezumția formulată de primul principiu. Ar fi bine ca 
prin inegalităţi să înţelegem nu orice diferenţe între funcţii şi poziţii sociale, 
ci diferenţele dintre beneficiile şi îndatoririle ataşate lor, direct sau indirect, 
precum prestigiul şi bogăţia sau răspunderea în privinţa impozitelor şi a 
serviciilor obligatorii. Cei ce participă la un joc nu protestează împotriva 
faptului că există roluri diferite, precum portar, fundaş sau înaintaş la jocul 
de fotbal, sau împotriva diferitelor privilegii şi împuterniciri specificate prin 
reguli; de asemenea, nici cetăţenii unei țări nu obiectează împotriva faptului 
că există diferite funcţii guvernamentale, precum a fi preşedinte, senator, 
guvernator, judecător etc., fiecare cu drepturile şi îndatoririle sale specifice.” 


(John Rawls, Teoria dreptăţii) 


III.2.2. Tipuri de dreptate 


Teoriile despre dreptate au în vedere dreptatea ca virtute civică, aceasta putând 
fi definită ca o dispoziție de a efectua acțiuni care produc şi conservă fericirea şi 
elementele acesteia, pentru o comunitate politică. (Aristotel, Etica nicomahică) 
O astfel de concepţie despre dreptate se va regăsi în întreaga tradiţie occidentală, 
iar teoriile despre dreptate fac distincţie între: dreptatea distributivă, dreptatea 
procedurală şi dreptatea corectivă sau reparatorie. 

Capitolul III - Politica 4 
III.2.2.1 Dreptatea distributivă 


Dreptatea distributivă presupune corectitudinea accesului la resurse, la poziţii 
din societate şi a distribuirii unor avantaje, obligaţii între persoane şi/sau grupuri 
din societate. Distribuirea bunurilor (bunuri materiale, funcţii, poziţii, instrumente) 
se poate realiza fie după merit (criteriu impus de Aristotel şi menţinut în tradiția 
occidentală), fie în funcţie de nevoi (Karl Marx*). 

Potrivit lui Aristotel, „Binele în politică este justiția; cu alte cuvinte, utilitatea 
generală.” (Politica) Totodată, susţine el, justiţia este un fel de egalitate, dar 
numai între egali. Obiectul politicii este de a decide unde se aplică egalitatea şi 
unde inegalitatea. Pentru o distribuire dreaptă, în orice domeniu, trebuie luate în 
considerație meritele relevante şi comparabile. Nu putem compara frumuseţea cu 
noblețea sau înălțimea cu talentul. Apoi, talentul muzical nu are nicio relevanţă în 
domeniul afacerilor sau în politică. In politică, sunt relevante numai calităţile care 
contribuie la bunăstarea statului: noblețea, vitejia, averea, justiția. 

În opoziţie cu Aristotel, Karl Marx va susține că distribuirea după merite 
este una nedreaptă, pentru că naşte inegalităţi. In societatea socialistă, bazată pe 
proprietatea colectivă (proprietatea privată fiind sursa inegalităților şi a exploatării), 
distribuirea bunurilor se va realiza după nevoi. Trecerea la distribuirea după nevoi se 
va realiza în baza unor condiții care s-au dovedit utopice. 


Texte 


Dreptate şi merit 

„Se va susţine, poate, că puterea politică trebuie să se împartă în mod inegal, potrivit 
superiorității meritelor, chiar dacă toate celelalte calităţi ar fi egale şi chiar dacă 
cetăţenii ar fi cu totul asemănători, şi că drepturile şi consideraţia trebuie să fie 
diferite când indivizii se deosebesc. Dar, dacă acest principiu este adevărat, chiar 
frăgezimea obrazului, mărimea staturii sau altă superioritate, oricare ar fi, ar 
putea să dea drept la o mai mare putere politică; însă neadevărul este vădit aici, iar 
câteva comparații din alte ştiinţe şi arte o vor proba îndeajuns. Dacă s-ar împărți 
flaute unor artişti egali între ei, ca unora ce se îndeletnicesc toţi cu aceeaşi artă, nu 
se vor da cele mai bune instrumente celor mai nobili, pentru că noblețea lor nu-i 
face mai destoinici a cânta din flaut, ci va trebui să se dea instrumentul cel mai 
desăvârşit artistului care va şti să se servească mai bine de el. [...] 

Dar, fiindcă este cu totul imposibil acest lucru, este clar că nimeni nu pretinde 
câtuşi de puţin ca, în materie de drepturi politice, să se împartă puterea 
potrivit oricărei specii de inegalitate. Faptul că unii sunt buni la alergat, iar 
alţii meet nu e un motiv ca în politică să aibă unii mai mult, iar ceilalţi mai 
puţin; numai la jocurile gimnastice, diferenţele acestea se vor preţui după 
talentul lor adevărat. Aici, în mod necesar, nu trebuie să se compare decât 
calităţile ce contribuie la formarea statului. Astfel, au dreptate oamenii să 
acorde o distincţie particulară nobleţii, libertăţii, averii, căci indivizii liberi şi 
cetăţenii care posedă censul legal sunt membri ai statului; şi n-ar mai fi stat, 
dacă toţi ar fi săraci şi nici dacă toţi ar fi sclavi. 

Dar la aceste prime elemente trebuie a se adăuga alte două: justiţia şi vitejia 
războinică, de care statul, de asemenea, nu se poate lipsi; căci, dacă cea dintâi 
este necesară ființării sale, cealaltă este necesară prosperității sale. [...] 

Pe lângă aceasta, deoarece egalitatea şi inegalitatea completă sunt nedrepte între 
indivizi care nu sunt egali ori inegali decât într-o singură privinţă, toate 
Constituţiile în care egalitatea şi inegalitatea sunt întemeiate pe baze de felul 
acesta sunt în mod necesar corupte. Am spus mai sus că toţi cetăţenii au 
motive binecuvântate să-şi atribuie drepturi, însă n-au temei să-şi atribuie 
drepturi absolute. [...] 

Desigur, virtutea poate, după părerea noastră, să ridice glasul cu nu mai puţină 
dreptate: virtutea socială este justiţia, iar toate celelalte urmează în mod 

"Karl Marx (1818-1883) - 
filosof, economist și om politic german. 
Opera sa este fondată pe ideea „omu/u; 
total”, cel ce își realizează integral 
umanitatea; societatea capitalistă 
produce alienarea omului, în sensul 
că el nu-și poate realiza esenţa. Opere 
principale: Capitalul, Mizeria filosofiei, 
Sfânta familie. 


Cu referire la Aristotel: 
„Spunea că dreptatea este o virtute a 
sufletului care dă fiecăruia după merit 
His 
(Diogene Laertios, Despre vietile și 
doctrinele filosofilor) 


> Apelând la experienţa 
personală, ilustrează, prin 
exemple simple, ideea de drep- 
tate distributivă realizată după 
merite şi după nevoi. 


Cu referire la Solon: 
„La întrebarea cum s-ar putea face 
ca oamenii să săvârșească cât mai 
puține nedreptăţi, răspunse: «Dacă 
cei neloviți de nedreptăţi ar suferi 
deopotrivă cu cei nedreptăţiți»."” 


Cu referire la Platon: 
„Dezordinea într-un stat are trei 
forme. Prima ia naștere când legile 
care privesc atât pe cetățeni, cât 
și pe străini sunt rele, a doua, când 
legile existente nu sunt respectate, și 
a treia, când nu sunt legi deloc.” 
(Diogene Laertios, Despre vieţile şi 
doctrinele filosofilor) 

necesar drept consecinţe ale ei. In fine, majoritatea are şi ea pretenţii pe care 
le poate opune celor ale minorităţii, căci majoritatea, luată în întregimea ei, 
este mai puternică, mai bogată şi mai bună decât cei puţini.” 


(Aristotel, Politica) 


Distribuirea «după nevoi» 

„Prin natura sa, dreptul nu poate exista decât prin aplicarea unei unităţi de măsură 
egale; dar indivizii inegali (şi ei nu ar fi indivizi diferiţi, dacă nu ar fi inegali) pot 
fi măsuraţi cu o unitate de măsură egală, numai în măsura în care sunt priviţi 
din acelaşi unghi de vedere, consideraţi sub un singur aspect determinat, ca, 
de pildă, în cazul de faţă, când sunt priviţi numai ca muncitori, nevăzându-se 
în ei nimic altceva, făcându-se abstracţie de orice altceva. Mai departe: un 
muncitor este însurat, altul nu; unul are mai mulţi copii, altul mai puţini etc. 
La o muncă egală şi, prin urmare, la o participare egală la fondul social de 
consum, unul primeşte, de fapt, mai mult decât altul, unul este mai bogat 
decât altul etc. Pentru a evita toate aceste neajunsuri, dreptul ar trebui să fie 
nu egal, ci, dimpotrivă, inegal. 

Dar aceste neajunsuri sunt inevitabile în prima fază a societăţii comuniste, în 
forma în care s-a născut, după îndelungate dureri ale facerii, din societatea 
capitalistă. Dreptul nu poate fi niciodată superior orânduirii economice şi 

__ dezvoltării culturale a societăţii determinate de această orânduire. 

În faza superioară a societăţii comuniste, după ce va dispărea subordonarea 
înrobitoare a indivizilor față de diviziunea muncii şi, odată cu ea, opoziţia 
dintre munca intelectuală şi munca fizică, când munca va înceta să mai fie 
numai un mijloc de existenţă şi va deveni ea însăşi prima necesitate vitală; 
când, alături de dezvoltarea multilaterală a indivizilor, vor creşte şi forțele 
de producţie, iar toate izvoarele avuţiei colective vor ţâşni ca un torent, abia 
atunci limitele înguste ale dreptului burghez vor putea fi cu totul depăşite şi 
societatea va putea înscrie pe stindardele ei: fiecare după capacităţi, fiecăruia 
după nevoi! 


(Karl Marx, Critica Programului de la Gotha) 


III.2.2.2. Dreptatea procedurală 


Dreptatea procedurală presupune respectarea legilor şi înfăptuirea Justiției. 
Din această perspectivă, dreptatea presupune să fie respectate drepturile legale 
ale unei persoane (libertatea personală, proprietatea, demnitatea umană) şi să i 
se dea fiecăruia ce i se cuvine. Indiferent de rezultatele la care se ajunge prin 
respectarea şi aplicarea legilor, aceste rezultate vor fi corecte. Statul în care legile 
sunt respectate este un stat de drept. Acest tip de stat este prezentat în opoziţie cu 
statele totalitare, în care domină arbitrariul sau care încearcă să realizeze un tip 
de egalitarism nociv, ce conduce la încălcarea libertăţii. 

Fr. A. Hayek este adeptul unei astfel de dreptăţi ce duce oamenii pe un 
drum al libertăţii, ce oferă posibilitatea proiectării acţiunilor, eliminând teama că 
statul, prin puterea sa coercitivă, ar zădărnici orice efort personal (pentru că le dă 
posibilitatea să acţioneze într-un cadru formal, ce le permite să prevadă anumite 
consecințe) sau că, prin puterea sa coercitivă, ar putea să le limiteze libertatea 
într-un mod nejustificat. 


Texte 


Într-o ţară liberă, dreptatea presupune respectarea legilor 

„Nimic nu diferenţiază mai tranşant condiţiile dintr-o ţară liberă de cele dintr-o 
ţară aflată sub o guvernare arbitrară, decât respectarea, în prima, a marilor 
principii cunoscute sub numele de supremaţia dreptului (mie of law). Aceste 
principii, despuiate de orice detalii tehnice, ne spun că statul, în toate acţiunile 

| 
lui, este limitat de reguli fixate şi anunţate în prealabil, reguli care fac posibilă 
prevederea, cu o bună doză de certitudine, a modului în care autoritatea îşi 
va folosi puterile coercitive într-o împrejurare dată, şi fac posibilă planificarea 
afacerilor individuale pe baza acestei cunoaşteri. Deşi acest ideal nu poate fi 
atins niciodată în mod desăvârşit, de vreme ce legiuitorii, ca şi cei cărora le este 
încredinţată aplicarea legii, sunt oameni supuşi greşelii, se desprinde destul de 
limpede ideea centrală că posibilitatea lăsată organelor executive de a folosi în 
mod discreţionar puterea coercitivă trebuie să fie redusă cât mai mult. [...] 

Distincția pe care am trasat-o între crearea unui cadru de legi permanent, în 
interiorul căruia activitatea productivă este ghidată de decizii individuale, 
şi dirijarea activităţii economice de către o autoritate centrală este, astfel, 
în realitate, un caz particular al distincţiei mai generale dintre supremaţia 
dreptului şi guvernarea arbitrară. În condiţiile supremaţiei dreptului, statul 
se mărgineşte la fixarea unor reguli care stabilesc condiţiile de folosire a 
resurselor disponibile, lăsând pe seama indivizilor decizia privitoare la 
scopurile pentru care urmează a fi folosite, în condiţiile guvernării arbitrare, 
statul dirijează utilizarea mijloacelor de producţie către anumite scopuri. 
Regulile la care se recurge în condiţiile supremaţiei dreptului pot fi elaborate 
anticipat, sub forma unor reguli formale, care nu ţintesc către împlinirea 
dorințelor şi a nevoilor unor indivizi anume. Intenţia este doar ca ele să fie de 
folos în urmărirea variatelor scopuri individuale. Ele sunt, ori s-ar cuveni să 
fie, concepute pentru perioade atât de lungi, încât este imposibil să ştii dacă 
vor veni în sprijinul anumitor oameni, mai degrabă decât al altora. Aproape că 
putem spune despre aceste reguli că sunt un fel de instrumente de producţie 
ce ajută oamenii să prevadă comportarea celor cu care trebuie să colaboreze, 
iar nu nişte eforturi de satisfacere a unor nevoi particulare. [...] 

Regulile formale le spun oamenilor, cu anticipație, cum va acţiona statul în anumite 
tipuri de situaţii, definite în termeni generali, fără referire la timp, loc sau anumiţi 
oameni. Ele vizează situaţii tipice, în care fiecare se poate afla şi în care existenţa 
acestor reguli va fi utilă pentru o mare varietate de scopuri individuale.” 


(Friederich A. Hayek, Drumul către servitute) 


III.2.2.3. Dreptatea corectivă 


Dreptatea corectivă sau reparatorie se referă la repararea nedreptăţii şi la 
corectitudinea răspunsului dat unor nedreptăţi, prejudicii. Este drept ca persoana 
care a suferit un prejudiciu să beneficieze de un gest reparatoriu: hoţul care a fost 
prins să plătească proprietarului, statul să acorde recompense (reparaţii) celor 
cărora li s-a încălcat dreptul la proprietate etc. Este destul de dificil de stabilit 
cât de departe se poate merge cu aceste reparaţii sau corecţii. Ce reparații se 
pot acorda celor care şi-au petrecut anii tinereţii în închisorile comuniste sau 
la construirea „marelui” Canal? Imposibilitatea de a compensa orice nedreptate 
pune în evidenţă faptul că dreptatea este preferabilă nedreptăţii şi că libertatea 
nu are preţ. 

Robert Nozick*, în Anarhie, stat şi utopie, prezintă teoria îndreptăţirii, 
cu referire la proprietate. Această teorie are în vedere trei probleme: achiziția 
inițială a proprietăților; transferul proprietăţilor de la un individ la altul; 
corectarea nedreptăţii în privinţa proprietăților sau principiul rectificării. Prima 
problemă are în vedere modul în care un bun intră în posesia unei persoane şi este 
formulat ca principiu al dreptății în achiziție. A doua problemă priveşte transferul 
proprietăților de la un individ la altul — realizat conform principiului dreptății în 
transfer. Cea de-a treia problemă apare ca urmare a faptului că distribuirea a fost 
nedreaptă, în sensul că nu au fost respectate principiile enunțate anterior. 

zc Eşti de acord cu ideea 
lui Hayek că trebuie redusă cât 
mai mult puterea coercitivă a 
statului? Argumentează. 


Cu referire la Platon: 

„Există, prin urmare, trei 
feluri de bună ordine în stat: primul, 
când legile sunt bune, altul, când 
legile existente sunt respectate, și al 
treilea, când cetățenii se guvernează 
după obiceiuri și instituţii sănătoase.” 
(Diogene Laertios, Despre vietile și 
doctrinele filosofilor) 


 Identifică, în experienţa 
personală, un exemplu de situa- 
ție în care ai fost subiectul drep- 
tății corective. Argumentează. 


* Robert Nozick (n.1938) - filosof 
american, adept al filosofiei analitice; 
lucrarea sa, intitulată Anarhie, stat și 
utopie, a suscitat interesul sociologilor, 
politicienilor, eticienilor, specialiștilor 
în drept, fiind considerată cea mai 
bine argumentată lucrare din domeniul 
filosofiei politice de orientare analitică. 
Alte opere: Explicatii filosofice, Natura 
raționalității. 

Texte 


«Principii ale dreptăţii cu privire la proprietăţi» 

„Nu toate situaţiile reale sunt generate în concordanţă cu cele două principii ale 
dreptăţii cu privire la proprietăţi: principiul dreptăţii în achiziţie şi principiul 
dreptăţii în transfer. Unii oameni fură de la alţii, sau îi înşală, sau îi înrobesc, 
însuşindu-şi produsul lor şi împiedicându-i să trăiască aşa cum vor, sau îi 
exclud cu forţa pe ceilalţi de la concurenţă, în domeniul schimbului. Niciunul 
dintre acestea nu este un mod permis de trecere de la o situaţie la alta. Şi 
unii indivizi dobândesc proprietăţi prin mijloace neconsfinţite de principiul 
dreptăţii în achiziţie. Existenţa nedreptăţii în trecut [...] ridică o a treia mare 
problemă a dreptăţii: corectarea nedreptăţii în privinţa proprietăţilor. Dacă 
nedreptatea trecută a produs, pe diferite căi, deținerea actuală a proprietăţilor, 
unele căi uşor de identificat, iar altele nu, ce trebuie făcut acum, dacă trebuie 
făcut ceva, pentru a corecta asemenea nedreptăţi? Ce obligaţii au cei care au 
comis nedreptăţi faţă de aceia a căror situaţie este mai proastă decât ar fi 
fost, dacă acestea nu ar fi fost făcute? Sau, decât ar fi fost, dacă s-ar fi plătit 
prompt o compensație? Cum se schimbă lucrurile, dacă, în general vorbind, 
se schimbă, dacă beneficiarii şi perdanţii nu sunt partea direct angajată în 
actul de nedreptate, ci, de exemplu, descendenţii lor? Se comite o nedreptate 
faţă de cineva a cărui proprietate se bazează pe o nedreptate necorectată? Cât de 
departe în trecut trebuie să mergem cu ştergerea cu buretele a nedreptăţilor? [...] 

Idealizând mult, să presupunem că cercetarea teoretică va produce un principiu 
al rectificării. [...] Principiul rectificării probabil că se va folosi de cea mai 
bună evaluare a informaţiei contrafactuale despre ceea ce s-ar fi întâmplat (sau 
o distribuire probabilistă referitoare la ceea ce s-ar fi putut petrece, folosind 
valoarea aşteptată), dacă nu s-ar fi comis acea nedreptate. [...] 

Liniile generale ale teoriei dreptăţii în privinţa deţinerii proprietăţilor sunt acelea 
că posesiunea unor bunuri de către un individ este dreaptă, dacă acesta este 
îndreptăţit la ele de către principiile dreptăţii în achiziţie şi transfer sau 
de către principiul rectificării nedreptăţii (aşa cum este specificat de către 
primele două principii). Dacă deținerea de proprietăţi de către fiecare este 
dreaptă, atunci mulţimea (distribuirea) totală a proprietăţilor este dreaptă. 
Pentru a schimba aceste repere generale într-o teorie specifică, ar trebui să 
specificăm detaliile fiecăruia dintre cele trei principii ale dreptăţii cu privire 
la proprietăţi: principiul achiziţiei proprietăţilor, principiul transferului 
proprietăţilor şi principiul rectificării — încălcărilor primelor două principii.” 


(Robert Nozick, Anarhie, stat şi utopie) 


APLICAȚII ŞI ACTIVITĂŢI DE ÎNVĂȚARE 


1. Construieşte un argument în care concluzia să De „În dreptate stă toată 
virtutea.” (proverb grec) Foloseşte drept premise ideile din Republica lui Platon. 

2. Folosind metoda „Pălăriilor gânditoare”, comentaţi: 

„Planificarea economică de tip colectivist implică opusul însuşi al acestei 
situații. Autoritatea planificatoare nu se poate autolimita oferind unor oameni 
necunoscuţi prilejuri speculabile după placul lor. Ea nu-şi poate asuma anticipat 
obligaţii, prin reguli generale şi formale, care împiedică arbitrarul. [...] Când 
guvernul trebuie să decidă câți porci urmează să fie crescuţi sau câte autobuze 
trebuie să fie puse în circulație, care mine de cărbuni urmează să funcţioneze ori 
la ce preţuri vor fi vândute cizmele, aceste decizii nu pot fi deduse din principii 
formale sau statornicite anticipat pe perioade îndelungate. Ele depind, inevitabil, 
de împrejurările de moment şi, în adoptarea unor asemenea decizii, va trebui 

totdeauna evaluată ponderea relativă a intereselor diverselor persoane şi grupuri. 
În ultimă instanţă, vederile cuiva vor fi hotărâtoare pentru a stabili ale cui interese 
sunt mai importante; iar aceste vederi trebuie să devină o parte din legea țării, 
implicând o distincţie de rang pe care aparatul coercitiv al statului o impune 
oamenilor.” (Fr. A. Hayek, Drumul către servitute) 

3. Grupaţi-vă în perechi şi notaţi acele situaţii în care considerați că aţi fost 
nedreptățiți. Analizaţi: BI Ce drept v-a fost încălcat? BR Putea fi evitată această 
nedreptate? Cum? BR Poate fi corectată nedreptatea care v-a fost făcută? 

4. Compară concepțiile filosofice despre dreptate ale lui Aristotel şi Marx, cu 
cele ale lui Rawls şi Nozick. 

5. Comentează următorul text: 

„Astfel, neexistând un bine propriu al dreptăţii, oricând şi oriunde omul se 
gândeşte că e în stare să săvârşească nedreptăţi, le face. Căci toată lumea crede 
în sinea ei că e mult mai profitabilă nedreptatea decât dreptatea, şi bine gândeşte, 
după cum va afirma cel ce opinează astfel. lar dacă cineva, stăpân pe atari puteri, 
nu va voi să făptuiască nedreptăți şi nici nu se va atinge de bunul altuia, va fi 
socotit de către cei ce îl vor cunoaşte omul cel mai nenorocit şi mai neghiob. 
Desigur, ei îl vor lăuda unii față de ceilalți, amăgindu-se astfel reciproc, de frică 
să nu păţească vreo nedreptate.” (Platon, Republica) 


111.3. “PUTERE ŞI LEGITIMITATE. 
TEORII POLITICE MODERNE ŞI CONTEMPORANE 


III.3.1. *PUTERE ŞI LEGITIMITATE 


Termenul de politic (gr. polis — cetate) este plurisemantic şi, spre deosebire de 
alţi termeni, are, deopotrivă, formă de feminin (politica) şi de masculin (politic). 
Politicul se referă la spaţiul social în care indivizii acționează în vederea satisfacerii 
intereselor, supunându-se reglementărilor impuse de o autoritate. 

Politica are în vedere arta de a guverna în vederea binelui public, realizată de 
reprezentanții statului, şi presupune o relaţie de putere. Puterea este şansa de a face să 
triumfe, în sânul unei relaţii sociale, propria voință, cum afirma Max Weber*. 

Din analiza definiţiei deducem că puterea presupune prezenţa a cel puţin două 
persoane. Puterea este un tip de comportament care are ca efect limitarea libertăţii 
şi care implică responsabilitatea. Relaţiile de putere apar în spaţii diferite: familie, 
şcoală, firmă etc. Exercitarea puterii presupune consimțământul celuilalt. Acesta 
poate fi generat de teamă, ignoranță sau interes. 

Puterea politică este instituționalizată în structurile de stat. Exercitarea puterii 
prin intermediul instituţiilor statale presupune legitimitatea* ce asigură stabilitatea şi 
autoritatea dată de norme, valori şi credinţe sociale. Legitimitatea se poate întemeia, 
potrivit lui Max Weber, pe tradiţie, rațiune sau charismă*. 

Legitimitatea tradițională este prezentă în societăţile în care predomină credința 
în caracterul sacru al valorilor transmise în timp; dominaţia se sprijină pe cutume. 
Conducătorii legitimi deţin puterea în virtutea demnităţii personale, care le este 
conferită prin tradiție. 

Legitimitatea rațională este caracteristică statului modern de tip occidental, 
unde s-a impus tehnica birocratică a diviziunii sociale a muncii. Legitimitatea se 
bazează pe credinţa în raționalitatea actelor de putere şi pe respectarea normelor care 
o încadrează, adică pe legalitate. Posturile sunt ocupate de cei competenţi, care sunt 
incluşi într-o ierarhie cu reguli stricte. 

Termenul de charismă este preluat din vocabularul religios şi desemnează 
puterea exercitată de către un om asupra supuşilor săi, în virtutea unor calități 
excepționale, a eroismului său, a altor particularități exemplare care inspiră încredere. 

Cu referire la Platon: 

„Există cinci forme de guvernământ: 
una este democratică, alta — aristo- 
cratică, a treia — oligarhică, a patra 
— monarhică și a cincea - tirania. 
Forma democratică este aceea în 
care poporul are puterea în stat și 
statornicește după propria sa vrere 
atât pe magistrați, cât și legile. 
Aristocraţia este forma de guer. 
nământ în care conducătorii nu sunt 
nici cei bogați, nici cei săraci, nici cei 
vestiți, ci statul este condus de cei 
mai buni prin naștere. Oligarhia este 
acea formă în care magistraturile 
sunt ocupate după categorii de avere, 
căci bogaţii sunt mai puţini decât cei 
săraci. Monarhia este orânduită sau 
prin lege, sau este ereditară." 
(Diogene Laertios, Despre vieţile şi 
doctrinele filosofilor) 


"Max Weber (1864-1920) 
— istoric al dreptului, economist și 
jurist, sociolog și epistemolog german. 
Opere: Etica protestantă şi spiritul 
capitalismului: Scrieri asupra metodei 
și teoriei cunoașterii: Economie și 
cunoaștere. 


dë 


H 


*charisma — dar extraordinar de la 
Dumnezeu, făcut unui om sau 
unui grup, în scopul de a lucra 
pentru binele general al biseri- 
CII. 


* legitimitate — calitatea de a fi justi- 
ficat sau acceptat de bunăvoie 
de subordonați, ceea ce con- 


vertește exercițiul puterii 
politice într-o autoritate 
„dreaptă”. 


*Raymond Aron (1905-1983) 
- filosof și sociolog francez, profesor 
universitar și jurnalist. Opere: /ptroducere 
în filosofia istoriei. Pace şi război între 
natiuni; Democraţie și totalitarism. 

Legitimitatea guvernelor contemporane se măsoară mai mult după 
competență şi eficacitate, după asigurarea păcii sociale, a libertăților individuale şi a 
prosperității economice. 

Raymond Aron*, unul dintre cele trei spirite lucide ale intelectualității franceze 
de după război (alături de Blum şi Camus), repune în discuţie ideologiile dominante 
ale epocii postbelice. Ca şi Popper, el se opune determinismului marxist, dar şi 
relativismului istoric. Pentru Aron, nu există decât două tipuri de regim politic: 
democraţia şi totalitarismul. Democraţia este regimul constituţional pluralist, 
iar totalitarismul este regimul cu un unic partid, ce exclude orice tip de libertate. 
Legitime sunt numai regimurile democratice, pentru că ele asigură dreptul la adevăr, 
considerat drept fundamental. 

Jean-William Lapierre* studiază problema legitimității din perspectivă 
antropologică. La om, reglementarea homeostatică (prezentă la animale) este înlocuită 
cu reglementarea politică. Aceasta se bazează pe raportul de comandă-ascultare. Ra- 
porturile de comandă-ascultare se fundamentează pe mitul autorității legitime. 


Texte 


Profesionalizarea politicii 

„Sistemul politic, cel în care şi prin care sunt aleşi deținătorii autorității, devine 
din ce în ce mai autonom, circumscris în ansamblul social. Legitimitatea 
tradiţională acorda puterea unor oameni situaţi, simultan, în fruntea ierarhiei 
sociale şi în fruntea ierarhiei politice. Suveranul, în Franţa de odinioară, era 
cu adevărat cel dintâi om din Franţa, atât prin prestigiu, cât şi prin autoritate; 
astăzi, cel care deţine provizoriu autoritatea supremă într-un regim 
occidental nu se află, prin definiţie, în fruntea ierarhiei sociale. Un preşedinte 
al Consiliului de miniştri este un fost învăţător, un fost profesor, a fost ales, 
a devenit şeful unui partid, ajunge să deţină pentru câtva timp autoritatea 
suverană, datorită regulilor de procedură ale unui sector particular, sectorul 
politic. Altfel spus, una dintre particularităţile regimurilor politice moderne (în 
special în Vest) este aceea că şefii politici sunt aleşi potrivit unor metode care 
separă elita politică de alte elite sociale. Personalul politic al unei democraţii 
reprezintă o parte a elitei sociale (a celor care sunt situaţi în fruntea ierarhiei 
societăţii), dar nu am putea spune că se situează mai sus decât cei mai de 
seamă industriaşi, savanţi, intelectuali sau oameni de afaceri. Deţinătorii 
autorităţii politice reprezintă, în societăţile noastre, o categorie particulară, 
autonomă în raport cu alte categorii conducătoare, recrutate potrivit unor 
procedee prin care oameni neînsemnaţi, neînsemnaţi din punctul de vedere 
al averii şi al prestigiului, deţin uneori funcţii importante. 

Această trăsătură aparte, pe care o remarcăm arareori în societăţile istoriceşte 
cunoscute, se explică prin natura legitimităţii. Aceasta nu mai are ca origine 
tradiţia sau naşterea, ci un anumit mod de desemnare. Ficţiunea suveranităţii 
populare are drept consecinţă faptul că autoritatea este legitimă în măsura 
în care cetăţenii şi-au ales reprezentanţii. Bineînţeles că cetăţenii îi pot alege 
ca reprezentanţi nu numai pe mai marii societăţii, ci şi pe cei aflaţi pe trepte 
inferioare ale scării sociale. 

Personalul politic al societăţilor moderne este specializat. Societăţile sunt guvernate 
de oameni a căror meserie este aceea de a face politică. Şi, în acest sens, opinia 
publică greşeşte folosind termenul de politicieni, adică de oameni politici 
profesionişti, cu o nuanţă peiorativă. Societăţile noastre sunt guvernate 
efectiv de oameni politici profesionişti care, în marea lor majoritate, au 
îmbrăţişat această carieră destul de timpuriu şi încearcă să o păstreze cât mai 
mult timp posibil, adică, de obicei, foarte mult timp, dat fiind că longevitatea 
politicienilor este echivalată cu experienţa cvasiuniversală. 

În fine, politica modernă comportă o rivalitate între indivizi, grupuri, nu numai 
cu caracter permanent, ci şi, cel puţin în Occident, cu caracter deschis. Miza 

luptelor politice nu vizează întotdeauna cadrul instituţiilor existente şi 
spaţiul pe care îl acoperă legile; miza conflictelor este uneori regimul politic 
însuşi. Regimurile moderne, cel puţin în Occident, acceptă în fiecare clipă să 
fie contracarate. Ele acceptă că o parte dintre cei guvernaţi pun sub semnul 
întrebării meritul ordinii existente, resping legitimitatea guvernanţilor, ba 
chiar recomandă o revoluţie violentă.” 


(Raymond Aron, Democraţie şi totalitarism) 
Autoritatea legitimă şi forța publică 

„Principiile fundamentale ale legitimităţii variază în funcţie de societăţi şi 
civilizaţii. Niciunul nu este stabilit definitiv. Lista lor este lungă: voinţa 
strămoşilor sau a eroilor fondatori, destinul cosmic, voinţa zeilor sau 
«dreptul divin» al şefilor, pactul social, suveranitatea poporului, dictatura 
proletariatului etc. Inovația socială conţine întotdeauna contestarea 
principiilor stabilite, repunerea în discuţie a acordului care le-a stabilit şi pro- 
punerea unor principii noi. Cu toate acestea, nicio societate cunoscută până 
în prezent nu a ignorat legitimitatea autorităţii. Raporturile de dominare-su- 
punere sunt pur şi simplu nişte raporturi de forță, exercitată prin intermediul 
comportamentelor ritualizate: animalul supus nu are altă alternativă decât 
să cedeze în faţa celui care îl domină, în detrimentul satisfacerii propriilor 
dorinţe. Un om care consimte să asculte are posibilitatea de a fi şi nesupus. 
El poate, cu riscul vieţii, să-şi satisfacă dorinţele, respectând regulile jocului 
social. Şi cum, potrivit frumoasei formule a lui Jean-Jacques Rousseau, 
la specia umană «cel mai puternic nu este niciodată destul de puternic 
pentru a fi stăpân, decât dacă îşi transformă forţa în drept, iar ascultarea în 
datorie» (Contractul social), nicio societate umană nu poate trăi politic fără 
un cod al drepturilor şi al obligaţiilor, tradiţional sau scris, rememorat prin 
cuvântul ritualurilor autorităţii corespunzătoare: viaţa politică nu există fără 
propagandă. Dar, cum niciun mit politic nu este stabilit în mod ştiinţific şi nu 
poate face obiectul unui consens universal, cum opoziţia dorințelor nelimitate 
este ireductibilă, iar dorinţa individuală sau colectivă îi poate face pe unii 
oameni nesupuşi, relaţiile umane de putere nu sunt niciodată nişte simple 
raporturi de comandă-ascultare care să excludă orice raport de dominare- 
supunere. Nu există autoritate legitimă fără forţă publică, indiferent de 
modurile în care este exercitată. Experienţa istorică demonstrează că 
mişcările sociale inovatoare nu reuşesc să dobândească legitimitate sau să i 

se substituie decât dacă forţa publică este slabă, împărţită sau răsturnată.” 


(Jean-William Lapierre, Viaţa fără stat — eseu asupra puterii politice şi inovației sociale) 


III.3.2. Teorii politice moderne şi contemporane 


Teoriile politice, ca de altfel orice teorie, au rolul de a evalua, explica şi/sau 
prevedea fenomenele politice. 

Secolul al XIX-lea este marcat de teoriile sociale şi de ideologiile care vor 
domina dezbaterile politice până în epoca contemporană: liberalismul, socialismul 
şi conservatorismul. 


III.3.2.1. Liberalismul 


Liberalismul, teoria politică dominantă a modernităţii, proclamă principiul libertăţii 
politice şi economice a indivizilor şi se opune socialismului, etatismului şi, în general, 
tuturor teoriilor politice care pun interesele societăţii, ale statului sau ale naţiunii mai 
presus de cele ale indivizilor. Individul şi libertățile sale constituie elementul central al 
întregii doctrine liberale. Liberalismul „clasic” este un curent filosofic născut în Europa, 
cu trei secole în urmă, având ca punct de plecare ideea că fiecare ființă umană are, prin 

* Jean-William Lapierre 

(1921 -) — sociolog și filosof politic 
francez; predă sociologia politică 
la Universitatea din Nice. Opere 
principale: Viata fără stat — eseu 
asupra puterii politice și inovației 
sociale, Analiza sistemelor politice. 


®& Comentează: 

„... liberalismul are cinstea 
de a fi doctrina cea mai urâtă de 
Hitler.” 

(Fr. Hayek, Drumul către | 
servitute) 

“liberalism politic — doctrină care 
vizează reducerea puterilor 
statului la protecţia drepturi- 
lor și a libertăților individuale, 
opunându-se ideii de stat pro- 
videnţial*. Indivizii sunt liberi 
să-și urmărească propriile in- 
terese, atâta timp cât nu afec- 
tează drepturile și libertăţile 
celorlalți. 


“liberalism economic - doctrină 
care proclamă libera concu- 
renţă pe piață și neintervenţia 
statului în economie, având ca 
principiu fundamental proprie- 
tatea individuală. 


*societate deschisă - societatea 
modernă, în care indivizii se 
confruntă cu decizii personale, 
bazate pe evaluarea consecin- 
telor și a preferinţei conștien- 
te pentru ele. 


*societatea închisă - societatea 
tribală sau comunitară, în care 
comportamentul este ghidat 
de tabuuri și obiceiuri magice 
Sau religioase. 


*Stat providenţial — statul văzut ca 
o forță protectoare ce garan- 
tează fiecăruia un ansamblu 
de drepturi sociale. 

naştere, drepturi naturale pe care nicio putere nu le poate impieta. Ca urmare, liberalii vor 
să limiteze prerogativele statului şi ale altor forme de putere, oricare ar fi forma şi modul 
lor de manifestare. 

Valorile liberale fundamentale sunt: libertatea individuală, creativitatea indi- 
viduală, responsabilitatea şi independenţa personală, respectul drepturilor indivizilor, 
egalitatea în faţa legii. Acestea nu pot fi puse în practică decât în cadrul democraţiei, 
într-un regim constituţional. 

Liberalismul politic* reprezintă una dintre cele mai vechi doctrine politice, 
având o importanță fundamentală în istoria secolului al XX-lea. În plan politic, 
gândirea liberală se concentrează asupra libertăţilor individuale şi porneşte de la 
drepturile personale, inițiativa privată şi limitarea puterii statului. 

Începând cu al doilea sfert al secolului al XX-lea, nu se mai vorbeşte de li- 
beralism, ci de liberalisme, de doctrine ce preiau unele caracteristici esenţiale ale 
liberalismului clasic, dar constituindu-se în „noile liberalisme”, de factură eco- 
nomică, radicală şi socială, care au încercat, totodată, să găsească răspunsuri adecvate 
la întrebările puse de realităţile politice, sociale şi economice ale secolului al XX-lea. 

K. R. Popper, apărător al libertăţii şi al democraţiei, este unul dintre reprezentanţii 
neoliberalismului. El arată că democrațiile nu sunt, deci, forme de suveranitate 
populară, ci, în primul rând, instituţii prevăzute să ne apere împotriva dictaturii. 
(Lecția acestui secol) Esenţial pentru democraţie este de a limita puterea statului 
şi de a oferi instrumente prin care guvernele pot fi schimbate, fără a se face uz de 
violență. El opune societăților deschise* pe cele totalitare, în care individului îi sunt 
încălcate drepturile. 

John Gray* prezintă „cele două fețe ale liberalismului”: prima presupune un consens 
raţional, ce ar permite realizarea unui mod de trai optim pentru întreaga omenire, iar cea 
de-a doua are ca obiectiv coexistența paşnică a diverselor moduri de viaţă. 


Texte 


Exigenţele liberalismului 

„Cer, însă, să nu se piardă din vedere scopul fundamental al statului — ocrotirea 
acelei libertăţi care nu dăunează altor cetăţeni. Cer, de aceea, ca statul să 
limiteze libertatea cetăţenilor, cât mai egal cu putinţă şi nu peste cât este 
necesar, pentru a se realiza o limitare egală a libertăţii. 

Cam aceasta ar fi exigenţa umanitarismului, a egalitarismului, a individualismului. 
Este o exigenţă ce permite tehnologului social să abordeze problemele politice în 
mod raţional, adică din punctul de vedere al unui obiectiv foarte clar şi bine de- 
terminat. [...] 

Este, de bună seamă, greu de determinat cu precizie gradul de libertate ce poate să 
fie lăsat cetăţenilor, fără a primejdui acea libertate pe care statul are menirea 
de a o ocroti. Dar că ceva de genul unei determinări aproximative a acestui 
grad de libertate este posibil, o dovedeşte experienţa, adică existenţa statelor 
democratice. În fapt, acest proces de determinare aproximativă constituie 
una dintre principalele sarcini ale legislaţiei în statele democratice. Este un 
proces dificil, dar dificultăţile pe care el le întâmpină nu sunt de aşa natură, 
încât să ne silească să modificăm exigenţele noastre fundamentale. Aceste 
exigenţe, formulate concis, constau în aceea ca statul să fie considerat drept o 
societate pentru preîntâmpinarea nelegiuirii, adică a agresiunii. Iar obiecţia 
că este greu de ştiut unde sfârşeşte libertatea şi începe nelegiuirea poate fi 
parată, în principiu, prin cunoscuta anecdotă cu huliganul care protesta că, 
fiind cetăţean liber, avea dreptul să-şi mişte pumnul în orice direcţie dorea; 
la care judecătorul i-a replicat cu înţelepciune: «Libertatea de mişcare a 
pumnului dumitale este limitată de poziţia nasului semenului dumitale.» 

Concepţia despre stat formulată de mine aici poate fi numită «protecţionism». 
Termenul «protecţionism» a fost adesea folosit pentru a desemna anumite 
tendinţe opuse libertăţii. Astfel, economistul înţelege prin protecţionism 

politica de protejare a anumitor interese industriale împotriva concurenţei; 
iar moralistul înţelege prin el exigenţa ca funcţionarii de stat să instituie 
o tutelă morală asupra populaţiei. Deşi teoria politică numită de mine 
«protecţionism» nu este legată de niciuna dintre aceste tendinţe şi deşi 
ea este funciarmente o teorie liberală, cred că denumirea poate fi folosită 
pentru a semnala că, deşi este liberală, ea n-are nimic de-a face cu politica 
nonintervenției stricte (numită adesea, deşi nu întru totul corect, «laissez 
faire»). Liberalismul nu este opus intervenţiei statului. Dimpotrivă, e clar că 
niciun fel de libertate nu este posibilă dacă nu este ocrotită de stat.” 


(Karl R. Popper, Societatea deschisă şi duşmanii ei) 


«Două feţe ale liberalismului» 

„Liberalismul a avut dintotdeauna două feţe. Pe de o parte, toleranța înseamnă 
năzuinţa către o formă ideală de viaţă. Pe de altă parte, înseamnă căutarea 
unor termeni de conciliere între diversele moduri de viață. Din prima 
perspectivă, instituţiile liberale sunt aplicaţii ale unor principii universale. Din 
a doua, ele sunt modalităţi de a ajunge la o coexistenţă paşnică. În primul caz, 
liberalismul este reţeta pentru un regim universal, în al doilea, el constituie 
un proiect de convieţuire ce poate fi aplicat în diverse regimuri. 

Filosofia lui John Locke şi cea a lui Immanuel Kant exemplifică proiectul liberal 
al unui regim universal, pe când filosofia lui Thomas Hobbes şi David Hume 
exprimă liberalismul unei coexistențe paşnice. Mai recent, John Rawls şi 
F. A. Hayek au susţinut primul tip de filosofie liberală, în vreme ce Isaiah 
Berlin şi Michael Oakeshott sunt relevanţi pentru cel de-al doilea tip. 

Expresia canonică a idealului toleranţei ca o cale spre adevăr îi aparţine lui Locke. 
În formularea sa, toleranța liberală nu însemna a fi sceptic asupra adevărului 
în religie sau morală, ci presupunea că adevărul fusese atins şi impunea 
guvernământului datoria de a-l promova. [...] 

Cu toate acestea, încă de la începuturile gândirii liberale a existat şi un alt sens 
atribuit toleranţei. Niciuna dintre scrierile lui Hobbes nu ne îndreptăţeşte 
să credem că el ar fi privit toleranța ca o cale spre adevărata credinţă. Pentru 
el, toleranța era o strategie de pace. Guvernământul nu avea nimic de-a face 
cu convingerea, ci trebuia să se preocupe doar de practică, în perspectivă 
hobbesiană, scopul toleranţei nu este consensul, ci coexistenţa. [...] 

Modus vivendi exprimă convingerea că există multe moduri în care oamenii pot 
prospera. Printre acestea, se află unele a căror valoare nu poate fi comparată. 
Acolo unde asemenea moduri de viaţă sunt concurente, niciunul dintre ele 
nu este cel mai bun. Oamenii aparţinând unor moduri diferite de viaţă nu 
trebuie să aibă neapărat neînţelegeri. Ei pot fi pur şi simplu diferiţi. [...] Din 
punctul de vedere al idealului predominant de toleranţă liberală, cel mai bun 
mod de viaţă poate fi de neatins, dar e acelaşi pentru toţi. Din perspectiva 
unui modus vivendi, niciun fel de viaţă nu poate fi cel mai bun pentru toată 
lumea. Binele omenesc este prea diversificat pentru a fi realizat într-o singură 
viaţă. Idealul de toleranţă pe care l-am moştenit acceptă cu regret existenţa 
mai multor moduri de viaţă. Dacă adoptăm, însă, ca ideal modus vivendi, 
trebuie să îi salutăm această diversitate. [...] 

Scopul unui modus vivendi nu poate fi să aplaneze conflictul valorilor, ci să 
reconcilieze, pentru o existenţă în comun, indivizi şi moduri de viaţă ce respectă 
valori rivale. Pentru a convieţui paşnic, avem nevoie nu de valori comune, ci de 
instituţii comune, în care să poată coexista mai multe forme de viaţă. [...] 

Teoria unui modus vivendi nu înseamnă căutarea unui regim ideal, liberal sau de 
altă factură. Ea nu are nimic de-a face cu noţiunea de regim ideal, ci îşi propune 
să găsească termenii în care diverse moduri de viață pot coexista fără probleme. 

Modus vivendi înseamnă toleranţă liberală adaptată la realitatea istorică a 
pluralismului. Teoria etică pe care se sprijină modus vivendi este pluralismul 
valorilor.” 


(John Gray, Cele două feţe ale liberalismului) 

„Nu ne mai putem întoarce nicio- 
dată la pretinsa inocenţă și frumuseţe 
a societăţii închise. Visatul paradis nu 
poate fi realizat pe pământ... .” 

(K. R. Popper, Societatea deschisă şi 
dușmanii săi) 


*John Gray - gânditor politic 
englez; și-a efectuat studiile la 
Oxford, unde, ulterior, a și devenit 
profesor de științe politice, până 
în 1998. Actualmente, predă la 
universităţi din SUA. Opere: Ce/e dovă 
fete ale liberalismului, Mill on Liberty, 
Liberalism, Post-liberalism. 


"zc  Numeşte teoria politică 
al cărei adept eşti (sau pe care o 
consideri cea mai apropiată de 
principiile tale). 

Argumentează alegerea fă- 
cută. 

III.3.2.2. Conservatorismul 


Conservatorismul apare ca alternativă la liberalism. Teoriile conservatoare se 
întemeiază pe o anumită viziune asupra omului, a statului şi a evoluției societăţii. 

Omul este întruchipare a rațiunii, dar şi a pasiunilor. Răul ţine, în mod structural, 
de natura umană. Elementul fundamental al societăţii civile este religia, prin care se 
conservă valorile ce permit convieţuirea paşnică. 

In spirit aristotelic, conservatorii afirmă anterioritatea societății în raport cu 
individul. Statul şi guvernarea sunt, din perspectivă conservatoare, instrumente ale 
exercitării puterii. Instituțiile sunt invenţii ale omului, dar ele au fost perfecționate 
în timp, prin aportul tuturor generațiilor trecute. Politica este o activitate practică 
şi presupune soluţii concrete la probleme concrete. Principiile ei nu pot fi deduse a 
priori. Sub acest aspect, conservatorismul se caracterizează prin realism politic. Astfel: 
succesul unei iniţiative politice depinde de adecvarea la condiţiile de moment; libertatea 
„este bună”, dar nu trebuie absolutizată, pentru că riscă să se transforme în „bun-plac”, 
atât la nivel individual, cât şi la nivel colectiv. 

Edmund Burke*, fondatorul conservatorismului, va afirma că guvernarea 
trebuie să menţină un anumit echilibru între constrângere şi libertate, în sensul că 
trebuie să satisfacă, pe de o parte, nevoile oamenilor, dar, pe de altă parte, trebuie 
să impună anumite obligații. Această viziune are la bază includerea constrângerii în 
sistemul nevoilor, pentru că numai astfel pasiunile umane individuale şi colective 
pot fi supuse la ascultare. „Iubesc o libertate bărbătească, morală, bine reglementată” 
(Limitele puterii), susținea Burke. 

Conservatorismul românesc s-a născut ca o opţiune la „doctrinele periculoase care 
au ameninţat Europa cu o catastrofă în anul 1848” (liberalismul), ai cărei adepți „au 
fost ori destul de naivi, ori suficient de perverşi ca să împingă mişcarea lor necugetată 
către aberațiile comunismului.” (Barbu Catargiu, A fi conservator). El consideră ideile 
liberale drept neadecvate realității româneşti, unde nici industria, nici comerţul nu 
erau dezvoltate: „Altfel, tăiem la întâmplare şi omorâm bolnavul pe care vrem să-l 
vindecăm, dezorganizăm țara pe care căutăm s-o reformăm.” (A fi conservator) 


Texte 


Politică şi tradiţie 

„Dar unul dintre primele şi cele mai importante principii care consacră statul şi 
legile este ca aceia care se află temporar în posesie şi se bucură de uzufructul 
său să nu funcţioneze ca şi cum ar fi deplinii săi stăpâni, uitând ce au primit 
de la strămoşii lor sau ce datorează posterităţii; ca ei să nu socotească ca şi 
cum ar fi dreptul lor să întrerupă firul moştenirii sau să risipească această 
moştenire, distrugând, după plac, întregul eşafodaj originar al societăţii; 
riscând, astfel, să lase celor ce vin după ei o ruină în loc de o clădire bună de 
locuit — [...]. Prin această neîntemeiată uşurătate de a schimba statul oricât 
de des, şi tot atât de mult, şi în tot atât de multe feluri câte născociri sau mode 
trecătoare există, întregul lanţ şi întreaga continuitate a societăţii ar fi rupte. 
Nicio generaţie nu s-ar mai lega cu alta. Oamenii n-ar fi mult mai mult decât 
sunt musculiţele de-o vară. 

Şi, mai întâi de toate, ştiinţa jurisprudenţei, fala intelectului omenesc, care, cu toate 
defectele, greşelile şi lucrurile sale de prisos, reprezintă tezaurul acumulat de 
rațiune de-a lungul secolelor, îmbinând principiile justiţiei prime cu nesfârşita 
diversitate de interese omeneşti, nu va mai fi studiată, considerată fiind doar 
drept o grămadă de vechi greşeli dezvăluite. [...] Bineînţeles, niciun fel de legi 
sigure, care să stabilească temeiuri neschimbătoare pentru teamă şi speranţă, 
n-ar mai menţine acţiunile oamenilor pe o anumită direcţie şi nici nu i-ar mai 
îndrepta spre un anumit scop. Nimic stabil în felul de a deţine proprietatea 
sau în cel al exercitării funcţiilor [...]. Niciun fel de principii n-ar mai putea fi 
schimbate de timpuriu în obiceiuri. Îndată ce chiar cel mai capabil instructor 

ar încheia laboriosul drum al instruirii, în loc de a putea trimite elevul, 
desăvârşit într-o disciplină bogată în virtuţi, menite să-i asigure atenţie 
şi respect, la locul său în societate, el ar găsi totul schimbat; şi ar constata 
că a destinat sărmana fiinţă dispreţului şi batjocurii lumii, necunoscând 
adevăratele temeiuri de apreciere. Cine ar putea face ca simţul plăpând şi 
delicat al onoarei să pulseze aproape odată cu primele bătăi ale inimii, câtă 
vreme nimeni n-ar putea şti cum se probează onoarea la o anumită naţiune 
care-şi schimbă mereu etalonul acestei monede? Nicio sferă a vieţii nu şi-ar 
mai păstra agoniseala. Barbaria în ceea ce priveşte ştiinţa şi literatura, lipsa 
de măiestrie în ceea ce priveşte artele şi meşteşugurile ar urma, în mod 
inevitabil, lipsei unei educaţii ferme şi a unor principii statornicite; şi, astfel, 
însăşi societatea s-ar destrăma în câteva generaţii, fiind descompusă în 
firele de praf şi ţărână ale individualităţii şi împrăştiată de toate vânturile 
văzduhului.” 


(Edmund Burke, Limitele puterii) 


III.3.2.3. Socialismul 


Conceptul de socialism desemnează un grup de ideologii*, un ansamblu de 
mişcări politice care au evoluat şi s-au ramificat de-a lungul timpului şi, totodată, un 
sistem economic. La început, s-a bazat pe proletariatul organizat cu scopul de a clădi 
o societate lipsită de clase sociale. Dar, până la urmă, se concentrează din ce în ce 
mai mult pe reforme sociale în cadrul democraţiilor moderne. 

Prin socialism, se mai înțelege ansamblul doctrinelor social-politice care 
combat individualismul, care apără noţiunile de egalitate şi de solidaritate şi care 
constituie un proiect atât economic (colectivism economic, autogestiune, economie 
mixtă), cât şi social (egalitate în drepturi, egalitate de şanse) şi politic (democraţie). 

Astăzi, socialismul cuprinde, într-un mod foarte larg şi general, pe toți cei 
care doresc schimbarea organizării sociale în vederea realizării justiţiei sociale: 
socialismul îi include atât pe socialiștii marxişti*, cât şi pe social-democrați şi pe 
anarhiştii libertarieni*. Aceste curente se înfruntă în probleme fundamentale: pentru 
sau contra statului, pentru sistemul parlamentar sau pentru democrația directă. 

Social-democraţia se revendică de la principiile socialismului democratic. 
Social-democraţia contemporană încearcă o desprindere totală de ideile marxiste 
şi ducerea unei politici de reforme sociale, în cadrul unor partide parlamentare 
de centru-stânga. Ideile social-democrate se reclamă de la principiile Revoluției 
Franceze: libertate, egalitate şi fraternitate (termenul actual: solidaritate), vizând o 
societate bazată pe acţiunea comună a tuturor cetățenilor, care au aceleaşi drepturi şi 
răspunderi. Interesele economice nu trebuie să pună piedici democraţiei, aceasta fiind 
capabilă a stabili cadrul economic şi a fixa limite acţiunii factorilor de piaţă. Fiecare 
cetățean, în calitate de salariat sau consumator, trebuie să aibă un cuvânt de spus în 
stabilirea şi repartiția producției, în privința organizării şi a condiţiilor de muncă. 
Printre figurile marcante ale social-democrației secolului al XX-lea, pot fi menţionaţi: 
Leon Blum, Olof Palme, Salvador Allende, Willy Brandt, Lionel Jospin. 

Anthony Giddens*, analizând evoluţiile contemporane şi realităţile create după 
1989, propune o a treia cale, ce constă în regândirea doctrinei social-democrate ca o 
alternativă la neoliberalism. 


Texte 


«A treia cale» 

„Obiectivul celei de-atreia căi, după cum seîntrevede, este acela de a-şi asuma implicaţiile 
politice ale Timpurilor Noi, recunoscând că aceasta înseamnă revizuirea profundă 
a politicilor şi a poziţiilor recunoscute ale stângii. Dacă social-democraţii vor să 
cucerească lumea, doctrinele lor trebuie regândite la fel de radical ca acum o 
jumătate de secol, când social-democraţia s-a rupt de marxism. 

*Edmund Burke (1729-1797) 
— om politic și eseist britanic. Opere 
principale: Despre sublim și frumos; 
Reflectii asupra revolutiei din Franta; 
A fi conservator. 


dë 


H 


“ideologie — complex articulat de 
idei, reprezentări, concepții și 
atitudini (latent sau explicit 
ofensive), caracterizate de o 
retorică ce tinde să o anunţe 
drept substitut al (imaginii) 
realității. 

*socialism marxist — teorie politică 
bazată pe concepţia materialis- 
tă a istoriei; propune preluarea 
puterii de către clasa munci- 
toare, proprietatea comună 
a mijloacelor de producţie și 
repartiţia echitabilă a bunuri- 
lor. Reprezentanţi: Kar! Marx, 
Friedrich Engels, Paul Lafar- 
gue, Rosa Luxemburg, Karl 
Liebknecht, Antonio Gramsci, 
V. I. Lenin. 


*socialismul libertar (anarhist) 
— exprimă o critică radicală a 
societăţii și a tuturor formelor 
de guvernare care împiedică 
dezvoltarea armonioasă a indi- 
vidului și care îl supun la nume- 
roase constrângeri. Principalele 
figuri ale socialismului libertar 
sunt: P. J. Proudhon, Mihail Ba- 
kunin, Piotr Kropotkin, Noam 
Chomsky. 


N k, ` 


“Anthony Giddens (n. 
— sociolog englez, autor a 


1938) 
| teoriei 


Structurării; a studiat societatea 
contemporană și transformările sale. 
Opere principale: A treia cale, A treia 


cale și criticii Săi. 

După 1989, nu mai putem gândi stânga şi dreapta la fel ca înainte. Nici social-de- 
mocraţii nu mai pot considera capitalismul sau piaţa drept surse ale celor mai 
multe probleme care afectează societăţile moderne. Guvernul şi statul sunt la 
originea problemelor sociale, în aceeaşi măsură ca şi piaţa. A treia cale urmăreşte, 
de asemenea, să asimileze lecţia fundamentală a anului 1989 şi a perioadei de 
după — faptul că o societate civilă puternică este necesară atât pentru o guvernare 
democratică eficientă, cât şi pentru buna funcţionare a economiei de piaţă. [...] 

A treia cale — social-democraţia modernizatoare — poate dezvolta un program 
politic integrat şi robust. Departe de a înlocui justiţia socială şi solidaritatea, a 
treia cale, aş putea spune, reprezintă singurul mijloc eficient de a atinge astăzi 
aceste idealuri. Departe de a nu putea administra problemele inegalităţii şi ale 
puterii colective, ea este singura abordare capabilă de a le rezolva în contextul 
lumii contemporane. 

A treia cale nu neglijează interesul public: oferă mijloace de reconstrucţie şi reînnoire a 
instituţiilor publice, unul dintre primele sale obiective. Mai mult, în loc să accepte 
pur şi simplu globalizarea ca pe un dat, a treia cale sugerează politici care să-i 
răspundă într-un mod sofisticat. Poziţiile alternative asupra globalizării, inclusiv 
cele ale criticilor vechii stângi, nu se ridică la nivelul cerinţelor. [...] Principala 
diferenţă între vechea stângă şi cea modernizatoare nu este că una păstrează 
valorile stângii, iar cealaltă le abandonează. Ea constă în faptul că a treia cale 
pledează pentru o şi mai largă revizuire a doctrinelor social-democratice, pentru a 
susține alte valori decât cele pe care le permite vechea stângă. [...] 

Social-democraţia a trebuit să se transforme pentru a supravieţui, dar social-democraţii 
trebuie, şi ei, să fie pregătiţi să inoveze şi mai mult, dacă vor să prospere. [...] 

A treia cale nu este o continuare a neoliberalismului, ci o filosofie politică alternativă.” 


(Anthony Giddens, A treia cale şi criticii săi) 


APLICAȚII ŞI ACTIVITĂŢI DE ÎNVĂȚARE 


1. Analizează comparativ concepţiile despre raportul putere-legitimitate ale 
lui Aron şi Lapierre. 

2. Caracterizează, succint, teoriile liberală, conservatoare şi socialistă. 

3. Precizează câte un reprezentant autohton şi câte unul din viața politică 
internațională pentru fiecare dintre cele trei teorii politice. 

4. Analizează critic una dintre teoriile politice studiate. 

5. În cadrul activităţii pe grupe, imaginaţi un dialog între un adept al 
liberalismului şi unul al social-democraţiei, pe tema raportului individ-stat. 

6. Elaborează un eseu cu tema: Legitimitate şi libertate, având ca punct de 
placare următorul text: 

„Legitimitatea este ca o formulă magică, ce, prin încredere, creează o 
ordine indispensabilă; nelegalitatea este domnia violenței care generează, prin 
neîncredere şi frică, la rândul ei, violența. 

Temeiul legitimităţii este oricând îndoielnic, susceptibil de a fi obiectul 
criticii; astfel, dreptului ereditar i se poate reproşa că este irațional, pentru că 
îl legitimează şi pe idiot şi pe cel lipsit de caracter; alegerile prin majoritate 
sunt îndoielnice, întrucât sunt parţial condiţionate de eroare şi întâmplare, de 
efectele momentane ale sugestiei de masă. lată de ce, orice tip de legitimitate 
este permanent expus primejdiei. Intelectul îl poate foarte uşor contesta. Totuşi, 
întrucât singura opţiune care există este cea dintre legitimitate şi despotism, 
legitimitatea rămâne singura cale grație căreia omul poate trăi fără frică şi care 
permite corectarea erorilor. De aici, respectul intelectual față de sursa legitimității. 
Epoca noastră o vede în alegeri şi în voturi. 

În stările de lucruri legitime, infinit de multe aspecte prezintă neajunsuri, 
sunt nedrepte, inoportune. Poate că cei aleşi sunt persoane stupide, poate că 
legile sunt neinspirate, generând indignare prin efectele lor. Legitimitatea apără 
legile şi pe cei aleşi, dar nu la modul absolut. Căci noile alegeri îi îndepărtează pe 
vechii guvernanţi, iar noile deliberări legitime modifică legile. Faptul că ambele 
schimbări au loc pe cale legitimă face posibilă corijarea erorilor fără recurs la 
violență. Conştiinţa legitimităţii acceptă mari neajunsuri numai pentru a evita 
răul absolut, teroarea şi frica, proprii regimului despotic. Libertatea politică nu 
este fructul intelectului pur, ci este dependentă de legitimitate. 

Pentru ca forța să nu ducă la autocrație este necesar ca utilizarea ei să fie 
legitimă. Numai prin legitimitate există libertatea, pentru că prin ea forța este 
încătuşată. Acolo unde legitimitatea dispare, libertatea este distrusă şi ea.” 
(Karl Jaspers, Originea şi sensul istoriei) 


II.4. IDEALUL DEMOCRATIC. DREPTURILE OMULUI 


Dacă tema dreptăţii este una veche, de peste două milenii, cea a drepturilor 
omului nu depăşeşte patru secole. Filosofii moderni, în special contractualiştii 
(Locke, Hobbes şi Rousseau), sunt primii care pun această problemă. Ei deduc 
drepturile inalienabile (proprietate, libertate, viață) din drepturile naturale. Locke 
fundamentează drepturile pe care ar trebui să le aibă orice individ pe egalitatea în 
fața lui Dumnezeu. 

Drepturile omului formează un ansamblu de prerogative şi de puteri de care 
dispun indivizii, separat sau în grup, față în față cu statul. Pentru aceasta, este 
necesar ca puterea statului să fie limitată, acordându-se, în acelaşi timp, indivizilor 
un număr de garanții (care interzic statului să intervină asupra anumitor drepturi, 
precum: inviolabilitatea domiciliului, dreptul de a se apăra şi de a introduce recurs în 
justiţie). Din această perspectivă, drepturile omului nu rămân în domeniul ideilor, ci 
este vorba chiar de drepturi, adică de reguli obligatorii şi controlabile. 

Tematica drepturilor omului a revenit în dezbaterile politice şi filosofice în 
perioada postbelică, în contextul conştientizării oribilelor crime care s-au produs şi 
al instaurării dictaturilor comuniste, care, în numele unui ideal de egalitate efemer, 
încălcau drepturile fundamentale ale omului. Dacă până în acel moment problema 
drepturilor omului era una naţională, ea se internaționalizează prin adoptarea, la 10 
decembrie 1948, a Declaraţiei Universale a Drepturilor Omului, de către Adunarea 
Generală a ONU. 

Declaraţia Universală a Drepturilor Omului este primul text de drept 
internaţional care conține o serie de drepturi recunoscute indivizilor în mod general. 
Declaraţia... are o forţă juridică limitată; ea trebuia să constituie numai începutul 
unui proces care ar fi dus la elaborarea unui tratat internaţional aplicativ, destinat a 
fi juridic obligatoriu (acesta este obiectivul celor două pacte internaționale adoptate 
de ONU în 1966). 

Dacă în cadrul discuţiilor privind conţinutul documentului, statele occidentale 
considerau primordială definirea drepturilor acordate indivizilor în raport cu puterea 
(drepturi negative), statele socialiste (în speță, U.R.S.S.) priveau aceste drepturi ca 
fiind iluzorii; astfel, aceste state au insistat asupra proclamării drepturilor colective, 
cum sunt cele economice şi sociale (drepturi pozitive). ONU va adopta, la 16 
decembrie 1966, două pacte distincte. Unul se referea la drepturile economice, 
sociale şi culturale, celălalt privea drepturile civile şi politice ale omului. 

În afara disputelor care au ca punct de plecare distincţia între drepturile pozitive 
(care presupun intervenţia statului) şi drepturile negative (care solicită restrângerea 

* Jean-François Revel (n. 1924) - 
filosof și scriitor francez, personalitate 
de marcă a politologiei europene, 
şi-a dobândit celebritatea cu eseul Ar 
Marx ni Jesus. Opere: Cunoașterea 
inutilă, Tentaţia totalitarismului, De ce 
filosofia? 


 Numeşte un drept al omu- 
lui care ţi-a fost respectat şi unul 
care ţi-a fost încălcat de curând. 

Din ce categorie fac parte 
cele două drepturi? 

Care sunt mijloacele de lup- 
tă împotriva încălcării de către 
o altă persoană sau de către stat 
a unuia dintre drepturi? 

acțiunii statului), o altă problemă legată de drepturile omului este ilustrată de 
întrebarea dacă drepturile omului pot fi cu adevărat universale. Indivizii şi popoarele 
au credinţe şi obiceiuri foarte diferite, convingerile personale ale fiecăruia privesc 
numai sfera privată şi nu trebuie integrate la nivel politic. 

Jean-François Revel* consideră că se face o confuzie între obiective şi drepturi 
şi că de aici decurge ineficienţa în ceea priveşte problematica drepturilor omului. Ceea 
ce reprezintă drepturile pozitive (dreptul fiecăruia de a avea o locuinţă) sunt doar 


sis 


sunt cu adevărat drepturi, pentru că ele pot fi realizate imediat şi necondiţionat. 


Texte 


Internaţionalizarea drepturilor 

„Considerând că recunoaşterea demnităţii inerente tuturor membrilor familiei 
umane şi a drepturilor lor egale şi inalienabile constituie fundamentul 
libertăţii, dreptăţii şi păcii în lume, 

Considerând că ignorarea şi dispreţuirea drepturilor omului au dus la acte de 
barbarie care revoltă conştiinţa omenirii şi că făurirea unei lumi în care 
fiinţele umane se vor bucura de libertatea cuvântului şi a convingerilor şi vor 
fi eliberate de teamă şi mizerie a fost proclamată drept cea mai înaltă aspirație 
a oamenilor, 

Considerând că este esenţial ca drepturile omului să fie ocrotite de autoritatea 
legii, pentru ca omul să nu fie silit să recurgă, ca soluţie extremă, la revoltă 
împotriva tiraniei şi asupririi, 

Considerând că este esenţial a se încuraja dezvoltarea relaţiilor prieteneşti între 
naţiuni, 

Considerând că în Chartă popoarele Organizaţiei Naţiunilor Unite au proclamat 
din nou credinţa lor în drepturile fundamentale ale omului, în demnitatea şi 
în valoarea persoanei umane, drepturi egale pentru bărbaţi şi femei şi că au 
hotărât să favorizeze progresul social şi îmbunătăţirea condiţiilor de viaţă în 
cadrul unei libertăţi mai mari, 

Considerând că statele membre s-au angajat să promoveze în colaborare cu 
Organizaţia Naţiunilor Unite respectul universal şi efectiv faţă de drepturile 
omului şi libertăţile fundamentale, precum şi respectarea lor universală şi 
efectivă, 

Considerând că o concepţie comună despre aceste drepturi şi libertăţi este de 
cea mai mare importanţă pentru realizarea deplină a acestui angajament, 
ADUNAREA GENERALĂ proclamă prezenta DECLARAȚIE UNIVERSALĂ 
A DREPTURILOR OMULUI ca ideal comun spre care trebuie să tindă toate 
popoarele şi toate naţiunile, pentru ca toate persoanele şi toate organele 
societăţii să se străduiască, având această Declaraţie permanent în minte, 
ca prin învăţătură şi educaţie să dezvolte respectul pentru aceste drepturi şi 
libertăţi şi să asigure, prin măsuri progresive, de ordin naţional şi internaţional, 
recunoaşterea şi aplicarea lor universală şi efectivă, atât în sânul popoarelor 
statelor membre, cât şi al celor din teritoriile aflate sub jurisdicţia lor.” 

„Articolul 1 

Toate fiinţele umane se nasc libere şi egale în demnitate şi în drepturi. Ele sunt 
înzestrate cu rațiune şi conştiinţă şi trebuie să se comporte unele faţă de 
altele în spiritul fraternității. 

Articolul 2 

Fiecare om se poate prevala de toate drepturile şi libertăţile proclamate în prezenta 
Declaraţie, fără niciun fel de deosebire, ca, de pildă, deosebirea de rasă, 
culoare, sex, limbă, religie, opinie politică sau orice altă opinie, de origine 
naţională sau socială, avere, naştere sau orice alte împrejurări. 

În afară de aceasta, nu se va face nicio deosebire după statutul politic, juridic sau 
internaţional al ţării sau al teritoriului de care ţine o persoană, fie că această 
ţară sau teritoriu sunt independente, sub tutelă, neautonome sau supuse 
vreunei alte limitări a suveranităţii. 

Articolul 3 

Orice ființă umană are dreptul la viaţă, la libertate şi la securitatea persoanei sale.” 


(Declaraţia Universală a Drepturilor Omului) 


«Drepturi şi obiective» 

„Occidentul cunoaşte de aproape cincizeci de ani o flagrantă contradicţie între 
importanţa tot mai mare acordată politicii drepturilor omului şi ineficienţa 
crasă a acesteia. De ce? 

Cel dintâi motiv este confuzia dintre drepturi şi obiective. Obiective politice, 
economice, sociale, chiar culturale, morale, intelectuale, estetice, precum 
«dreptul personalităţii la deplina dezvoltare» (art. 27 şi 29 din Declaraţia 
universală). Cine va putea judeca, pentru fiecare caz în parte, dacă dezvoltarea 
deplină a personalităţii a fost asigurată? Vreo comisie a UNESCO, reunindu-i 
pe Socrate, Sfântul Augustin, Goethe, Montaigne, Confucius şi Buddha? Şi, 
dacă aceştia ar refuza să voteze pozitiv, ce altă autoritate va găsi individul 
spre a-şi vedea «legitimate revendicările», ori spre a fi despăgubit în vreun fel 
oarecare pentru nedezvoltarea deplină a personalităţii sale? 

Dreptul de a nu fi arestat, deţinut sau exilat în mod arbitrar, de a nu fi torturat, folosit 
ca sclav, de a nu fi deposedat de proprietăţile sale; condamnat în virtutea unor 
legi retroactive; condamnat fără un proces imparţial; închis ori condamnat la 
moarte pentru opiniile sale; dreptul de a circula liber şi de a-şi alege oraşul de 
reşedinţă în interiorul unui stat; de a nu fi supus discriminărilor; de a ieşi din 
țară ori din orice altă ţară şi dreptul de a reveni nestingherit acolo; libertatea 
de a se afilia la o asociaţie cu scopuri paşnice şi, invers, dreptul de a nu fi 
constrâns să se înscrie într-o asociaţie, în scopul de a-şi păstra postul şi de a 
putea subzista — iată tot atâtea drepturi (în rezumat, cele enumerate în primele 
douăzeci de articole ale Declaraţiei Universale) ce pot fi aplicate — dacă acest 
lucru se doreşte — imediat şi oriunde. Ele nu sunt legate, în niciun fel, de nivelul 
dezvoltării economice. Nu presupun niciun preţ sau o valoare bancară. Practic, 
în nicio societate n-ar trebui să existe obstacole care să-l trateze diferit pe sărac 
de bogat, pe ţăran de orăşean, pe femeie de bărbat, pe analfabet de savant. Sunt 
drepturi strict individuale, aceleaşi pentru toată lumea, compatibile chiar cu 
regimul caracterizat de absenţa democraţiei [...].” 


(Jean-François Revel, Revirimentul democraţiei) 


APLICAȚII ŞI ACTIVITĂŢI DE ÎNVĂȚARE 


1. Folosind „Tehnica ciorchinelui”, prezentați problematica drepturilor omului. 

2. Precizează trei deosebiri dintre drepturile pozitive şi drepturile negative. 

3. Lucrând în perechi, determinaţi problemele ce apar în legătură cu 
drepturile pozitive. Preferaţi drepturile pozitive sau pe cele negative? 

Argumentaţi răspunsul. 

4. Fie următorul text: 

„ŞI totuşi, articolul 21 al Declaraţiei menționează fără nicio ambiguitate că 
«voinţa poporului este fundamentul autorității puterilor publice» şi că această 
voință «nu poate fi exprimată decât prin alegeri libere, vot universal, egal şi 
secret». Carta avea, de altfel, ca idee centrală, ambiția de a construi o lume 
democrată. Or, organizația mandatată în acest scop a devenit destul de rapid 
un forum de națiuni nedemocratice, în faţa căruia sunt puse sub acuzație mai 

> Numeşte drepturile natu- 
rale, inalienabile de care dispui 
Şi tu, asemenea tuturor celorlalţi 
oameni. Argumentează carac- 
terul lor natural şi inalienabil. 

Ce rol are statul în promo- 
varea lor? 

® Precizează cinci dintre 
drepturile pozitive pe care le ai. 

Care este specificul lor, în 
raport cu drepturile negative? 


„Legea nu este sursa drepturilor 
omului, ea nu este decât codificarea 
acestora. Legea rezultă din drepturi. 
Legislatorul nu creează după capul lui 
drepturile, iar adevăratele drepturi ale 
omului sunt anterioare legii.” 


„Constituţiile și legislaţiile nu 
fac decât să adauge nişte drepturi 
suplimentare, nu ale omului, ci ale 
cetățeanului.“ 

(J.-F. Revel, Revirimentul democrației) 


„În numele dreptăţii, șansele ar 
trebui să fie egale pentru toţi cei care 
au pregătirea necesară și este, fără 
îndoială, un fapt pozitiv ori de câte 
ori guvernele se străduiesc să aplice 
acest principiu al egalității șanselor." 
(Th. Nagel, Oare ce înseamnă toate 
| acestea?) 


RECAPITULARE ȘI 
FIXARE 


“5 Libertatea poate fi definită, 
în sens negativ, ca absenţa con- 
strângerii exterioare. 
Libertatea presupune res- 
ponsabilitate în luarea de- 
ciziilor. 

= Dreptatea presupune recu- 
noaşterea a ceea ce revine în 
mod legitim fiecăruia. 

“> Egalitatea presupune ca, în 
interiorul unei colectivități, toți 
indivizii să fie trataţi la fel. 

“5 Politica are în vedere arta de 
a guverna în interesul public. 
“> Sursele legitimităţii puterii 
sunt: tradiţia, raţiunea, charis- 
ma. 

“5 Teoriile politice evaluează, 
explică şi/sau prevăd fenome- 
nele politice. 

“> Drepturile omului formează 
un ansamblu de prerogative şi 
puteri de care indivizii dispun 
în raport cu statul. 

ales ţările democrate, deoarece ele constituie minoritatea. Aşa că lupta pentru 
drepturile politice ale popoarelor a fost aproape abandonată, cum fusese şi 
cea pentru drepturile fundamentale ale individului.” (Jean-François Revel, 
Revirimentul democrației) 

Organizați-vă în cinci grupe de experți şi soluționați corespunzător 
următoarele sarcini de lucru: 

e prima grupă: identificați problema prezentată în text; 

e a doua grupă: identificați interogațiile esenţiale; 

e a treia grupă: analizați problema identificată; 

e a patra grupă: comparați punctul de vedere susținut de autor cu un alt 
punct de vedere cunoscut; 

e a cincea grupă: argumentați pro sau contra punctului de vedere susținut 
de Revel. 

5. Realizează un portofoliu în care să surprinzi aspecte ce redau situații de 
încălcare a drepturilor omului. 


EVALUARE SUMATIVĂ 


1. Explică succint raporturile: lbertate-libertăți, libertate-lege, libertate-res- 
ponsabilitate. 

2. Analizează raportul dreptate-egalitate şi prezintă consecinţele egalitaris- 
mului în plan: economic, social şi politic. 

3. Menţionează care sunt teoriile dreptăţii şi precizează criteriile de diferen- 
Here între acestea. 

4. Explică o corelație existentă între putere, legitimitate, democraţie. 

5. Analizează comparativ liberalismul, conservatorismul şi socialismul. 

6. În cadrul activităţii pe echipe, analizaţi succint, pe baza celor învăţate, 
câte o asemănare şi câte o deosebire existente între concepțiile despre problemele 
prezentate în acest capitol ale gânditorilor: 

e F. Hayek şi K. R. Popper; 

I. Kant şi J. Locke; 
Aristotel şi Rawls; 
K. Jaspers şi J.-W. Lapierre; 

e K. Marx şi R. Nozick. 

7. Precizează deosebirile dintre drepturile pozitive şi drepturile negative. 
Evidențiază semnificația acestei distincții pentru teoriile politice contemporane. 


76 


\ Filosofie - manual pentru clasa a XII-a 


N, ăzuința către cunoaştere şi către adevăr aparţine specificului 
uman, ne particularizează ca specie şi ne transformă în ceea ce 
umanistul italian Pico della Mirandola ar numi nodus et vinculum 
mundi (nodul sau legătura lumii). Nu întâmplător, cele mai multe 
dintre definițiile date omului surprind acest aspect al fiinţei lui: homo 
sapiens, trestie cugetătoare, une chose qui pense, ființă întru mister şi 
pentru revelare etc. În capacitatea omului de a cunoaşte se concentrează 
esența Universului. Ce ar fi totul, dacă omul ar fi un simplu animal 
înrobit instinctelor? Ce sens ar avea toate, dacă nu ar exista omul care 
să se gândească la ele şi să le confere un sens? Cum ar arăta şi cum 
ar evolua lumea, dacă omul şi-ar pierde, dintr-odată, capacitatea de a 


cunoaşte? 


“e Identifică şi alte sensuri, 
în afara celui filosofic, pentru 
conceptul de opinie. 

Analizează diferenţele. 


Despre ceea ce nu putem vorbi trebuie să tăcem, afirmă Wittgenstein în 
Tractatus logico-philosophicus. Dacă ceva scapă cunoaşterii tale, mai bine nu te 
grăbi să emp păreri. Da, dar nu oricine este capabil de un asemenea comportament. 
Pentru a tăcea când nu ştii, trebuie (culmea) să ştii atâtea! Cu cât cunoşti mai multe, 
cu atât îţi devine mai clar cât de multe mai ai de cunoscut! 

Cu amplul concurs al cunoaşterii, omul este ceea ce este. Ea, cunoaşterea, 
este geniul din om (chiar dacă geniul acesta poate fi şi unul rău, la o adică). Firesc, 
având în vedere importanţa ei deosebită, o sumedenie de interogaţii apar şi solicită 
răgaz pentru un răspuns. Ce este cunoaşterea? Ce sunt adevărul şi falsul? Ce raport 
există între cunoaştere şi adevăr? Dar între adevăr şi fals? Ce rol joacă limbajul în 
cunoaştere? Toate (şi încă multe, multe altele) sunt întrebări ale teoriei cunoaşterii. 


IV.1. OPINIE ŞI CUNOAŞTERE. 
PROBLEMA INTEMEIERII CUNOAŞTERII 


Conceptul de cunoaştere nu este unul simplu, iar definiția cunoaşterii nu 
este una unanim acceptată şi universal valabilă. Aceasta, deoarece problemele 
legate de cunoaştere sunt deosebit de complexe şi au canalizat atenţia unui număr 
impresionant de gânditori (eterogenitatea fiind de la sine înţeleasă, în acest caz). 

Astfel, un întreg domeniu al filosofiei, gnoseologia*, s-a dezvoltat din chiar 
dorința de a lămuri aceste probleme. Şi unele dintre cele mai vii dispute între 
filosofi s-au purtat încă din Antichitate (şi se mai poartă şi astăzi), pornind tocmai 
de la această temă. 


IV.1.1. Opinie şi cunoaştere 


În mod curent, afirmăm că ştim sau cunoaştem ceva sau că nu ştim, nu cunoaştem 
altceva. Avem permanent opinii, credinţe, convingeri diverse despre ceea ce ne încon- 
joară. Există vreo diferenţă între opinie şi cunoaştere? Sau sunt unul şi acelaşi lucru? 

Numim cunoaştere acea activitate teoretică prin care omul ia act de realitate, 
încercând să o înțeleagă şi să o explice. Numim opinie acea parte a cunoaşterii care 
se referă la experienţa sensibilă şi care este opusă cunoaşterii adevărate, ştiinţei. 
Evident, de cele mai multe ori, când credem că deţinem cunoştinţe, noi avem, în fapt, 
opinii: impresii subiective, a căror bază nu este cunoaşterea ştiinţifică a lucrurilor. 

Primii care au făcut distincţie între opinie şi cunoaştere (doxa* şi episteme*) au 
fost, încă din ultima jumătate a secolului al V-lea î.Hr., sofiştii, urmaţi îndeaproape 
de Socrate, Platon şi Aristotel. 

Concepţia lui Platon este ilustrativă pentru modul în care a fost tratat, de-a lungul 
vremii, raportul opinie-cunoaştere: opinia (doxa) este opusă ştiinţei (episteme), prima 
fiind iluzorie, îndoielnică, supusă erorii şi având un caracter subiectiv (apare ca o atitudine 
cognitivă, la a cărei bază stau factori contingenți), iar cea de a doua fiind cunoaştere 
a esenței lucrurilor, cunoaştere adevărată. Opinia nu este cunoaştere, însă nu este 
nici necunoaștere: este ceva intermediar între cele două, fiind, astfel, mai întunecată 
decât cunoaşterea, dar mai luminoasă decât necunoaşterea. Ea asigură o cunoaştere 
de ordin inferior, fiind îndreptată către lumea sensibilă, schimbătoare şi aparentă. 
Un om care are opinii este unul care-și dă doar cu părerea. Faţă de el, cel care 
are capacitatea de a depăşi datul imediat şi de a accede la esenţa suprasensibilă, la 
ceea-ce-este, deţine știință, este unul ce ştie. Capacităţi diferite, opinia şi cunoaşterea 
operează cu obiecte distincte, vizează lumi diferite. 

Opinia are un statut inferior cunoaşterii adevărate, obiective, dar ea reprezintă, 
totuşi, punctul de plecare către aceasta din urmă. Mitul peşterii, din dialogul Republica 
al lui Platon, oferă un asemenea înţeles: prizonierii din peşteră, cei care, iniţial, au 
acces doar la umbre şi ecouri (doxa), vor ajunge, prin educaţie, după eliberarea 
din lanţurile concretului, să acceadă la Adevăr. Dar parcursul este unul gradat: în 
existenţa treptelor către adevăr se întrezăresc, astfel, gradele diferite ale opiniei. 


Texte 


Rațiunea «unuia ce ştie» este «ştiinţă», 
iar «a unuia ce-şi dă doar cu părerea», «opinie» 


(Socrate, în dialog cu Glaucon) 


„«Dar ce spui despre cel care înţelege lucrurile într-alt fel? E vorba despre cel care 
poate vedea şi frumosul însuşi, dar şi ceea ce participă la acesta, omul care 
nici nu ia ceea ce participă drept frumosul însuşi, nici pe acesta nu-l ia drept 
ceea ce doar participă la el, ţi se pare că acesta trăieşte visând, ori că trăieşte 
în realitate?» 

«În realitate» — răspunse el. 

«Aşadar, pe drept vom numi raţiunea acestuia, ca a unuia ce ştie, «ştiinţă», iar a 
celuilalt, «opinie», ca a unuia ce-şi dă doar cu părerea?» 

«Desigur.»” 

„«Deci opinia are un domeniu, iar ştiinţa un altul, fiecare potrivit cu puterea 
proprie.»” 

„«Oare ea cunoaşte acelaşi lucru cu ştiinţa? Vor fi cognoscibilul şi opinabilul 
identice? Sau e cu neputinţă?» 

«E cu neputinţă [...]: căci, dacă fiecare capacitate are alt obiect şi dacă amândouă — 
ştiinţa şi opinia — sunt capacităţi, dar fiecare distinctă de cealaltă, [...] rezultă 
de aici că nu este posibil ca opinabilul şi cognoscibilul să fie identice.»” 

„«Atunci nici ceea-ce-este, nici ceea-ce-nu-este nu sunt opinabile?» 

«Nu sunt» 

«Opinia n-ar fi, deci, nici necunoaştere, nici cunoaştere?» 

«Se pare că nu.» 

«Dar oare ea este în afara acestora, depăşind, fie cunoaşterea prin claritate, fie 
necunoaşterea prin neclaritate?» 

«Deloc.» 

„« Aşadar, — am spus eu — opinia ţi se pare a fi mai întunecată decât cunoaşterea, 
dar mai luminoasă decât necunoaşterea?»” 

„«Dar n-am spus mai înainte că, dacă ar apărea ceva care, deopotrivă, ar fi şi n-ar 
fi, o asemenea realitate s-ar afla între ceea-ce-este întru totul şi ceea-ce-nu- 
este deloc şi că nu va fi, în cazul său, nici loc de ştiinţă, nici de neştiinţă, ci de 
ceva intermediar, situat între ştiinţă şi neştiinţă?»” 


(Platon, Republica) 

) 
*doxa (gr.) — opinie, judecată. 
*epistéme (gr.) — știință. 


“epistemologie (din gr. ep/stâme, 
știință) - (în sens strict), 
discurs despre știință, teoria 
cunoașterii științifice; în sens 
larg, termenul este considerat 
sinonim cu cel de gnoseologie. 


*gnoseologie (din gr. gnosis, 
cunoaştere)-teoria cunoașterii; 
examinează natura, definiţia și 
întemeierea cunoașterii. 


În Dicţionarul explicativ 
al limbii române, conceptul doxa 
are un cu totul alt sens decât în 
limba greacă veche. Precizează 
acest sens. Analizează diferența. 


„Dar bine, Socrate, întrerupse 
Kebes, asta se poate scoate și din 
acel cunoscut principiu [...] că știința 
noastră nu-i altceva decât o aducere 
aminte. După acest principiu în chip 
necesar am mai învățat cândva, în alte 
vremi, cele ce ni le amintim acum.” 


„Atunci, putem susţine că oricând 
vom avea într-un chip oarecare o 
cunoștință, ea este, de fapt, numai 
o aducere aminte? Am zis [...]: vede 
cineva, aude sau percepe cu oricare 
alt simţ pe unul dintre aceste două 
obiecte ce sunt împreună; apoi, 
revăzând un obiect, nu numai că-l va 
cunoaște, dar îi va apărea în minte 
în același timp și celălalt; nu este 
aceeași cunoștință, ci alta, și oare nu 
zicem [...] că-i amintirea unui lucru ce 
a fost cândva în minte?” 

(Platon, Fedon) 

Treptele trecerii de la opinie la cunoaştere 

(Socrate şi Glaucon) 

„«Mai departe — am zis — asemuieşte firea noastră în privinţa educaţiei şi a lipsei 
de educaţie cu următoarea întâmplare: iată mai mulţi oameni aflaţi într-o 
încăpere subpământeană, ca într-o peşteră, al cărei drum de intrare dă spre 
lumină, drum lung faţă de /lungimea/ întregului peşterii. În această încăpere, 
ei se găsesc, încă din copilărie, cu picioarele şi grumazurile legate, astfel încât 
trebuie să stea locului şi să privească doar înainte, fără să poată să-şi rotească 
capetele din pricina legăturilor. Lumina le vine de sus şi de departe, de la un 
foc aprins înapoia lor; iar între foc şi oamenii legaţi, este un drum aşezat mai 
sus, de-a lungul căruia, iată, e zidit un mic perete, aşa cum este paravanul 
scamatorilor, pus dinaintea celor ce privesc, deasupra cărora îşi arată ei 
scamatoriile ... .» 

«Văd» — spuse el. 

«... mai încearcă să vezi şi că, de-a lungul acestui perete, nişte oameni poartă felurite 
obiecte care depăşesc în înălțime zidul, mai poartă şi statui de oameni, ca şi 
alte făpturi de piatră sau lemn, lucrate în chipul cel mai divers. Iar dintre cei 
care le poartă, unii, cum e şi firesc, scot sunete, alţii păstrează tăcerea.» 

«Ciudată imagine şi ciudaţi sunt oamenii legaţi!» 

«Sunt asemănători nouă — am spus. Căci crezi că astfel de oameni au văzut, mai 
întâi, din ei înşişi, cât şi din soţii lor, altceva decât umbrele care cad, aruncate 
de foc, pe zidul de dinaintea lor?»” 

„«Iar dacă ei ar fi în stare să stea de vorbă unii cu alţii, nu crezi că oamenii noştri ar 
socoti că, numind aceste umbre pe care le văd, ei numesc realitatea?»” 

„«În general, deci — am spus eu — asemenea oameni nu ar putea lua drept adevăr 
decât umbrele lucrurilor.» 

«E cu totul obligatoriu.» 

«Priveşte acum în ce fel ar putea fi dezlegarea lor din lanţuri şi vindecarea de lipsa 
lor de minte, dacă aşa ceva le-ar sta în fire: atunci când vreunul dintre ei 
s-ar pomeni dezlegat şi silit, deodată, să se ridice, să-şi rotească grumazul, 
să umble şi să privească spre lumină, făcând el toate acestea, ar resimţi tot 
felul de dureri, iar din pricina strălucirii focului n-ar putea privi acele obiecte, 
ale căror umbre le văzuse mai înainte. Ce crezi că ar zice, dacă cineva i-ar 
spune că ceea ce văzuse mai înainte erau deşertăciuni, dar că acum se află mai 
aproape de ceea-ce-este şi că, întors către ceea-ce-este în mai mare măsură, 
vede mai conform cu adevărul? În plus, dacă, arătându-i-l pe fiecare dintre 
obiectele purtate, l-ar sili, prin întrebări, să răspundă ce anume este lucrul 
respectiv? Nu crezi că el s-ar putea afla în încurcătură şi că ar putea socoti că 
cele văzute mai înainte erau mai adevărate decât cele arătate acum?»” 

„«Iar, dacă l-ar sili să privească spre lumina însăşi, nu crezi că l-ar durea ochii şi că 
ar da fuga îndărăt, întorcându-se spre acele lucruri pe care poate să le vadă şi 
le-ar socoti pe acestea, în fapt, mai sigure decât cele arătate?» 

«Chiar aşa!» 

«Dar, dacă cineva l-ar smulge cu forţa din locuinţa aceasta, ducându-l pe un suiş 
greu şi pieptiş, nedându-i drumul până ce nu l-ar fi tras la lumina soarelui, 
oare nu ar suferi şi nu s-ar mânia că e tras? Iar când ar ieşi la soare, nu i s-ar 
umple ochii de strălucire, astfel încât nu ar putea vedea nimic din lucrurile 
socotite acum adevărate?»” 

„«Cred că ar avea nevoie de obişnuinţă, dacă ar fi ca el să vadă lumea cea de sus. Iar 
mai întâi, el ar vedea mai lesne umbrele, după aceea oglindirile oamenilor şi 
ale celorlalte lucruri, apoi lucrurile ele însele. În continuare, i-ar fi mai uşor să 
privească în timpul nopţii ceea ce e pe cer şi cerul însuşi, privind, deci, lumina 
stelelor şi a lunii mai curând decât, în timpul zilei, soarele şi lumina sa».” 

„«La urmă, el va privi soarele, nu în apă, nici reflexiile sale în vreun loc străin, ci l-ar 
putea vedea şi contempla, aşa cum este, pe el însuşi, în locul său propriu.»” 

„«După aceasta, ar cugeta în legătură cu soarele, cum că acesta determină 
anotimpurile şi anii, că el cârmuieşte totul în lumea vizibilă, fiind cumva 
răspunzător şi pentru toate imaginile acelea, văzute de ei /în peşteră/.» 

«E clar că aici ar ajunge, după ce va fi străbătut toate celelalte etape.» 

«Ei, şi nu crezi că, dacă omul acesta şi-ar aminti de prima sa locuință, de 
înţelepciunea de acolo, ca şi de părtaşii săi la lanţuri, el s-ar socoti pe sine 
fericit de pe urma schimbării, iar de ceilalţi i-ar fi milă?» 

«Cu totul.» 

«Iar dacă la ei ar exista laude şi cinstiri şi s-ar da răsplată celui mai ager în a vedea 
umbrele ce trec alături şi care îşi aminteşte cel mai bine cele ce, de obicei, se 
preced, se succed sau trec laolaltă, şi care, în temeiul acestor observaţii, ar 
putea cel mai bine să prezică ce urmează în viitor să se mai întâmple, ţi se pare 
oare că omul nostru ar putea să poftească răsplăţile acelea şi să-i invidieze pe 
cei onoraţi la ei şi aflaţi la putere? Sau ar simţi ce spune Homer, voind nespus 
mai degrabă argat să fie pe pământ la cineva neînsemnat, sărman şi fără 
de stare, consimţind să paţă orişice, mai degrabă decât să aibă părerile de 
acolo şi să trăiască în acel chip?»” 

„«Mai gândeşte-te şi la următorul aspect: dacă, iarăşi, acel om, coborând, s-ar aşeza 
în acelaşi scaun de unde a plecat, oare nu ar avea ochii plini de întunecime, 
sosind deodată dinspre lumea însorită?» 

«Ba da» — zise. 

«Iar dacă el ar trebui din nou ca, interpretând umbrele acelea, să se ia la întrecere cu 
oamenii ce au rămas totdeauna legaţi şi dacă ar trebui s-o facă chiar în clipa când 
nu vede bine, înainte de a-şi obişnui ochii, iar dacă acest timp cerut de reobişnuire 
nu ar fi cu totul scurt, oare nu ar da el prilej de râs? Şi nu s-ar spune despre el 
că, după ce s-a urcat, a revenit cu vederea coruptă şi că, deci, nici nu merită să 
încerci a sui? Iar pe cel ce încearcă să-i dezlege şi să-i conducă pe drum în sus, 
în caz că ei ar putea să pună mâinile pe el şi să-l ucidă, oare nu l-ar ucide?» 

«Ba chiar aşa.» 

«Iată, dragă Glaucon, — am spus eu — imaginea care trebuie, în întregime pusă în 
legătură cu cele zise mai înainte: domeniul deschis vederii e asemănător cu 
locuinţa-închisoare, lumina focului din ea — cu puterea soarelui. Iar dacă ai 
socoti urcuşul şi contemplarea lumii de sus ca reprezentând suişul sufletului 
către locul inteligibilului, ai înţelege bine ceea ce eu nădăjduiam să spun, de 
vreme ce aşa ceva ai dorit să asculţi. Dacă nădejdea aceasta e îndreptăţită, 
Zeul o ştie. 

Opiniile mele, însă, acestea sunt, anume că în domeniul inteligibilului, mai presus 
de toate, este ideea Binelui, că ea este anevoie de văzut, dar că, odată văzută, 
ea trebuie concepută ca fiind pricina pentru tot ce-i drept şi frumos; ea 
zămisleşte în domeniul vizibil lumina şi pe domnul acesteia, iar în domeniul 
inteligibil, chiar ea domneşte, producând adevăr şi intelect; şi iarăşi cred că 
cel ce voieşte să facă ceva cugetat în viaţa privată sau în cea publică trebuie 
s-o contemple.»” 


(Platon, Republica) 


IV.1.2. Problema întemeierii cunoaşterii 


Avem opinii despre cele mai diverse lucruri. Ne-am întrebat vreodată ce anume 
stă la baza lor? Care le este temeiul? De cele mai multe ori, nu. Nu avem cum 
susţine că o asemenea opinie este cunoaştere, din moment ce nu ştim ce ar determina 
corectitudinea a ceea ce susţinem. În momentul în care numim ceva cunoaştere, ne 
manifestăm încrederea că acesta este ceva pe care ne putem baza, de care putem fi 
siguri. Dacă o opinie este doar produsul unei presupuneri întâmplător norocoase (ca 
la jocul de noroc) sau al uneia derivate irațional (presimțţiri, intuiții, credinţe), atunci 
ea poate fi ocazional adevărată, dar nu poate furniza certitudinea cunoaşterii: nu 

“> Identifică în experienţa 
ta un exemplu ilustrativ pentru 
concepţia lui Platon privind 
trecerea gradată de la opinie la 
cunoaştere. 

"7 Numeşte  analogiile de 
care se foloseşte Platon pentru 
a-şi ilustra concepția despre 
treptele trecerii de la opinie 
la cunoaştere.  Analizează-le 
succint. 

“> Fie următorul text: 

„Prin «neascuns» şi «starea- 
de-neascundere» este denumit 
de fiecare dată acel ceva care, în 
domeniul de sălăşluire al omu- 
lui, este prezent în mod deschis 
[...]. Dar mitul povesteşte o is- 
torie a trecerii dintr-un loc de 
sălăşluire în altul. Abia pornind 
de aici, această istorie se arti- 
culează în succesiunea a patru 
sălăşluiri diferite, având o gra- 
date urcător-coborâtoare speci- 
fică.” 

(M. Heidegger, Repere pe dru- 
mul gândirii) 

Analizaţi, în cadrul unei 
dezbateri frontale, concepţia lui 
Heidegger privind semnificaţia 
mitului peşterii. 


"7 Formulează un enunţ 
care să aibă, într-un anumit 
context, statut de adevăr, iar în 
alt context să fie doar o opinie. 
Explică diferența. 


*David Hume (1711-1776) 
- filosof empirist, istoric și om de 
litere scoțian. Opere principale: 7ratat 
asupra naturii umane, Cercetare 
asupra intelectului omenesc, Eseuri 
morale și politice. 

este întemeiată. Întemeierea şi adevărul sunt condiţiile pe care o opinie trebuie să le 
îndeplinească pentru a fi considerată cunoaștere. 

Intemeierea presupune capacitatea de a indica (în mod explicit) o rațiune, o 
justificare în favoarea opiniei, de a identifica relaţia prin care Justificarea contribuie 
la susținerea opiniei. În condiţiile în care se poate realiza această justificare, opinia 
(dacă este demonstrată şi ca adevărată) devine cunoaştere. 

Ce anume întemeiază o opinie? Punctul de vedere care s-a impus este cel al 
enoseologiei tradiționale: deşi unele opinii pot fi justificate prin inferență (deduse 
din altele), se consideră că altele nu au nevoie de acest tip de justificare, întrucât ele 
pot fi cunoscute (şi întemeiate) direct, imediat, faptele pe care se întemeiază fiind 
accesibile direct subiectului. 

De acord în privinţa caracteristicii temeiului de a fi indubitabil, filosofii 
se diferențiază atunci când indică temeiul propriu-zis: intelect, simţuri, esența 
transcendentă etc. 

Pentru un filosof precum Aristotel, de pildă, temeiul îl constituie principiile 
imediate şi prime. Ştiinţa dispune de un fundament imuabil, alcătuit din principii 
pe care nicio cercetare ulterioară nu le poate schimba. Ele, principiile, nu sunt 
demonstrabile; sunt enunţuri nemijlocite ale unei demonstraţii, fiind anterioare 
acesteia. Reflectând asupra modului în care putem cunoaşte aceste principii, Stagiritul 
consideră că ele sunt rezultatul unui proces de inducție (demers de cunoaştere care 
îşi are punctul de plecare în datele simţurilor) şi că intuiţia intelectuală le conferă 
certitudine. Principiile (cauzele) nu sunt accesibile percepției. În ultimă instanţă, 
intelectul activ (numit nous şi reprezentând facultatea gândirii active) este principiul 
oricărei cunoaşteri a realităţii: prin repetarea experienţei senzoriale a lucrurilor, se 
ajunge la formarea în minte a unor universalii (principiile), recunoscute ca atare 
de intelect. 

Pe linia deschisă de Aristotel, numeroşi filosofi (îndeosebi în epoca modernă) 
se vor orienta către o întemeiere bazată pe intelect (rațiune), pe idealul certitudinii şi 
al clarităţii. Pentru Descartes, Spinoza, Leibniz, cunoaşterea adevărată se recomandă 
prin trăsăturile sale intrinseci, ea fiind în sine adevărată. Cel ce deține o asemenea 
cunoaştere ştie că o deţine şi nu caută nimic dincolo de ea, căci de ea nu te poţi îndoi. 
Cunoaşterea adevărurilor universale şi necesare este posibilă pentru intelect, acestea 
fiind înnăscute. 

Leibniz, de exemplu, leagă întemeierea cunoaşterii de principiile clare şi 
necesare ale rațiunii. El face distincţie între cunoaşterea obscură şi cunoaşterea 
clară (cea clară poate fi confuză sau distinctă, cea distinctă fiind ori adecvată, ori 
inadecvată) şi cunoaşterea simbolică şi intuitivă; doar cea intuitivă (şi adecvată) 
facilitează cuprinderea în gândire a tuturor noţiunilor elementare ce compun o 
realitate complexă, fiind perfectă. Dar, remarcând faptul că avem uneori tendința 
să considerăm clare şi distincte opiniile familiare, Leibniz va concepe caracterul 
adecvat al cunoaşterii ca trebuind să se bazeze pe probe. De aici, cerința temeiului: 
niciun fapt nu poate fi considerat real şi niciun enunţ nu poate fi acceptat ca veridic, 
dacă nu există un temei, o rațiune suficientă pentru care lucrurile să stea într-un fel, 
mai degrabă decât în altul (principiul rațiunii suficiente). Prin acest principiu, în 
ultimă instanţă, Leibniz prelungeşte întemeierea cunoaşterii către intelectul infinit 
al lui Dumnezeu. 

Cerinţa întemeierii opiniilor a primit şi alte soluții. De exemplu, filosofi precum 
J. Locke, G. Berkeley sau D. Hume“, afirmând că toate opiniile care nu sunt sprijinite 
pe temeiuri suficiente trebuie respinse, ajung să identifice acest temei în simţuri. 
Opinia este obiectivă dacă ea corespunde realității. 

D. Hume, de exemplu, afirmă că întreaga cunoaştere porneşte de la percepții: 
percepția este temeiul gnoseologiei. Numeşte percepţie tot ceea ce este prezent în 
minte, atât impresiile (trăirile noastre mai vii, percepții care se imprimă în simţuri), 
cât şi ideile sau gândurile (care sunt doar copii palide ale impresiilor, trăiri mai puțin 
vii, de care devenim conştienţi când reflectăm asupra oricărei senzaţii). Materialul 
prim, temeiul pentru întreaga cunoaştere, este reprezentat de experienţa sensibilă, 

elementară. Nu pot fi luate în calcul decât cunoştinţele care pot fi analizate, pentru a 
arăta că ele se referă, în primul rând, la impresiile senzoriale. 

Pentru numeroşi alţi filosofi, temeiul gnoseologic este constituit de o realitate 
aparte: divinitatea. Pentru Augustin, de pildă, impresiile senzoriale sunt efemere şi nu 
transmit niciun concept cu privire la lucruri. Cunoaşterea certă, necesară şi universală 
este accesibilă doar omului interior, doar sufletului orientat către Dumnezeu, fiind 
obținută prin iluminare. Astfel, Divinitatea are valoare întemeietoare. Pentru a ajunge 
la această cunoaştere, omul nu are altceva de făcut decât să se îndrepte către propria 
sa interioritate, către cele mai ascunse sfere ale inimii (inima, cel mai tainic loc al 
spiritului uman, cunoscut numai de Dumnezeu, este sediul comunicării, prin iubire, 
cu acesta). 


Texte 


Temeiul adevărului: principiile imediate şi prime 

„Adevărul nu-l putem cunoaşte dacă nu putem cunoaşte cauza... . Cel mai adevărat 
lucru e acela care e pricina adevărului şi a celorlalte lucruri provenite din 
el. De aceea, principiile celor veşnic existente conţin cea mai mare parte de 
adevăr. Căci ele n-au însuşire de a fi doar în chip temporar adevărate, iar 
temeiul adevărului nu stă în afară de ele, ci doar ele sunt temeiul adevărului 
celorlalte lucruri. Aşa că fiecare lucru participă la adevăr, în măsura în care 
participă la fiinţă.” 


(Aristotel, Metafizica) 


„Noi cunoaştem şi prin demonstraţie. Prin demonstraţie înţeleg un silogism 
Ştiinţific, adică un silogism a cărui posesiune este însăşi ştiinţa. Admiţând 
acum că definiţia noastră a cunoaşterii ştiinţifice este corectă, cunoaşterea 
demonstrativă trebuie să rezulte din premise adevărate, prime, nemijlocite, 
cunoscute mai bine şi mai înainte decât concluzia ale cărei cauze sunt. 
Fără îndeplinirea acestor condiţii, principiile a ceea ce se demonstrează 
nu vor fi potrivite concluziei. Premisele trebuie să fie adevărate, pentru că 
ceea ce nu există nu poate fi cunoscut... . Premisele trebuie să fie prime 
şi nedemonstrabile, altfel ele vor avea nevoie de demonstraţie ca să fie 
cunoscute... . Premisele trebuie să fie cauzele concluziei, mai bine cunoscute 
decât ea şi anterioare ei; cauzele ei, întrucât noi avem cunoaşterea ştiinţifică 
a unui lucru numai atunci când cunoaştem cauza lui; anterioare, pentru că 
sunt cauze; cunoscute mai înainte, nu numai ca simplă înţelegere a sensului 
lor, ci şi ca luare la cunoştinţă de existenţa lor. Acum, anterior şi mai bine 
cunoscut sunt termeni cu două înţelesuri, pentru că există o diferenţă între 
anterior şi mai bine cunoscut în ordinea naturii şi ceea ce este anterior şi 
mai bine cunoscut faţă de noi. Înţeleg prin anterioare şi mai bine cunoscute 
în ordinea naturii acelea care sunt mai îndepărtate de simţire. Tocmai cele 
mai universale cauze sunt şi cele mai îndepărtate de simţuri, pe când cauzele 
particulare sunt cele mai apropiate de simţuri... . Când zic că premisele unei 
cunoştinţe trebuie să fie prime, înţeleg că ele trebuie să fie principii potrivite, 
întrucât premisa primă şi principiul sunt tot una... .” 

(Aristotel, Analitica secundă) 


Necesitatea probării «prin experiență exactă» sau prin «demonstrație solidă» 

„Fiindcă oameni eminent ridică astăzi controverse asupra ideilor adevărate şi 
false şi că acest subiect, despre care Descartes însuşi nu a dat vreo explicaţie 
satisfăcătoare, este de cea mai mare importanţă pentru cunoaşterea 
adevărului, îmi propun să explic în puţine cuvinte ceea ce, după mine, se poate 
spune sigur cu privire la distincţiile şi criteriile ideilor şi ale cunoştinţelor 
noastre. Cunoaşterea este obscură sau clară şi o cunoştinţă clară este, în afară 
de aceasta, sau confuză sau distinctă, sau încă simbolică şi intuitivă. Şi dacă 
ea este totodată simbolică şi intuitivă, ea este perfectă în toate privinţele. 

e Fie următorul text: 

„Suntem de părere că avem 
o cunoaştere absolută despre 
un lucru... când credem că am 
cunoscut cauza de care depinde 
lucrul, anume ca fiind cauza lui 
şi nu a altuia şi apoi când am 
înțeles că este imposibil ca el să 
fie altfel decât este. Este evident 
acum că cunoaşterea ştiinţifică 
este de acest fel... .” 

(Aristotel, Analitica secundă) 

— Analizează succint ideea 
principală a textului. 

—  Reformulează  (argu- 
mentat), prin prisma concepției 
personale, ideea susținută de 
Aristotel. 


„Noi ne mulțumim, de obicei, să 
cunoaștem prin experienţă realitatea 
unor noțiuni, care ne servesc apoi 
pentru a compune pe altele.” 

(G. W. Leibniz, Meditaţii asupra 
cunoștinței, a adevărului și asupra 
ideilor) 


„Să presupunem că ne-ar fi fost 
prezentat fiul unui prieten care a 
murit de mult sau este absent; este 
clar că acest obiect ne-ar redeștepta 
de îndată ideea corelativă, reînviind 
toate intimităţile și familiaritățile 
trecute, în culori mai vii decât ne-ar 
fi apărut altfel.” 

(D. Hume, Cercetare asupra inte- 
lectului omenesc) 


"7 Formulează câte un 
enunț simplu prin care să 
ilustrezi concepţiile despre te- 
meiul cunoaşterii ale lui Leibniz 
şi Hume. 

O noţiune este obscură când ea nu este suficientă pentru a ne face să recunoaştem 
un lucru reprezentat: ca în cazul când aş avea o idee vagă a unei flori sau a unui 
animal pe care Las fi văzut deja, dar nu suficient pentru a-l putea recunoaşte, 
dacă el s-ar oferi vederii mele, nici pentru a-l distinge de un animal vecin 
[...]; şi ea este, în afară de aceasta, confuză sau distinctă: confuză, când eu 
nu pot să enumăr separat caracterele necesare pentru a face să se distingă 
un lucru de altul. [...] Dar o noţiune distinctă seamănă cu aceea pe care o au 
drămuitorii de aur prin ajutorul unor semne distinctive şi prin mijloace de 
comparaţie suficiente, pentru a distinge obiectul lor de toate celelalte corpuri 
asemănătoare. [...] Dar atunci când toate elementele unei noţiuni distincte 
sunt cunoscute şi ele în mod distinct, noţiunea este adecvată... . Se întâmplă, 
de multe ori cu toate acestea, că, mai ales într-o analiză lungă, noi nu 
îmbrăţişăm deodată natura obiectului, dar că substituim lucrurilor semne, cu 
care, în virtutea unei gândiri prezente (actuale) [...], avem obiceiul să omitem 
pentru a scurta (par abréviation) explicaţia, ştiind sau crezând că o putem 
da; [...]. Am obiceiul să numesc această gândire oarbă sau, încă, simbolică. 
Şi noi o întrebuinţăm în algebră, în aritmetică şi aproape peste tot. Şi desigur 
că, atunci când o chestiune este foarte complexă, noi nu putem îmbrăţişa 
în acelaşi timp prin gândire toate noţiunile elementare care o compun; dar, 
când acest lucru poate să se facă sau cel puţin în măsura în care se poate 
face, numesc această gândire intuitivă... . Rezultă clar de aci că, chiar pentru 
lucrurile pe care le cunoaştem în mod distinct, noi nu cunoaştem ideea lor 
decât în măsura în care ea formează obiectul gândirii intuitive.” 

„În fine, mă gândesc că putem înţelege prin aceasta că nu este totdeauna sigur când 
ne raportăm la idei, că mulţi abuzează de acest titlu specios pentru a-şi arăta 
concepţiile lor himerice. Căci nu avem dintr-odată ideea lucrurilor pe care 
avem conştiinţa că le gândim... şi astăzi nu se abuzează mai puţin de acest 
principiu faimos: că tot ceea ce se concepe clar şi distinct despre un lucru 
este adevărat, că poţi adică să afirmi despre acest lucru. Căci, adesea, oamenii 
judecând cu grabă, găsesc clare şi distincte lucruri obscure şi confuze. Axioma 
este, deci, inutilă, dacă nu supui această claritate şi distincţie criteriilor pe 
care le-am indicat şi dacă adevărul ideilor nu este stabilit... . De altfel, nu 
trebuie să respingi dintre criterii regulile logicii obişnuite pe care geometria 
le întrebuinţează şi care consistă în a nu admite nimic ca sigur din ceea ce nu 
este probat de o experienţă exactă sau de o demonstraţie solidă. [...]” 


(Gottfried Wilhelm Leibniz, Meditaţii asupra cunoștinței, a adevărului şi asupra ideilor) 


Temeiul cunoaşterii: «simţurile şi experienţa» 

„Putem, prin urmare, împărţi toate trăirile spiritului în două clase sau specii care 
se disting prin gradele lor diferite de intensitate şi vivacitate. Cele mai puţin 
puternice şi vii sunt numite, de obicei, gânduri (thoughts) sau idei (ideas). 
Celelalte specii nu au un nume în limba noastră şi în multe altele, probabil 
fiindcă nu a fost nevoie să fie subsumate unui termen sau unei denumiri 
generale pentru alte scopuri, în afara celor filosofice. Să ne fie îngăduită, deci, 
libertatea de a le numi impresii (impressions), folosind acest cuvânt într-un 
sens oarecum diferit de cel obişnuit. Prin termenul impresie înţeleg, aşadar, 
toate trăirile noastre mai vii, pe care le avem când auzim, vedem sau pipăim, 
iubim sau urâm, sau dorim, sau voim. Impresiile sunt deosebite de idei, care 
sunt trăiri mai puţin vii, de care devenim conştienţi când reflectăm asupra 
oricăreia dintre senzațiile sau pornirile amintite mai sus. 

La prima vedere, s-ar părea că nimic nu este mai nemărginit decât gândul omului, 
care scapă nu numai oricărei puteri şi autorităţi omeneşti, dar nu este nici 
măcar reținut înăuntrul graniţelor naturii şi ale realităţii. Imaginaţia nu 
trebuie să facă o sforţare mai mare pentru a modela monştri şi pentru a 
lega între ele forme şi aparenţe incompatibile unele cu altele, decât pentru a 
concepe obiectele cele mai naturale şi mai familiare. [...] 


84 


Capitolul IV - Cunoaştere şi adevăr ( 


Dar, deşi gândirea noastră pare să aibă această libertate nelimitată, vom găsi 


totuşi, la o examinare mai atentă, că, în realitate, ea este obligată să rămână 
între limite foarte strâmte şi că toată această putere creatoare a spiritului nu 
depăşeşte facultatea de a compune, de a transpune, de a spori sau micşora 
materia pe care ne-o oferă simţurile şi experienţa. Când ne gândim la un 
munte de aur nu facem decât să unim două idei compatibile una cu alta, aur şi 
munte, care ne erau cunoscute de mai înainte. Putem concepe un cal virtuos, 
deoarece, pornind de la propria noastră simţire (feeling), ne putem reprezenta 
virtutea şi pe aceasta o putem reuni cu forma şi statura calului, care este un 


„Insistă, spiritul meu, și întă- 
rește-ți reflexia. Dumnezeu este spri- 
jinul nostru. El ne-a creat și pe noi... 


animal cunoscut nouă. Pe scurt, întreaga materie a gândirii derivă fie din 
simţirea noastră externă, fie din cea internă (outward or inward sentiment). 
Doar amestecul şi compunerea elementelor acestei materii sunt în puterea 
spiritului şi a voinţei. Sau, pentru a mă exprima în mod filosofic, toate ideile 
noastre sau trăirile mai slabe sunt reproduceri ale impresiilor noastre sau ale 
trăirilor noastre mai vii.” 


. Îndreaptă-ți atenţia către partea în 
care se arată zările adevărului.” 


„În pelerinajul nostru pe pă- 
mânt, am primit de la el asigurarea 
că vom fi lumină; el ne-a salvat de pe 
acum în speranţă și ne-a făcut fii ai 
luminii și ai zilei, nu fii ai nopții și ai 
întunericului, cum eram noi.” 


(David Hume, Cercetare asupra intelectului omenesc) 


Adevărul îşi are temeiul numai în Dumnezeu 

„Şi apoi, înştiinţat să mă întorc la mine însumi, am intrat în lăuntrul meu, sub 
conducerea Ta, şi am putut pentru că Tu Te-ai făcut ajutorul meu. Am intrat 
şi am văzut cu ochiul sufletului meu, oricum era el, peste acel ochi al sufletului 
meu, deasupra minţii mele, lumina neschimbătoare, nu aceasta de rând, care 
este vizibilă pentru orice trup, şi nici ca şi când ar fi fost de acelaşi gen, ci 
mai mare, ca şi când aceasta ar străluci cu mult mai mult şi mai mult şi ar 
ocupa totul cu mărimea ei. Acea lumină nu era acest lucru, ci era altceva, ceva 
cu totul deosebit de toate acestea. Şi nu era deasupra minţii mele, cum este 
uleiul deasupra apei, nici aşa cum este cerul deasupra pământului, ci mai sus, 
pentru că ea m-a făcut pe mine şi eu sunt mai jos, pentru că am fost făcut 
de ea. Acela care a cunoscut adevărul a cunoscut-o, iar cine a cunoscut-o, a 
cunoscut veşnicia.” 

„Tu eşti Dumnezeul meu [...]. Şi când Te-am cunoscut pentru întâia dată, Tu m-ai luat 
ca să văd că există ceea ce vedeam şi că nu eu sunt cel ce vedeam. Şi ai luminat 
slăbiciunea privirii mele, luminându-mă puternic şi m-am cutremurat [...].” 

„Vreau, chiar, să spun, Doamne Dumnezeul meu, ceea ce îmi inspiră cele ce 
urmează ale Scripturii Tale, şi voi spune, nu mă voi teme, căci voi spune 
adevărul, când Tu mă inspiri ca să spun ceea ce ai voit, din acele cuvinte. 

Căci eu cred că spun adevărul când nu mă inspiră altul în afară de Tine, deoarece «Tu 
eşti adevărul», iar tot omul este mincinos. Şi, de aceea, «acela care spune minciuni 
dintru ale sale vorbeşte». Aşadar, ca să spun adevărul, din ale Tale voi vorbi. ” 


„Cine ştie să facă diferenţa, 
dacă nu Tu?” 
(Augustin, Confesiuni) 


“5” Precizează raportul în ca- 
re se află concepţia lui Augus- 
tin faţă de cele ale lui Aristotel, 
Leibniz şi Hume, cu privire la 


(Augustin, Confesiuni) temeiul cunoaşterii. 


APLICAȚII ŞI ACTIVITĂŢI DE ÎNVĂŢARE 


1. Ilustrează, apelând la exemple concrete (din ştiinţă sau din experiența 
personală), diferenţa dintre opinie şi cunoaştere. Precizează, pentru fiecare 
exemplu de cunoaştere, temeiul acesteia. 

2. Fie următorul text: 

„Platon spune cât se poate de limpede că mitul peşterii este chemat să 
ilustreze esența «formării». Dimpotrivă, interpretarea mitului pe care o încercăm 
acum îşi propune să trimită la «doctrina» platoniciană despre adevăr. [...] Potrivit 
acestei interpretări, [...] mitul nu ilustrează numai esența formării, ci deschide 
totodată o perspectivă asupra schimbării ce apare în esența «adevărului». Dacă 
mitul poate să le ilustreze pe amândouă, nu trebuie oare atunci să existe o relație 
de esenţă între «formare» şi «adevăr»? Şi, neîndoielnic, această relație există. J 

e Fie enunţul: 

Ştiu că nu ştiu nimic. 

e  Analizează acest enunţ 
"prin prisma cunoştinţelor de- 
| ținute despre formele cunoaş- 
terii. Căror forme aparţine el? 

e Dacă ar fi să identifici 
| alte forme ale cunoaşterii decât 
cele amintite în manual, care 
ar fi acelea? Argumentează 
răspunsul. 


) Filosofie - manual pentru clasa a XII-a 


Ea constă în aceea că esența adevărului şi modalitatea modificării lui fac cu 
putinţă, ele abia, «formarea» în configuraţia ei fundamentală. [...] 

Ceea ce este neascuns pentru om şi felul acestei stări-de-neascundere trebuie 
să se modifice. «Stare-de-neascundere» se spune în greacă Toeta, cuvânt care se 
traduce prin «adevăr». Şi «adevărul» înseamnă, pentru gândirea occidentală, încă 
de multă vreme, corespondenţa dintre reprezentarea reflexivă şi lucru: adequatio 
intellectus et rei.” (Martin Heidegger, Repere pe drumul gândirii) 

În cadrul activității în echipă, soluționaţi următoarele cerinţe: Ħ identificaţi 
ideea principală a textului; E explicaţi sensul pe care îl are noţiunea de adevăr la 
Platon, în concepția lui Heidegger; BR identificaţi concepții similare celei susținute 
în text; BR formulați un punct de vedere personal şi argumentat, cu privire la 
raportul dintre opinie — adevăr — cunoaştere. 

3. Precizează temeiul cunoaşterii în concepția lui Aristotel. 

4. Ilustrează, printr-un exemplu concret, unul dintre temeiurile cunoaşterii. 

5. Analizează succint o diferență existentă între concepţia despre înteme- 
ierea cunoaşterii susținută de Leibniz şi cea susținută de Hume. 


IV.2. FORME ALE CUNOAŞTERII ŞI 
TIPURI DE ADEVĂR 


Eu cunosc. Eu ştiu. Astfel de afirmaţii facem în mod cotidian. Dar ce cunosc 
eu? Cunosc adevărul. Cine/ce mă asigură de această deţinere a adevărului? La ce 
criterii să apelez pentru a avea certitudinea adevărului? Există mai multe tipuri de 
adevăr? lar adevărul meu este şi adevărul tău? 

În istoria filosofiei, există răspunsuri care să ne mulțumească pe toţi, indiferent 
cât de pretenţioşi am fi. Cercetându-le, deci cunoscând cât mai mult, ne dăm seama, 
paradoxal, de cât de puţine cunoaştem şi de cât de nesiguri putem fi de ceea ce aveam 
impresia că reprezintă, în noi, cunoaşterea adevărată. Putem ajunge să spunem, 
precum Socrate: ştiu că nu ştiu nimic. 

Să facem un exerciţiu şi să spunem, asemenea lui Socrate: știu că nu ştiu nimic. 
Pornind de la această maximă plină de tâlc, am avea şanse ca, eliberați de prejudecăţi, 
să ne croim un drum în hăţişul de răspunsuri oferite la problemele cunoaşterii, 
inclusiv la cele privitoare la formele şi sursele ei, la tipurile de adevăr şi criteriile cu 
ajutorul cărora distingem adevărul. 


IV.2.1. Forme ale cunoaşterii. Surse ale cunoaşterii 


Omul este, aşa cum a remarcat Pascal, o ființă contradictorie: depozitar al 
adevărului, îngrămădire de incertitudine şi de eroare (Scrieri alese), omul este o 
El împrumută ceva din caracterul său contradictoriu şi cunoaşterii căreia i-a dat 
naştere (o creează, astfel, după chipul şi asemănarea lui). Aşa se face că ajunge, 
adesea, un ignorant sau, cel mult, se mulţumeşte cu credinţe sau opinii. 

Însă, în adevăratul ei sens, cunoaşterea se opune ignoranței, la fel cum se 
opune credinţei şi, lucru deja stabilit, opiniei. Aceasta nu înseamnă că ea poate fi 
considerată ca limitându-se la cunoştinţele raționale: îi aparţin, deopotrivă, datele de 
observaţie, experienţa. Acest lucru face posibilă discuţia despre diferitele forme şi 
surse ale cunoaşterii. 


1V.2.1.1. Forme ale cunoaşterii 


În Antichitate, încă dinainte ca, prin Socrate, Platon şi Aristotel, să ia naştere cu 
adevărat teoria cunoaşterii ca domeniu distinct al cugetării filosofice, se făcea distincția 

dintre cunoaşterea aparenţei şi cunoaşterea existenţei. Parmenide, de exemplu, opunea 
rațiunea (nous-ul, facultatea de cunoaştere a existenţei, a ființei, singura certă) 
cunoaşterii prin simțuri (cunoaştere înşelătoare, aparentă). In acelaşi spirit, Democrit 
va face distincţia dintre cunoașterea autentică (asigurată de rațiune şi care are ca obiect 
realitatea stabilă, neschimbătoare) şi cunoaşterea obscură (asigurată prin simţuri şi 
care are ca obiect realitatea inautentică şi schimbătoare). 

De-a lungul secolelor, plecând de la aceste distincții şi variind pe tematica 
deschisă de ele, filosofii au identificat noi forme de cunoaştere. 

Baruch Spinoza*, de exemplu, face distincția dintre trei asemenea forme: cu- 
noaşterea prin experienţă vagă, cunoaşterea prin opinie sau imaginația (cunoaşterea 
de ordinul I), cunoaşterea prin rațiune (cunoaşterea de ordinul al II-lea) şi cunoaşterea 
intuitivă (cunoaşterea de ordinul al III-lea). Avem de-a face aici, în fapt, cu distincția 
dintre cunoaşterea senzorială, cea rațională şi cea intuitivă: dacă prima este produsă 
prin pulsiuni, este necritică şi determină confuzie şi dezordine intelectuală (fiind 
singura sursă a erorii, a falsului în cunoaştere), celelalte două reprezintă o cunoaştere 
adecvată şi contribuie la eliberarea omului de pasiuni (presupunând existenţa ideilor 
clare şi distincte). Perfecţiunea umană îşi are baza în cel de-al treilea tip de cunoaştere: 
prin ea, intelectul omului devine parte a intelectului infinit al lui Dumnezeu, având 
loc, astfel, o unire, prin iubire, cu ceea ce este etern şi imuabil. 

Două secole mai târziu, Bertrand Russell* oferă o viziune oarecum diferită 
asupra formelor de cunoaştere, împărțindu-le în cunoaşterea lucrurilor şi cunoaşterea 
adevărurilor, fiecare putând fi considerată, la rându-i, ca subdivizându-se în alte 
două forme: cunoaşterea imediată şi cunoaşterea derivată. Va numi cunoaşterea 
imediată a lucrurilor drept cunoaştere prin experiență nemijlocită, iar cunoaşterea 
derivată, drept cunoaştere prin descriere. Similar, identifică şi o cunoaştere imediată 
de adevăruri (cunoaşterea intuitivă) şi o cunoaştere derivată de adevăruri. 

Importantă este distincţia dintre cunoaşterea directă şi cea prin descriere. 
Tot ceea ce este obiect al cunoaşterii directe (senzaţii, datele memoriei, gânduri, 
sentimente, ca şi relații universale, precum identitatea, asemănarea sau definirea), 
prezentându-se în mod nemijlocit minţii, nu poate şi nici nu trebuie a fi definit, căci 
se află dincolo de îndoială. Dimpotrivă, cunoaşterea prin descriere este o cunoaştere 
prin atribuire de proprietăți, având ca obiect ceva ce nu se prezintă nemijlocit minţii; 
de aceea, ea are caracter ipotetic. 

Distincția dintre cunoaşterea prin experiență nemijlocită şi cunoaşterea prin 
descriere îi va servi lui Russell pentru a formula principiul fundamental al 
epistemologiei empiriste: orice propoziție pe care o putem înțelege trebuie să fie 
compusă în întregime din constituenți pe care îi cunoaştem nemijlocit. 


Texte 


Cunoaştere prin experienţă vagă, cunoaştere prin rațiune şi cunoaştere 

intuitivă 

„Scolia II: Din cele spuse mai sus reiese, în mod lămurit, că noi percepem multe 
lucruri şi ne formăm noţiuni universale; 

1. pe baza reprezentărilor individuale formate cu ajutorul simţurilor, într-un mod 
imperfect, confuz şi fără ordine intelectuală [...]; acest fel de percepţie îl 
numesc, de obicei, cunoaştere prin experienţă vagă; 

2. pe baza anumitor semne; spre exemplu: când auzim sau citim anumite cuvinte, 
atunci ne amintim de lucrurile corespunzătoare şi ne formăm anumite idei, 
care seamănă cu reprezentările ce le formăm despre acele lucruri. Aceste 
două feluri de a privi lucrurile le vom numi, pe urmă, cunoaştere de ordinul 
întâi, opinie sau imaginaţie; 

3. în fine, pe baza noţiunilor comune şi a ideilor adecvate pe care ni le formăm 
despre însuşirile lucrurilor. [...] Dar felul acesta îl vom numi «rațiune» sau 
cunoaştere de ordinul al doilea. În afară de aceste două feluri de cunoaştere 
mai există [...] un al treilea fel pe care-l vom numi «cunoaştere intuitivă». 

* Benedict (Baruch) Spinoza 

(1632 -1677) - filosof olandez, de ori- 
entare raționalistă. Opere principale: 
Etica demonstrată după metoda geo- 
metrică, Tratat teologico-politic, Tra- 
tat despre reforma intelectului, Tratat 
politic. 


* Bertrand Russell (1872-1970) 
- filosof (adept al atomismului logic), 
logician, matematician și publicist 
englez, militant pacifist în anii Primului 
Război Mondial. Opere principale: 
Principiile matematicii (împreună cu 
Wihitehead), Cunoașterea noastră 
despre lumea exterioară, Semnificație 
si adevăr. 


„TEOR. XXVIII: Ideile impresiilor 
asupra corpului omenesc, întrucât ele 
sunt în funcţie numai de sufletul ome- 
nesc, nu sunt clare și distincte, ci, din 
contră, sunt confuze." 

(B. Spinoza, Etica) 


“> Fie următorul enunţ: 

„Socrate propovăduia filo- 
sofia în agora Atenei. Astăzi, fi- 
losofii au la dispoziţie mass-me- 
dia pentru a-şi promova ideile.” 

Precizează cărei forme de cu- 
noaştere aparține enunţul, con- 
form concepției lui Russell. 


Filosofie - manual pentru clasa a XII-a 


Acest fel de cunoaştere trece de la ideea adecvată asupra esenței formale a 
atributelor lui Dumnezeu la cunoaşterea adecvată a esenței lucrurilor [...]. 

TEOR. XLI. — Cunoaşterea de ordinul întâi este singura cauză a falsului, iar cea 
de ordinul al doilea şi al treilea este absolut adevărată.” 

„TEOR. XLIII: Cel care are o idee adevărată ştie, totodată, că are o idee adevărată 
şi nu poate să se îndoiască de adevăr.” 

„Căci, în ceea ce priveşte diferenţa dintre o idee adevărată şi una falsă, foarte 
lămurit rezultă [...] că cea dintâi se raportează la cea din urmă, ca fiinţa la 
neființă; [...] În ceea ce priveşte, în sfârşit, întrebarea ultimă, adică de unde 
ştie omul că are o idee corespunzătoare obiectului ei, aceasta rezultă [...] din 
singurul fapt că are această idee corespunzătoare obiectului ei sau că adevărul 
este propria sa normă. Adaugă la aceasta că sufletul nostru, întrucât concepe 
lucrurile cu adevărat, este o parte din intelectul infinit al lui Dumnezeu şi se 
va înţelege, prin urmare, că ideile clare şi distincte ale sufletului trebuie să fie 
tot aşa de adevărate ca şi ideile lui Dumnezeu.” 


(Benedict Spinoza, Etica) 


Cunoaştere a lucrurilor şi a adevărurilor; cunoaştere «imediată» şi «derivată» 

„Putem acum să clasificăm sursele cunoaşterii noastre, aşa cum au apărut ele pe 
parcursul analizei noastre. Mai întâi, trebuie să distingem între cunoaşterea 
lucrurilor şi cunoaşterea adevărurilor. Fiecare are două tipuri, unul imediat 
şi unul derivat. Cunoaşterea imediată a lucrurilor, pe care am numit-o 
cunoaştere prin experienţă nemijlocită, constă din două tipuri, după 
cum lucrurile cunoscute sunt particulare sau universalii. Dintre particulare, 
cunoaştem nemijlocit datele senzoriale şi, probabil, pe noi înşine. În ceea ce 
priveşte universaliile, [...] pare clar că printre acelea care pot fi cunoscute în 
acest fel sunt calităţile sensibile, relaţiile spaţiale şi temporale, asemănarea 
şi anumite universalii logice abstracte. Cunoaşterea derivată a lucrurilor, 
pe care o numim cunoaştere prin descriere, presupune întotdeauna atât 
cunoaşterea nemijlocită a ceva, cât şi cunoaşterea de adevăruri. Cunoaşterea 
imediată de adevăruri poate fi numită cunoaştere intuitivă, iar adevărurile 
cunoscute în acest fel pot fi numite adevăruri intrinsec evidente. Printre 
aceste adevăruri, se numără cele care pur şi simplu enunţă ceea ce este dat 
în simţuri şi, de asemenea, anumite principii logice şi aritmetice abstracte 
şi (deşi cu mai puţină certitudine) anumite propoziţii etice. Cunoaşterea 
derivată de adevăruri constă în tot ceea ce putem deduce din adevăruri 
intrinsec evidente, prin folosirea principiilor intrinsec evidente de deducție.” 

„Principiul fundamental în analiza propoziţiilor ce conţin descrieri este acesta: 
Orice propoziţie pe care o putem înţelege trebuie să fie compusă 
în întregime din constituenți pe care îi cunoaştem nemijlocit. [...] 

Pentru a vorbi cu sens şi a nu emite simple zgomote, trebuie să ataşăm un oarecare 
înţeles cuvintelor pe care le folosim; iar înţelesul pe care îl ataşăm cuvintelor 
noastre trebuie să fie ceva ce cunoaştem nemijlocit. Astfel, atunci când, de 
exemplu, facem o afirmaţie despre Iulius Cezar, este clar că nu Iulius Cezar 
însuşi se află înaintea minţilor noastre, deoarece nu îl cunoaştem nemijlocit. 
Avem în minte o anumită descriere a lui Iulius Cezar [...]. 

Importanţa principală a cunoaşterii prin descriere este că ne permite să trecem 
dincolo de limitele experienţei noastre private. În pofida faptului că putem 
cunoaşte numai adevăruri care sunt în întregime compuse din termeni pe 
care i-am întâlnit în cunoaşterea nemijlocită, putem, totuşi, cunoaşte prin 
descriere lucruri a căror experienţă nemijlocită nu am avut-o niciodată.” 


(Bertrand Russell, Problemele filosofiei) 


1V.2.1.2. Surse ale cunoaşterii 


Principiul formulat de Russell cuprinde, implicit, o altă distincţie, între alte 
două forme de cunoaştere, a căror teoretizare a beneficiat de cea mai mare atenţie din 

partea filosofilor: cunoaşterea a priori* şi cunoaşterea a posteriori*, cunoaşterea 
întemeiată pe experienţă (pe contactul senzorial cu lumea exterioară) şi cunoaşterea 
ce poate fi întemeiată independent de experienţă. 

După viziunea pe care o au referitor la originarea cunoaşterii în experienţă sau 
în afara ei, teoreticienii se vor împărţi în două curente: empirişti* şi raționalişti*. 

Empiriştii sunt adepţii ideii de cunoaştere a posteriori. Reprezentativ pentru 
acest curent de gândire, John Locke îşi propune să afle ce putem şti şi cum putem 
şti, respectiv, să examineze originea, certitudinea şi extinderea cunoaşterii umane. 
Contrazicând concepția ineistă* a raționaliştilor, Locke teoretizează ideea potrivit 
căreia spiritul este, la naştere, o tabula rasa (o coală nescrisă), el obţinând întreaga 
cunoaştere, toate ideile minţii, doar prin experiență. Două sunt izvoarele/sursele 
din care provin ideile: senzația (numită şi simț extern, prin care se obțin cunoştinţe 
despre calităţile sensibile ale lucrurilor) şi reflecția (numită şi simț intern şi prin 
care se obţin cunoştinţe despre procesele propriei minți). Ideile obţinute din cele 
două surse sunt idei simple, reflectând, deopotrivă, calitățile primare (cele care 
aparțin propriu-zis lucrurilor: întinderea, mişcarea etc.) şi calitățile secundare 
(reprezentând doar capacitatea obiectelor de a produce anumite senzații: sunete, 
culori etc), In afara lor, omul deţine şi idei complexe, care sunt combinaţii de 
idei simple, efectuate de intelect. Dar intervenţia intelectului este de natură a 
slăbi certitudinea, siguranța cunoaşterii. 

Raționaliştii sunt adepții ideii de cunoaştere a priori şi, implicit, ai 
ineismului. Pentru ei, doar intelectul, considerat ca independent de experiența 
sensibilă, constituie un mijloc sigur al cunoaşterii. 

R. Descartes, cel mai important reprezentant al raționalismului din epoca 
modernă, îşi propune să identifice o metodă de cercetare ştiinţifică, pe baza 
căreia să unifice toate cunoştinţele. Admirând rigoarea şi claritatea argumentelor 
matematicii, el îşi propune, în ultimă instanță, să extindă principiul ordinii 
matematicii, respectiv evidența, asupra întregii cunoaşteri. Evidenţa nu 
reprezintă altceva decât eliminarea îndoielii, pentru a ajunge, astfel, la ideile 
clare şi distincte: îndoindu-se de orice cunoaştere (de la senzaţii la adevărurile 
matematicii chiar), prin ceea ce se va numi îndoială metodică, el va ajunge la 
singura evidență: certitudinea propriei existente, Dubito, ergo cogito; cogito, ergo 
sum (mă îndoiesc, deci cuget; cuget, deci exist). Rezultă de aici că, în condiţiile 
în care cunoaşterea nu-şi are originea în afara spiritului (n-a fost nevoie de nimic 
din afară pentru a ajunge la concluzia propriei existenţe), lucrurile pe care le 
concepem foarte clar şi foarte distinct şi care sunt toate adevărate, sunt înnăscute 
ŞI îşi au sursa în Dumnezeu. Despre gândire avem o cunoaştere mai sigură decât 
despre lumea exterioară. 

Dacă J. Locke şi R. Descartes nu se îndoiau că au găsit sursele cunoaşterii 
certe, alți filosofi vor găsi motive întemeiate pentru aceasta. Blaise Pascal, de 
exemplu, combate atât cele două concepţii, considerând că sunt dogmatice, 
întrucât admiteau certitudinea absolută (îndeosebi raționalismului lui Descartes 
îi reproşează că, plecând de la principii considerate ca evidente, pentru a deduce 
anumite propoziţii sigure, apelează la principii nedemonstrate, prelungind 
demonstrația la infinit), cât şi concepţia sceptică*, ai cărei adepţi (numiţi şi 
pirrhonieni), pentru că nu manifestă încredere în capacitatea omului de a atinge 
adevărul, voiesc să-i răpească omului orice cunoaştere a acestuia. Natura pune 
în îndoială pe sceptici, rațiunea pune în îndoială pe dogmatici, va afirma Pascal 
(Cugetări). Rațiunea, neputincioasă, nu trebuie să ceară inimii demonstrarea 
principiilor sale, le va răspunde Pascal scepticilor; în plus, cunoaşterea inimii 
este ireductibilă la rațiune, rațiunea presupunând această cunoaştere pentru orice 
demonstraţie (răspunsul dat cartezienilor). Adevărul prim e accesibil doar inimii; 
numai acesteia i se deschide Dumnezeu. Ce rămâne? Ceva situat dincolo de 
cunoştinţele raționale, pentru care gândirea nu apelează la demonstraţie, respectiv 
gândurile venite din inimă (gânduri iraționale) — acele intuiții pure, pe care Kant 
le va numi intuiții apriorice. Pentru că domeniul rațiunii este limitat (rațiunea 
sondează finitul), la Pascal inima devine instanţă efectivă de cunoaştere. 

"a posteriori — locuţiune latină, cu 


"a priori — locuţiune latină, cu sensul 


*empirism (gr. empeir/a, experiență) 


*ineism (lat. /7-natus, născut în, 


*raţionalism (lat. ong calcul, 


dë 


U 


sensul p/ecând de la ceva ce vine 
apoi sau plecând de la o rațiune 
ulterioară, după ce; desemnează 
acel tip de cunoaștere care este 
posibilă doar prin experiență. 


plecând de la ceea ce vine înainte 
sau plecând de la o rațiune 
precedentă, la prima vedere; 
desemnează o cunoaștere absolut 
independentă de experiență. 


— teorie conform căreia cu- 
noașterea se întemeiază pe ex- 
periența sensibilă (externă sau 
internă). Se face distincție între 
empirismul clasic (reprezentat 
de J. Locke, D. Hume, G. 
Berkeley) și empirismul contem- 
poran, numit și empirism logic! 
pozitivism logic (reprezentat de 
M. Schlick, L. Wittgenstein, R. 
Carnap). 


înnăscut) — doctrină conform 
căreia cunoștințele sunt în- 
născute, se află în spirit înainte 
de orice învăţare. 


socoteală) — teorie care afirmă 
primatul rațiunii (intelectului), 
ca temei al cunoașterii; se poate 
distinge între raționalismul 
clasic (reprezentat de Platon, 
R. Descartes, G. W. Leibniz) 
și raționalismul contemporan/ 
raționalismul critic (K. R. Popper). 


[] 


*scepticism (gr. sképtomai, a 
examina, a observa) — în sens 
comun, starea în care se află 
cel care se îndoiește; în sens 
filosofic, reprezintă doctrina ce 
pune la îndoială posibilitatea 
de a cunoaște adevărul. Bazele 
scepticismului au fost puse, în 
Antichitatea greacă a secolului 
al IV-lea î.Hr., de către Pyrrhon 
din Elis (de aici și denumirea 
lui de scepticism pirrhonian şi 
a adepților săi, de pirrhonien)). 
Îndoiala, metoda promovată 
iniţial de pirrhonieni, este o 
temă de mare însemnătate în 
gnoseologie (dar nu este vorba 
despre îndoiala practicată de 
Descartes). 


Æ Care dintre cele două 
curente filosofice referitoare la 
sursele cunoaşterii (empirismul 
şi raționalismul) corespunde 
punctului tău de vedere? 

Argumentează răspunsul. 

Texte 


«Toate ideile vin pe calea senzației sau a reflecţiei» 

„Toate ideile vin pe calea senzatiei sau a reflecției. Să presupunem că mintea este, 
oarecum, ca o coală albă de hârtie, pe care nu stă scris nimic, că e lipsită de 
orice idee; cum ajunge ea să fie înzestrată? [...] La aceasta, eu răspund într-un 
cuvânt: din experienţă. Pe aceasta se sprijină cunoaşterea noastră şi din aceasta 
provine, în cele din urmă, ea însăşi. Observaţia noastră, îndreptată fie spre 
obiectele exterioare sensibile, fie spre procesele lăuntrice ale minţii noastre, 
pe care le percepem şi asupra cărora reflectăm, este ceea ce procură intelectului 
toate elementele gândirii. Acestea două sunt izvoarele cunoaşterii, de unde se 
nasc ideile pe care le avem sau pe care le putem avea în chip natural. 

Obiectul senzatiei este primul izvor al ideilor. Mai întâi, simţurile noastre venind 
în atingere cu anumite obiecte sensibile introduc în minte diferite percepții 
potrivit feluritelor căi pe care aceste obiecte lucrează asupra simțului; în acest 
fel, ajungem la aceste idei pe care le avem despre galben, alb, cald, rece, dur, 
amar, dulce şi toate acelea pe care le numim calităţi sensibile [...]. Acest izvor 
al celor mai multe dintre ideile pe care le avem, care depinde în întregime de 
simţuri şi comunică prin ele cu intelectul, eu îl numesc «senzaţie». 

Procesele minţii noastre alcătuiesc celălalt izvor al ideilor. În al doilea rând, 
celălalt izvor din care experienţa alimentează intelectul cu idei este perceperea 
proceselor lăuntrice ale propriei noastre minţi, [...] percepţia, gândirea, 
îndoiala, credinţa, raţionamentul, actul de cunoaştere, actul de voinţă şi toate 
acţiunile felurite ale propriei noastre minţi, de la care noi, fiind conştienţi de 
ele şi observându-le noi înşine, primim în intelect idei tot aşa de distincte ca 
şi ideile pe care le primim de la corpurile care ne impresionează simţurile. 
Fiecare om are în el însuşi, în întregime, acest izvor de idei şi, cu toate că acesta 
nu este un simţ, întrucât nu are de-a face întru nimic cu obiectele exterioare, 
totuşi se aseamănă foarte mult şi ar putea fi numit destul de propriu «simţ 
intern». Dar, cum eu numesc «senzaţie» celălalt izvor, pe acesta îl numesc 
«reflecţie», deoarece ideile pe care le procură acest izvor sunt acelea pe care 
mintea le dobândeşte reflectând asupra propriilor ei procese.” 

„Tot ceea ce mintea percepe în ea însăşi şi ceea ce este obiect imediat al percepţiei, 
al gândirii sau al intelectului, numesc «idee»; iar puterea de a produce orice 
idee în mintea noastră o numesc «calitate» a obiectului care posedă acea 
facultate. Astfel, într-un bulgăre de zăpadă, care are puterea de a produce 
în noi ideile de alb, rece şi rotund, numesc «calităţi» facultăţile pe care acest 
bulgăre le are de a produce în noi aceste idei; iar, întrucât acestea sunt senzaţii 
sau percepții ale intelectului nostru, le numesc «idei»; iar dacă despre aceste 
idei vorbesc uneori ca şi cum ar fi în lucruri înseşi, aş vrea să se vadă că mă 
gândesc numai la calităţile proprii obiectelor care produc ideile în noi. 

Calități primare. [...] Acestea sunt calităţile corpurilor, pe care le numesc originare 
sau primare şi care, după cum oricine poate observa, produc în noi ideile 
simple; ele sunt anume soliditatea, întinderea, forma, mişcarea sau repausul 
şi numărul. 

Calităţi secundare. În al doilea rând: acele calităţi care, în realitate, nu sunt nimic 
în obiecte înseşi, ci sunt doar puteri de a produce în noi senzaţii variate, prin 
calităţile lor primare, adică prin volum, formă, compoziţie şi mişcarea părţilor 
lor nesensibile, şi de a produce anume senzaţii precum sunt culorile, sunetele, 
gusturile etc., le numesc calităţi secundare.” 


(John Locke, Eseu asupra intelectului omenesc) 


«Lucrurile pe care le concepem foarte clar şi foarte distinct sunt toate 


adevărate» 
„Demult, observasem că, în ceea ce priveşte moravurile, câteodată este nevoie, 
cum am spus mai sus, să urmăm unele păreri foarte nesigure, ca şi cum ar fi 

neîndoielnice; dar, fiindcă atunci nu doream să caut adevărul, mă gândii că 
trebuie să fac cu totul contrar şi să înlătur ca absolut fals tot ce mi-aş putea 
închipui că prezintă cea mai mică îndoială, ca să-mi dau seama dacă, după 
aceea, nu-mi va rămâne ceva cu desăvârşire de netăgăduit. Astfel, pentru că 
simţurile noastre ne înşală uneori, mi-am spus că lucrurile nu sunt aşa cum 
ne fac ele să ni le închipuim. Şi, fiindcă sunt oameni care se înşală când judecă 
chiar cu privire la lucrurile cele mai simple din geometrie şi fac raționamente 
false, socotind că eram expus să greşesc şi eu ca oricare altul, respinsei ca 
false toate judecăţile pe care mai înainte le luasem drept demonstraţiuni. În 
sfârşit, ţinând seama de faptul că toate gândurile care ne vin când suntem treji 
ne pot veni şi când dormim, fără să existe vreunul care să fie atunci adevărat, 
presupusei că toate lucrurile care-mi veniseră vreodată în minte nu sunt mai 
adevărate decât iluziile visurilor mele. 

Dar, curând după aceea, îmi dădui seama că, în timp ce gândeam astfel, că adică 
totul este fals, trebuia, în mod necesar, ca eu care o gândeam să fiu ceva. Şi, 
observând că acest adevăr «cuget, deci exist» era atât de temeinic şi de sigur, 
încât toate presupunerile scepticilor, chiar şi cele mai extravagante, nu erau 
în stare să-l clatine, găsii că pot să-l primesc fără rezerve ca întâiul principiu 
al filosofiei pe care o căutam. Apoi, examinând cu atenţie ceea ce eram, am 
văzut că [...] din simplul fapt că mă îndoiam de adevărul altor lucruri, urma, în 
mod foarte evident şi foarte sigur, că exist [...].” 

„Şi, observând că în «je pense donc je suis» nu există nimic să mă asigure că spun 
adevărul, în afară de faptul că văd foarte clar că, pentru a gândi, trebuie să exişti, 
găsii că pot lua drept regulă generală faptul că lucrurile pe care le concepem foarte 
clar şi foarte distinct sunt toate adevărate; numai că există oarecare greutate în a 
observa bine care sunt acelea pe care le concepem distinct. 

După aceea, reflectând asupra faptului că mă îndoiam şi că, prin urmare, ființa 
mea nu este cu totul perfectă [...], căutai să aflu de unde învăţasem a gândi la 
ceva mai desăvârşit decât eram eu şi aflai că aceasta nu trebuie să fie decât de 
la cineva care este într-adevăr mai desăvârşit.” 

„Astfel că nu rămânea decât că ea ar fi fost sădită în mine de o natură care era cu adevărat 
mai desăvârşită decât mine şi chiar poseda toate perfecţiunile despre care aveam 
oarecare idee, adică, pentru a mă explica într-un cuvânt, de Dumnezeu.” 


(René Descartes, Discurs asupra metodei) 


«Natura pune în îndoială pe sceptici; raţiunea pune în îndoială pe dogmatici» 

„1. Nimic nu este mai straniu în firea umană decât contradicţiile pe care le 
descoperim în ea, cu privire la mai toate lucrurile. Omul este făcut ca să 
cunoască adevărul. El îl doreşte cu înflăcărare, îl caută; şi totuşi când, după 
multă trudă, l-a găsit, orbeşte şi se încurcă în aşa fel, încât te face să te îndoieşti 
că-l posedă cu adevărat. Aceasta a dat naştere la două secte, a pironienilor şi 
a dogmaticilor, dintre care primii voiesc să răpească omului orice cunoaştere 
a adevărului, ceilalţi se silesc să i-o facă cât mai sigură [...]. 

Principalele argumente ale pironienilor sunt că, în afară de credinţă şi de revelaţie, 
noi nu avem altă certitudine cu privire la adevărul principiilor, decât că le 
simţim în mod firesc în noi. Or, spun ei, acest simțământ natural nu este o 
dovadă convingătoare despre adevărul lor, deoarece [...] nimeni nu ştie cum 
ne sunt date aceste principii: dacă, adică, sunt adevărate, false, sau nesigure 
prin raport cu originea noastră. 

Mai mult, zic ei, nimeni, pe altă cale decât pe cea a credinţei, nu poate şti sigur 
dacă este în stare de veghe sau dacă doarme [...]. ” 

„Unicul punct tare al dogmaticilor este următorul: dacă eşti de bună-credinţă şi 
sincer, nu te poţi îndoi de principiile naturale. Noi aflăm, spun ei, adevărul, 
nu numai pe calea raţionamentului, ci şi pe calea simţurilor şi pe cea a unei 
înțelegeri vii şi revelatoare. Numai acest din urmă fel de a vedea ne ajută la 
cunoaşterea primelor principii. [...] 

= Fie enunţul: 

Constat că am o memorie 
bună. 

Aparține acest enunț unui 
empirist sau unui raționalist? 

Argumentează răspunsul. 


„[...] oricine îşi poate da, până la 
urmă, seama că toate chestiunile în 
care e vorba de ordine și măsură stau 
în puterea matematicii [...].” 

(R. Descartes, Reguli de îndrumare a 


minții) 


„[...] sä nu punem niciodată laolaltă 
presupunerile noastre și judecățile 
asupra adevărului lucrurilor. [...] 
intelectul nostru poate ajunge, fără 
teama de a se înșela, la cunoașterea 
lucrurilor; și anume nu sunt decât 
două căi, intuiţia și deducţia.” 

(R. Descartes, Reguli de îndrumare a 
minții) 


„Să nu căutăm, deci, o siguranță 
şi o certitudine. Rațiunea noastră este 
întotdeauna înșelată de inconstanţa 
aparenţelor.” 


(B. Pascal, Cugetări) 


e  Formulează o părere 
personală argumentată despre 
ideea lui Pascal privitoare la 
sursele cunoaşterii. 


„Omul este, deci, așa de fericit 
întocmit, încât el nu posedă niciun 
principiu al adevărului, dar mai multe, 
excelente, ale falsului.” 

(B. Pascal, Cugetări) 


*Heraclit din Efes (cca. 536- 
470 î.Hr.) - filosof grec, supranumit 
obscurul, el este considerat părintele 
' dialecticii. Ideile filosofiei sale vor fi 
| valorificate într-un mod magistral de 
Hegel. 

2. Noi ştim că nu visăm, deşi suntem neputincioşi de a dovedi acest lucru pe calea 
raţiunii. Această neputinţă duce, cel mult, la concluzia că raţiunea noastră 
este slabă şi nicidecum la incertitudinea tuturor cunoştinţelor noastre, după 
cum o pretind ei. Căci cunoaşterea primelor principii [...] este tot aşa de 
temeinică cum este oricare dintre acelea pe care ni le dau raționamentele 
noastre. De fapt, raţiunea trebuie să se sprijine pe cunoştinţele dobândite cu 
ajutorul inteligenţei şi al simţurilor; pe ele să-şi întemeieze toată puterea ei 
de convingere.” 

„5. Ar fi ridicol ca raţiunea să ceară inimii şi inteligenţei dovezi despre primele 
adevăruri, după cum ar fi ridicol ca inteligenţa să ceară raţiunii «cunoaşterea» 
tuturor problemelor pe care le demonstrează. 

Această neputinţă este de natură a servi la umilirea raţiunii care ar avea pretenţia 
să supună judecății toate lucrurile, nicidecum la combaterea certitudinii pe 
care o avem că nu numai rațiunea este capabilă de a ne instrui. [...] 

Războiul dintre oameni fiind deschis, trebuie ca fiecare să ia atitudine şi să se 
situeze, neapărat, sau de partea dogmaticilor sau de cea a scepticilor [...]. Prin 
urmare, ce va face omul în această situaţie? Îndoi-se-va el de tot ? [...] 

Natura ajută raţiunea neputincioasă şi o împiedică de a rătăci chiar până în acest 
grad. Spune-va omul că posedă cu certitudine adevărul, când el nu poate, 
oricât l-ai îndemna, să prezinte nicio dovadă despre acest adevăr şi este nevoit 
să dea îndărăt? 

Cine va descurca această confuzie? Natura pune în încurcătură pe sceptici; 
raţiunea pune în încurcătură pe dogmatici. Ce vei deveni tu, omule, care cauţi 
adevărata-ţi condiţie prin propria-ţi rațiune? Nu vei putea scăpa de una dintre 
sectele de mai sus, după cum nici nu vei putea trăi în vreuna dintre ele!” 


(Pascal, Cugetări) 


1V.2.2. Tipuri de adevăr. Criteriile adevărului 


De când se ştie, omul a căutat cu înfrigurare adevărul. Se poate spune că această 
căutare a devenit o mare pasiune. Începând chiar de la primul dintre marii gnoseologi 
ai Antichității, Socrate, acest fapt a fost o evidenţă. In îndemnul Cunoaşte-te pe tine 
însuţi!, de fapt, Socrate adresa atenienilor un îndemn către aflarea adevărului despre 
sine, pe care să îşi bazeze, apoi, adevărul despre restul lumii. Scopul lui Socrate nu a 
fost să schimbe părerile atenienilor cu privire la diferitele chestiuni aflate în discuţie. 
Scopul lui era să ajungă la adevăr, în ciuda dificultăţilor inerente acestui demers. 
„Se spune că Euripide i-a dat să citească lui Socrate scrierea lui Heraclit* şi i-a cerut 
părerea asupra ei, iar el i-a răspuns: «Partea pe care am înţeles-o e minunată şi îndrăznesc 
să cred că la fel e şi cea pe care n-am înţeles-o; dar e nevoie de un cufundător din Delos 
spre a înțelege totul.” (Diogene Laertios, Despre viețile şi doctrinele filosofilor) 

Mai mult sau mai puțin conştient, mai mult sau mai puțin explicit, toţi căutăm 
adevărul şi toți am avea nevoie, ca şi Socrate, atunci când ajungem în zone mai puţin 
accesibile minţii noastre, de un cufundător din Delos. 

Şi aceasta, inclusiv pentru a afla răspuns la întrebări referitoare la ceea ce este 
adevărul, la tipurile de adevăr, la modalitatea de a accede la acesta şi la modul în care 
îl recunoaştem, atunci când îl întâlnim. 


1V.2.2.1. Tipuri de adevăr 


Adevărul este o caracteristică şi o condiţie a cunoaşterii (alături de întemeiere). 
Este o exigenţă pe care şi-o impune omul (Jur să spun adevărul şi numai adevărul!); 
este o valoare care are sens doar pentru om (singura ființă capabilă a raționa cu 
privire la valori). 

Adevărul nu este un dat (aşa cum apare la Platon, care îl transformă într-o Idee, 
o formă perfectă, plasată într-o lume suprasensibilă). 

În plus, adevărul nu este accesibil oricui — altfel, l-ar deţine mai tot omul. Sextus 
Empiricus, luând în calcul distincţia dintre adevăr şi adevărat, afirma: „Se spune că 
adevărul există numai la înţelept, pe când adevăratul se poate găsi şi la cel prost. 
Căci este cu putinţă ca prostul să spună ceva adevărat.” (Schițe pyrrhoniene) 

Faptul că nu este un dat, nu îi anulează universalitatea, nu îi determină 
relativitatea. E drept, unii au fost tentaţi să îl considere astfel, plecând de la concepția 
lui Protagoras, potrivit căruia: „Omul este măsura tuturor lucrurilor, a celor care 
există precum există şi a celor care nu există precum nu există.” (Diogene Laertios, 
Despre vieţile şi doctrinele filosofilor), sau de la constatări precum cea pascaliană, 
prin care se semnalau contradicţiile valorilor umane: „Adevăr dincoace de Pirinei, 
eroare dincolo.” (Pascal, Cugetări). 

Astfel, adevărul apare ca o realitate complexă, greu de adus la un numitor 
comun, lucru sesizabil inclusiv la nivelul determinării tipurilor de adevăr. 

În epoca modernă, Th. Hobbes*, G. W. Leibniz, D. Hume vor distinge între 
adevăruri necesare (raporturi între idei; nu ne dau nicio informaţie despre realitate 
şi nu pot fi infirmate niciodată de datele de observaţie) şi adevăruri contingente 
(cunoştinţe empirice obţinute prin observaţie; nu dispun de necesitate, fiind 
permanent deschise revizuirii). 

Cea mai importantă contribuție la analizarea problemei tipurilor de adevăr 
aparţine lui Immanuel Kant. Plecând de la considerațiile predecesorilor, ca şi de 
la premisele potrivit cărora omul este înzestrat cu trei instrumente de cunoaştere 
(sensibilitate, intelect şi rațiune), la care se adaugă faptul că orice cunoaştere a noastră 
începe cu experiența, fără ca ea să provină, totuşi, întreagă din experiență, Kant îşi 
propune să depăşească disputa dintre empirism şi raţionalism (printr-o sinteză a lor) 
şi să răspundă, totodată, întrebărilor privitoare la condiţiile de posibilitate a ştiinţei 
(la adevărurile care îi stau la bază). Întrebarea esenţială de la care porneşte este: 
„Cum sunt posibile judecăţile sintetice-a priori?” — respectiv, cum este posibil să 
existe ştiinţa, din moment ce ea lucrează cu asemenea judecăţi. În construirea unui 
răspuns, Kant va clasifica adevărurile (judecăţile) în două cupluri: adevăruri a priori 
— adevăruri a posteriori, adevăruri analitice — adevăruri sintetice. 

Prima clasificare porneşte de la criteriul sursei din care provine adevărul: cele 
a posteriori — din experiență, cele a priori — independent de orice experiență (acestea 
din urmă preced şi fac posibilă experiența, sunt cunoştinţe pure, caracterizate prin 
necesitate şi universalitate). Cea de a doua clasificare are drept criteriu noutatea 
informaţiilor comunicate prin predicat despre subiect: adevărurile sintetice sunt cele 
în care predicatul adaugă ceva nou la conceptul subiectului, sporind cunoaşterea 
(extensive), în timp ce adevărurile analitice nu adaugă nimic prin predicat la 
conţinutul cunoaşterii, explicitând doar conceptul subiectului (explicative). 

Finalitatea demersului kantian este stabilirea caracteristicilor adevărurilor 
sintetice-a priori: specifice cunoaşterii ştiinţifice, acestea au caracteristica de 
a fi independente de orice experienţă, universale şi necesare, dar şi de a extinde 
cunoaşterea. 


Texte 


Judecăţi «a priori» - judecăţi «a posteriori» 

„Nu încape nicio îndoială că orice cunoaştere a noastră începe cu experienţa, căci 
prin ce altceva ar putea fi deşteptată spre funcţionare facultatea noastră de 
cunoaştere, dacă nu prin obiecte care exercită influenţe asupra simţurilor 
noastre şi care, pe de o parte, produc ele însele reprezentări, pe de altă parte, 
pun în mişcare activitatea noastră intelectuală, pentru a le compara, a le lega 
sau a le separa, prelucrând astfel materialul brut al impresiilor sensibile într-o 
cunoaştere a obiectelor care se numeşte experiență? Astfel, cronologic, nicio 
cunoaştere nu precede în noi experienţa, şi cu ea începe orice cunoaştere. 

Dar, dacă orice cunoaştere a noastră începe cu experienţa, aceasta nu înseamnă, 
totuşi, că ea provine întreagă din experienţă. Căci s-ar putea prea bine ca 

*Thomas Hobbes (1588-1679) 
- filosof și gânditor politic englez. 
Este susținătorul unui empirism 
nominalist și raţionalist. Operă 
principală: Leviathan sau Materia, 
forma şi puterea unui stat ecleziastic 
și civil. 


„Necesitatea și universalitatea 
strictă sunt, deci, criterii sigure 
ale unei cunoștințe a priori și sunt 
inseparabil unite între ele.” 

(Imm. Kant, Critica rațiunii pure) 

tocmai cunoaşterea noastră prin experiență să fie un compositum din ceea ce 
primim noi prin impresii şi ceea ce facultatea noastră proprie de cunoaştere 
(nefiind provocată decât de impresii sensibile) produce din ea însăşi [...]. 

Este, deci, cel puţin o problemă care reclamă încă o cercetare mai îndeaproape 
şi care nu poate fi rezolvată imediat, la prima vedere: problema dacă există 
o astfel de cunoştinţă independentă de experienţă şi chiar de orice impresii 
ale simţurilor. Astfel de cunoştinţe se numesc a priori şi se deosebesc de cele 
empirice, care îşi au izvoarele lor a posteriori, adică în experienţă.” 

„În cele ce urmează vom înţelege, deci, prin cunoştinţe a priori nu pe acelea care 
au loc independent de cutare sau cutare experienţă, ci pe acelea care sunt 
independente absolut de orice experienţă. Acestora le sunt opuse cunoştinţele 
empirice sau cele care sunt posibile numai a posteriori, adică prin experienţă. 
Dar printre cunoştinţe a priori se numesc pure acelea în care nu este amestecat 
absolut nimic empiric. Astfel, de exemplu, judecata: orice schimbare îşi are 
cauza ei este o judecată a priori, dar nu pură, fiindcă schimbarea este un 
concept care nu poate fi scos decât din experienţă.” 


(Immanuel Kant, Critica raţiunii pure) 


Judecăţi «analitice», judecăţi «sintetice» 

„În toate judecăţile în care este gândit raportul dintre un subiect şi un predicat [...], 
acest raport este posibil în două feluri. Sau predicatul B aparţine subiectului 
A precum ceva ce e cuprins (implicit) în acest concept, sau B se găseşte cu 
totul în afara conceptului A, deşi stă în legătură cu el. În cazul dintâi, numesc 
judecata analitică, în celălalt, sintetică. Judecăţile analitice (afirmative) 
sunt, deci, acelea în care legătura predicatului cu subiectul este gândită prin 
identitate, iar acelea în care această legătură este gândită fără identitate 
trebuie să fie numite judecăţi sintetice. Pe cele dintâi le-am putea numi şi 
judecăţi explicative, pe celelalte, judecăţi extensive, fiindcă cele dintâi nu 
adaugă prin predicat nimic la conceptul subiectului, ci numai îl descompun 
prin analiză în conceptele lui parţiale, care erau deja gândite în el (deci 
confuz); pe când cele din urmă adaugă la conceptul subiectului un predicat 
care nu era deloc gândit în el şi nu putea fi scos prin descompunerea lui. De 
exemplu, când afirm: toate corpurile sunt întinse, aceasta e o judecată analitică. 
Căci eu n-am nevoie să depăşesc conceptul pe care-l leg de cuvântul corp, pentru 
a găsi unită cu el întinderea, ci numai să descompun acest concept, adică să 
devin conştient de diversitatea pe care o gândesc totdeauna în el, pentru a 
întâlni în cuprinsul lui acest predicat: această judecată este, deci, analitică. 
Dimpotrivă, dacă afirm: toate corpurile sunt grele, atunci predicatul e cu totul 
altceva decât ceea ce gândesc în simplul concept de corp în genere. Adăugarea 
unui astfel de predicat dă, deci, o judecată sintetică.” 

„Judecăţile de experienţă, ca atare, sunt toate sintetice. Căci ar fi absurd să 
întemeiez o judecată analitică pe experienţă, fiindcă nu mi-e îngăduit să ies 
din conceptul meu pentru a formula judecata şi, deci, nu am nevoie pentru 
aceasta de o mărturie a experienţei. Că un corp este întins e o judecată care e 
cert a priori şi nu e o judecată de experienţă. [...] 

Dar acest mijloc de explicare lipseşte cu totul la judecăţile sintetice a priori. Dacă 
trebuie să ies din conceptul A pentru a cunoaşte pe un altul B ca unit cu el, 
pe ce să mă sprijin şi prin ce sinteza devine posibilă, fiindcă aici eu nu am 
avantajul de a căuta acest ceva în domeniul experienţei? Fie judecata: tot ce se 
întâmplă îşi are cauza sa. În conceptul de ceva ce se întâmplă, gândesc, desigur, 
o existenţă pe care o precede un timp etc., şi, din aceasta, pot fi scoase judecăţi 
analitice. Dar conceptul de cauză arată ceva diferit de ceea ce se întâmplă şi 
nu e deloc cuprins în această reprezentare din urmă. Cum ajung eu să afirm 
despre ceea ce se întâmplă în genere ceva cu totul diferit şi să cunosc că, deşi 
conceptul de cauză nu e cuprins în conceptul de ceea ce se întâmplă, totuşi îi 
aparţine? [...] Pe astfel de principii sintetice, adică extensive, se bazează, însă, 

N întregul scop final al cunoaşterii noastre speculative a priori, căci judecățile 

"7 Explică succint distincţia 
dintre noţiunile de adevăr şi 
adevărat. 


„Toate  judecăţile matematice 
sunt sintetice. Această judecată pare 
să fi scăpat până acum observațiilor 
analiștilor raţiunii omenești [...].” 
(Imm. Kant, Critica raţiunii pure) 

analitice sunt, desigur, foarte importante şi necesare, dar numai pentru a 
ajunge la acea claritate a conceptelor, care e necesară pentru o sinteză sigură 
şi întinsă ca o achiziţie într-adevăr nouă.” 


(Immanuel Kant, Critica raţiunii pure) 


1V.2.2.2. Teorii despre adevăr. Criteriile adevărului 


Pentru că adevărul nu este un dat, nu este manifest, el fiind căutat şi înțeles 
diferit, teoriile referitoare la existența lui au fost foarte diverse. În Antichitate, de 
exemplu, Sextus Empiricus * remarca faptul că „unii pretind că ar fi găsit adevărul, 
alții contestă că ar fi cu putinţă să-l obţii, iar alții încă îl caută”, numind în felul 
acesta pe dogmatici (cei care manifestă încredere în capacitatea de a descoperi 
adevărul), pe academici (cei care neagă posibilitatea atingerii adevărului) şi pe 
sceptici, considerați ca alcătuind şcoala dubitativă sau pirrhoniană, întrucât se 
îndoiesc şi caută orice lucru (Schițe pirrhoniene). 

Acelaşi lucru îl spune şi Pascal, mult mai târziu, când vorbeşte despre cele 
două secte, a pironienilor şi a dogmaticilor (Cugetări), pe care filosofii le-au 
constituit în demersul lor orientat către aflarea adevărului. 

Treptat, s-au conturat câteva teorii despre adevăr, care fie indică proprietatea 
esențială a acestuia (feoria corespondenţei), fie propun anumite condiţii de 
verificare, de care depinde considerarea unui enunţ ca fiind adevărat (teoria 
coerentei şi teoria pragmatistă *). 

Printre cei numiţi de Sextus Empiricus dogmatici, se află Aristotel (implicit, 
însă, intră în această categorie toți susținătorii de mai târziu ai celorlalte teorii 
ale adevărului). 

Aristotel este primul care teoretizează explicit concepția adevărului-co- 
respondenţă. Definiţia dată de el adevărului are ca premisă caracterul asertiv 
al enunțurilor, capacitatea lor de a spune ceva despre realitate: este adevărat, 
va spune el, să spui că este ceea ce este şi să spui că nu este ceea ce nu este; 
dimpotrivă, este fals să afirmi că este ceea ce nu este şi că nu este ceea ce este. 

In Evul Mediu, Toma d'Aquino preia şi reformulează această definiţie, 
rezultând celebra maximă (devenită formula de bază a teoriei cunoaşterii): veritas 
est adaequatio intellectus et rei (adevărul este concordanța dintre spirit şi lucru). 
Continuând concepția lui Aristotel cu privire la derivarea cunoaşterii din experiența 
sensibilă (prin mijlocirea procesului de abstracţie), ca şi teza referitoare la rolul 
intelectului activ în cunoaştere, Toma d” Aquino consideră adevărul ca fiind scopul 
cunoaşterii şi ca rezidând în inteligenţă, în măsura în care inteligenţa se adaptează 
la realitate, deci în măsura în care există concordanţă între ceea ce se afirmă şi 
acel ceva despre care se afirmă. Nu lucrurile deţin adevăr, ele pot fi denumite ca 
adevărate dacă, în conformitate cu ordinea lucrurilor (nu accidental), se corelează 
în vreun mod cu inteligența (adică în măsura în care se află în concordanță cu 
spiritul care cunoaşte). De aceea, va spune Toma d" Aquino, adevărul se găseşte în 
mod secundar în lucruri şi în mod primar în spiritul celui care cunoaşte. 

Dar raţiunea divină este cea de care depind armonia şi ordinea lucrurilor, cea 
care face ca lucrurile naturale să fie adevărate (în măsura în care este realizată 
reprezentarea concepţiilor care sunt în mintea divină). Acest fapt determină 
situarea adevărului în adevăratul sens doar în rațiunea divină (în adevăratul sens 
primar) şi în rațiunea umană (în adevăratul sens secundar); în lucruri, adevărul nu 
există în adevăratul sens şi se află doar secundar, raportându-se doar la unul sau 
altul dintre cele două adevăruri (lucrul este adevărat, dacă îndeplineşte sarcina 
pentru care l-a hărăzit Divinitatea). 

Teoria adevărului-corespondenţă nu oferă criteriul adevărului, indică numai 
proprietatea esenţială a acestuia (lucru evident, de exemplu, dacă ne raportăm 

*pragmatism (din gr. pragma, acţiune) 
- curent filosofic dezvoltat în 
S.U.A., la sfârșitul secolului al 
XIX-lea și începutul secolului 
al XX-lea, la iniţiativa lui Ch. 
Peirce și W. James; teza fun- 
damentală: semnificaţia unui 
lucru e determinată de rele- 
vanţa ei practică. 


* Sextus Empiricus — filosof, as- 
tronom și medic grec, reprezentant 
al scepticismului târziu, care a trăit 
în jurul anului 200; numele Empi- 
ricus arată faptul că aparţinea școlii 
medicale a empiricilor. 


*Willard van Orman Quine 
(1908-2000) - logician și filosof 
american, cu o mare influență asupra 
gândirii contemporane, datorită contri- 
buţiilor sale în logica simbolică, în 
ontologie și în filosofia limbajului. 
Opere principale: Logica matematică, 
Două dogme ale empirismului, Filosofia 
logicii, Studiu asupra adevărului. 


"7 Imaginează-ți cum s-ar 
reflecta faptul (ipotetic) că ai luat 
nota 4 la filosofie, într-un enunţ 
formulat de pe poziţiile teoriei 
adevărului-corespondenţă. 

"7 Ilustrează modificările 
pe care le-ar suferi enunţul 
dacă acesta ar fi reformulat 
din perspectiva celorlalte teorii 
despre adevăr (teoria coerenţei 
şi teoria pragmatistă). 

la realități care nu pot fi sondate direct — trecute sau viitoare). Aceasta este 
presupoziția de la care pleacă teoriile verificaționiste, cele care susțin că a vorbi 
despre adevăr presupune a stabili metodele de identificare a lui. Teoria coerenței 
şi cea pragmatistă au fost construite pentru a oferi criterii de recunoaştere a 
adevărului, pentru a stabili condiţiile în care un enunţ poate fi considerat ca fiind 
adevărat. 

Astfel, adepţii teoriei coerenței susțin că un enunţ este adevărat numai dacă 
este coerent, dacă se armonizează cu alte teorii, deja acceptate ca adevărate. 
Se consideră adevărul ca noncontradicţie a unui sistem de judecăţi, şi aceasta 
atât sub aspect formal (cum este cazul în matematici), cât, mai ales, sub aspect 
experimental (acest din urmă sens fiind, cu precădere, analizat). Din această 
perspectivă, orice enunţ, inclusiv despre o realitate prezentă (nu doar despre una 
care ţine de un alt spaţiu sau timp), pentru a fi considerat ca adevărat, trebuie 
să apeleze la alte enunţuri, la alte diverse judecăţi care, formulate inclusiv în 
condiții experimentale, îl certifică, dovedindu-l necontradictoriu. 

Abordând dintr-o perspectivă coerentistă teoria ştiinţifică, Willard van 
Orman Quine* susține că, datorită legăturilor existente între cunoştinţele şi 
credinţele noastre, sistemul cunoaşterii are aspectul unei ţesături în care totul este 
atât de interconectat, încât orice reevaluare, în lumina experienţei, a unuia dintre 
enunțurile considerate ca adevărate, determină reevaluarea altora. 

Spre deosebire de teoreticienii coerenței, pragmatiştii consideră drept 
criteriu al adevărului utilitatea, succesul: un enunţ nu este în sine adevărat, el 
devine astfel prin aplicarea în practică, în acțiune. Este adevărat tot ceea ce este, 
pentru om, avantajos, în orice fel — va spune, în spiritul pragmatismului, William 
James*. Inclusiv ideile metafizicii (cea referitoare la existenţa lui Dumnezeu, 
de pildă) sunt adevărate doar dacă devin instrumente de cercetare, dacă sunt 
rentabile! Pragmatismul conferă adevărului valoare instrumentală: adevărul este 
mijlocul prin care intrăm în relații satisfăcătoare cu alte părți ale experienței 
noastre, este instrumentul care leagă satisfăcător lucrurile, care acționează în 
siguranță, simplificând, scutind oboseala. 


Texte 


«Adevărul, în mod primordial, rezidă în inteligenţă» 

„Răspunsul meu este acesta: trebuie să spun că este denumit Bine ceea ce aspiră 
apetiţiune să obţină şi, de aceea, denumeşte adevăr ceea ce aspiră inteligenţa să 
obţină. Însă, [...] cunoaşterea se obţine prin introducerea faptului cunoscut 
în subiectul cunoscător, iar apetiţiunea, dimpotrivă, presupune că subiectul 
se înclină şi se duce spre lucrul dorit. Însă, scopul cunoaşterii, care reprezintă 
adevărul, rezidă în inteligenţa însăşi. Însă, aşa cum binele se află în realitate, în 
măsura în care această realitate are corelaţie cu apetiţiunea, [...] este necesar ca 
să derive caracterul adevărului din realitatea înţeleasă, iar realitatea însăşi să fie 
denumită adevărată, în măsura în care se corelează în vreun mod cu inteligenţa. 

Însă, realitatea ca obiect al inteligenţei se poate corela la inteligenţă fie în 
conformitate cu ordinea lucrurilor, fie în mod accidental. [...] Ori o realitate nu 
se judecă în funcţie de ce este prin accident, ori de ceea ce este prin ea însăşi. 
Rezultă că fiecare realitate este apreciată ca adevăr absolut, în funcţie de 
ordinea lucrurilor în corelaţie cu inteligenţa noastră. Într-adevăr, un edificiu 
este adevărat, care realizează similitudinea formei concepute de mintea 
arhitectului. O cuvântare este caracterizată adevărată, în măsura în care este 
dovada inteligenţei adevărate. Şi, în mod similar, lucrurile naturale se spune 
că sunt adevărate, în măsura în care este realizată reprezentarea concepţiilor 
care sunt în mintea divină. Într-adevăr, se spune de-o piatră că e adevărată 
când însumează proprietăţile naturii pietrei, aşa cum a preconceput-o 
inteligenţa Dumnezeirii. În consecință, adevărul, în mod primordial, rezidă 

în inteligență. În mod secundar, se află în lucruri, în măsura în care sunt 
corelate cu inteligența considerată drept principiul lor.” 

„L... | trebuie să spun că, deşi adevărul inteligenței noastre are cauzalitate în realitate, 
totuşi, nu trebuie ca noțiunea adevărului să se obţină prin intermediul 
lucrurilor, la fel cum nici sănătatea nu rezidă numai în medicamentul prescris 
de medic, ci în starea generală a existenţei pacientului. Într-adevăr, calităţile 
activizante ale medicamentului şi nu sănătatea medicamentului sunt factori 
care aduc vindecarea, deoarece e vorba de un agent care nu-i univoc. De 
asemenea, existenţa lucrurilor şi nu adevărul lor reprezintă cauza adevărului 
în domeniul inteligenţei.” 


(Toma d'Aquino, Summa theologiae) 


În virtutea interconexiunilor, «reevaluarea anumitor enunţuri implică 

reevaluarea altora» 

„Totalitatea aşa-numitei cunoaşteri sau a credințelor noastre, de la cele mai factuale 
probleme ale geografiei şi ale istoriei, până la cele mai profunde legi ale fizicii 
atomice sau chiar ale matematicii pure şi ale logicii, constituie o țesătură 
alcătuită de om, care se ciocneşte cu experienţa numai de-a lungul marginilor. 
Sau, pentru a modifica imaginea, ştiinţa totală este asemenea unui câmp de 
forţe ale cărui condiţii-limită le constituie experienţa. Un conflict cu experienţa 
la periferie ocazionează reajustări în interiorul câmpului. Valorile de adevăr 
vor fi redistribuite pentru unele dintre enunţurile noastre. Reevaluarea 
anumitor enunţuri implică reevaluarea altora, din cauza interconexiunilor 
lor logice — legile logicii fiind, la rândul lor, numai alte enunţuri oarecare 
ale sistemului, alte elemente oarecare ale câmpului. Dacă am reevaluat un 
enunţ, trebuie să reevaluăm alte câteva, care pot fi enunţuri logic conectate 
cu primul sau pot fi enunţuri asupra conexiunilor logice însele. Dar câmpul 
total este astfel subdeterminat prin condiţiile de frontieră, experienţa, astfel 
încât există multă libertate de a alege care anume enunţuri să fie reevaluate în 
lumina unei singure experienţe contrare. Nicio experienţă particulară nu este 
legată de un enunţ particular din interiorul domeniului, cu excepţia legăturii 
indirecte, prin consideraţii de echilibru care afectează câmpul ca întreg. 


(Willard van O. Quine, Două dogme ale empirismului) 


Adevărul din ideile noastre înseamnă puterea lor de a acţiona 

„Metafizica, de obicei, a întrebuințat în cercetările ei o metodă de un tip foarte 
primitiv. [...] Dacă cunoşti numele sau formula magică care îl poate dirija, 
poţi controla un spirit [...]. «Dumnezeu», «Materia», «Rațiunea», «Absolutul», 
«Energia», iată atâtea nume care reprezintă tot atâtea soluţii. 

Dar dacă, dimpotrivă, urmărim metoda pragmatică, nu putem considera niciunul 
dintre aceste cuvinte ca încheind cercetarea. Trebuie să scoatem din fiecare 
cuvânt valoarea lui practică, ascunsă, să-l punem la lucru în fluxul experienţei 
noastre. El apare atunci mai puţin ca o soluţie şi mai mult ca un program de 
lucru nou ce trebuie făcut şi, mai cu seamă, ca o indicație a diferitelor moduri 
în care realităţile existente pot fi schimbate. 

Aşadar, odată cu pragmatismul, teoriile devin instrumente de cercetare, nu 
răspunsuri la enigme şi sfârşitul oricărei cercetări. [...] 

El nu are dogme şi întreaga sa doctrină se reduce — totdeauna pentru început 
— la metoda sa. După cum bine a spus tânărul pragmatic italian Papini, 
pragmatismul ocupă, în mijlocul teoriilor noastre, poziţia unui coridor într-un 
hotel. Nenumărate camere dau în el. Într-una poţi găsi un bărbat care scrie 
la un tratat ateist; în cealaltă, o persoană care se roagă în genunchi pentru a 
obţine credinţă şi tărie; într-o a treia, un chimist cercetează proprietăţile unui 
corp. În a patra, un filosof care elaborează un sistem de metafizică idealistă; 
într-o a cincea, cineva care este pe cale să demonstreze imposibilitatea 
metafizicii. Dar toţi aceşti oameni folosesc coridorul şi toţi trebuie să treacă 
prin el, dacă vor să intre sau să iasă din camerele respective.” 

Despre concepţia stoicilor: 

„«0 judecată este ceea ce poate 
fi negat sau afirmat pentru sine, 
de exemplu: «E ziuă sau Dion se 
plimbă». [...] Dacă este într-adevăr, 
ziuă, judecata din faţa noastră este 
adevărată, iar dacă nu este ziuă, e 
falsă.” 

(Diogene Laertios, Despre viețile și 
doctrinele filosofilor) 


„Se spune că proprietatea distinc- 
tivă a falsului este de a nu fi coerent 
cu ansamblul convingerilor noastre și 
că esenţa unui adevăr este că face 
parte dintr-un sistem complet care 
este Adevărul.” 

(B. Russell, Problemele filosofiei) 


"7 Formulează un enunţ 
simplu, despre una dintre re- 
alităţile aflate în imediata apro- 
piere, prin care să ilustrezi te- 
oria coerentistă a adevărului. 
Argumentează alegerea făcută. 

*William James (1842-1910) 
- filosof american (empirismul radical 
şi pragmatismul fiind cele două 
fațete principale ale filosofiei sale), 
doctor în medicină. Opere principale: 
Pragmatismul, Semnificaţia adevăru- 
lui, Principii de psihologie, Eseuri 
despre empirismul radical, 

„În fruntea acestui val al logicii ştiinţifice, Schiller şi Dewey apar acum cu teoria lor 
pragmatică despre adevăr şi despre ceea ce semnifică adevărul pretutindeni. 
Pretutindeni, aceşti profesori spun că adevărul în ideile şi în credinţele 
noastre semnifică acelaşi lucru ca şi în ştiinţă. El nu înseamnă, spun ei, nimic 
altceva decât că ideile noastre (care ele însele sunt părţi ale experienței 
noastre) devin adevărate doar în măsura în care ele ne ajută să intrăm în 
relații satisfăcătoare cu alte părți ale experienţei noastre, să le simplificăm 
şi să ne mişcăm printre ele pe scurtături conceptuale, în loc să urmărim 
interminabila succesiune a fenomenelor particulare. Orice idee pe care, ca să 
mă exprim astfel, o putem călări, orice idee care ne va duce în mod eficient de 
la orice parte a experienţei noastre la oricare alta, legând în mod satisfăcător 
lucrurile, acţionând în siguranţă, simplificând, scutind osteneala, acea idee 
va fi adevărată tocmai pentru toate aceste lucruri, adevărată în aceste limite, 
adevărată din punct de vedere instrumental. ” 


(William James, Ce înseamnă pragmatismul?) 


APLICAȚII ŞI ACTIVITĂŢI DE ÎNVĂȚARE 


1. Complexitatea domeniului cunoaşterii este reliefată, printre altele, de 
varietatea concepțiilor referitoare la formele acesteia. 

Compară teoriile despre formele cunoaşterii ale lui Spinoza şi Russell, 
precizând, totodată, şi un punct de vedere personal şi argumentat în această 
privință. 

2. Atât filosofii sceptici, cât şi Socrate şi Descartes, au folosit îndoiala în 
argumentație. Analizaţi, în cadrul activităţii pe grupe, diferenţele existente între 
cele trei concepții filosofice cu privire la îndoială, ca modalitate de cercetare. 

3. Fie următorul text: 

„Înţeleg prin intuiţie nu acea impresie nesigură pe care o dau simţurile, nici 
judecata înşelătoare pe care o alcătuieşte, nu întotdeauna în chip fericit, imaginația, 
ci aflarea de către inteligența pură şi adâncită în sine a unui concept într-atât de 
simplu şi de definit, încât să nu mai rămână cu desăvârşire nicio îndoială asupra 
lucrului pe care-l înțelegem. [...] .” (R. Descartes, Reguli de îndrumare a minţii) 

Pornind de la textul dat, rezolvă următoarele cerințe: Ħ precizează ideea 
principală a textului; BR descrie succint concepția lui Descartes despre sursa 
cunoaşterii; BR numeşte o asemănare şi o deosebire existente între concepția lui 
Descartes şi cea a lui Locke despre cunoaştere; E formulează un punct de vedere 
personal şi argumentat în privinţa surselor cunoaşterii. 

4. Imaginează-ţi că se întâlnesc următorii filosofi: Descartes, Locke, Kant 
şi Pascal. Alcătuieşte un scurt dialog posibil, între filosofii amintiți mai sus, pe 
tema surselor cunoaşterii şi a capacităţilor de cunoaştere de care dispune omul. 

5. Încercând să descrie judecăţile sintetice-a priori, Kant afirmă: 

„Știința naturii (physica) cuprinde, ca principii, judecăți sintetice-a priori. 
Voi aduce ca exemplu numai două judecăţi, cum este judecata: în toate schim- 
bările lumii corporale cantitatea materiei rămâne aceeaşi, sau: în orice comuni- 
care a mişcării, acţiunea şi reacţiunea trebuie să fie totdeauna egale între ele. În 
amândouă, este clară nu numai necesitatea, prin urmare originea lor a priori, ci 
este clar şi că sunt judecăţi sintetice. Căci, în conceptul de materie, eu nu gândesc 
permanenţa, ci numai prezenţa ei în spaţiu, prin umplerea lui.” 

(Immanuel Kant, Critica rațiunii pure) 

Analizează concepţia lui Kant despre judecăţile sintetice-a priori, 
identificând, totodată, alte exemple de asemenea judecăţi, decât cele oferite de Kant. 

6. În cadrul activității de grup, folosind metoda denumită „brainstorming”, 
formulaţi (apoi analizați) posibile definiții ale adevărului. 

7. Analizând teoriile despre adevăr, Bertrand Russell oferă următoarea 
perspectivă: 

„Însă, în pofida a ceea ce tocmai am spus, trebuie remarcat că adevărul sau 
falsul unei convingeri depind întotdeauna de ceva din afara convingerii însăşi. 
Dacă eu cred despre Carol I că a murit pe eşafod, cred ceva adevărat, nu datorită 
vreunei calități intrinseci a convingerii mele, care ar putea fi descoperită prin 
simpla examinare a convingerii mele, ci datorită unui eveniment istoric care a 
avut loc acum două secole şi jumătate. Dacă eu cred despre Carol I că a murit 
în patul său, cred ceva fals: niciun grad de intensitate a convingerii mele sau de 
meticulozitate în stabilirea ei nu o împiedică să fie falsă, tot datorită a ceea ce 
s-a întâmplat cu mult timp în urmă, şi nu datorită vreunei proprietăţi intrinseci 
a convingerii mele. Prin urmare, deşi adevărul şi falsul sunt proprietăți ale 
convingerilor, ele sunt proprietăţi care depind de relaţiile convingerilor cu alte 
lucruri, şi nu de vreo calitate internă a convingerilor.” 

(Bertrand Russell, Problemele filosofiei) 

Analizează succint, în maximum două pagini, teoria despre adevăr a lui 
Russell, urmărind ca puncte de reper: E numirea teoriei despre adevăr la care face 
referire Russell; B analizarea succintă a teoriei numite; BI precizarea unei teorii 
asemănătoare şi a uneia diferite față de cea dezvoltată de Russell; BR construirea 
unui exemplu personal, pentru ilustrarea teoriei adevărului susținute de Russell. 

8. În cadrul activităţii pe echipe, analizaţi succint, pe baza celor învăţate, 
deosebirile esențiale existente între teoria adevărului-corespondență, teoria 
coerentei şi cea pragmatistă. 

m Dacă aifi în situația de a alege una dintre aceste teorii, care ar fi aceea? 
Cum ar arăta ea, reformulată potrivit propriei tale viziuni? Argumentează. 


IV.3. ADEVĂR ŞI EROARE 


„Lumea e adevărată. Trăiesc în adevăr şi în fals. Fiinţele care mi se 
înfăţişează se dau drept adevărate, apoi se arată uneori ca false”, afirmă Sartre, 
avansând o temă perenă în dezbaterea gnoseologică: raportul dintre adevăr 
şi eroare. „Eroarea, se spune, este aparența. Fals. Dimpotrivă, aparenţa este 
mereu adevărată dacă ne menţinem la nivelul ei.” (Jean-Paul Sartre, Adevăr şi 
existență) 

Ce este eroarea? Care sunt sursele ei? Ce raport este între adevăr şi eroare? 
Sunt întrebări la care încă se mai construiesc răspunsuri (problema raportului 
dintre adevăr şi eroare este mai actuală ca oricând!). 

Eroarea* se opune adevărului, semnificând situația în care se consideră 
drept adevărat un enunț fals, şi invers. Este o lipsă, o privaţie a unei cunoştinţe, 
după cum afirmă Spinoza şi Descartes. 

Proveniența ei este gândită diferit: pentru unii, eroarea derivă din intervenția 
distorsionantă a pasiunilor asupra intelectului (Aristotel, de exemplu); pentru 
alții, ea rezultă din actul raționării (pentru Descartes, eroarea survine din faptul 
că voinţa, infinită fiind, trece dincolo de granițele limitate ale intelectului, iar 
pentru Spinoza, din faptul că omul rămâne la primul nivel de cunoaştere, al 
imaginaţiei, unde ideile sunt neadecvate şi confuze, deci false). În fine, pentru o 
altă categorie, eroarea poate rezulta şi din incompletitudinea adevărului; pentru 
Jose Ortega y Gasset*, eroarea este asemuită cu o cădere; nu poți sta în eroare, 
întrucât, în această situaţie, efortul de a căuta adevărul n-ar avea sens. 

dë 


U 


“eroare (lat. error, alergare la întâm- 
plare, rătăcire) — afirmaţie fal- 
să, neconformă cu realitatea. 


„De fapt, adevărul și falsul sunt 
proprietăţi ale convingerilor și ale 
aserţiunilor; deci, o lume alcătuită doar 
din materie, dat fiind că nu ar conţine 
nici convingeri și nici aserțiuni, nu ar 
conţine niciun adevăr și niciun fals.” 
(B. Russell, Problemele filosofiei) 


dë 


H 


*failibilism (numit și fa/sificatio- 
nism): teorie epistemologică 
potrivit căreia eroarea are un 
rol important în cercetarea 
ştiinţifică și, în general, în 
întreaga cunoaștere. Ch. S. 
Peirce considera teoriile știin- 
Hire ca fiind aproximative și 
conjecturale, în acest domeniu 
neexistând certitudine abso- 
lută. K. Popper radicalizează 
failibilismul, extinzându-l și la 
nivelul enunţurilor empirice. 


* Jose Ortega y Tasset 


(1883-1955) — filosof și critic literar 
spaniol. Opere principale: Ce este 


filosofia? Înapoi la Galilei, Idei si 


credinte, Schema crizei și alte studii. 

Pentru toți aceşti filosofi, rolul erorii în cunoaştere este unul negativ. Nu 
acelaşi lucru spune şi Friedrich Nietzsche. Prin prisma filosofiei vieții pe care o 
promovează şi, implicit, prin prisma criticii creştinismului şi a valorilor susținute 
de acesta, Nietzsche consideră eroarea, falsul, aparența ca având aceeaşi valoare 
ca opusele lor: adevărul şi realitatea. Falsitatea unei judecăți nu constituie, în 
accepțiunea lui Nietzsche, o obiecție împotriva acesteia. Dimpotrivă, într-o lume 
fără Dumnezeu, omul nu trebuie să se înrobească unor pseudovalori precum 
adevărul, binele, libertatea etc., căci acestea nu au altă menire decât de a servi 
celor ce le-au creat, pentru a conduce şi a stăpâni, echivalând cu negarea vieții. 
Eroarea este o condiție a vieţii, având menirea de a favoriza, de a conserva 
sau chiar de a ameliora specia. În acest fel, concepţia lui Nietzsche creditează 
eroarea, îi conferă valenţe pozitive, considerând-o o perspectivă de a privi viaţa, 
o evaluare a vieții. 

O valorizare a erorii găsim şi la Karl Popper, deşi dintr-o cu totul altă 
perspectivă decât cea nietzscheiană: una failibilistă*. Karl Popper analizează 
eroarea prin prisma omului de ştiinţă şi a logicianului. Pornind de la premisa 
failibilității cunoaşterii şi, respectiv, adoptând teza că toată cunoaşterea e ipo- 
tetică, Popper consideră că omul de ştiinţă trebuie să fie deopotrivă preocupat de 
eroare, nu numai de adevăr, ba chiar să acorde erorii un statut privilegiat, întru- 
cât ea este singura căreia 1 se poate atribui certitudine. Adevărul nu este decât 
provizoriu, de el nu putem fi siguri niciodată (este asemenea unui vârf de munte 
învăluit în ceață, de care nu vei şti niciodată cât de mult te-ai apropiat); dar, atunci 
când ai identificat o eroare, ea este sigură, de necontestat. Aşa se face că Popper 
propune criterii nu pentru a identifica adevărul (cu alte cuvinte, nu verificarea 
este soluţia), ci criterii pentru identificarea şi eliminarea erorii. Testul de falsifiere 
(infirmare) este un asemenea criteriu. El constă în încercarea de a demonstra, prin 
experimente, că o teorie e falsă. Succesul falsifierii echivalează cu identificarea şi 
eliminarea unei erori, determinând, astfel, netezirea drumului cunoaşterii. 

Departe de a fi o viziune sceptică sau relativistă, concepția lui Popper este una 
optimistă şi critică totodată: „Facem progrese, dacă şi numai dacă suntem pregătiți 
să învăţăm din greşelile noastre: să ne recunoaştem greşelile şi să le utilizăm 
critic, în loc să perseverăm dogmatic în greşeli.” (Mizeria istoricismului) 


Texte 


Eroarea e «lucrul în care nu poți sta» 

„Un adevăr, dacă nu e complet, este ceva în care nu poţi rămâne — în care nu poţi 
să «stai». Să ne amintim de exemplul iniţial al sferoidului şi al spaţiului din 
jurul lui. Abia insistăm să-l gândim temeinic pe acela, şi el ne alungă şi ne 
îndrumă către «spaţiul din jur». De aceea, este plin de înţeles ceea ce ne 
spune de la sine, dacă ştim s-o ascultăm, expresia curentă din limba noastră: 
«X este în eroare». Pentru că ea subînţelege că eroarea e tocmai «lucrul în 
care nu poţi sta». Dacă s-ar putea sta în eroare, efortul de a căuta adevărul 
n-ar avea sens. Şi, în fapt, tot limba noastră foloseşte altă expresie conexă, în 
care se manifestă ceea ce în prima era doar subînţeles: «X a căzut în eroarea 
de a... ». Starea în eroare e, aşadar, o cădere — lucrul cel mai opus «stării». 
Alteori, acestei problematice «stăruiri» în eroare i se dă o turnură, totdeauna 
negativă, dar cu un caracter moral: nu doar cazi, ci «comiţi eroarea de a... » 
făcându-l răspunzător pe cel căzut de căderea sa. 

Cum adevărurile trecute sunt incomplete, nu se poate sta în ele şi doar din acest 
motiv sunt erori. Dacă există erori de altă clasă, adică erori care nu sunt 
decât erori, a căror eroare nu constă exclusiv în caracterul lor fragmentar, 
ci în materia şi substanţa lor, nu e o chestiune pe care suntem obligaţi să o 
elucidăm în momentul de faţă.” 


(José Ortega y Gasset, Originea şi epilogul filosofiei şi alte eseuri filosofice) 

«Neadevărul este o condiție a vieții» 
„Aceasta este cea mai mare eroare comisă vreodată pe pământ, adevărata fatalitate 


a erorii: s-a crezut că în formele rațiunii există un criteriu al realității, când, 
de fapt, ele ne erau date pentru a lua în stăpânire realitatea, pentru a înțelege 
greşit, într-o manieră inteligentă, realitatea... .” 


(Friedrich Nietzsche, Voința de putere) 


„Falsitatea unei judecăți nu constituie încă, după părerea noastră, o obiecție 


împotriva acesteia; iată poate una dintre cele mai surprinzătoare afirmaţii 
ale noului nostru limbaj. Problema care se pune este aceea de a afla în ce 
măsură poate această judecată să favorizeze, să întreţină viaţa, să conserve şi 
chiar să amelioreze specia; iar noi suntem, principial, înclinați să afirmăm că 
judecăţile cele mai false (din care fac parte judecăţile sintetice a priori) sunt 
pentru noi cele mai indispensabile, că omul nu ar putea trăi fără a admite 
ficţiunile logice, fără a reduce realitatea la măsura lumii pur imaginare 
a Necondiţionatului, a Identităţii, fără o neîncetată falsificare a lumii prin 
noţiunea de număr, — că renunţarea la judecăţile false ar însemna renunţarea 
la viaţă, negarea vieţii. A admite faptul că Neadevărul este o condiţie a vieţii 
înseamnă, desigur, a te opune în mod primejdios sentimentului obişnuit al 
valorilor; iar o filosofie care îşi îngăduie această cutezanţă se plasează, prin 
aceasta, dincolo de Bine şi de Rău.” 


(Friedrich Nietzsche, Dincolo de bine şi de rău) 


«Ştiinţa e supusă greşelii» 
„Este vorba, în fond, de un lucru elementar. Puţine sunt, dacă în genere există, 


domeniile în care străduinţele umane par să fie ferite de riscul erorii. Lucruri 
pe care le-am crezut odată bine stabilite sau chiar certe se pot dovedi mai târziu 
a nu fi cu totul corecte (dar asta înseamnă false) şi a avea nevoie de corecţii. 


Un exemplu deosebit de elocvent în acest sens îl constituie descoperirea apei 


grele şi a hidrogenului greu [...]. Anterior acestei descoperiri nici că se 
putea imagina ceva mai cert şi mai ferm stabilit în domeniul chimiei decât 
cunoştinţele noastre despre apă (H,O) şi despre elementele ce intră în 
compunerea ei. [...] După descoperirea apei grele însă, s-a înţeles că ceea ce 
până atunci fusese considerat un compus pur din punct de vedere chimic era, 
de fapt, un amestec de compuşi indiscernabili din punct de vedere chimic, 
dar foarte diferiţi din punct de vedere fizic, cu densități, puncte de fierbere şi 
puncte de îngheţ foarte diferite — deşi pentru definirea tuturor acestor puncte 
fusese folosită ca bază standard «apa». 


Acest episod istoric este tipic; şi din el putem învăţa că nu se poate prevedea care 


părţi ale cunoaşterii ştiinţifice vor fi lovite într-o bună zi de caducitate. Prin 
urmare, credinţa în certitudinea ştiinţifică şi în autoritatea ştiinţei n-are alt temei 
decât dorinţele noastre nemărturisite; ştiinţa e supusă greşelii, fiindcă e făcută 
de oameni. 


[...] Din faptul că este posibil să greşim şi că nu există un criteriu al adevărului care 


ne-ar putea feri de eroare nu rezultă că alegerea între teorii este arbitrară sau non- 
raţională; că nu putem învăţa şi nu ne putem apropia de adevăr; că cunoaşterea 
noastră nu poate să crească.” 


(Karl Popper, Societatea deschisă şi duşmanii ei) 


„Rezultatul testelor este selecţia ipotezelor care au rezistat testelor ori eliminarea 


acelor ipoteze care nu au rezistat şi care sunt, din această cauză, respinse. 
Este important să se realizeze care sunt consecinţele acestei abordări. Acestea 
sunt următoarele: toate testele trebuie interpretate ca încercări de a stârpi 
teorii false, de a găsi punctele slabe ale unei teorii, pentru a o respinge în cazul 
în care a fost infirmată de teste. Această abordare este, uneori, considerată 
paradoxală: scopul nostru, se spune, este de a întemeia teorii, nu de a le 
elimina pe cele false. Dar mai ales pentru faptul că scopul nostru este de a 

„Oricare ar fi preocupärile noastre, 
trebuie să slujim adevărul.” 


(R. Rolland, Pentru cine scriu?) 


„Erorile sunt treptele scării, așa 
greu de suit, ce duc la adevăr.“ 


(P. P. Negulescu, Scrieri inedite) 


„În raport cu lucrurile, ideile sunt 
reale sau himerice, complete sau 
incomplete, adevărate sau false.” 

(G. W. Leibniz, Noi eseuri asupra 
intelectului omenesc) 


E Si (Ai m 

5 Construieşte argumente 
şi contraargumente filosofice la 
ideile exprimate în cele trei texte 


date mai sus, în „Crâmpeie de 
gând”. 


"7 Identifică, în experiența 
personală, câte un exemplu de 
situație concretă prin care să 
ilustrezi rolul pozitiv, respectiv, 
rolul negativ al erorii în 
cunoaştere. 

întemeia teorii cât putem mai bine, trebuie să le testăm cât putem de sever. 
Aceasta înseamnă că trebuie să le găsim orice cusur, trebuie să le descoperim 
falsificabilitatea. Numai în cazul în care, în ciuda tuturor eforturilor noastre, 
nu reuşim în acest demers, putem spune că teoriile au rezistat unor teste 
severe. Acesta este motivul pentru care descoperirea unor instanţe care 
confirmă o teorie înseamnă foarte puţin, dacă nu am încercat şi nu am reuşit, 
să descoperim instanţele de respingere a ei.” 


(Karl Popper, Mizeria istoricismului) 


APLICAȚII ŞI ACTIVITĂȚI DE ÎNVĂȚARE 


1. Fie următorul text: 

„Ciudaţi sunt oamenii aceştia care vor adevărul de la filosofie. Adevăruri da, 
dar adevărul? Adevărul e rezultatul gândirii logice, aşa cum fapta bună e rezultatul 
trăirii morale. Dar la fel cum nu pui accentul pe fapta bună şi nu preferi actului fapta, 
tot aşa nu poți prefera vieţii spiritului adevărul. Toţi ereticii făptuiesc mai bine decât 
ortodocşii, totuşi sunt eretici. Toţi dogmaticii au adevăruri mai multe decât filosofii, 
dar n-au filosofie, pentru că n-au viaţă.” (Constantin Noica, Jurnal filosofic) 

Pornind de la textul dat şi luând în considerare concepțiile filosofice despre 
adevăr studiate, elaborează un eseu cu tema: Ce este adevărul? 

2. Omul a aspirat dintotdeauna la adevăr şi a transformat adevărul într-o 
directivă de viață. Imaginează-ți că, la un moment dat, omul n-ar mai discerne 
între adevăr şi eroare. Ce efecte ar avea acest lucru asupra omului şi a vieţii sale? 
Argumentează. 

3. Cu privire la adevăr, Popper afirmă: 

„Prin urmare, acceptăm ideea că misiunea ştiinţei este căutarea adevărului [...]. 
Dar noi subliniem, totodată, că adevărul nu este singurul ţel al ştiinţei. Noi vrem 
mai mult decât adevărul pur şi simplu; ceea ce urmărim este adevărul interesant 
— acel adevăr la care este greu să ajungi. [...] 

Căci, în primul rând, este limpede că nu dorim pur şi simplu adevărul — noi 
dorim mai mult adevăr şi un nou adevăr. Nu ne mulțumim cu «doi ori doi fac 
patru», deşi aceasta este adevărat; nu spunem pe de rost tabla înmulţiri atunci când 
suntem puşi în fața unei probleme dificile din topologie sau din fizică. Simplul 
adevăr nu este de ajuns; ceea ce căutăm sunt răspunsuri la problemele noastre.” 

(K. Popper, Adevăr, raționalitate şi cunoaştere) 

Pe baza textului dat, analizează succint ideea despre adevărul interesant a lui 
Popper, construind, totodată, un argument în favoarea acesteia. 

4. Deşi din perspective diferite, atât Nietzsche, cât şi Popper argumentează 
importanţa erorii. 

Analizează comparativ cele două concepţii referitoare la eroare. Formulează 
un punct de vedere personal, privitor la rolul erorii în cunoaştere. 

5. În definirea omului, un reper deosebit de important La constituit capacitatea 
acestuia de a cunoaşte adevărul. 

Construieşte un argument a cărui concluzie să surprindă modalitatea de 
raportare a omului la eroare şi formulează o definiţie a omului, în care să surprinzi 
capacitatea acestuia de a valoriza eroarea. 


DNA LIMBAJ ŞI CUNOAŞTERE 


Formulăm, cu ajutorul limbajului, enunțuri despre tot: despre noi, despre 
lume, despre idei, despre gândirea noastră (care gândeşte despre noi, despre lume 
şi despre 1dei). Este firesc, în acest caz, să ne întrebăm care este raportul dintre 
limbaj şi cunoaştere: dacă limbajul susţine cunoaşterea sau dacă o deformează, 
dacă putem avea încredere în limbajul utilizat în procesul cunoaşterii etc. 

Prin concepția sofiştilor avem, încă din Antichitate, prefigurate răspunsuri 
negative la asemenea întrebări: pentru ei, lumea simţurilor fiind totul, adevărul 
— exprimat în limbaj — avea caracter subiectiv; de altfel, şi adevărul şi limbajul 
sunt, pentru sofişti, convenţii stabilite între oameni (convenționalism*). 

Susținând, ca şi predecesorii antici, primatul simţurilor, şi alți filosofi 
consideră limbajul ca fiind înşelător. Fr. Nietzsche, de exemplu, afirmă că, prin 
conceptele pe care le folosim, noi nu surprindem realitatea. Conceptele sunt, 
pentru Nietzsche, doar metafore, artificii, „efecte transpuse într-un limbaj cu totul 
străin.” (Voința de putere) Ca atare, au efect constrângător, limitând, printr-o 
structurare impusă din exterior, libertatea exprimării datelor senzoriale — prime 
şi veridice legături cu realitatea. 

In ciuda acestor opinii, viziunea majorității filosofilor asupra raportului 
limbaj-cunoaştere este una pozitivă: începând chiar de la Socrate şi Platon, se 
va considera conceptul ca exprimând cunoaştere adevărată, a esenței, cunoaştere 
realizată printr-o elaborare de tip rațional, prin detaşarea de simţuri (pentru Platon, 
de altfel, numele este imagine a /deii, a prototipului perfect al lucrurilor din lumea 
sensibilă, inautentică). Pe linia deschisă de ei, Aristotel şi, mai ales, Augustin, vor 
întări convingerea legăturii indisolubile dintre limbaj şi cunoaşterea esenței. 

Pentru Augustin, nicio cunoaştere nu este posibilă fără utilizarea semnelor; 
prin această teză, el va influența puternic gândirea europeană medievală şi 
modernă. Cuvântul este semnul unui anumit lucru şi este dat omului nu ca sursă 
a cunoaşterii adevărului (căci această sursă este Divinitatea, care condiționează 
cunoaşterea), ci ca mijloc: cunoaşterea se obține prin actul de orientare către 
omul interior. Prin interiorizare, trec în memorie imaginile simțurilor, care, apoi, 
sunt exprimate prin limbaj. 

Dintr-o perspectivă nouă, care depăşeşte viziunea transcendentalistă a lui 
Augustin, L. Wittgenstein* a dezvoltat o teorie a limbajului, care a constituit 
un moment de răscruce în filosofia secolului al XX-lea. Prin creaţia sa, a avut o 
poziție singulară, fiind exponentul a două teze filosofice distincte: în prima etapă 
a evoluţiei sale filosofice, a avut o concepție considerată de mulţi (deşi negată chiar de 
filosof) apropiată de pozitivismul logic promovat de Carnap şi de Cercul de la Viena, 
pentru ca, în a doua etapă, să dezvolte o altă filosofie — filosofia limbajului comun. 

Inițial, aşa cum rezultă din Tractatus logico-philosophicus, consideră că 
între limbaj şi lume este o relaţie foarte strânsă, o relație picturală; gândirea este 
o reproducere a realităţii, fapt pentru care actul înțelegerii implică posibilitatea 
de a putea construi imaginea a ceva: „Ceea ce poate fi gândit, este şi posibil”, 
iar „limitele limbajului meu semnifică limitele lumii mele.” Fiind o imagine a 
realităţii, propoziţia exprimă realitatea aşa cum o gândim. 

Dacă, în prima etapă, propoziţia constituie unitatea care poartă şi mijloceşte 
sensul (o propoziţie este o funcţie de adevăr a propozițiilor elementare, iar o 
propoziție elementară este o înlănţuire de nume care desemnează obiecte), în a 
doua etapă, această teză îi apare lui Wittgenstein ca generatoare de absurdități. 
De aceea, acum propune înțelegerea limbii ca o colecţie de jocuri de limbaj, 
conectate şi suprapuse, folosite în strânsă legătură cu anumite activităţi sau forme 
de viață. Prin conceptul de jocuri de limbaj, el denumeşte familiile de expresii 
care guvernează vorbirea, diferite modele de folosire alternativă a limbajului: 
aceleaşi cuvinte au înţelesuri diferite în jocuri de limbaj diferite (căci limbajul 
se foloseşte în activități sau forme de viaţă diferite), fapt ce produce confuzii, 
încurcături, ceață mintală. Omul are impresia că, folosind limbajul, relatează 
fapte. In realitate, el interpretează faptele, în lumina unor idei familiare. 

In final, se poate spune că, pentru Wittgenstein, emblematic este enunţul cu 
care încheie 7ractatus-ul: Despre ceea ce nu se poate vorbi, trebuie să se tacă; 
trebuie să vezi realitatea, să o înţelegi şi să spui numai ceea ce se poate spune 
clar, ceea ce se poate exprima. 

O concepţie aparte în tratarea contemporană a problematicii filosofice 
a limbajului aparține lui Alfred Tarski*. Acesta, abordând dintr-o perspectivă 
semantică“ teoria adevărului-corespondență (concepția potrivit căreia o 

*convenţionalism — teorie potrivit 
căreia adevărurile științei sunt 
rezultatul unui acord, al unei 
convenții, neavând o realitate 
exterioară, obiectivă. 


* semantică — disciplină care studiază 
semnificaţia vehiculată de sem- 
nele lingvistice ale limbajelor 
naturale (în lingvistică) și ale 
limbajelor artificiale (în logică). 


* Ludwig Wittgenstein 
(1889-1951) - filosof austriac, 
unul dintre principalii întemeietori ai 
filosofiei analitice și una dintre cele mai 
de seamă figuri ale filosofiei secolului 
al XX-lea. Ceea ce îi conferă o poziție 
aparte este faptul că a dezvoltat două 
filosofii diferite și a constituit, prin 
aceasta, baza pentru două curente 
filosofice influente: filosofia analitică, 
de sorginte anglo-saxonă, și filosofia 
limbajului. Opere principale: 7ractatus 
logico-philosophicus, Cercetări filosofice, 
Caietul albastru, Caietul maro. 


*Alfred Tarski (1902-1983) 
— matematician, logician și filosof 
polonezo-american. În filosofie s-a 
afirmat prin cercetările (de pionierat) 
din domeniul  semanticii. Opere 
principale: /ntroducere în logică; 
Logică, semantică, matematică. 


„Limba însăși e un universal care 
trebuie educat, pedepsit și făcut 
lucrător." 

(C. Noica, Cuvânt împreună despre 
rostirea românească) 


„Limba este o instituţie socială 


fără de care progresul științific este 
de neimaginat, de vreme ce, fără 


limbaj nu poate exista o știință și nici 
o tradiţie în formare și în progres.” 
(K. Popper, Mizeria istoricismului) 


S Explică sensul filosofic 
al ideilor exprimate în cele 


| două texte date mai sus, în 


„Crâmpeie de gând”. 

propoziţie este adevărată dacă ceea ce este descris este real), încearcă să afle 
o soluție dificultății de a diferenţia clar între ceea ce se enunță prin limbaj şi 
realitatea la care se referă enunţul. Conform concepției lui, a încerca să defineşti 
adevărul în interiorul unui limbaj este un demers sortit eşecului, întrucât acest 
demers nu poate duce decât la paradoxuri. 

Soluția pe care o propune Tarski este diferenţierea între /imbajul-obiect (cel 
descris, cel pentru care intenționăm să formulăm definiția adevărului) şi metalimbaj 
(cel care descrie, cel în care această definiţie va fi formulată şi în care vor fi studiate 
aplicaţiile ei). Dacă se realizează acest lucru şi dacă se respectă anumite condiţii (cea 
mai importantă este aceea ca metalimbajul să fie esențial mai bogat decât limbajul- 
obiect), se poate evita — aşa cum susţine şi Solomon Marcus* (în Paradoxul) — 
dificultatea ca un enunţ să fie tot atât de plauzibil ca şi negația sa ori să fie demonstrat, 
în cadrul aceluiaşi sistem, ca adevărat împreună cu negația sa. 


Texte 


«Cuvântul este semnul unui anumit lucru» 

„Cuvântul este semnul unui anumit lucru, pentru că, emis de un vorbitor, el poate 
fi înţeles de un ascultător. Lucrul despre care se vorbeşte (res) este tot ceea ce 
poate fi înţeles, perceput sau este ascuns [amândurora]. [...]” 

„Cuvintele sunt semne ale lucrurilor atunci când îşi primesc puterea [de 
semnificare] de la ele; în schimb, cele discutate de noi aici sunt semne ale 
cuvintelor. Or, de vreme ce nu putem vorbi despre cuvinte decât cu ajutorul 
cuvintelor şi de vreme ce nu putem vorbi decât vorbind despre anumite 
lucruri, apare clar că cuvintele sunt semne ale lucrurilor, fără să înceteze să 
fie [ele însele şi] lucruri. Aşadar, când un cuvânt porneşte din gură, dacă o 
face pentru sine însuşi, adică dacă întrebăm sau discutăm ceva chiar despre 
acest cuvânt, [înseamnă că] lucrul (res) este supus discuţiei sau întrebării. Şi 
însuşi acest lucru se numeşte verbum, cuvânt.” 


(Augustin, De dialectica) 


„Ce iubesc eu, deci, iubind pe Dumnezeu? Cine este acela care domină înălțimile 
sufletului meu? Mă voi ridica la El prin însuşi sufletul meu. Voi depăşi această 
putere a mea care mă leagă de corp şi care umple de viaţă structura lui. Nu cu 
această forţă pot găsi pe Dumnezeu, căci, altfel, L-ar fi găsit şi «calul şi catârul 
care nu au inteligenţă»; căci este aceeaşi putere din care trăiesc şi corpurile lor. 

Voi depăşi această parte a naturii mele şi mă voi ridica treptat către El, care m-a 
creat; şi ajung astfel în câmpiile şi palatele vaste ale memoriei... . Când sunt 
acolo, fac să apară toate amintirile pe care le vreau [...]. Acolo sunt, distincte, 
şi aşezate pe specii, toate câte au pătruns — fiecare prin uşa ei proprie — 
lumina, toate culorile, formele corpurilor, prin ochi; toate felurile de sunete, 
prin urechi, mirosurile, prin nări; gusturile, prin gust... . Ele intră toate prin 
poarta lor şi se aşază în memorie. Nu intră ele însele, ci imaginile simţurilor, 
ca să se pună la dispoziţia gândirii care le evocă.” 


(Augustin, Confesiuni) 


«Propoziția este o imagine a realităţii» 

„4.003 Cele mai multe propoziţii şi întrebări care au fost scrise despre obiecte 
filosofice nu sunt false, ci absurde. Deci, nu putem răspunde deloc la astfel de 
întrebări, ci putem constata doar absurditatea lor. Cele mai multe probleme şi 
propoziţii ale filosofiei se bazează pe faptul că nu înţelegem logica limbajului 
nostru. (Ele sunt de genul întrebării dacă binele este mai mult sau mai puţin 
identic decât frumosul.) 

Şi nu e de mirare că cele mai profunde probleme nu sunt propriu-zis probleme.” 

„4.01 Propoziția este o imagine a realităţii. 

Propoziția este un model al realităţii, aşa cum ne-o imaginăm. 

4.011 La prima vedere, propoziţia — aşa cum e tipărită, de exemplu, pe hârtie — nu 
pare a fi o imagine a realităţii despre care tratează. Dar nici notele scrise, la 
prima vedere, nu par a fi o imagine a muzicii, şi nici semnele noastre sonore 
sau scrise (literele), imaginea limbajului nostru sonor. 

Şi totuşi, aceste limbaje de semne se dovedesc a fi, chiar şi în sens obişnuit, 
imagini a ceea ce reprezintă.” 

„4.021 Propoziția este o imagine a realităţii, căci, dacă înţeleg propoziţia, atunci 
cunosc situaţia pe care o reprezintă. Iar propoziţia o înţeleg fără ca sensul ei 
să-mi fi fost explicat. 

4.022 Propoziția îşi arată sensul. 

Dacă este adevărată, propoziţia arată cum stau lucrurile. Şi spune că lucrurile 
stau astfel. 

4.023 Prin intermediul propoziției, realitatea trebuie redusă la da sau nu. 
Propoziția construieşte o lume cu ajutorul unui eşafodaj logic şi, de aceea, se 
şi vede în propoziţie, dacă este adevărată, cum se comportă tot ceea ce este 
logic. Putem trage concluzii şi dintr-o propoziţie falsă.” 


(Ludwig Wittgenstein, Tractatus logico-philosophicus) 


«Limbaj-obiect» şi «metalimbaj» 

„Există, de asemenea, câteva condiţii suplimentare de care depinde posibilitatea 
construirii unei definiţii formal-corectă şi material-adecvată a mulţimii 
enunţurilor adevărate ale limbajului. Trebuie, de exemplu, să se introducă o 
distincţie strictă între limbajul care constituie obiectul examinării şi pentru 
care intenţionăm să formulăm definiţia adevărului, şi limbajul în care această 
definiţie va fi formulată şi în care vor fi studiate aplicaţiile ei. Primul se 
numeşte limbaj-obiect, cel de-al doilea, metalimbaj. Metalimbajul trebuie să 
fie suficient de bogat şi, în special, el trebuie să conţină în sine limbajul-o- 
biect ca o parte a sa. [...] În acest fel, metalimbajul, care conţine mijloacele 
suficiente pentru definirea mulţimii enunţurilor adevărate ale unui anumit 
limbaj, trebuie să fie esenţial mai bogat decât limbajul-obiect; el nu poate 
coincide cu acesta sau să fie traductibil în el, deoarece, în caz contrar, ambele 
limbaje se dovedesc semantic universale şi se poate reconstrui în amândouă 
antinomia mincinosului.” 


(Alfred Tarski, Adevăr şi demonstrabilitate) 


Confuzia dintre limbajul-obiect şi metalimbaj dă naştere paradoxului 

„[...] Într-adevăr, ce situaţie poate fi mai neaşteptată, mai contrară mentalităţii 
generale, decât aceea a unui enunţ care este tot atât de plauzibil ca şi negația 
sa; mai mult, despre care «se demonstrează», în cadrul unui anumit sistem, 
că este adevărat împreună cu negația sa? 

Este interesant de observat că această accepţie particulară a termenului paradox 
a pătruns cu mare întârziere în rândul nespecialiştilor [...]. Aceasta, în ciuda 
faptului că situaţii paradoxale au fost puse în evidenţă încă din Antichitate. Ele 
erau numite aporii (în greacă, aporia = dificultate, nesiguranţă). Au rămas 
celebre aporiile lui Zenon (din Eleea), dintre care aceea privind mişcarea este 
cea mai importantă. Astfel, un paradox al lui Zenon pretinde că Ahile, cel iute 
de picior, urmărind o broască ţestoasă, n-o va putea ajunge din urmă, chiar 
dacă se deplasează mai repede decât ea. [...] 

Eubulide (din Millet), elev al lui Euclid, întemeietorul şcolii megarice, este autorul 
unor paradoxuri celebre, dintre care vom aminti: paradoxul mincinosului 
(când spun «eu mint», spun adevărul sau mint? Nu e greu de văzut că, dacă 
spun adevărul, atunci mint, iar dacă mint, spun adevărul) şi paradoxul 
grămezii (dacă n boabe de grâu sunt necesare pentru a forma o grămadă, 
atunci n-1 boabe nu mai formează o grămadă, în contradicţie cu faptul că, dacă 
dintr-o grămadă elimin un bob, obţin tot o grămadă). Echivalent cu paradoxul 
grămezii este paradoxul chelului: dacă n fire de păr sunt necesare pentru a nu fi 

* Solomon Marcus (1925 -) - 
profesor român, consultant la Faculta- 
tea de Matematică a Universităţii din 
București. Este unul dintre inițiatorii 
lingvisticii matematice. S-a remarcat, 
de asemenea, în analiza matematică, 
în informatica teoretică, în semiotică, 
poetică, filosofia și istoria științei. 
Opere principale: /ptroducere în ling- 
vistica matematică, Poetica matema- 
tică, Paradoxul, Timpul. 


„0 altă formă, mai modernă, a 
paradoxului mincinosului [...] se obţine 
scriind pe o foaie albă de hârtie textul: 
«Unicul enunţ scris pe această foaie 
de hârtie este un fals». Dacă cele 
scrise corespund adevărului, atunci, 
în conformitate cu conţinutul textului, 
enunţul e fals. Reciproc, dacă el este 
fals, înseamnă că este adevărată 
negația sa, deci enunţul scris pe foaia 


de hârtie este adevărat.” 


[0 antinomie a lui Russell]: „Dacă 
bărbierul satului este acel om din sat 
care bărbiereşte exact pe acei oameni 
din sat care nu se bărbieresc singuri, 
atunci enunţul «Bărbierul satului se 
bărbierește singur» și negația sa se 
constituie într-o antinomie.” 
(Solomon Marcus, Paradoxul) 


RECAPITULARE ŞI 
FIXARE 


Numim cunoaştere acea 
activitate teoretică prin care 
omul ia act de realitate, încer- 
când să o înţeleagă şi să o ex- 
plice. 

“O simplă opinie poate fi 
considerată cunoaştere numai 
dacă este întemeiată (dacă 
indică, explicit, o rațiune/justi- 
ficare) şi dacă este adevărată 
(dacă ceea ce se enunţă cores- 
punde realității). 

= Cunoaşterea este conside- 
rată a dispune de mai multe 
forme (senzorială, rațională şi 
intuitivă, în concepţia lui Spi- 
noza; directă şi prin descriere, 
în concepţia lui Russell etc.) 
şi surse (raţiunea, în accepţia 
raționaliştilor, şi experienţa, 
în accepţia empiriştilor). 

® Tipurile de adevăr, în con- 
cepţia lui Kant, sunt adevăru- 
rile analitice şi adevărurile 
sintetice, adevărurile a priori 
şi adevărurile a posteriori. 

“> Teoria corespondenței indi- 
că proprietatea esențială a 
adevărului, în timp ce teoria 
coerenței şi cea pragmatistă 
oferă criteriile adevărului. 
*-Opusă adevărului, eroarea 
semnifică o afirmaţie falsă, 
neconformă cu realitatea. 

considerat un om chel, atunci un om cu n- fire de păr este chel, în contradicţie cu 
faptul că pierderea unui fir de păr nu e suficientă pentru a deveni chel. 

Paradoxul mincinosului avea să fie explicat abia în vremea noastră, prin confuzia 
dintre două niveluri distincte ale comunicării umane: limbajul-obiect şi 
metalimbajul [...]. Enunţul «eu mint» se referă la o stare de fapt (acţiunea de 
a minţi), deci se constituie la nivelul limbajului-obiect. Enunţul mint când 
spun «eu mint» nu se mai constituie la nivelul limbajului obiect, ci la cel al 
metalimbajului, deoarece nu se mai referă la o stare de fapt, ci la enunţul «eu 
mint». Distincția dintre limbaj-obiect şi metalimbaj a fost introdusă explicit 
abia în 1933 (de către Alfred Tarski, în Conceptul de adevăr în limbajele 
formalizate), chiar dacă a fost pregătită de numeroase contribuţii anterioare.” 


(Solomon Marcus, Paradoxul) 


APLICAȚII ŞI ACTIVITĂŢI DE ÎNVĂȚARE 


1. Fie următorul text: 

„5.6. Limitele limbajului meu semnifică limitele lumii mele.” 
(Ludwig Wittgenstein, Tractatus logico-philosophicus) 

Construieşte un argument filosofic prin care să sust şi un argument filosofic 
prin care să Combat ideea afirmată de Wittgenstein. 

2. În Cugetări, Pascal face următoarele afirmaţii: 

„Căci nu este oare adevărat că urâm adevărul, ca şi pe aceia care ni-l spun, 
că ne place ca ei să se înşele asupra noastră şi că vrem să fim stimaţi de ei mai 
mult decât merităm?” 

„Omul nu este decât prefăcătorie, minciună şi ipocrizie, şi în sine şi cu ceilalți.” 
Pornind de la afirmațiile de mai sus, alcătuieşte un eseu cu tema: Omul 
— între adevăr şi minciună. 


EVALUARE SUMATIVĂ 


1. Precizează sensul noţiunii de femei al cunoaşterii. 

2. Analizează, succint, una dintre concepțiile filosofice referitoare la 
întemeierea cunoașterii. 

3. Numeşte oricare două forme ale cunoaşterii. 

4. Explică succint concepţia lui Kant despre tipurile de adevăr. 

5. Enumără teoriile adevărului cunoscute şi explică succint diferențele 
existente între ele. 

6. Analizează, în maximum 20 de rânduri, o corelaţie filosofică existentă 
între limbaj şi cunoaştere. 

7. Prin prisma cunoştinţelor acumulate, construieşte un răspuns, de 
maximum 20 de rânduri, la una dintre cele patru întrebări fundamentale prin 
care Kant rezumă sarcinile filosofiei, şi anume: Ce pot să ştiu? 

8. Construieşte argumente sau contraargumente la următorul enunţ: 

„Căutarea adevărului, iar nu consolarea cu o minciună plăcută, rămâne 
orizontul oricărei cunoașteri.” 

(T. Todorov, Grădina nedesăvârşită) 


106 


Filosofie - manual pentru clasa a XII-a 


gen noastră că ceva există se confundă, spune Vasile 
Conta, „cu însăşi conştiinţa noastră”, aceasta din urmă nefiind, „în 
ultimă analiză, decât expansiunea intelectuală a existenţei. ” (Obiectul 
metafizicii) 

De ce-urile filosofiei trimit la totalitate şi filosofia se naşte „când 
viața devine problemă.” (Yves Cattin) lar problema filosofică nu 
poate ocoli Totul, existenţa, căci ea la aceasta „se referă, dacă nu 
totdeauna explicit, atunci cel puţin implicit.” (L. Blaga) Nu poate ocoli 
spaţiul, timpul, devenirea — componente esențiale ale problematicii 
ontologice*. 


Prima întrebare a filosofiei a fost Ce este?. Filosofii greci, conştientizând 
că omul gândeşte, încercau să determine care este obiectul acestei gândiri. Ei au 
intuit că, dincolo de diversitatea lucrurilor, de devenirea lor, trebuie să fie ceva 
mai profund, care să permită logosul* (discurs rațional şi ordine a lumii). 

Acest discurs ordonator este structurat într-o ontologie. Rostul ontologiei 
este de a căuta esența, ființa ca ființă, în termeni aristotelici — temeiul sau 
principiul ordinii lucrurilor. Dar acest principiu trebuie să fie „dincolo de” sau 
„după” (meta) natura fizică (physike). Astfel, în această etapă, ontologia devine 
sinonimă cu metafizica“. 


VI “EXISTENȚĂ ŞI DEVENIRE 


Primii filosofi greci pleacă de la principii. De ce? Pentru că gândirea trebuie 
să aibă un punct de plecare: este o necesitate logică întemeierea demonstraţiei 
pe propoziţii pe care să le considerăm adevărate (axiome). Dar acesta nu este 
singurul motiv. La fel de important este şi faptul că, pentru ei, lumea în care 
trăim este un cosmos (nu cu sensul de Univers, ci cu acela de ordine şi armonie). 
Astfel, principiul, în ordine fizică, devine temei, element unificator şi ordonator. 
Principiul este începutul (arche) atât în cunoaştere (ordine gnoseologică, 
formală), cât şi în realitate (ordine ontologică, materială). Atât în ordine formală, 
cât şi materială, principiul trebuie să fie: Unul, nenăscut, nepieritor, indeterminat, 
incondiționat. Numai astfel el poate asigura, în planul gândirii, unitatea şi 
continuitatea, iar în planul existenţei — diversitatea şi discontinuitatea. Principiul 
justifică atât unitatea lumii, cât şi devenirea ei. 

Aristotel, în Metafizica, afirmă că „primii filosofi considerau ca principii 
ale tuturor lucrurilor doar pe acelea de natură materială.” Principiul, în ordine 
materială, poate fi origine şi substrat al tuturor lucrurilor, „deoarece substanța 
însăşi persistă, schimbându-şi doar proprietăţile... .” 

Astfel, Thales*, procedând inductiv, ajunge la concluzia că principiul este 
apa, origine şi substrat pentru lucruri. Anaximenes* consideră că aerul joacă 


*Thales (cca. 624-546 î.Hr.) acelaşi rol. Pentru Heraclit ordinea lumii „este şi va fi un foc etern viu, care se 
- filosof, matematician și astronom aprinde după măsură şi se stinge după măsură”. Lumea este o veşnică devenire, 
grec, inițiator al filosofiei naturii iar „Războiul este tatăl tuturor lucrurilor”. Regula monismului* va fi încălcată 
și, în sens larg, al întregii filosofii de Empedocle*, cel care stipulează patru elemente drept principii: apă, aer, foc, 
(întrucât a fost primul care și-a pus pământ. Aceste elemente nu puteau, însă, justifica transformarea şi, de aceea, 
problema originii lumii și care a oferit Empedocle va adăuga alte două principii, cu rol activizator: Prietenia şi Ura. 
un răspuns exclusiv rațional, nu Din acelaşi motiv, Anaxagoras* consideră /ogosul ca principiu ordonator. 
mistico-religios, acestei probleme). Pitagora şi toţi adepţii lui susţin că principiul este numărul, singurul care poate 


justifica unitatea şi armonia lumii. 


108 


Capitolul V - Existenţa d + 


Parmenide, în opoziție cu Heraclit, va afirma că „acelaşi (lucru) este şi 
Gândirea şi obiectul gândirii.” El conştientizează imposibilitatea conceptualizării 
mişcării, a devenirii, faptul că gândirea nu poate surprinde decât ceea ce este 
invariabil. „Fiinţa există şi nu poate să nu fie”, asta ne spune raţiunea; Neființa, 
neantul nu pot fi gândite. Iar simţurile redau doar ceea ce acum este, dar curând 
nu va mai fi; calea spre cunoaştere este dată de rațiune. 

Pentru reprezentanţii şcolii atomiste (Leucip şi Democrit), atomii şi vidul 
justifică atât Fiinţa, cât şi Nefiinţa. 

Platon reuşeşte o depăşire prin sinteză a întregii gândiri de până la el. Prin 
Teoria Ideilor* (care constituie nucleul concepției lui), Platon scoate filosofia 
din criza în care intrase odată cu postularea, prin Parmenide, a identităţii dintre 
existență şi gândire şi cu postularea, prin Heraclit, a veşnicei deveniri. 

Platon nu mai caută, precum predecesorii săi, un principiu care să justifice 
întreaga existenţă, ci el se întreabă asupra principiului care dă unitate lucrurilor din î.Hr.) — filosof naturalist grec, re- 
aceeaşi categorie, pe care le desemnăm cu aceeaşi noțiune (Om, Albină, Bine). prezentant al școlii din Millet. Operă 

Potrivit lui Platon, existenţa sesizabilă cu ajutorul simţurilor este în continuă principală: Despre natură. 


* Anaximenes (cca. 585-525 


devenire. Ceea ce vedem este naşterea, transformarea şi moartea. O astfel de 
realitate nu-şi poate fi sieşi temei. Temeiul existenței sensibile este existența 
inteligibilă, la care nu avem acces decât prin rațiune. Existenţa inteligibilă este 
lumea /deilor, a formelor sau a prototipurilor perfecte. 

Platon conştientiza că în lume există grade diferite de desăvârşire. Ideile 
de Om, Bine, Frumos, care aparțin lumii inteligibile, întruchipează perfecțiunea. 
Lumea sensibilă este una a aparenţelor, acestea nefiind decât o copie imperfectă 
a lumii Ideilor, a prototipurilor ideale. Aceste c6pii îşi trag esenţa de la ideea 
în sine prin participare, aşa cum afirmă prin personajul preferat al dialogurilor 
sale, Socrate: „obiectul pe care îl văd în clipa aceasta năzuie să semene cu o altă 
realitate, dar îi lipseşte ceva, nu izbuteşte să fie la fel cu acela, îi rămâne inferior.” 
(Platon, Fedon). 

Teoria formelor ideale nu are doar funcție ontologică; prin ea, Platon 
justifică, implicit, şi posibilitatea cunoaşterii autentice, acțiunea practică (morală) 
şi obiectivitatea valorilor (împotriva relativismului profesat de sofişti care, prin 
Protagoras, afirmau că „Omul este măsura tuturor lucrurilor”). 

Continuându-l doar parțial pe maestrul său Platon (căci nu este de acord cu 
postularea de către acesta a celor două lumi), Aristotel încearcă să reia totodată 
firul tradiţiei presocratice, la care el apreciază efortul de a gândi universul ca 
un tot unitar, dominat numai de forţe naturale. Prin aceasta, el acordă demnitate 
acestui existent, care îşi are temeiul în sine şi nu în ceva ce îi transcende. 

Punctul de plecare îl reprezintă principiul, pentru că nu putem construi ceva 
plecând de la nimic. Analizând semnificațiile date de presocratici termenului de 
arche, Aristotel reține trei semnificații ca fiind esenţiale: început, origine; punct de 
plecare, capăt, extremitate; comandă, autoritate, putere. Totodată, principiul este 
„punctul de plecare datorită căruia un lucru este, ia naştere sau este cunoscut.” 
(Metafizica) 

Devenirea poate fi explicată prin patru cauze sau principii: materia 
(substratul); forma; cauza motrice (eficientă); cauza finală (scopul). Lumea 
în care trăim este făcută din materie, dar materia, aşa cum se oferă experienţei 
noastre, nu este haos, ci este ordine. Materia nu este nimic în ea însăşi, ci este o 
simplă potenţialitate. Un bloc de piatră este, în mod potenţial, o statuie, o parte 
din zidul unei case, un pavaj pentru o stradă etc. Trecerea materiei din stare de 
posibilitate este actualizarea formei ce presupune cauza eficientă. Materia, fără 
formă, este potențialitate pură, iar forma fără materie este act pur. Orice lucru 
din natură este compus dintr-o materie organizată, este materie şi formă. 

Când filosofia a intrat în criză privind temele abordate, a revenit la rădăcini; 
de aceea, un gânditor nota că întreaga filosofie nu pare decât o notă de subsol a 
filosofiei greceşti. In acelaşi spirit, Heidegger, în perioada interbelică, susținea 
necesitatea reluării unei întrebări pe nedrept omise, şi anume cea a „fiinţei”. 
Cauza acestei omisiuni este că „ființa” este noțiunea cea mai generală şi cea 


109 


dë 


H 


*idee (din gr. eidos, esenţă) — (în 


filosofia lui Platon) gen, arhetip, 
model. 


“logos (din gr.) — termen care, iniţial, 


semnifica, în același timp, 
discurs și rațiune. Ulterior, va 
desemna discursul întemeiat 
pe rațiune și argumentat, care 
se supune probei discuţiei, în 
scopul de a fi valabil în mod 
universal, care se validează 
şi se legitimează răspunzând 
oricărei obiecții. 


*metafizică (din gr. metà, după, 


dincolo de, și physike, fizică, 
natură) — termen care apare 
în sec. | î.Hr., ca titlu dat de 
Andronicos din Rhodos celor 
14 cărţi de filosofie primă ale 
lui Aristotel (cărți care erau 
plasate după cele de fizică). 
Treptat, metafizica va ajunge 
să desemneze cunoașterea prin 
rațiune a realităţilor imateriale, 
ştiinţa supremă (primă) al 
cărei obiect este absolutul, 
cercetare a esenței lucrurilor și 
— în sens peiorativ — speculație, 
exercițiu inutil, al cărui obiect îl 
constituie abstracţiile. 


Dia: 


H 


*monism (gr. monos, singur, unic) 
— orice doctrină care consideră 
că totalitatea lucrurilor este 
reductibilă la unitate, mai 
ales din punctul de vedere 
al substanţei lor. Este opus 
dualismului. 


“ontologie (gr. ontos, fiinţă; /ogos, 
ştiinţă) — (în sens filosofic 
general) doctrină care studiază 
existenţa ființei și semnificaţiile 
ei fundamentale. 


“Empedocle (cca. 490-430 î.Hr.) 
- filosof, medic, poet, om politic grec. 
Opere: Despre natură, Purificările. 


* Anaxagoras (cca. 500-428) 
- filosof grec; originar din Asia Mică, 
a părăsit Atena la bătrâneţe, fiind 
acuzat de necredinţă în zei. 

mai „goală” de sens şi de semnificație. Generalitatea ființei, susține el, este cea 
a „genului”. Al doilea motiv al acestei omisiuni este că „fiinţa este indefinibilă” 
printr-o definiție cu gen proxim şi diferență specifică. Al treilea motiv este legat 
de ideea că „ființa” este evidentă. 

Heidegger prezintă structura formală a întrebării despre „ființă”, subliniind 
ideea că aceasta nu vizează „existența în genere”, ci chiar esenţa celui care 
întreabă; aceasta conduce la sensul fiinţei. Problema fiinţei are prioritate, întrucât 
se constituie „ca o condiție a posibilităţii oricărei ontologii ce precede însăşi 
ştiinţele ontice şi le fundează.” (Fiinţă şi timp). Omul survine în lume fără a avea 
nevoie de justificare, astfel în prim-plan este ontologia umanului (ce presupune 
relevarea temporalităţii sub forma conştientizării morţii, dar şi a caracterului 
deschis al vieţii). Menirea omului este ca, folosindu-şi libertatea, să se aleagă 
întru adevăr. 


Texte 


Principiul la presocratici 

„În ceea ce priveşte numărul şi natura acestor elemente, aceşti filosofi nu sunt toţi 
de acord. Thales, fondatorul acestui fel de filosofie, spune că principiul este 
apa (de aceea, el mai spune că pământul pluteşte deasupra apei); el a fost, 
desigur, condus la această părere de observaţia că toate lucrurile se hrănesc 
din ce este umed; însă, aceea din care vin toate lucrurile este, pentru toate, 
principiul lor; această observaţie l-a făcut să adopte această concepţie şi 
încă faptul că germenii tuturor lucrurilor au o natură umedă şi că apa este 
principiul lucrurilor umede. [...] Anaximenes [...] spune că aerul este anterior 
apei şi, între corpurile simple, îl preferă ca principiu, în timp ce, pentru [...] 
Heraclit din Efes, principiul este focul. Empedocle socoteşte ca elemente cele 
patru corpuri simple, adăugând pe al patrulea, pământul, la acelea despre 
care am vorbit înainte; aceste elemente subzistă totdeauna şi ele nu devin 
decât în ceea ce priveşte creşterea sau scăderea lor numerică, atunci când 
se unesc pentru a forma o unitate sau când, plecând de la această unitate, 
se divid. Anaxagoras din Clazomene, mai în vârstă decât Empedocle, dar a 
cărui gândire pare că aparţine unei epoci ulterioare, admite un număr infinit 
de principii; aproape toate lucrurile, spune el, care sunt formate din părți 
asemănătoare între ele, în felul apei sau al focului, nu se produc sau nu se 
distrug decât într-un singur fel, şi anume prin unirea sau separarea părților; 
ele nu se nasc şi nici nu pier în alt fel, dar ele subzistă veşnic. [...] 

De aceea, când un om a venit să spună că este în natură, ca şi la animale, o 
Inteligență, cauză a ordinei şi a orânduirii universale, el a apărut ca singurul 
cu bun simţ în faţa divagărilor predecesorilor săi. Fără îndoială că Anaxagoras 
a adoptat această soluţie [...]. 

Leucip şi tovarăşul său Democrit au luat ca elemente Plinul şi Vidul pe care le 
numeau Fiinţă şi Nefiinţă. Din aceste principii, plinul şi solidul sunt ființă, 
vidul sau ceea ce este rar, neființă. Acestea sunt cauzele fiinţelor şi ale 
materiei. În acelaşi fel, aceşti filosofi pretind că diferenţele dintre elemente 
sunt cauza tuturor celorlalte calităţi: dar aceste diferenţe sunt, după ei, în 
număr de trei: figura, ordinea şi poziţia. Diferenţele fiinţei, spun ei, nu vin 
decât din configuraţie, orânduire şi fel de a fi. 

În timpul acestor filosofi şi chiar înaintea lor, aceia care sunt numiţi pytagoricieni 
s-au consacrat, cei dintâi, matematicilor şi le-au făcut să progreseze. Pătrunşi 
de această disciplină, ei au gândit că principiile matematicii sunt principiile 
tuturor lucrurilor. Cum aceste principii, numerele, sunt, prin natura lor, 
primele şi fiindcă pytagoricienii credeau că întrevăd în numere o mulțime de 
analogii cu lucrurile care există şi devin, mai mult decât în foc, pământ sau 
apă, (o determinare a numerelor fiind justiţia, alta — sufletul şi inteligenţa...); 
cum ei vedeau în afară de aceasta că numerele exprimau proprietăţile şi 

proporţiile muzicale; cum, în fine, toate celelalte lucruri le apăreau în natura 
întreagă ca fiind formate după asemănarea numerelor, şi că numerele erau 
realităţile primordiale ale universului, ei considerau că principiile numerelor 
erau elementele tuturor fiinţelor şi că cerul însuşi este armonie şi număr. [...] 

Cât priveşte pe Xenofanes*, cel mai vechi partizan al unităţii (căci Parmenide“, se 
spune, a fost discipolul său), el spune că Unul este Dumnezeu. 

Parmenide pare că raţionează aici cu mai multă pătrundere. Convins că, în afară 
de Fiinţă, Nefiinţa nu există, el crede că un singur lucru este cu necesitate, 
anume Fiinţa, şi că nu există nimica altceva.” 


(Aristotel, Metafizica) 


«Singurul fel în care ceva, orişice, accede la existenţă este participarea lui 

la esenţa proprie» 

„SOCRATE: Ei bine, după acest eşec al meu în studierea lumii, am socotit că trebuie 
să mă feresc de a păţi precum cei care privesc şi observă o eclipsă de soare; unii 
se pare că îşi pierd vederea, dacă privesc direct chiar astrul şi nu doar un reflex 
al său în apă sau în ceva asemănător. Şi m-am gândit să nu păţesc şi eu la fel, 
cuprins de teamă că, tot aţintindu-mi ochii asupra lucrurilor, tot încercând să 
vin cu ele în contact uzând de fiecare simţ al meu, sufletul meu s-ar putea să 
orbească pe deplin. Astfel că am crezut că nu am altă cale decât să mă refugiez 
între raționamente şi să încerc să văd în ele adevărul lucrurilor. [...]? 

„SOCRATE: [...] Eu sunt convins că, dacă în afară de Frumosul în sine există şi 
altceva frumos, singura cauză pentru care acel lucru e frumos este participarea 
lui la Frumosul în sine; şi la fel pentru rest. Accepţi, drept cauza căutată, o 
asemenea cauză ? 

CEBES: Da, o accept. 

SOCRATE: Numai că, dacă lucrurile stau aşa, mie unuia nu-mi mai intră în cap 
deloc cauzele celelalte, cauzele acelea savante, şi mă văd cu totul neînstare să 
le înţeleg. Iar, dacă cineva încearcă să-mi dea drept cauză a frumuseţii unui 
lucru fie culoarea lui înflorită, fie forma sa, fie indiferent ce de felul acesta, 
eu mă lepăd de toate, tulburat de toate. Şi rămân, într-un chip simplu, fără 
întortocheri, poate naiv, la explicaţia mea: că nimic altceva nu conferă acelui 
lucru frumuseţe decât prezenţa în el a Frumosului în sine, sau comuniunea cu 
el, sau indiferent ce altă formă de relaţie cu el, căci, în privinţa asta, nu sunt 
încă foarte ferm. Ferm sunt numai în a susţine că toate cele frumoase sunt 
frumoase numai datorită Frumosului, căci acesta mi se pare, şi pentru mine 
şi pentru un altul, răspunsul cel mai sigur. Ştiu că, ţinându-mă bine de el, nu 
risc să cad. Ce siguranţă e în a putea răspunde, ţie însuţi şi oricui: «Frumoase 
sunt cele frumoase prin Frumos!» Nu crezi şi tu aşa?” 

„SOCRATE: Mai departe! Nu te-ai feri să afirmi că, adunând unu cu unu, 
cauza pentru care rezultă doi ar fi însăşi adunarea, ori împărţirea, în cazul 
împărţirii? Eu cred că, dimpotrivă, ai declara sus şi tare aşa: «După ştiinţa 
mea, singurul fel în care ceva, orişice, accede la existenţă este participarea lui 
la esenţa proprie a fiecărei realităţi la care participă; astfel, în exemplele date, 
nu vei putea găsi nicio altă cauză a producerii lui «doi», decât participarea lui 
la Dualitate. Nimic în lume nu va putea vreodată deveni «doi» fără această 
participare, nimica «unu», fără a participa la «Unitate». Iar tuturor acelor 
împărțiri şi adunări şi subtilităţi de felul acesta, tu zi-le rămas-bun, lăsând 
asemenea răspunsuri unora decât tine mai savanţi.” 


(Platon, Fedon) 


Materie, formă, substanță 

„Principiu se spune, mai întâi, despre punctul de plecare al mişcării unui lucru. 
Aşa este, de exemplu, principiul liniei şi al drumului, căruia îi corespunde 
principiul la extremitatea opusă. [...] 

Principiul este, încă, elementul prim şi imanent al devenirii (producerii), aşa cum 
sunt carena corăbiei sau temeliile unei case, în timp ce, la animale, este, după 


111 


*Xenofanes din Colofon (570- 
475 î.Hr.) — filosof grec. A atacat 
mitologiile populare, pe care le acuza 
că își reprezintă zeii sub formă umană. 
În opinia sa, Dumnezeu este imobil, 
neschimbător, Unul. 


„Fiinţa este pentru ei (greci) 
identitatea unui lucru cu sine, «a 
fi ce este» dintotdeauna și pentru 
totdeauna, repaus ontologic absolut.” 
(J. 0. y Gasset, Originea şi epilogul 
filosofiei) 


*Parmenide (n. 515 î.Hr. ?) 
- filosof grec, cel mai de seamă re- 
prezentant al școlii eleate. A formulat 
principiul identității. 

unii, inima şi, după alţii, capul, sau o altă parte care îndeplineşte acest rol. 
Principiul se spune şi despre cauza primitivă şi neimanentă a producerii, 
despre punctul de plecare natural al mişcării sau al schimbării. De exemplu, 
copilul provine din tată şi mamă, şi bătaia din insultă. Se numeşte, încă, 
principiu fiinţa a cărei voinţă reflectată mişcă ceea ce se mişcă şi face să se 
schimbe ceea ce se schimbă, de exemplu magistraţii în cetăţi. În fine, punctul 
de plecare al cunoaşterii unui lucru este şi el numit principiul acestui lucru; 
premisele sunt principiile demonstraţiei. Cauzele se înţeleg în tot atâtea 
sensuri cât şi principiile. Căci toate cauzele sunt principii. [...] 

Se numeşte cauză, într-un prim sens, materia imanentă din care un lucru este făcut; 
arama este cauza statuii, argintul — aceea a cupei, precum şi genurile aramei 
sau argintului (cauza materială). În alt sens, cauza este forma sau modelul 
adică definiţia quiddităţii* şi genurile ei. De exemplu, octava este raportul 
de doi la unu; părţile definiţiei sunt şi ele cauza (cauza formală). Cauza este, 
încă, primul principiu al schimbării sau al repausului; autorul unei hotărâri 
este cauza acţiunii, tatăl este cauza copilului şi, în general, agentul este 
cauza a ceea ce este şi ceea ce face să se schimbe este cauza a ceea ce suferă 
schimbarea (cauza eficientă sau motrice). Cauza este, însă, şi scopul, cauza 
finală. De exemplu, sănătatea este cauza plimbării. De ce, într-adevăr, ne 
plimbăm? Vom răspunde ca să fim sănătoşi şi, spunând aşa, ne gândim că am 
arătat raţiunea (cauza) lucrului. Acestea sunt, fără îndoială, diferitele sensuri 
ale cuvântului cauză. Rezultă din această varietate de sensuri ale cauzei că 
există pentru acelaşi obiect mai multe cauze, şi aceasta nu prin accident; de 
exemplu, statuia are drept cauză arta sculptorului şi arama, nu sub un raport 
diferit, dar în măsura în care ea este o statuie. Dar aceste cauze nu sunt de 
aceeaşi natură, una este cauza materială, cealaltă este cauza motrice. [...] 

Substanţa se înţelege, dacă nu într-un mare număr de sensuri, cel puţin în patru 
sensuri principale. Ne gândim, într-adevăr, că substanţa fiecărui lucru este 
sau quidditatea, sau universalul, sau genul, sau, în al patrulea rând, subiectul. 
Subiectul este lucrul despre care tot restul este afirmat şi care el nu este 
afirmat de alt lucru, de aceea trebuie examinat întâi, căci mai ales subiectul 
prim este materia, într-altul că el consistă în formă, într-un al treilea sens 
că el este compus din materie şi formă. Înţeleg prin materie, de exemplu, 
arama, prin formă — figura pe care ea o îmbracă şi prin compusul celor două 
— statuia, întregul concret. Rezultă că, dacă forma este anterioară materiei şi 
dacă ea are mai multă fiinţă decât aceasta, ea va fi şi ea, pentru acelaşi motiv, 
anterioară compusului din substanţă şi formă... .” 


(Aristotel, Metafizica) 


Existenţa este o «ocazie» ontică a ființării umane 

D e 2 e A „Fiinţarea umană (Dasein*) este un fiind, care nicicum nu se întâlneşte printre alte 

hb fiinduri. Dimpotrivă, ea este prin aceea delimitată mai mult ontic, deoarece 
în acest fiind în fiinţa sa este vorba de însăşi această fiinţă. Acestei concepţii 
despre fiinţa lui Dasein îi aparţine apoi faptul că fiinţa sa se află într-un raport 
de a fi faţă de această fiinţă. Se confirmă din nou că: fiinţarea umană se înţelege 
totdeauna într-o anumită modalitate şi explicitare numai în fiinţa sa [...]. 
*guidditate — concept aristotelician Fiinţarea umană (Dasein) se înţelege întotdeauna pornind de la existenţa (Existenz) 


*Dasein (germ.) - (la Heidegger) 
termen care indică existența 
proprie omului. 


semnificând totalitatea factorilor sa, adică de la posibilitatea sa însăşi de a fi sau nu ea însăşi. Aceste posibilități 
care condiționează sau determină nici n-au fost alese de fiinţarea umană însăşi, nici nu s-au văzut implicate în ea, 
o ființă; tot ceea ce face ca nici nu au crescut cu ea. Existenţa este astfel decisă în acest mod al asumării 
o ființă să fie ceea ce este. sau al omiterii numai de fiecare fiinţare umană în parte. Problema existenţei 
Quidditatea constituie substanța poate fi elucidată numai prin existenţă. Înțelegerea de sine călăuzitoare în 
formală, cauza primă a obiectului, această privință a Dasein-ului fiecăruia o numim existenţială (bazată pe 
esența sa. fiinţa umană reală, nemijlocită). Problema existenţei este o «ocazie» ontică 


a fiinţării umane. Aici, nu este necesară claritatea teoretică a structurii 
\ ontologice a existenței. Problematica ei pretinde apoi o lămurire a ceea ce 
Se constituie existenţa. [...] 

Atâta timp cât existența determină fiinţarea umană, analitica ontologică a 
acestui fiind cere să se ţină cont întotdeauna de o viziune prealabilă asupra 
existenţialităţii, înţelegem aceasta ca atare de a fi a fiindului care există. În 
ideea unei asemenea structurări a fiinţei rezidă deja ideea de fiinţă.” 


(Martin Heidegger, Fiinţă şi timp) 


APLICAȚII ŞI ACTIVITĂȚI DE ÎNVĂȚARE 


1. Elaborează o listă de termeni opuşi şi de termeni corelativi noțiunii de 
„existență”. 

2. Prin prisma celor învăţate, arată în ce măsură Platon poate fi considerat, pe 
de o parte, parmenidian şi, pe de altă parte, heraclitic? Argumentează răspunsul. 

3. Concepe un posibil dialog între Platon şi Aristotel, pe tema principiului. 

4. Fie textul: 

„Fiinţa una este doar o problemă a cugetului; ființa distribuită după clase de 
fiinţă, ca la categorii, este doar un răspuns al cugetului; însă ființa propriu-zisă 
este binecuvântarea belşugului de fiinţe care se ivesc şi bat la porțile existenței 
durabile. lar înființarea vine să spună că nu tot ce are fiinţare este cu adevărat, 
că fiinţa nu se acoperă cu fenomenele haotice şi cu aparenţa, ci că numai ceea ce 
capătă întruchipare este; numai ce a devenit întru ființă are dreptul la ființă.” 

(C. Noica, Cuvânt împreună despre rostirea românească) 

Comentează textul dat, ţinând cont de următoarele cerințe: RW precizarea 
problemei filosofice abordate; W identificarea întrebărilor implicate; BR analiza 
ideilor prezentate în text; BR identificarea altor puncte de vedere, pe aceeaşi temă. 

5. Folosind metoda Explozia stelară, determină întrebările pe care le 
generează problema existenţei. 


V.2. “SPAȚIU ŞI TIMP 


Spaţiul şi timpul sunt fundalul oricărei experienţe umane. Orice existenţă se 
petrece undeva şi cândva. Incă de la început, atât de important a fost considerat 
timpul, încât vechii greci au ajuns a-i da chip de zeu, numindu-l Cronos* (la 
romani, Saturn). 

Astăzi, nu mai credem în Cronos, dar ne simțim prinşi în vâltoarea timpului 
mai aprig decât ne imaginăm că se întâmpla cu anticii. lar pentru a ne da siguranța 
(iluzia!) că, departe de a fi depăşiţi, chiar controlăm acest iureş, am creat instrumente 
de măsurare a timpului (implicit, şi a spațiului) tot mai sofisticate. 

Suntem departe de a şti totul despre spaţiu şi timp. Cu toate acestea, imaginar, 
putem călători în trecut, în viitor sau în lumi paralele. 


V.2.1. *Spaţiu cosmic — timp cosmic 


Din punctul de vedere al simțului comun, timpul este durata continuă şi 
succesivă a lucrurilor, cel în care se succed evenimentele, iar spaţiul — acel ceva 
care conţine şi în care se desfăşoară totul. 

Din punct de vedere filosofic, însă, cele două concepte au un sens diferit. 
Timpul şi spațiul apar ca dimensiuni: ale lumii, dar şi ale existenţei umane. Modul 
în care au fost teoretizate, de la începuturi şi până astăzi, indică dificultatea de a 
le conceptualiza. 

* Zenon din Elea 
(cca. 490-430 î.Hr) — filosof grec, 
reprezentant al Scolii eleate. Pentru 
a apăra doctrina dascălului său, 
Parmenide, privitoare la existența 
unitară și imuabilă, formulează 
mai multe aporii menite să arate 
dificultățile legate de 
multiplicității și ale devenirii. 


ipotezele | 


Saturn devorându-şi fiii, 
de Francisco de Goya. 


dë 


H 


*aporie (gr. aporia, impas) - 
dificultate indisolubilă în care 
eșuează un raționament și din 
care nu se poate ieși. 


“Cronos — zeul timpului, la greci, 
având ca echivalent, în 
mitologia romanä, pe Saturn. 
Se credea că, de teamă să 
nu fie detronat (așa cum, la 
rându-i, îl detronase pe tatăl 
său, Uranus), şi-a devorat, unul 
după altul, copiii nou-născuţi. 


“Isaac Newton (1642-1727) 
— matematician, fizician și astronom 
englez. A pus bazele mecanicii 
clasice și a formulat legea gravitaţiei 
universale. Opere: Principiile mate- 
matice ale filosofiei naturale, 
Optica. 

Chiar din Antichitate, Zenon din Elea* a remarcat, pe urmele maestrului 
său, Parmenide, această dificultate: pornind de la afirmarea existenţei imuabile şi 
veşnic identice cu sine, acesta ajunge la a formula celebrele aporii*, argumente 
în vederea demonstrării imposibilității de a gândi devenirea, deci mişcarea şi 
multiplul (celebre sunt cele ale mişcării: a dicotomiei, a lui Ahile, a săgeții şi 
a stadionului). La antipodul acestei concepții, Heraclit din Efes, teoretizând 
schimbarea permanentă, va accepta, implicit, şi o relativizare a timpului şi o 
structurare a spațiului, după criterii morale, drept ceva între vid şi preaplin. 

Progresul ştiinţelor a fost însoțit de un nou răspuns dat la întrebarea Ce sunt 
timpul şi spaţiul?. Acesta a condus şi la o nouă viziune asupra Universului. 

Anticii, ca şi modernii, erau convinşi că spațiul este absolut. Isaac Newton*, 
întemeietorul fizicii clasice, va împărtăşi aceeaşi opinie. El era conştient de 
dificultățile pe care le implică o astfel de concepție, dar avea nevoie de un 
sistem de referinţă care să fie acelaşi pentru toate măsurătorile. În polemica sa 
cu susținătorii relativității timpului şi a spațiului (cerc din care făcea parte şi 
G. W. Leibniz), Newton realizează şi întemeierea fizică şi pe cea metafizică 
a timpului şi a spaţiului, ca substanțe. Spaţiul şi timpul sunt atributele lui 
Dumnezeu însuşi, felul lui de a percepe lumea (Sensorium Dei). 

Evoluţia ulterioară a ştiinţei va da câştig de cauză adepților relativismului. 
Printre primii, în ordine cronologică, este G. W. Leibniz, cel care susține 
că „Spatiul este ordinea coexistenţelor posibile, aşa cum timpul este ordinea 
succesiunilor posibile.” 

In contemporaneitate, spațiul şi timpul devin concepte operaționale în cadrul 
unor teorii fizico-matematice, pierzându-şi semnificaţia lor ontologică, intuitivă. 

Teoria relativității (Albert Einstein) şi mecanica cuantică vor deveni 
momente într-o revoluție ce are ca obiect conceptele de timp şi de spaţiu. 

In acest context, Lee Smolin* consideră că ne aflăm în plină revoluție, 
o revoluţie ce se va finaliza cu un nou răspuns la întrebarea Ce sunt timpul şi 
spațiul?. Noua teorie prezintă gravitația ca pe o manifestare a structurii spațiului 
şi a timpului şi este rezultatul unificării teoriei relativităţii cu teoria cuantică. 


Texte 


Aporiile timpului 

„Patru sunt argumentele lui Zenon în legătură cu mişcarea, ce prezintă greutăţi 
cui vrea să le dezlege. Primul e cel care tăgăduieşte mişcarea, sub cuvânt că, 
înainte de a ajunge la capăt, mobilul trebuie să ajungă la jumătate [...]. Aci stă 
greşeala raţionamentului lui Zenon: în aceea că nu admite că, într-un timp 
finit, se pot străbate sau atinge succesiv infinite puncte spaţiale; într-adevăr, 
despre lungime şi timp, ca despre orice continuitate, se poate spune că sunt 
infinite într-un îndoit înţeles: ca împărţire şi ca margini. Când e vorba de 
infinite sub raport cantitativ, acestea nu pot fi atinse într-un timp finit; dar 
pot fi atinse infinitele sub raportul împărţelii, înţeles în care însuşi timpul e 
infinit. Aşa fiind, infinitul e străbătut într-un timp infinit, iar nu într-unul 
finit, şi în mişcare, infinite puncte spaţiale sunt atinse în cursul unor durate 
infinite, nu finite. TJ 


(Aristotel, Fizica) 


«Timp şi spațiu absolute» 

„Marea diferenţă dintre ideile lui Aristotel şi acelea ale lui Galilei şi Newton este 
că Aristotel credea într-o stare preferenţială de repaus, pe care orice corp ar 
trebui s-o aibă dacă nu s-ar acţiona asupra sa cu o forţă sau un impuls. În 
particular, el credea că pământul era în repaus. Dar din legile lui Newton 
rezultă că nu există un criteriu unic al repausului. [...] 

De exemplu, jucând ping-pong în tren, s-ar găsi că mingea ascultă de legile lui 
Newton exact ca o minge pe o masă de lângă calea ferată. Astfel, nu există 
nicio modalitate de a spune cine se mişcă: trenul sau pământul. 

Lipsa unui criteriu absolut pentru repaus înseamnă că nu se poate determina dacă 
două evenimente care au loc la momente diferite se produc în aceeaşi poziţie 
în spaţiu. De exemplu, să presupunem că mingea de ping-pong din tren saltă 
în sus şi în jos, lovind masa de două ori în acelaşi loc, la distanţă de o secundă. 
Pentru cineva de lângă calea ferată, cele două salturi ar părea că au loc la 
patruzeci de metri distanţă, deoarece aceasta este distanţa parcursă de tren 
pe calea ferată, între salturi. Prin urmare, inexistenţa unui repaus absolut 
înseamnă că nu se poate da unui eveniment o poziţie absolută în spaţiu, aşa 
cum credea Aristotel. Poziţiile evenimentelor şi distanţele dintre ele ar fi 
diferite pentru o persoană din tren şi una de lângă calea ferată şi nu ar exista 
un motiv pentru a prefera poziţia unei persoane sau a celeilalte. 

Newton a fost foarte îngrijorat de această lipsă a poziţiei absolute sau a spaţiului 
absolut, aşa cum a fost numit, deoarece ea nu era în concordanţă cu ideea sa 
despre un Dumnezeu absolut. De fapt, el a refuzat să accepte lipsa unui spaţiu 
absolut, chiar dacă aceasta era o consecinţă a legilor sale. [...] 

Atât Aristotel, cât şi Newton credeau în timpul absolut. Adică, ei credeau că 
intervalul de timp dintre două evenimente se poate măsura fără ambiguităţi 
şi că acest timp ar fi acelaşi indiferent cine l-ar măsura, cu condiţia să aibă un 
ceas bun. Timpul era complet separat de spaţiu şi independent de acesta.” 

i , T 8 (Stephen W. Hawking*, Scurtă istorie a timpului) 

Timpul şi spaţiul — relaţii 

„4. În ceea ce mă priveşte, am arătat de mai multe ori că socotim spaţiul drept 
ceva pur relativ, ca şi timpul; ca o ordine a coexistenţelor, după cum timpul 
este o ordine a succesiunilor. Căci spaţiul arată, în termeni de posibilitate, o 
ordine a lucrurilor care există în acelaşi timp, fiindcă există deodată, fără ca 
el să intervină în felul lor de a exista. Şi când vezi mai multe lucruri deodată, 
atunci îţi dai seama de această ordine a lucrurilor între ele. 

5. Pentru a infirma imaginaţia celor ce consideră spaţiul ca o substanţă sau, cel 
puţin, ca fiind un lucru absolut, am mai multe demonstraţii, dar nu vreau să 
mă servesc acum decât de aceea pentru care mi se dă ocazie. Spun, deci, că, 
dacă spaţiul ar avea o existenţă absolută, s-ar întâmpla ceva pentru care ar fi 
imposibil să existe o rațiune suficientă, ceea ce ar fi contra axiomei noastre. 
Iată cum o demonstrez. Spaţiul este ceva absolut uniform. Şi fără lucrurile 
care sunt plasate în el, un punct al spaţiului nu se deosebeşte prin nimic de un 
alt punct al spaţiului. Urmează, însă, de aci că este imposibil ca Dumnezeu, 
păstrând aceleaşi situaţii ale corpurilor între ele, să fi plasat corpurile în 
spaţiu altfel şi nu aşa cum sunt. Şi de ce nu a fost luat totul pe dos, printr-un 
schimb între Orient şi Occident? [...] 

6. Este tot aşa în ceea ce priveşte timpul. Dacă presupunem că cineva întreabă de 
ce Dumnezeu nu a creat totul cu un an înainte şi că acelaşi personaj vrea să 
tragă de aici concluzia că Dumnezeu a făcut ceva pentru care nu poate exista 
o rațiune prin care a fost făcut astfel mai mult decât altfel, i s-ar răspunde 
că afirmaţia lui ar fi adevărată, dacă timpul ar fi ceva în afară de lucrurile 
care sunt în timp, căci ar fi imposibil ca să fie motive pentru care lucrurile ar 
fi fost făcute mai curând în anumite momente decât în altele — succesiunea 
lor rămânând aceeaşi. Dar aceasta arată tocmai că momentele în afară de 
lucruri nu sunt nimic şi că ele nu consistă decât în ordinea lor succesivă, 
care, rămânând aceeaşi, una dintre cele două stări, ca aceea a anticipării 
imaginate, nu ar fi cu nimic diferită şi nu ar putea fi distinsă de cealaltă care 
este acum.” 


(Din corespondenţa lui Leibniz cu Clarke) 


«Teoria cuantică a gravitației» 

„Primul este răspunsul la întrebarea: ce sunt spaţiul şi timpul? Teoria lui Newton 
s-a bazat pe un răspuns la această întrebare, relativitatea generală pe un altul. 
[...] Problema este că, în timp ce teoria cuantică schimbă radical relaţia dintre 
observator şi sistem, acceptă fără modificări vechiul răspuns al lui Newton la 
întrebarea despre spaţiu şi timp. Exact invers se întâmplă cu teoria relativităţii 

* Stephen W. Hawking 

(1942 — ) — om de știință englez, 
unul dintre cei mai cunoscuţi savanți 
contemporani, devenit, alături de 
Einstein, un simbol al științei. Timpul 
și spaţiul au un început în marea 
explozie (Big Bang“). Opere principale: 
Universul într-o coajă de nucă, Visul 
lui Einstein. 


dë 


U 


*Big Bang (cuv. engl.) — teoria Big 
Bangului se referă la explozia 
de energie și materie care a 
dus, la momentul zero (acum 
10-15 miliarde de ani), la 
apariția universului. Această 
teorie încearcă să explice de 
ce universul se extinde și de 
ce pare a fi uniform în toate 
direcțiile. 


american. A studiat la Harvard, iar în 
prezent este profesor la Centrul pentru 
fizică gravitațională și geometrie, la 
Universitatea din Pennsylvania. 

În cercetările legate de teoria cuantică 
unificată, cosmologie și relativitate, a 
obținut rezultate apreciate pe plan 
internaţional. Opere: 7he Life of the 
Cosmos, Three Roads to Quantum 
Gravity. 


„Timpul anticilor - o spune 
Aristotel în chip izbitor în Fizica sa 
— este mai mult destrămător; timpul 
scoate lucrurile din așezarea lor cea 
bună, de la începutul lor, iar doar ca 
timp rotitor, al revenirii neîncetate, 
are el preţ pentru antici.” 

(C. Noica, Cuvânt împreună despre 
rostirea românească) 


dë 


[] 


*antinomie (gr. anti, contra, și 
nomos, lege) — categorie ce 
exprimă  contradicţia dintre 
două teze ce se exclud reciproc 
și care pot fi demonstrate logic 
în aceeași măsură. 

generale a lui Einstein, în care conceptele de spațiu şi timp au fost radical 
schimbate, în timp ce vederile lui Newton asupra relaţiei dintre observator şi 
sistemul observat au fost menținute. Fiecare dintre aceste teorii este cel puţin 
parţial adevărată, cu toate că fiecare păstrează din vechea fizică presupuneri 
pe care cealaltă le contrazice. 

Relativitatea şi teoria cuantică sunt, prin urmare, primii paşi într-o revoluţie care 
acum, după un secol, nu s-a încheiat. [...] 

Deocamdată, noua teorie nu este completă, dar are deja un nume: se numeşte 
teoria cuantică a gravitaţiei. Această denumire e motivată de faptul că o 
parte importantă a sa implică extinderea teoriei cuantice, care stă la baza 
perspectivei noastre asupra atomilor şi a particulelor elementare, către o teorie 
a gravitaţiei. Gravitaţia este, în prezent, înţeleasă în contextul relativităţii 
generale, care ne prezintă gravitația ca pe o manifestare a structurii spaţiului 
şi a timpului. Aceasta a fost intuiţia cea mai surprinzătoare şi mai frumoasă 
a lui Einstein şi vom avea multe de spus despre ea, pe măsură ce vom înainta 
în subiect. Problema cu care ne confruntăm acum este (în jargonul fizicii 
fundamentale) unificarea teoriei relativităţii generale a lui Finstein cu teoria 
cuantică. Rezultatul acestei unificări va fi o teorie cuantică a gravitaţiei. 

Atunci când va exista o teorie cuantică a gravitaţiei, ea va da noi răspunsuri la 
întrebările despre spaţiu şi timp. ” 


V.2.2. *Timpul subiectiv 


Omul nu doar fiinţează în cadre spațio-temporale, ci este chiar ființă (spaţio-) 
temporală. Condiția umană este marcată de timp. 

Nu a fost nevoie de teoria relativității pentru a determina dimensiunea 
subiectivă a timpului. Augustin pleacă de la premisa că Dumnezeu a creat lumea 
odată cu timpul: „Tu ai făcut toate timpurile şi, înainte de toate timpurile, Tu 
eşti, şi nu era un timp în care să nu fie timp.” (Confesiuni) Lumea nu este eternă 
precum divinitatea. Timpul nu poate fi definit, ci doar intuit, prin spirit. Sufletul 
aşteaptă (viitor), este atent (prezent) şi îşi aminteşte (trecut). Prin urmare, pentru 
Augustin timpul este şi nu este, este schimbare, mişcare. 

Kant îşi întemeiază concepţia sa despre spaţiu şi timp pe fizica newtoniană şi 
pe geometria euclidiană, dar demonstrează că nu este posibil ca spațiul şi timpul 
să fie realități absolute. El argumentează că admiterea obiectivității timpului şi 
a spaţiului conduce la antinomii*. Pentru evitarea acestora, trebuie să admitem 
că timpul şi spațiul sunt condiţii subiective ale reprezentării noastre despre 
lume. Rolul teoriei lui Kant despre timp şi spațiu este de a justifica posibilitatea 
judecăților sintetice a priori şi, prin aceasta, posibilitatea ştiinţei. 


Texte 


Timpul interior 

„Ce este, deci, timpul? Dacă nimeni nu mă întreabă, o ştiu, iar dacă aş vrea să 
explic cuiva care mă întreabă, nu ştiu. Totuşi, cu încredere afirm că ştiu că, 
dacă nu ar trece nimic, nu ar exista timp trecut şi că, dacă nu ar veni ceva, nu 
ar fi timp viitor şi că, dacă nu ar exista nimic, nu ar fi timp prezent. 

Aşadar, acele două timpuri, trecutul şi viitorul, cum sunt când trecutul nu mai 
există, şi viitorul nu există încă? Prezentul, însă, dacă ar fi mereu prezent şi nu ar 
trece în trecut, nu ar mai fi timp, ci eternitate. Dacă, deci, prezentul, ca să fie timp, 
se face ca să treacă în trecut, cum zicem noi atunci că există un lucru pentru care, 
ca să existe, este nevoie să existe cauza aceea care-l face să existe, iar despre timp 
spunem că nu există cu adevărat decât fiindcă tinde să nu fie? [...] 

(Lee Smolin, Spaţiu, timp, univers) 

Dacă, deci, există cele trecute şi cele viitoare, vreau să ştiu unde sunt. Iar dacă nu 
pot încă acest lucru, ştiu, totuşi, că, oriunde sunt, nu vor fi acolo trecute sau 
viitoare, ci sunt prezente. Căci, dacă vor fi acolo, atunci nu sunt încă aici, dacă 
şi acolo sunt trecute, deja nu sunt acolo. Aşadar, oriunde sunt, cele ce sunt nu sunt 
decât prezente. Cele trecute, când sunt expuse potrivit adevărului, sunt scoase din 
memorie nu lucrurile însele, care au trecut, ci cuvintele concepute din imaginile 
lor, pe care le-au fixat în suflet, când treceau, ca pe nişte urme. [...] 

De asemenea, ceea ce-mi spune urechea lăuntrică, aşteptarea lucrurilor viitoare 
se face intuiţie când sosesc, iar intuiţia se face memorie când au trecut, apoi 
orice încordare a atenţiei, care variază acest mod, este schimbătoare şi tot ceea 
ce este schimbător nu este veşnic, iar «Dumnezeul nostru este veşnic». Aceste 
lucruri le strâng la un loc şi le unesc şi aflu că Dumnezeul meu, Dumnezeul cel 
veşnic, a zidit creatura nu printr-o nouă voinţă, şi nici ştiinţa Lui nu suferă ceva 
trecător.” 


(Augustin, Confesiuni) 


Timpul şi spaţiul - forme «a priori» 

„Deoarece propoziţiile geometrice pot fi cunoscute în mod sintetic a priori şi cu 
certitudine apodictică, atunci întreb: de unde luaţi astfel de propoziţii şi pe ce 
se întemeiază intelectul nostru pentru a ajunge la astfel de adevăruri absolut 
necesare şi de valabilitate generală. Nu există altă cale decât prin concepte 
sau prin intuiţii; amândouă, însă, considerate ca fiind date sau a priori sau a 
posteriori. Cele din urmă, anume conceptele empirice, tot aşa ceea pe ce se 
întemeiază ele, adică intuiţia empirică, nu pot da nicio propoziţie sintetică, 
decât numai o astfel de propoziţie care şi ea este numai empirică, adică o 
propoziţie de experienţă, prin urmare nu poate conţine nicicând necesitatea 
şi absolută generalitate, ceea ce este doar nota caracteristică a tuturor 
propoziţiilor geometriei. Ceea ce ar fi, însă, întâiul şi unicul mijloc, anume de 
a ajunge la astfel de cunoaşteri prin simple concepte sau prin intuiţii a priori, 
e clar că din simple concepte nu se poate dobândi nicio cunoaştere sintetică, 
ci numai analitică. Nu luaţi decât propoziţia că: prin două linii drepte nu 
se poate împrejmui niciun spaţiu, prin urmare nu e posibilă nicio figură, şi 
încercaţi s-o derivați din conceptul de linii drepte şi numărul doi, sau şi că din 
trei linii drepte e posibilă o figură, şi încercaţi-o tot astfel numai din aceste 
concepte. Toată străduinţa voastră e zadarnică, şi vă vedeţi nevoiţi a vă lua 
refugiul la intuiţie, cum geometria o şi face totdeauna. [...] Trebuie, deci, să 
daţi obiectul vostru a priori în intuiţie şi să întemeiaţi pe aceasta propoziţia 
voastră sintetică. [...] Dacă spaţiul (şi aşa, şi timpul) n-ar fi, deci, o simplă formă 
a intuiţiei voastre şi care conţine condiţii a priori sub care singure obiectele 
pot fi pentru voi lucruri exterioare, care fără de aceste condiţii subiective nu 
sunt nimic în sine, atunci n-aţi putea spune absolut nimic a priori în mod 
sistematic asupra obiectelor exterioare. Este, deci, fără îndoială cert, şi nu 
numai posibil, sau şi probabil, că spaţiul şi timpul, ca o condiţie necesară a 
toată experienţa (externă şi internă), sunt numai condiţii subiective a toată 
intuiţia noastră, în raport cu care, deci, toate obiectele sunt simple fenomene 
şi nu obiecte date pentru sine în acest mod şi despre care, şi în ceea ce priveşte 
forma lor, se pot spune multe a priori, nicicând însă şi absolut nimic despre 


lucrul în sine care ar fi să stea la baza acestor fenomene.” D e A 


(Immanuel Kant, Critica raţiunii pure) d 


Inelele lui Saturn 


„Timpul este dat în mod imediat.” 
(H. Bergson, Introducere în metafi- 
zică) 


E l l 5 *filosofia culturii — disciplină teo- 
V.2.3. *Spaţio-temporalitate şi cultură retică ce studiază geneza și 
dezvoltarea culturii, structura 


x | | : a | și funcționarea valorilor cul- 
Incepând din secolul al XIX-lea, studiul culturii s-a constituit ca un domeniu turale. 


distinct- filosofia culturii“. Sintagme precum sincronism sau diacronism cultural, 
spațiu cultural sau complex cultural au devenit locuri comune. 4 

Pentru L. Blaga, lumea în care trăieşte omul este câmpul stilistic, mediul 
permanent în care respirăm. Ceea ce numim „lume” este creația stilului de către 
spiritul inconştient. Inconştientul apare, astfel, ca o realitate psihospirituală 
amplă, cu structuri şi dinamică proprii, autonomă față de conştiinţă, dar 
influenţând-o. Lumea este descrisă prin forme, orizonturi, accente, atitudini, 
năzuinţe formative. 

Orizontul spaţial (inconştient) care se exprimă în cultura încorporată în 
lucruri este „sentimentul spaţiului”, aşa cum îl resimt popoarele lumii. Pentru 
români, spațiul este mioritic, este un orizont ondulat, alternând dealul cu valea 
(aşa cum este el parcurs de ciobani în transhumanță). 

Orizontul temporal este altceva decât timpul fizic, astronomic (aşa cum 
secunda este diferită de clipă). Temporalitatea este determinată de valorizarea 
momentelor timpului de către comunitățile umane. 


Texte 


Orizonturi temporale şi spaţiale 

„Momentele timpului, ca orizont al inconştientului, nu se succed egal, sau amorf, 
pe unul şi acelaşi plan al unei curgeri fără tensiuni, ci se complică interior, 
dobândind un fel de fizionomie sau profil. Dimensiunile timpului sunt: 
prezentul, trecutul, viitorul. Forma ce o ia timpul ca orizont inconştient 
atârnă, în cele din urmă, de accentul cu care inconştientul apasă asupra uneia 
dintre dimensiunile timpului. După cum accentul zace mai mult pe prezent, 
pe trecut sau pe viitor, sunt imaginabile tot atâtea orizonturi temporale de 
profil diferit. În această configurare a timpului, se exprimă, ca şi în cazul 
orizonturilor spaţiale inconştiente, anume înclinări, preferinţe, şi o sete 
de cadru propriu, ale substanţei sufleteşti umane. Dacă ni se îngăduie să 
denumim metaforic principalele orizonturi temporale posibile şi de profil 
divers ale inconştientului, vom deosebi: 

1. Timpul-havuz; 

2. Timpul-cascadă. 

3. Timpul-fluviu. [...] 

«Timpul havuz» este orizontul deschis unor trăiri, îndreptat prin excelenţă spre 
viitor; în cadrul acestui orizont-temporal, se atribuie viitorului o valoare 
exclusivă şi dominantă, o suveranitate acaparantă, de care nu se bucură nici 
prezentul şi nici trecutul, care sunt privite cel mult ca trepte, într-o suire 
fără capăt. Acest fel de timp e trăit şi înţeles prin sine însuşi, indiferent de 
conţinutul său, de ceea ce se petrece în el, ca o ascensiune fără limite. Pentru 
sufletul care trăieşte într-un asemenea orizont, timpul are, chiar numai prin 
realizarea sa, darul să înalțe necontenit nivelul existenţei. Timpul ar fi, graţie 
structurii sale ascendente, creator de valori tot mai înalte. [...] 

«Timpul-cascadă» reprezintă orizontul unor trăiri pentru care accentul supremei 
valori zace pe dimensiunea trecutului. Timpul, prin el însuşi, şi, deci, cu 
atât mai mult prin ceea ce se petrece în el, înseamnă cădere, devalorizare, 
decadenţă. Clipa ce vine este, prin faptul doar că bate mai târziu, oarecum 
inferioară clipei antecedente. Timpul-cascadă are semnificaţia unei necurmate 
îndepărtări, în raport cu un punct iniţial, învestit cu accentul maximei valori. [...] 

«Timpul-fluviu» îşi are accentul pe prezentul permanent. În această ipostază, 
timpul e considerat ca un mediu al unor realizări egale, care nu sunt nici mai 
valoroase, dar nici mai puţin valoroase decât au fost cele ale trecutului sau vor 
fi cele ale viitorului. Prezentul, de ieri, de astăzi, de mâine, e privit de fiecare 
dată ca existând pentru sine, sieşi suficient, nici treaptă spre ceva mai înalt, ce 
va fi, nici fază de disoluţie a unui ceva mai înalt, ce a fost. [...]” 

„Orizontul spaţial al inconştientului, înzestrat cu o structură fundamentală şi 
orchestrat din accente sufleteşti, trebuie socotit ca un fel de cadru necesar 

şi neschimbăcios al spiritului nostru inconştient. [...] Orizontul spaţial al 
inconştientului e, deci, o realitate psihospirituală mai adâncă şi mai eficace 
decât ar putea să fie vreodată un simplu sentiment. [...] Orizontul spaţial al 
inconştientului poate cu adevărat dobândi rolul de factor determinant pentru 
structura stilistică a unei culturi sau a unei spiritualităţi, fie individuale, fie 
colective. Cum orizontului spaţial al inconştientului îi atribuim o funcţie 
plastică şi determinantă, putem să-l numim şi «spaţiu-matrice».” 


V.2.4. *Omul şi timpul 


Suntem şi nu suntem. Viaţa noastră nu este decât o picătură în oceanul 
eternității. Fiecare clipă ne apropie de un final implacabil: moartea. De atitudinea 
față de moarte depinde modul în care ne concepem viaţa. Moartea poate fi sfârşit, 
început sau mare trecere. Poate fi un eveniment al propriei vieți sau un lucru ce 
se întâmplă numai altora. 

Pentru M. Eliade, omul este religios în mod fundamental. Pentru omul 
religios, experienţa timpului şi a spațiului este complexă, omul trăieşte într-un 
timp şi un spaţiu profane, dar şi într-un timp şi spațiu sacre. 

Lumea contemporană este profană, este lumea activităţilor cotidiene, a 
locuirii într-o casă, într-un birou, într-o şcoală etc. Spațiul profan este locuit de 
om, este spaţiul istoriei. Timpul profan este ireversibil, este „durata temporală 
obişnuită în care se înscriu actele lipsite de semnificaţie religioasă. 

Spațiul sacru este cel în care există un centru al creaţiei, locul de origine a 
lumii, cel în care s-a produs geneza. Este spațiul templului, al bisericii. 

Omul lumii profane are nostalgia acestui timp şi a acestui spațiu originare, 
sacre, în care ființa autentică a omului este zămislită de Creator. Pentru om, 
timpul şi spaţiul, dincolo de dimensiunea profanului, a cotidianului, rămân sacre, 
pline de sensuri şi de semnificaţii cosmice, deci neomogene şi neizotrope. Viaţa 
omului este zbatere de a scăpa de sub teroarea alienantă a timpului şi a istoriei, 
este efort de a redescoperi şi a readuce sacrul în lumea profană. 

Pentru Cioran, timpul nu poate fi conceptualizat, ci doar trăit nemijlocit. În 
raport cu acesta, omul este în condiţia de cădere în timp. Pe de o parte, „căderea 
în timp” înseamnă că omul este muritor, trăieşte într-o istorie care îl determină 
să-şi fixeze scopuri şi să acționeze. Pe de altă parte, „căderea în timp” îi revelează 
omului neantul, ca durată nesfârşită a momentelor succesive, măsurabile, ale 
timpului. Eternitatea temporală este o eternitate negativă, căci ea nu înseamnă 
nemurire, ci o fatală încremenire, din care lipsesc actele de creaţie, acțiunile 
privilegiate, valorizările. Este un infinit în care contrariile se anulează reciproc, 
astfel încât ne reîntoarcem la durata indiferentă a timpului mort" — eternitatea. 
Oamenii care au destin conştientizează irecuperabilitatea timpului şi îşi realizează 
esența proprie. 


Texte 


Timp şi spaţiu sacre 

„Orice lume este lucrarea zeilor, pentru că a fost creată fie direct de către zei, 
fie consacrată, deci «cosmicizată» de către oamenii care au actualizat prin 
mijloace rituale actul exemplar al Creaţiei. Altfel spus, omul religios nu poate 


(Lucian Blaga, Trilogia culturii) 

„Vremea pare legată de concretul 
Terrei și al experienţei umane.” 
(C. Noica, Cuvânt împreună despre 
rostirea românească) 


„«Eternitatea» omului, chiar 
şi cea efectiv posibilă, este doar 
probabilă.” 


(J. 0. y Gasset, Originea și epilogul 
filosofiei) 


> Raportându-te critic la 
concepțiile despre timp studiate, 
formulează un răspuns personal 
şi argumentat la întrebarea: „Ce 
este timpul? ”. 

trăi decât într-o lume sacră, pentru că doar o asemenea lume participă la ființă, 
există cu adevărat. [...] Spaţiul necunoscut care se întinde dincolo de «lumea» 
sa, spaţiul necosmicizat, adică neconsacrat, care nu este decât o întindere 
amorfă unde n-a fost încă proiectată nicio orientare şi nu s-a conturat nicio 
structură, acest spaţiu profan reprezintă pentru omul religios nefiinţa absolută. 
Dacă se rătăceşte cumva în acest spaţiu, omul se simte golit de substanţa sa 
«ontică», ca şi cum s-ar topi în Haos, şi sfârşeşte prin a se stinge. 

Această sete ontologică se manifestă în nenumărate feluri. Exemplul cel mai izbitor 
este, în cazul aparte al spaţiului sacru, voinţa omului religios de a se găsi în 
inima realului, în Centrul Lumii, de unde a început să ia ființă Cosmosul, spre 
a se întinde apoi către cele patru zări, unde există o posibilitate de comunicare 
cu zeii; pe scurt, acolo unde este cel mai aproape de zei. [...]” 

„Experienţa Timpului sacru îi va permite omului religios să regăsească periodic 
Cosmosul, aşa cum era el in principio, în clipa mitică a Creaţiei. 

Ca şi spaţiul, Timpul nu este nici omogen şi nici continuu pentru omul religios. 
Există intervale de Timp sacru, ca de pildă timpul sărbătorilor (în cea mai 
mare parte periodice) şi, pe de altă parte, Timpul profan, durata temporală 
obişnuită, în care se înscriu actele lipsite de semnificaţie religioasă. Între 
aceste două feluri de timp există, bineînţeles, o ruptură; dar, prin mijlocirea 
riturilor, omul religios poate «trece» cu uşurinţă de la durata temporală 
obişnuită la Timpul sacru. 

Distingem încă de la început o deosebire esenţială între aceste două calităţi ale 


> Tlustrează, prin exemple timpului, prin natura sa Timpul sacru este reversibil, în sensul că este, de fapt, 
simple din experienţa perso- un Timp mitic primordial readus în prezent. Orice sărbătoare religioasă, orice 
nală: Timp liturgic înseamnă reactualizarea unui eveniment sacru care a avut loc 
— diferenţa evidenţiată de într-un trecut mitic, «la începutul începuturilor». Participarea religioasă la o 
Eliade între timpul sacru şi sărbătoare implică ieşirea din durata temporală «obişnuită» şi reintegrarea 
timpul profan şi între spaţiul în Timpul mitic actualizat de acea sărbătoare. Timpul sacru este, deci, mereu 
sacru şi spațiul profan; recuperabil şi repetabil la nesfârşit. S-ar putea spune, dintr-un anumit punct 
— fiica de timp la care face de vedere, că acest timp nu «curge», că nu este o «durată» ireversibilă. Este 
referire Cioran. un Timp ontologic prin excelenţă, «parmenidian»: mereu egal cu el însuşi, nu 


se schimbă şi nici nu se încheie.” 
(Mircea Eliade, Sacru şi profan) 


«A avea destin înseamnă a avea frică de timp» 

„Totul se reduce în lumea aceasta la a avea destin şi a avea destin înseamnă a vieţui 
în timp cu sentimentul ireparabilului. [...] A avea destin înseamnă a avea 
frică de timp. Aceasta este cu atât mai curios, cu cât, dintre toate tipurile şi 
categoriile de oameni, omul dominat de o fatalitate internă cunoaşte mai puţin 
surpriza în timp. Ceilalţi, majoritatea oamenilor, a căror existenţă nu este 
un semn de întrebare pentru această lume, cunosc, dimpotrivă, o continuă 
surpriză; căci, neavând o axă internă, un sâmbure personal, revelaţiile 
asupra lumii sunt mai mult fructul unei diversităţi a naturii exterioare, decât 
a unei dialectici interne. Teama de timp se naşte acolo unde omul simte că 
succesiunea momentelor nu face decât să aducă şi mai intens în conştiinţă 
o fatalitate inexorabilă şi, ca atare, să facă din orice surpriză, o surpriză 
dureroasă. [...] 

Destinul nu reprezintă altceva decât elementele specifice, fatale şi imanente care 
caracterizează această evoluţie individuală, care o marchează ca o excelenţă 
în cadrul pluralităţii evoluţiilor individuale; în accepţia elementară şi vulgară 

| a destinului, toți oamenii au destin, fiindcă toți oamenii parcurg modalitățile 

şi formele obişnuite de existenţă. [...] Or, destinul, în accepţia justă, exprimă 

o fatalitate proprie, individuală şi revelatoare, care se grefează pe o fatalitate 

universală şi se izolează în acest cadru. Reprezinţi un destin nu atât în 

măsura în care participi la esenţa universală, cât în măsura în care tinzi să 

N realizezi o esenţă proprie. [...] Imanenţa, esenţialitatea şi ireversibilitatea 

sunt notele esenţiale ale destinului. [...] Nu poţi trăi decât murind. Moartea 
începe odată cu viaţa. Ireversibilitatea destinului nu este decât o expresie a 
morţii noastre zilnice.” 

(Emil Cioran, Omul fără destin) 


APLICAȚII ŞI ACTIVITĂȚI DE ÎNVĂŢARE 


1. Identifică două asemănări şi două deosebiri existente între concepțiile 
despre timp ale lui Agustin şi Kant. 

2. Precizează cărui orizont temporal, din cele descrise de Blaga, le-ar 
corespunde următoarele situații: 

e mitul vârstei de aur; 

e teoria timpului ciclic; 

e tinereţe fără bătrâneţe şi viaţa fără de moarte; 

e conservatorismul; 

Argumentează răspunsul. 

3. Compară punctul de vedere prezentat în următorul text cu cel al lui L. Blaga, 
cu referire la spațiu: 

„Sentimentul grotei se caracterizează printr-o îngustime a conştiinţei, 
printr-o nelinişte permanentă, prin senzația lipsei de libertate şi, de aceea, 
prin fatalism, printr-o presiune neîntreruptă şi, sub o asemenea presiune, prin 
descărcări explozive în forma fanatismului. Dimpotrivă, nostalgia şi sentimentul 
infinitului îmboldesc spre fapte constructive; impulsul convingător spre creaţie 
şi bucuria firească a libertăţii sunt formele de expresie a vastității lumii. Ambele 
concepții fundamentale nu sunt decât manifestări ale unei modalități sufleteşti.” 
(Leo Frobenius, Paideuma) 

4. Fie textul: 

„Există, cu toate acestea, un sens fundamental: a gândi intuitiv înseamnă 
a gândi în durată. [...] Intuiţia, legată de o durată care este creşterea însăşi, 
întrezăreşte o neîntreruptă continuitate de noutate imprevizibilă. Ea vede, ştie că 
spiritul extrage din sine mai multe decât are, că tocmai în asta constă spiritualitatea 
şi că realitatea impregnată de spirit este creaţie.” 

(H. Bergson, Introducere în metafizică) 

Analizează succint, în maximum două pagini, teoria despre durată a lui 
Bergson, luând ca puncte de reper: 

E precizarea unei teorii asemănătoare şi a unei teorii opuse față de cea 
dezvoltată de Bergson; 

E construirea unui exemplu personal, pentru a ilustra teoria timpului 
susținută de Bergson. 


V.3. "DETERMINISMUL 


Cineva alunecă pe gheaţă, undeva are loc un accident, cuiva îi vine o idee 
strălucită, altcuiva îi iese câştigător biletul la loto... . In mod spontan, când aflăm 
despre asemenea evenimente sau fapte, ne întrebăm: De ce?, Din ce cauză*?, Din 
ce motiv? 

Aceste întrebări au ca temei presupoziţia că ceea ce se întâmplă reprezintă o 
necesitate* (deci nu aparține hazardului“, nu este întâmplare*), că întotdeauna 

„Împăcarea cu timpul este 
o împăcare cu lumea; căci este 
imposibil a găsi un echilibru în lupta 
cu timpul, în antagonismul dramatic 
care face din om o ființă pe care atât 
trecutul, cât și prezentul sau viitorul 
nu-l pot satisface.” 
(E. Cioran, Revelaţiile durerii) 


[] 


*cauză (lat. causa, rațiune, cauză) 


— (în sens curent) motiv al 
unui lucru, al unei acţiuni; (în 
sens filosofic general) ceea ce 
produce un efect, antecedentul 
constant al unui fenomen, 
principiul explicativ al acestuia; 
capacitatea de a acţiona sau 
potența. 


* determinism - orice teorie, con- 


cepție asupra interacțiunii, a 
conexiunii universale, conform 
căreia geneza și desfășurarea 
fenomenelor și a proceselor din 
natură, societate, istorie, actiu- 
nile oamenilor sunt ordonate ca- 
uzal, se supun necesității și sunt 
guvernate de legi obiective. 


* determinism istoric — teorie con- 


form căreia evoluţia societăţii 
este rezultatul unui proces le- 
gic, în care obiectivul se îmbină 
cu subiectivul, necesitatea cu 
întâmplarea. Principalii repre- 
zentanţi: K. Marx, Frederich 
Engels*. 


*hazard (arabă az-zahr, zar, joc de za- 


ruri) — (în sens comun) caracter 
întâmplător al lucrurilor, cauză 
imaginară a unor fenomene in- 
explicabile; (în sens filosofic) 
cauză accidentală a ceva ce nu 
a fost provocat deliberat, feno- 
men sau eveniment produs prin 
cumularea imprevizibilă a unor 
serii cauzale independente; 
acceptarea hazardului echiva- 
lează cu acceptarea indetermi- 
nismului. 

există un lanţ cauzal (o înlănțuire cauză/cauze — efect) care poate explica totul. 
Teoriile care acceptă existența unei asemenea explicații cauzale se numesc teorii 
deterministe*. Ele ne oferă mai multe răspunsuri, orientându-ne (în încercarea de a 
explica ceea ce se întâmplă) fie către destin sau Dumnezeu, fie către legile naturii. 

Există, însă, şi teorii care neagă existenţa înlănțuirii cauzale, a necesităţii: 
teoriile indeterministe*. Dacă pentru determinişti omul nu este liber, acțiunea lui 
fiind limitată de forţe diverse, pentru indeterminişti, omul este liber, este singurul 
său stăpân şi, ca atare, singurul responsabil de tot ceea ce îl priveşte. 


V.3.1. *Tipuri de determinism 


V.3.1.1. *Determinismul naturalist (fizicalist) 


Numeroase concepţii asupra existenţei au o presupoziţie comună: lumea 
este descriptibilă în spațiu şi timp, ca identitate de sine sau ca devenire. În măsura 
în care este ordonată, structurată, entitățile care o alcătuiesc se află în relații de 
interdependențţă reciprocă, ceea ce asigură unitatea în diversitate. 

Lumea ne apare, astfel, ca un tot ordonat, determinat: soarele răsare în fiecare 
zi, anotimpurile se succed neîncetat, tot ceea ce se naşte, se dezvoltă şi trece, la 
un moment dat, în neființă... . Această succesiune constantă de evenimente (la 
baza cărora stau înlănțuiri de cauze şi efecte) dă impresia că lumea este dominată 
de necesitate naturală. 

Primele concepții determinist-naturaliste sunt create de filosofii antici. 
Intuiția asupra ordinii universului-cosmos îi conduce pe aceştia la doctrina 
conform căreia tot ceea ce există şi se manifestă este necesar, având la bază 
legea naturii. Dintr-o asemenea perspectivă, filosofii şcolii atomiste admit drept 
principii ale lucrurilor atomii şi vidul. Atomii sunt infiniți ca număr şi diferiți 
ca formă, mărime şi poziție. Mişcarea atomilor este necesară şi eternă. Totul, 
inclusiv omul, este prins în acest vârtej al necesităţii absolute; pentru Democrit, 
de exemplu, într-o natură în care nu există decât atomii şi vidul, „Toate au loc 
prin necesitate, vârtejul fiind cauza creării lucrurilor [...].” (Diogene Laertios, 
Despre viețile şi doctrinele filosofilor) Concluzia: omul, prins implacabil în acest 
vârtej, nu dispune de libertate. Pentru a salva libertatea umană (căci trebuia să 
explice moralitatea omului, capacitatea acestuia de a alege între alternative), 
urmaşul lui Democrit, Epicur, va apela la un artificiu: acceptă devierea atomilor 
în vid (clinamen). Pentru el, inclusiv sufletul şi zeii sunt alcătuiri de atomi, iar 
mişcarea acestor atomi are loc pe verticală, de sus în jos şi suportă o uşoară 
abatere de la direcția perpendiculară. Tocmai această deviere avea menirea de a 
ilustra existenţa unor evoluţii nonnecesare ale evenimentelor, făcând, astfel, loc 
libertăţii. 

Mai târziu, în epoca modernă, dezvoltarea ştiinţelor experimentale va 
conduce la un determinism absolut, de tip mecanicist. Cunoaşterea adevărată 
presupune cunoaşterea cauzei: ştiind care sunt cauzele, putem să producem 
efectul şi, astfel, putem stăpâni lumea. Conform noii viziuni, toate fenomenele 
naturii sunt regulate, ordonate, previzibile, sunt asemenea unor ceasuri (chiar şi 
cele care nu se supun, aparent, vreunei determinări). Intâmplarea este exclusă, 
este o iluzie generată de ignoranță. 

Euforia determinată de succesul previzionării unor fenomene în fizică, în 
special în secolul al XIX-lea, i-a fascinat şi pe cercetătorii celorlalte domenii: 
istorie, cultură, psihologie, sociologie, economie etc. Toţi caută cu înfrigurare 
legi care să permită prevederea oricărui eveniment sau comportament. 

Transferul de metode din domeniul ştiinţelor naturii în ştiinţele sociale, 
argumentează K. R. Popper, nu este justificat. Cursul istoriei nu poate fi precizat 
prin metode raționale. Doctrina determinismului istoric* este şi va fi o superstiție, 

susține el. Viziunea istoricistă, prin care Popper desemnează teoria lui Marx şi a 
adepților lui, este una utopică, pentru că îşi propune să fericească lumea. Popper 
critică şi ideea de planificare şi de economie planificată, nu din punctul de 
vedere al productivității, „ci din cel logic al posibilității realizării lor şi din cel 
uman al consecințelor acelor încercări de a face imposibilul posibil.” (Mizeria 
istoricismului) Scopul gândirii istoriciste este de a interpreta trecutul, pentru a 
putea prezice viitorul. 


Texte 


Deviaţia atomilor în vid, singura sursă a libertăţii 

„Trebuie să ne întoarcem la scrisoare [scrisoarea adresată de Epicur lui 
Herodot? 

„Universul este infinit, căci ceea ce-i finit are o extremitate, iar extremitatea unui 
lucru se înţelege în raport cu altul deosebit de el [...]. De aceea, neavând 
extremitate, nu are nici limită şi, deoarece nu are limită, va fi infinit. 

Mai mult, universul este infinit, atât din cauza mulţimii atomilor, cât şi a extinderii 
vidului. Într-adevăr, dacă vidul ar fi infinit şi corpurile finite, acestea n-ar 
avea nicăieri unde să rămână, ci s-ar împrăştia fiind purtate prin vidul infinit 
[...]. Pe de altă parte, dacă vidul ar fi finit, infinitatea de atomi n-ar avea loc 
unde să stea. 

Mai departe, atomii corpurilor, care sunt plini şi din care se nasc corpurile compuse 
şi-n care se risipesc, variază la infinit în formele lor; căci o asemenea varietate 
de lucruri, aşa cum le vedem, n-ar fi putut niciodată să ia naştere în îmbinarea 
de atomi având aceleaşi forme. Pentru fiecare formă, atomii asemănători sunt 
pur şi simplu infiniţi ca număr, dar, în ceea ce priveşte deosebirile calitative, 
atomii nu sunt pur şi simplu infiniţi, ci numai de necuprins [...]. 

Atomii sunt necontenit în mişcare veşnică [...]. Unii dintre ei sar mereu la o mare 
distanţă unii de alţii, pe când alţii se mişcă vibrând pe loc, când se întâmplă 
să fie închişi într-o împletitură de atomi [...].” 

„După acestea, referindu-ne la senzațiile şi afectele noastre TL trebuie să 
recunoaştem că sufletul este un lucru corporal alcătuit din particule fine, 
împrăştiate în toată masa corpului nostru [...]. Dar mai există o (a treia) parte, 
care întrece pe celelalte două în fineţea particulelor, şi prin aceasta rămâne în 
legătură mai strânsă cu restul corpului nostru. [...].” 


(Diogene Laertios, Despre vieţile şi doctrinele filosofilor) 


«Starea prezentă a universului ca efectul stării sale anterioare» 

„Poziţiile determinismului au fost fixate în forme clasice de către Laplace şi 
lămurite, în «spiritul cel mai potrivit ştiinţelor naturii, de către» Claude 
Bernard“, în vestita sa Introducere la studiul medicinii experimentale. 

Iată cum conturează Laplace, în introducerea la încercare filosofică asupra 
probabilităților (Essai Philosophique sur les Probabilites, Paris, 1814), 
determinismul ştiinţei moderne: «Toate evenimentele, chiar acelea care, 
prin micimea lor, par a nu ţine de legile mari ale naturii, sunt consecinţe ale 
acestora tot aşa de necesare ca şi revoluțiile soarelui. Necunoscând legăturile 
care le unesc cu sistemul întreg al universului, noi le facem să depindă de 
cauze finale sau de întâmplare (hazard), după cum se nasc sau se succed cu 
regularitate sau fără nicio ordine aparentă; dar aceste cauze imaginare au fost, 
rând pe rând, alungate mereu mai departe, odată cu marginile cunoştinţelor 
noastre şi dispar în întregime în faţa ştiinţei sănătoase, care nu vede în ele decât 
expresia ignoranței în care suntem asupra adevăratelor cauze. Evenimentele 
actuale au cu cele precedente o legătură fundată pe principiul evident că un 
lucru nu poate începe să fie fără o cauză care să-l producă. Această axiomă, 
cunoscută sub numele de principiu al raţiunii suficiente, se aplică chiar la 
acţiunile pe care le considerăm indiferente. [...] 

*indeterminism - doctrină care 
neagă existența în natură a 
necesității cauzale. 


“întâmplare — caracter neprevăzut 
al unui fenomen; acceptarea 
întâmplării echivalează cu 
acceptarea determinismului. 


*necesitate (lat. necessarius, 


inevitabil, obligatoriu) — ceva 
ce nu poate sä nu aibä loc, ceva 
care nu poate fi altfel. 


* Claude Bernard (1813-1878) 
— medic francez, profesor de fiziologie. 
Opera sa se divizează în două părţi: 
lucrări științifice și reflecția filosofică 
asupra metodei ştiinţifice. Împotriva 
empirismului, Bernard vorbește despre 
„raționalismul experimental”. 


*Octav Onicescu 
(1892-1983) - matematician român, 
fondator al teoriei probabilităților. 
Elaborează un model cosmologic 
bazat pe conceptul de „mecanică 
invariantivă”. Opere: Principii de 
cunoaștere ştiinţifică, Mecanica 
' invariantivă şi cosmologia. 


„În concepţia religioasă a lumii, 
explicarea era foarte simplă și foarte 
ușoară. leșind din haos, cum ziceau 
 teogoniile, zeii au creat lumea cu 
puterea lor supranaturală.” 

(P. P. Negulescu, Privire generală 
asupra filosofiei) 


= Întocmeşte o listă cu 
activităţile desfăşurate ieri. 
| Determină constrângerile care 
| crezi că au stat la baza acestor 
acțiuni. 

Noi trebuie, deci, să considerăm starea prezentă a universului ca efectul stării 
sale anterioare şi ca o cauză a celei care va urma. O inteligenţă care, la un 
moment dat, ar cunoaşte toate forţele de care este însufleţită natura, cum 
şi situaţia respectivă a făpturilor care o compun, dacă, pe de altă parte, ar 
fi destul de vastă ca să supună aceste date analizei, ar îmbrăţişa în aceeaşi 
formulă mişcările celor mai mari corpuri ale universului, ca şi acele ale celui 
mai uşor atom: nimic n-ar fi nesigur pentru ea, iar viitorul, ca şi trecutul ar fi 
prezente ochilor săi. Spiritul omenesc oferă, în perfecțiunea pe care a ştiut s-o 
dea astronomiei, o schiţă slabă a acestei inteligenţe.» 

Această concepţie a lui Laplace se raportează, în acelaşi timp, atât la determinismul 
faptului izolat, cât şi la acela care corespunde ideii de ordine în universul 
natural considerat ca un tot unic. [...] 

Toate fenomenele fizice şi acelea ale vieţii s-au silit să îmbrace haina mecanică, nu 
atât în factura ei strict materială, cât mai ales în determinismul ei esenţial.” 


(Octav Onicescu*, Determinismul clasic) 


Istoricismul şi fascinația prognozelor 

„Istoriciştii moderni au fost puternic impresionați de succesul teoriei newtoniene 
şi, mai ales, de capacitatea sa de predicţie a poziţiei planetelor într-un viitor 
îndepărtat. Posibilitatea unor astfel de prognoze pe termen lung, pretind 
istoriciştii, este, prin urmare, demonstrată arătând că vechea năzuinţă privind 
capacitatea de a prezice viitorul îndepărtat nu depăşeşte limitele a ceea ce 
poate fi atins de mintea omenească. Ştiinţele sociale trebuie să năzuiască la 
fel de sus. Dacă astronomia poate prezice eclipse de soare, atunci de ce nu ar 
putea sociologia prezice revoluţii? 

Istoricistul subliniază că, chiar dacă năzuim atât de departe, nu trebuie să uităm 
că ştiinţele sociale nu pot spera şi nu trebuie să încerce să atingă precizia 
prognozelor astronomice. [...] Chiar dacă recunosc şi chiar subliniază 
deficienţele predicţiilor sociologice în legătură cu informaţiile detaliate 
şi precizia, istoriciştii susţin că întinderea şi semnificaţia unor astfel de 
prognoze ar putea compensa aceste neajunsuri. Deficienţele provin mai 
ales din complexitatea evenimentelor sociale, din interconexiunile lor şi din 
caracterul calitativ al termenilor sociologici. Dar, deşi sociologia suferă din 
aceste cauze de imprecizie, termenii ei calitativi îi conferă o semnificaţie 
de o bogăţie şi comprehensivitate specifice. Exemple de asemenea termeni 
sunt: «conflictul între culturi», «prosperitate», «solidaritate», «urbanizare», 
«utilitate». Predicţii de genul celor descrise, adică predicții pe termen lung, al 
căror caracter vag este contrabalansat de scopul şi semnificaţia lor, propun să 
le numim predicții la scară largă sau prognoze la scară largă. Potrivit istoriciştilor, 
acesta este tipul de predicții spre care trebuie să tindă sociologia. [...] 

Deci, dacă suntem interesaţi de predicțiile sociale, prognozele la scară largă (care 
sunt totodată prognoze pe termen lung) rămân, conform istoricismului, nu 
doar cele mai fascinante, cât şi singurele care merită căutate.” 


(Karl R. Popper, Mizeria istoricismului) 


V.3.1.2. *Determinismul supranatural (divin) 


Necesitatea îmbracă, cel mai adesea, haina credinţei în supranatural. 
Destinul, zeul, Providența, Dumnezeu sau oricare altă forță divină căreia omul 
i-a recunoscut, la un moment dat, autoritatea, şi-a lăsat puternic amprenta asupra 
acestuia, transformându-se într-o forță necesară, copleşitoare. Incepând cu vechii 
antici, filosofii nu au contenit a dezbate aria de cuprindere a acestei necesităţi: Cât 
de departe merge divinitatea în a controla tot ceea ce se întâmplă?, li rămâne 
omului un spaţiu al libertăţii?. 

Potrivit stoicilor, omul trebuie să trăiască în armonie cu natura, prin 
înțelegerea ordinii universale şi prin supunerea față de ea. Tot ceea ce se întâmplă 

este conform ordinii universale guvernate de Providență, cauză sau rațiune. 
Înţelept este cel ce-şi stăpâneşte pasiunile care tulbură sufletul şi înţelege că 
ceea ce i se întâmplă este conform cu ordinea universală. Ceea ce ni se întâmplă 
nu depinde de noi, ci ne-a fost predestinat. Înțelegerea şi acceptarea Destinului 
aduc pacea şi liniştea interioară, adică ataraxia. Doctrina stoică a lui Epictet* are 
drept fundament ideea că lumea este bună aşa cum este, că totul se petrece sub 
legea unei rațiuni superioare, care conduce lumea cu înţelepciune. Arta de a trăi 
rezultă, în acest caz, din concordanța acțiunilor umane cu legile naturii. 

Creştinismul, excluzând ideea de destin, consideră că Dumnezeu are libertate 
de esenţă, adică este însăşi Necesitatea. Confruntat cu situaţia în care Divinitatea 
(simbolul perfecțiunii) apărea, în acest caz, a fi chiar sursa imperfecțiunii (a răului, 
a erorii), el va admite, totuşi, un oarecare grad de libertate omului: îi conferă liber 
arbitru, respectiv capacitatea de a alege între posibilitățile pe care Dumnezeu 
i le oferă. În felul acesta, răul, eroarea, păcatul pot fi explicate ca fiind alegeri 
greşite, de care omul este responsabil. Dumnezeu rămâne Fiinţa perfectă. Omul 
are libertatea intelectuală de a-şi conştientiza limitele, de a converti Necesitatea 
divină în înţelegerea adecvată a acestei naturi şi de a alege calea (pe care 
divinitatea doar i-o indică, fără a-l obliga să o şi urmeze). Astfel, omul este apt 
de a fi recompensat sau pedepsit (din moment ce alegerea îi aparține). 

Necesitatea existenţei libertăţii de alegere a fost argumentată astfel, printre 
alții, de loan Damaschin*. El face distincţia dintre actele voluntare şi cele 
involuntare: în timp ce acţiunea voluntară este una rațională, dorită şi plăcută, 
ea putând fi lăudată sau blamată, actele involuntare izvorăsc din forță sau din 
neştiință şi sunt vrednice de milă (sau de iertare). Damaschin este interesat de 
actele voluntare, pentru că acestea stau în puterea noastră şi au componentele 
unui act intenționat, fiind deliberate. Deliberarea, susține el, precede alegerea. 
Eliminând toate cele ce ar putea fi cauze a ceva (necesitatea, soarta, natura, 
norocul, întâmplarea), Damaschin demonstrează că faptele ne aparțin, pentru că, 
altfel, rațiunea ar fi de prisos. 

Ordinea supranaturală este gândită a guverna totul şi în epoca modernă. În 
ciuda faptului că realitatea este structurată în funcție de raporturi determinate 
şi stabile, ilustrate de principiile matematicii (aşa cum apar ele reflectate la B. 
Spinoza, R. Descartes sau G. W. Leibniz), teza determinismului divin nu îşi 
pierde din forța argumentării, ba dimpotrivă. În viziunea monadologică a lui 
G. W. Leibniz, de exemplu, există o ordine cauzală strictă, riguroasă, în care 
toate monadele îşi ocupă locul predestinat: ele nu sunt total lipsite de libertate, 
căci dispun de forță activă; ordinea lumii alcătuite din monade rezultă din chiar 
spontaneitatea şi libertatea acestora. Lumea înseamnă armonie prestabilită, 
fondată în Dumnezeu. 


Texte 


Cele ce stau în puterea noastră sunt «dătătoare de libertate şi fericire» 

„Înainte de toate, din lucrurile lumii acesteia, unele stau în puterile tale, altele nu. Aşa 
este părerea, voinţa, dorinţa şi aversiunea ta, tu eşti mai mare. De ce? Fiindcă 
acestea sunt supuse voinţei tale. Din contră, peste corpul, averea, faima şi rangul 
tău, tu nu ai nicio putere. De ce? Fiindcă acestea nu ascultă de voinţa ta. 

După aceea, cele ce stau în puterile tale le poţi realiza când vrei, fără rezistenţă ori 
piedică străină de tine. Din contră, cele ce trec de cercul puterilor tale vin şi se 
duc la întâmplare, după conjuncturi şi fatalităţi străine şi mai presus de tine. 

Prin urmare, ia aminte. De vei confunda sfera libertăţii cu a necesităţii, sau sfera 
suveranităţii tale cu a fatalităţii universale, să ştii că mergi de-a dreptul la 

*Sfântul rer Damaschin 
(cca. 675-749) — unul dintre Sfinţii 
Părinţi sirieni ai Bisericii, născut la 
Damasc. Opere: Despre Sfânta Treime, 
Expunerea credinței, Introducere 
elementară în dogmă. 


„Nimeni nu scapă de soarta sa, 
fie bun, fie rău, de cum se naște.” 
(Homer, Iliada) 


*Epictet (50-130) — filosof grec 
din școala stoică; sclav eliberat, își 
consacră viața răspândirii doctrinei 
stoice; ca și Socrate, nu a scris 
nimic (discipolul său, Arrianus, a 
transformat notițele luate după 
spusele filosofului, luând naștere, 
astfel, Manualul lui Epictet). 


"7 Argumentează pro sau 

contra următoarei afirmații: 
„Dacă creştinismul reprezintă 
adevărul, atunci orice filosofie 
despre el este falsă.“ 
(L. Wittgenstein, Lecţii şi 
convorbiri despre estetică, 
psihologie şi credința reli- 
gioasă) 

ciocniri, amărăciuni şi nenorociri inevitabile şi, deci, la conflicte şi cu omenirea 
şi cu zeii. Din contră, dacă vei distinge cu preciziune sfera ta proprie de cea 
străină ţie, faptele tale nu vor cunoaşte nici început, nici oprire forţată din 
afară; nu te vei plânge de nimeni, nici nu vei da vina pe nimeni; şi, contând 
în toate numai pe voinţa ta, nu te poate nici atinge, nici duşmăni nimeni; căci 
n-are nici cum, nici de ce. 

Şi acum, dacă ai dat sufletului tău această orientare, să nu cumva să crezi că poți 
aştepta toate fără muncă încordată; ci chiar în sfera putinţei tale, vei vedea 
îndată că faţă de unele se impune renunțarea, iar faţă de altele, amânarea. 
Căci, fără această gradaţie, alergând, în acelaşi timp, şi după adevăratele 
bunuri ale vieţii, şi după măriri, şi după avere, se prea poate să n-ai parte nici 
de unele, dar este sigur că vei pierde pe cele dintâi, singurele dătătoare de 
libertate şi fericire.” 


(Epictet, Manualul) 


«Liberul arbitru însoţeşte în chip nemijlocit rațiunea» 

„În sens propriu, sunt în puterea noastră toate cele sufleteşti şi asupra cărora 
deliberăm. Iar deliberarea este pentru cele deopotrivă posibile. Iar deopotrivă 
posibil este lucrul pe care îl facem şi contrariul lui. Alegerea acestuia o face 
mintea noastră. Ea este principiul acţiunii. Prin urmare, sunt în puterea 
noastră cele deopotrivă posibile, ca a te mişca şi a nu te mişca, a porni şi a nu 
porni, a dori cele ce nu sunt necesare şi a nu le dori, a minţi şi a nu minţi, a da 
şi a nu da, a te bucura de ceea ce se cuvine şi, de asemenea, a nu te bucura de 
ceea ce nu se cuvine şi câte sunt de felul acestora, care sunt faptele virtuţii şi 
ale viciului. Faţă de acestea, suntem liberi. [...] 

Prin urmare, noi spunem că liberul arbitru însoţeşte în chip nemijlocit raţiunea şi că 
prefacerea şi schimbarea sunt înnăscute în cele ce se nasc. [...] Cele neînsufleţite 
şi cele iraționale se schimbă prin modificările corporale pomenite mai sus; 
cele raţionale, prin alegere. Facultatea de a raţiona are o parte teoretică şi alta 
practică. Partea teoretică înţelege existenţele aşa cum sunt. Partea practică 
deliberează şi hotărăşte măsura dreaptă a lucrurilor care se săvârşesc. Partea 
teoretică se numeşte rațiune pură, iar cea practică, rațiune practică. Şi iarăşi, 
partea teoretică se numeşte înţelepciune, iar cea practică, prudenţă. Tot cel 
care deliberează, deliberează pentru că are în stăpânirea sa alegerea celor care 
trebuie făcute, cu scopul de a alege ceea ce s-a judecat ca preferabil de deliberare 
şi, alegându-l, să-l facă. Iar dacă este aşa, urmează că liberul arbitru subzistă 
cu necesitate raţiunii. Astfel, sau nu va fi omul raţional sau, dacă este raţional, 
va fi stăpânul faptelor şi înzestrat cu liberul arbitru. Pentru acest motiv, cele 
iraționale nu au liberul arbitru, căci ele sunt conduse de natură mai mult decât 
o conduc. Pentru acest motiv, nici nu se opun dorinţei naturale, ci, îndată ce 
doresc ceva, se mişcă spre faptă. Omul însă, fiind raţional, conduce mai mult 
firea decât este condus de ea. Pentru aceea, când doreşte, dacă ar voi, are pute- 
re să-şi înfrâneze dorinţa sau să-i urmeze. Din pricina acestor consideraţii, 
cele iraționale nu sunt nici lăudate, nici blamate; omul, însă, este şi lăudat şi 
blamat.” 


(loan Damaschin, Dogmatica) 


«Totul este reglementat în lucruri odată pentru totdeauna» 

„[...] Urmează de aici că fiecare monadă este o oglindă vie sau dotată cu o acţiune 
internă, reprezentând universul după punctul ei de vedere şi tot orânduită 
ca şi universul el însuşi. Şi percepțiile monadei se nasc una din alta [...], iar 
mişcările corpurilor şi fenomenele din natură se nasc unele din altele, prin 
legea cauzelor eficiente, adică prin mişcări. 

Fiecare monadă cu un corp particular formează o substanţă vie. Astfel, nu este 
numai viaţă peste tot, împreunată membrilor sau organelor, dar există o 
infinitate de grade de monade, unele dominând mai mult sau mai puţin pe 
celelalte.” 

„Căci totul este reglementat în lucruri odată pentru totdeauna, cu atâta ordine şi 
corespondenţă pe cât este posibil; suprema înţelepciune şi bunătate neputând 
făptui decât cu o perfectă armonie. Prezentul este plin de viitor; viitorul s-ar putea 
citi în trecut; îndepărtatul este exprimat în ceea ce este mai apropiat. S-ar putea 
cunoaşte în fiecare suflet frumuseţea universului, dacă i-am putea desface toate 
ascunzişurile sale, care nu se dezvoltă în mod sensibil decât cu timpul.” 


(G. W. Leibniz, Principii ale naturii şi ale graţiei) 


V.3.2. *Indeterminismul 


Determinismul de tip fizicalist (laplaceean) susține că lumea este un uriaş 
mecanism, automat supus cauzalității şi necesităţii inflexibile, astfel încât se induce 
ideea că istoria naturii, istoria societăţii şi a omului sunt previzibile şi pot fi influențate, 
controlate. Dacă admitem că acest tip de determinism este corect, el devine un 
„coşmar”, întrucât este anulată ideea de libertate şi de creativitate umană. 

Determinismul acceptă întâmplarea, ca un corolar al necesității; ea este 
relativizată, însă, în cadrele unui determinism riguros. Cât este determinare şi 
cât este întâmplare în desfăşurarea evenimentelor? Această întrebare stă la baza 
disputei dintre adepții determinismului şi indeterminişti (cei care doresc salvarea 
libertăţii şi a creativităţii, ca atribute esenţiale ale omului). 

Dezvoltarea ştiinţei a pus în evidenţă aspecte noi. Se constată că principiul 
cauzalității poate induce în eroare, de vreme ce un efect are mai multe cauze şi, 
deopotrivă, o cauză poate avea mai multe efecte. 

În fizica relativistă, deşi este admisă întâmplarea, se menţine modelul 
determinismului clasic. Chiar Einstein este un susținător al acestuia. Apariţia 
mecanicii cuantice dă câştig de cauză conceptelor indeterministe, conform 
cărora „Dumnezeu joacă zaruri.” (Stephen W. Hawking) Grupaţi în Şcoala de 
la Copenhaga*, dominată de personalitatea lui W. Heisenberg”, indeterminiştii 
aduc următoarele argumente: procesele fizice elementare (subatomice) nu pot fi 
analizate în termenii relaţiilor cauzale clasice; există fenomene pur întâmplătoare, 
există întâmplare absolută; fenomenele absolut imprevizibile, indescriptibile 
în termenii legităţii şi ai cauzalității clasice, nu pot fi înțelese decât în termeni 
de „salturi cuantice” („salturile cuantice” pot fi descrise prin relaţiile de 
indeterminare, prin legi probabilistice, statistice). 

În ciuda acestor evidențe, criticii indeterminismului susțin că, chiar dacă nu 
există niciun indiciu privind prezenţa unei cauze, nu înseamnă că fenomenul este 
acauzal ci, mai curând, că încă nu am fost capabili să descoperim această cauză. 

Alte poziţii sunt, totuşi, mai nuanțate: trebuie să acceptăm că lumea este 
ordonată, dar că există şi insule de dezordine. 


Texte 


Cauzalitatea sub semnul incertitudinii 

„O situaţie complet nouă s-a creat în ştiinţa fizicii, prin descoperirea cuantei 
universale de acţiune, care a relevat o caracteristică elementară a 
«individualităţii» proceselor atomice, depăşind vechea doctrină a divizibilităţii 
limitate a materiei, original introdusă ca fundament al unei explicaţii 
cauzale a proprietăţilor specifice ale substanţelor materiale. Această nouă 
caracteristică nu este numai complet străină teoriilor clasice ale mecanicii şi ale 
electromagnetismului, ea este chiar ireconciliabilă cu însăşi ideea cauzalităţii. 

* Scoala de la Copenhaga - 
denumire dată unui grup de 
fizicieni, constituit în deceniul 
al treilea al secolului XX. Cei 
mai importanţi reprezentanți: 
W. Heisenberg și N. Bohr*. 


"Werner Karl Heisenberg 
(1901-1976) — fizician german, unul 
dintre fondatorii fizicii cuantice. Dintre 
opere: Fizică și filosofie. 

De fapt, specificarea stării unui sistem fizic în mod evident nu poate determina 
alegerea între diferite procese individuale de tranziţie la alte stări, şi o 
considerare a efectelor cuantice trebuie astfel să opereze fundamental cu 
noțiunea probabilității apariției diferitelor procese de tranziție posibile. Avem 
de-a face aici cu o situație care are un caracter esențial diferit de acela al 
recursului la metodele statistice în operarea practică cu sistemele complicate 
care se admit că se supun legilor mecanicii clasice. 

Gradul în care imaginile fizice comune eşuează în explicarea fenomenelor atomice 
este ilustrat izbitor de bine-cunoscuta dilemă privind proprietățile ondulatorii şi 


Exurcițiul minia corpusculare ale particulelor materiale, ca şi ale radiaţiei electromagnetice. Este 

2 Imaginează o lume în ca- apoi foarte important să se realizeze că orice determinare a constantei lui Planck 

re mişcarea corpurilor cereşti ar se bazează pe compararea aspectelor fenomenelor care pot fi descrise numai cu 
fi asemănătoare cu cea a micro- ajutorul imaginilor necombinabile, pe baza teoriilor fizice clasice. Aceste teorii, 
particulelor. Cum ar arăta? Ce într-adevăr, reprezintă numai idealizări de o asimptotică validitate, la limita 
consecințe ar avea aceasta asu- unde acţiunile cuprinse în orice moment al analizei fenomenelor sunt mari în 


comparaţie cu cuanta elementară. 

În această situaţie, suntem înfruntaţi de necesitatea unei revizuiri radicale a 
fundamentelor descrierii şi ale explicării fenomenelor fizice. Aici trebuie 
să se recunoască, înainte de toate, că, oricât de mult ar transcende efectele 
cuantice domeniul de analiză al fizicii clasice, considerarea aranjamentului 
experimental şi înregistrarea observaţiilor trebuie să fie exprimate 
întotdeauna în limbajul comun, suplimentat cu terminologia fizicii clasice. 
Aceasta este o cerinţă logică simplă, întrucât cuvântul «experiment» poate 
fi, în esenţă, folosit numai cu referinţă la o situaţie în care noi putem spune 
altora ceea ce am făcut şi ceea ce am învăţat.” 


pra noastră? 


(Niels Bohr, Asupra noţiunilor de cauzalitate şi complementaritate) 


Dumnezeu joacă zaruri 

„Principiul de incertitudine a avut implicaţii profunde pentru modul în care 
vedem lumea. Chiar după mai mult de cincizeci de ani, ele nu au fost complet 
înţelese de mulţi filosofi şi sunt încă subiectul multor controverse. Principiul 
de incertitudine a semnalat sfârşitul visului lui Laplace, despre o teorie a 
ştiinţei, un model al universului care ar fi complet determinist; desigur, nu se 
pot prezice precis evenimente viitoare, dacă nu se poate măsura precis starea 
actuală a universului. Ne putem încă imagina că există un set de legi care 
determină complet evenimentele pentru unele fiinţe supranaturale, care ar 
putea observa starea actuală a universului, fără să o perturbe. [...] 

În general, mecanica cuantică nu prezice un singur rezultat clar pentru o observaţie, 
în schimb, ea prezice mai multe rezultate diferite posibile şi ne spune cât de 
probabil este fiecare dintre ele. Aceasta înseamnă că, dacă cineva face aceeaşi 
măsurare pe un număr mare de sisteme similare, fiecare începând în acelaşi 
fel, ar vedea că rezultatul măsurării ar fi A într-un anumit număr de cazuri, B 
în alt număr de cazuri ş.a.m.d. S-ar putea prezice numărul corespunzător de 
ori în care rezultatul ar fi A sau B, dar nu s-ar putea prezice rezultatul specific 
al unei singure măsurări. Prin urmare, mecanica cuantică introduce în ştiinţă 
un element inevitabil de imprevizibilitate sau întâmplare. Einstein a obiectat 
foarte puternic la aceasta, în ciuda rolului important pe care l-a jucat în 
dezvoltarea acestor idei. Einstein a primit premiul Nobel pentru contribuţia 
sa la teoria cuantică. Cu toate acestea, Einstein nu a acceptat niciodată ideea 
că universul era guvernat de întâmplare; sentimentele sale au fost exprimate 
în faimoasa sa afirmaţie: «Dumnezeu nu joacă zaruri». Totuşi, majoritatea 
celorlalţi savanţi erau dispuşi să accepte mecanica cuantică, deoarece era în 
perfectă concordanţă cu experimentul; într-adevăr, a fost o teorie remarcabil 
de reuşită şi ea stă la baza aproape a întregii ştiinţe şi tehnologii moderne. [...] 
Singurele domenii din fizică în care mecanica cuantică nu a fost încorporată 
sunt gravitația şi structura la scară mare a universului.” 


Kn | Ve 


* Niels Bohr (1885-1962) - fizici- 
an danez și filosof al științei, unul din- 
tre creatorii teoriei cuantice. Opere: 
Teoria atomică şi descrierea naturii; 
Fizica atomică și cunoaşterea umană. 


(Stephen W. Hawking, Scurtă istorie a timpului) 

V.3.3. *Determinism - indeterminism - libertate 


Determinism şi libertate: concepte, cel puţin aparent, incompatibile. 
Indeterminism şi libertate: concepte, evident, compatibile. Determinismul 
exprimă Necesitatea, indeterminismul, dimpotrivă — spontaneitatea, autonomia, 
creativitatea. Coşmarul determinismului face din om o marionetă aflată fie în 
mâna lui Dumnezeu, fie în mâna Naturii. Ce înseamnă libertatea, dacă lumea 
este dominată de Necesitate? Imperiul Necesităţii are un efect ruinător asupra 
condiției umane. Sub semnul necesităţii exprimate prin legi (divine, naturale sau 
umane), omul trebuia să-şi salveze libertatea. Omul este liber, dacă foloseşte 
legile ca pe nişte instrumente şi dacă nu le încalcă. Libertatea este legată de 
cunoaştere prin formula adevăr-libertate. Salvarea libertății prin cunoaştere 
(rațiune) este elementul comun pentru stoici şi pentru filosofii creştini. 

Negarea Necesităţii presupune libertatea absolută. Pentru Nietzsche, liberul 
arbitru este, pe de o parte, manifestarea dorinţei omului de „a purta întreaga 
şi ultima responsabilitate pentru actele sale, descărcând-o din spinarea lui 
Dumnezeu, a lumii, a eredității, a întâmplării, a societăţii, nu este — nici mai mult, 
nici mai puţin — decât dorința de a fi însăşi această „causa sui”; pe de altă parte, 
prin el, omul încearcă şi „să se smulgă din mlaştina neantului, pentru a se înălța 
în existență.” (Amurgul idolilor) 

Acelaşi sens, de încercare de a se rupe din neant, îl are libertatea şi pentru J. 
P. Sartre. Omul este ceea ce face el din sine, fiind, în ultimă instanţă, condamnat 
la libertate. Libertatea este o valoare, iar fiecare este responsabil pentru alegerile 
sale. Fiecare alegere conferă sens vieţii. A fi liber înseamnă a putea să fii oricând 
altceva decât eşti. Omul îşi este propriul Creator şi poate găsi forța de a clădi, dar 
cu prețul singurătăţii şi al neliniştii: este singur şi fără nicio scuză. 

O variantă interesantă de răspuns la problema raportului libertate — necesitate 
o găsim la C. Noica. În concepţia lui, necesitatea nu mai este opusul libertăţii. 
Ea este cufundarea în libertatea proprie, pentru găsirea căii, a legii proprii, pe un 
drum ce nu este lipsit de riscuri. 


Texte 


Mântuire prin libertate 
„Care poate fi singura noastră învăţătură? — Că nimeni nu îi dă omului calităţile 
sale, nici Dumnezeu, nici societatea, nici părinţii şi strămoşii săi, nici el 
însuşi (nonsensul ideii respinse la urmă a fost studiat de Kant ca «libertate 
inteligibilă», poate deja de Platon). Nimeni nu este responsabil că este 
constituit în acest sau acest mod, că există în aceste circumstanțe, în acest 
mediu ambiant, că există pur şi simplu. Fatalitatea fiinţei sale nu poate fi 
desprinsă de fatalitatea a tot ceea ce a fost şi va fi. El nu este consecinţa propriei 
sale intenţii, a unei voințe, a unui scop, prin el nu se încearcă atingerea unui 
«ideal de om», sau a unui «ideal de fericire», sau a unui «ideal de moralitate» 
— este absurd a vrea să-i rostogoleşti fiinţa spre un scop oarecare. Noi am 
inventat conceptul de «scop»: în realitate, scopul lipseşte. Suntem necesari, 
suntem o parte din destin, aparţinem întregului, suntem în întreg — nu există 
nimic care ar putea să judece, să măsoare, să compare, să condamne fiinţa 
noastră, căci asta ar însemna să judece, să măsoare, să compare, să condamne 
întregul. Dar nu există nimic în afara întregului! — Că nimeni nu mai 
e făcut responsabil, că nu e permisă reducerea modurilor fiinţei la o causa 
prima, că lumea nu e o unitate, nici ca sensorium, nici ca «spirit», de-abia 
aceasta este marea eliberare, de-abia astfel a fost restabilită inocenţa 
devenirii. Ideea de «Dumnezeu» a fost până acum cel mai puternic argument 

„Este universul nostru un astfel 
de univers cauzal? Relativitatea 
generală ne spune că da. Descrierea 
universului dată de relativitatea 
generală este exact cea a unui 
univers cauzal, datorită afirmației 
esenţiale a teoriei relativităţii: nimic 
nu se deplasează mai repede decât 
lumina. În particular, niciun efect 
cauzal și nicio informaţie nu pot avea 
viteză mai mare decât a luminii.” 

(L. Smolin, Spațiu, timp, univers) 


> Nietzsche consideră că 
omul devine liber abia prin 
negarea lui Dumnezeu. 

Formulează un punct de ve- 
dere personal şi argumentat la 
teza lui Nietzsche. 


„Când vorbeau despre indetermi- 
nare, despre libertate, înțelegeau prin 
indeterminare o competiţie între posi- 
bile, iar prin libertate — o alegere între 
posibile, de parcă posibilitatea n-ar fi 
fost creată de libertatea însăși!” 

(H. Bergson, Introducere în metafizi- 
câ) 


"7 Ai simţit vreodată apăsa- 
rea libertăţii în sens sartrian? 

Ilustrează, printr-un exem- 
plu simplu, ideea de libertate 
absolută susținută de Sartre. 

= Democrit considera că 
„Lumea este o scenă, viaţa — un 
act; ai venit, ai văzut, ai plecat.” 
(fragmente din Filosofia greacă 
până la Platon) 

Compară concepția lui De- 
mocrit cu cea a lui Noica. 

> Ilustrează, printr-un exem- 
plu simplu, concepţia lui Noica 
despre raportul dintre necesitate 
şi libertate. 

împotriva existenţei. Noi îl negăm pe Dumnezeu, negăm responsabilitatea 
faţă de Dumnezeu: de-abia astfel mântuim lumea.” 


(Friederich Nietzsche, Amurgul idolilor) 


Condamnat la libertate 

„Ceea ce mi se întâmplă, mi se întâmplă prin mine şi n-aş putea nici să mă supăr 
de acest lucru, nici să mă revolt, nici să mă resemnez; de altfel, tot ce mi se 
întâmplă este al meu; prin aceasta trebuie înţeles, mai întâi, că eu pot face 
totdeauna faţă celor ce mi se întâmplă, ca om, căci ceea ce i se întâmplă unui 
om datorită celorlalţi oameni şi datorită lui însuşi nu poate fi decât un lucru 
uman. Cele mai atroce situaţii de război, cele mai groaznice torturi nu creează, 
totuşi, o situaţie inumană: nu există situaţii inumane; numai prin frică, prin 
fugă şi prin recurs la magie voi putea eu decide inumanul; dar această decizie 
este umană şi eu voi purta întreaga responsabilitate pentru luarea ei. Dar, mai 
mult, situaţia este a mea, pentru că ea este imaginea propriei mele alegeri de 
sine şi tot ceea ce ea îmi înfăţişează este al meu prin aceea că mă reprezintă şi 
mă simbolizează pe mine însumi. Nu sunt oare chiar eu acela care a decis în ceea 
ce priveşte coeficientul de adversitate a lucrurilor şi chiar imprevizibilitatea 
lor, prin decizia de sine pe care am luat-o? Astfel, nu există accidente într-o 
viaţă de om; un eveniment social care se produce deodată şi care mă poartă 
cu el nu vine din afară; dacă sunt mobilizat într-un război, acest război este 
războiul meu, seamănă cu mine şi îl merit. Îl merit mai întâi pentru că aş fi 
putut oricând să mă sustrag lui, prin sinucidere sau dezertare: aceste ultime 
posibilităţi sunt cele care trebuie să ne fie mereu prezente în minte atunci 
când apreciem o situaţie. De vreme ce nu m-am sustras războiului, înseamnă 
că l-am ales; poate că, din lipsă de vlagă, din laşitate în faţa opiniei publice, 
am preferat anumite valori celei pe care o reprezenta refuzul de a participa la 
război (stima celor apropiaţi, onoarea familiei etc.). Oricum, a fost vorba de 
o alegere. Această alegere va fi repetată şi mai târziu, mereu, până la sfârşitul 
războiului; trebuie, deci, să subscriem cuvintelor lui J. Romains: În război nu 
există victime inocente. Deci, dacă am preferat războiul morţii sau dezonoarei, 
înseamnă că totul se petrece ca şi cum eu aş purta întreaga răspundere a acestui 
război. Fără îndoială că alţii l-au declarat şi poate exista tentaţia de a considera 
că eu sunt un simplu complice. Dar această noţiune de complicitate nu are 
decât un sens juridic; aici nu se aplică; căci a depins de mine ca, pentru mine şi 
prin mine, acest război să nu existe, eu am hotărât că el există. N-a existat aici 
nicio constrângere, căci nicio constrângere nu poate imobiliza libertatea cuiva. 
[...] Sunt absolut liber şi absolut responsabil de situaţia mea.” 


(Jean-Paul Sartre, Fiinţa şi neantul) 


Libertatea ca găsire a drumului 

„Oricine a gândit problema libertăţii a înţeles că răspunsul ei este: necesitatea. 
Omul se zbuciumă, nu pentru a-şi apăra libertăţile, ci spre a-şi apăra 
necesitatea, sensul propriu de viaţă, prospectul mai adânc înscris în fiinţa sa. 
Sau atunci, zbuciumul este să-ţi asiguri acea libertate care îngăduie necesităţii 
şi necesităţii tale intime să iasă la iveală şi să se manifeste. [...] Libertatea de 
a sta pe sub poduri, cum au făcut tinerii aceia din Apusul înstărit de astăzi 
— dacă între timp ei nu şi-au găsit drumul — este tocmai exasperarea celui 
care nu ştie că podurile sunt făcute pentru cei liberi, pentru cei care şi-au găsit 
calea şi care călătoresc. 

Dar toată problema se întoarce la expresia noastră: cine îţi dă drumul? Ce vine 
să ţi-l dea, în captivitatea sub care stai? Nu ceri oamenilor să te scoată din 
desişul în care te-au vârât ei; le ceri să te scoată din cel în care te-ai trezit tu, 
sau în care te-ai vârât singur. 

Dacă părintele dă drumul în lume copilului, dacă învățătorul dă drumul, când i se 
pare potrivit, ucenicului, este pentru că ştiu — ceea ce simte şi tânărul, când 
s-au stins răzvrătirile în el — că fără în-drumare nu e libertate. Şi totuşi nu orice 

îndrumare este una dintre căile tale, după cum nu orice drum este drumul. 
Omul prins în captivitate ar putea exclama: «Daţi-mi un drum, oricare!», căci 
orice drum este pentru el o eliberare. Dar expresia noastră nu spune a da un 
drum, spune a da drumul. Şi dacă în munţi drumul e deseori unul singur, 
îți place să citeşti în vorba românească sensul mai adânc, de a da drumul 
adevărat, pentru cel ce se cufundă în libertatea lui. 
Atunci, problema libertăţii nu este să ţi se dea drumul; este şi, la fiecare răspântie, 
să-ţi dai singur drumul, legea.” 
(Constantin Noica, Cuvânt împreună despre rostirea românească) 


APLICAŢII ŞI ACTIVITĂŢI DE ÎNVĂȚARE 


1. Formati grupe de câte 5-6 elevi şi, împărțind aleatoriu între grupe cerinţele, 
analizați succint câte o asemănare şi câte o deosebire existente între concepțiile 
despre libertate ale următorilor gânditori: 

e Epicier şi Noica; 

e Noica şi]. P. Sartre; 

e Epicier şi Nietzsche; 

e Nietzsche şi I. Damaschin; 

e Nietzsche şi J. P. Sartre. 

2. Fie textul: 

„Îţi spun cinstit că nu înțeleg ce au în vedere oamenii când vorbesc de liber 
arbitru. Eu simt, de exemplu, că vreau un lucru sau altul; dar nu pot pricepe 
câtuşi de puţin ce legătură are asta cu libertatea. Simt că vreau să-mi aprind pipa 
şi o fac; dar cum pot să leg lucrul acesta de ideea de libertate? Ce stă în spatele 
actului de a voi să aprinzi pipa? Un alt act de voinţă? Schopenhauer a spus odată: 
Der Mensch kann, was er will; er kann aber nicht wollen, was er will. (Omul 
poate face ceea ce vrea, dar nu poate să vrea ceea ce vrea).” 

(Albert Einstein, Cum văd eu lumea. Teoria relativității pe înțelesul tuturor) 

Consideraţi că aceasta este o replică dată la o masă rotundă, la care participă: 
Damaschin, Noica, Nietzsche, Epictet şi Sartre. Organizaţi-vă pe grupe şi elaboraţi 
răspunsuri plauzibile, prin prisma concepţiei filosofilor numiţi. 

3. Fie următorul text: 

„Pretenția izvorăşte din acea eliberare a omului, în care el se eliberează de 
sub obligativitatea adevărului revelaţiei creştine şi a dogmei bisericeşti, într-o 
legiferare dispusă de el însuşi şi pentru el însuşi. Prin această eliberare, esența 
libertăţii, adică legarea într-un obligativ, a fost din nou reinstituită. Deoarece 
conform acestei libertăți, omul care se eliberează decide el însuşi ceea ce este 
obligativ, acesta din urmă poate fi determinat de acum înainte într-un mod diferit. 
Obligativul poate să fie rațiunea umană şi legea ei, sau ființarea ordonată obiectual 
şi organizată pornind de la o astfel de rațiune, ori acest haos neordonat, care va 
trebui stăpânit prin obiectivarea pe care o reclamă, într-o epocă, dominarea.” 
(M. Heidegger, Timpul imaginii lumii) 

Analizează succint concepția despre libertate a lui M. Heidegger, reliefând, 
totodată, o asemănare şi o deosebire existente între aceasta şi concepțiile lui 
Epictet, Damaschin şi J. P. Sartre. 

4. Fie textul: 

„Umaniştii afirmă că oamenii nu trebuie să plătească un pret pentru libertatea 
pe care şi-au cucerit-o: nu sunt astfel obligaţi să renunţe nici la valorile comune, 
nici la raporturile sociale, nici la integritatea eului lor. [...] Dar trebuie ca datul să 

®& Alcătuieşte un scurt 
dialog posibil între Blaga, 
Cioran şi Eliade, pe tema 
raportului omului cu timpul. 


„Omul are, deci, o posibilitate 
foarte apropiată de a-și spori la o 
scară uriașă caratele de „eternitate”. 
Pentru că a fi etern nu însemnează 
a dăinui, nu însemnează a continua 
să fii în viitor, însemnează doar a te 
perpetua, a te face peren — sarcină, 
la urma urmelor, obositoare, deoarece 
însemnează a trebui să parcurgi tot 
timpul.” 

(J. 0. y Gasset, Originea şi epilogul 
filosofiei) 


* Construieşte un punct de 


vedere personal şi argumentat, 
în care să răspunzi următoarei 
| întrebări: 


Lumea este ordonată (este 


un cosmos) sau dimpotrivă? 


RECAPITULARE ŞI 
FIXARE 


= Ontologia este teoria filoso- 
fică ce studiază existența ființei 
şi semnificațiile ei fundamen- 
tale. 

“Existenţa este marcată de 
o continuă devenire, iar prin- 
cipiul este temeiul, elementul 
unificator şi ordonator al aces- 
teia. 

> Timpul şi spațiul sunt dimen- 
siuni ale lumii şi ale existenței 
umane. 

Teoriile deterministe sunt 
cele care acceptă relațiile cau- 
zale. 

“> Determinismul poate fi fizic 
sau supranatural (divin). 
"Liber! arbitru reprezintă 
capacitatea omului de a alege 

fie sprijinit de voit. Aceste valori nu sunt defel automate, ele trebuie asumate 
printr-un act deliberat. Asocierile de voie, importanţa alegerii în prietenie şi 
în iubire vor compensa slăbirea legăturilor de rudenie şi de vecinătate. Fără 
nicio îndoială, eul este multiplu; aceasta nu înseamnă că nu poate acționa ca un 
subiect responsabil. Ceilalţi sunt peste tot: în el, în jurul lui şi chiar în valorile 
pe care le preţuieşte. [...] Departe de a fi infernul, ceilalți sunt o şansă de a ieşi 
din infern. ” (T. Todorov, Grădina nedesăvârşită) 

m  Analizează succint concepţia despre libertate susținută de umanişti. 

m Compară concepția umaniştilor cu alte concepții cunoscute, precizând 
totodată: 

— ce reprezintă datul pentru fiecare concepție; 

— ce reprezintă voitul pentru fiecare concepţie; 

— care este rolul celorlalți în năzuinţa spre libertate. 


EVALUARE SUMATIVĂ 


1. Analizează, succint, evoluţia problemei existenței în istoria gândirii 
filosofice. 

2. Precizează specificul ontologiei lui Heidegger în raport cu ontologiile 
antice. 

3. Compară concepţiile despre timp ale lui Augustin şi Kant. 

4. Explică o corelație existentă între libertate şi determinare. 

5. Precizează 2-3 consecinţe ale determinismului istoric în plan uman. 

6. Descrie succint concepția lui M. Eliade despre timpul sacru şi timpul 


profan. 
7. Elaborează un eseu cu tema: Destin şi libertate. 

CG este filosofia*? 

Înainte de a fi studiată filosofia, răspunsul la o asemenea întrebare ar putea fi ambiguu. 
Tot ceea ce priveşte acest domeniu îmbracă o aură de mister şi de aşteptare încrezătoare. 
După ce se trece prin filosofie, ciudat, dar răspunsul parcă nu se apropie, ci, dimpotrivă, 
misterul pare a se accentua. De fapt, întregul parcurs al filosofiei oferă un măreț tablou al 
contradicțiilor şi al incertitudinilor, terenul ei fiind unul al disputelor permanente (bellum 
omnium contra omnes*). Se poate spune, de exemplu, că, pentru unii, filosofia este ceva 
comun, banal (la o adică, toţi se pricep să filosofeze!), în timp ce, pentru alții, respectiv 
pentru cei care fac din ea un stil de viaţă, precum Platon, ea apare drept cel mai preţios bun 
ce le-a fost oferit muritorilor de către zei. (K. Jaspers, Texte filosofice). Dintre reproşurile 
aduse filosofiei, menționăm: inutilitatea (nu oferă raspunsuri exacte), ermetismul (din pricina 
limbajului), ineficiența (terenul ei este unul al luptelor permanente) ş.a. 

În acest context, analiza temeiurilor, a scopurilor, a rosturilor filosofiei şi prezentarea 
genurilor şi a stilurilor pe care aceasta le-a cunoscut de-a lungul istoriei sunt absolut 
necesare; acestea permit, în ultimă instanță, înțelegerea omului şi a esenței lui. S-ar putea 
spune că definiția clasică a omului trebuie completată, pentru a surprinde întregul specific al 

dë 


H 


*bellum omnium contra omnes 
— (în trad.) război al tuturor 
împotriva tuturor. 


“filosofie (din gr. p/i/eo, a căuta, 
a iubi, a urmări, a avea grijă 
de cevalcineva, și sophia, 
înțelepciune) - iubire de 

| înţelepciune. 


| ființei umane, cu aceea de zoon philosophicus. 


VI.1. FILOSOFIE ŞI VIAŢĂ 


VI.1.1. Originile filosofiei 


Când a apărut filosofia şi ce anume i-a generat apariția? Ce anume l-a 
determinat pe om să filosofeze? 

Etimologic, filosofia înseamnă iubire de înțelepciune. Vechii greci au 
considerat-o astfel, iar termenul s-a încetățenit (e drept, ajungând, în timp, să 
capete o varietate de înţelesuri). 

Originea ei? Mirarea. Jaspers afirma că filosofia începe cu întrebarea , Ce 
este?” (Texte filosofice). A accepta această afirmaţie este similar cu a împinge 
originile filosofiei mult în urmă pe scara istoriei, iar dacă ar trebui să luăm în 
calcul prezenţa ei doar în spațiul occidental, aceste începuturi s-ar plasa acum cca 
douăzeci şi şase de secole (după unii, Thales, cel care a identificat drept principiu 
al lumii apa, poate fi considerat primul filosof). 

Evident, filosofia nu este o acumulare de cunoştinţe; deşi poate fi privită şi 
din această perspectivă, ea este, mai degrabă, un mod de a privi, de a înţelege 
sau de a evalua viața şi lumea în ansamblu, care porneşte chiar de la formularea 
întrebării. Este o năzuinţă către cunoaştere, nu deținerea de cunoaştere. 

„Platon — afirmă K. Jaspers — spunea că originea filosofiei ar fi uimirea”, iar 
Aristotel că „oamenii, când au început să filosofeze au fost mânaţi de mirare mai 
întâi față de problemele mai la îndemână, apoi, progresând încetul cu încetul, 
față de problemele mai mari, cum sunt, de pildă, fazele lunii, cursul soarelui şi al 
aştrilor şi naşterea Universului.” (Texte filosofice) 

Uimirea, ne spune Jaspers, este scânteia filosofiei. Ea este însoțită de 
îndoială (căci omul recurge la o examinare critică a ceea ce obține prin mirare, 
problematizare) şi de cutremurare (la care se ajunge atunci când întrebarea 
vizează chiar esența omului însuşi). De unde concluzia lui Jaspers că originea 
filosofiei este una multiplă. 

Lărgind cadrul raportării şi întrebându-ne unde putem găsi fiecare scânteia, 
mobilul filosofării, am putea adăuga uimirii, îndoielii şi cutremurării identificate 
de Jaspers, dragostea (au indicat-o, încă din Antichitate, primii filosofi). Liberă 
de orice fel de obligaţii, fără să încătuşeze pe om prin rigori specifice doar 
ştiinţelor şi putând începe de oriunde, cum ne spune Noica, filosofia autentică, 
având ca material spiritul, urmează doar căile neştiute ale inimii. Filosofia este 

domeniul celui care este îndrăgostit de viață, de cunoaştere, al celui care este 
atent la semnalele lumii (pământeşti şi divine), al celui care — cum ar spune 
Platon — cultivă în natura lui muritoare gândirea cea nemuritoare. 

Ca să faci filosofie, îţi trebuie demonul filosofiei. Cei care nu dispun de el, 
filosofează pentru alții, nu pentru sine, scriu ca să predea, nu ca să se lămurească, 
deci filosofează fără dragoste, fără să simtă durerea inimii. lar fără dragoste, nu 
există cu adevărat filosofie. 


Texte 


Originea multiplă a filosofiei: uimire, îndoială, cutremurare 

„Istoria filosofiei, ca gândire metodică, îşi are începuturile în urmă cu două milenii 
şi jumătate, ca gândire mitică însă, ivirea ei a avut loc mult mai devreme. 

Începutul nu este, însă, totuna cu originea. Începutul are un caracter istoric şi 
pune la dispoziţia generaţiilor ulterioare o cantitate crescândă de premise, 
prin intermediul unui travaliu de gândire deja efectuat. Originea este, însă, 
în orice moment, sursa din care provine impulsul către filosofare. Abia prin 
intermediul ei, orice filosofie contemporană îşi dobândeşte caracterul esenţial, 
iar filosofia trecutului este înţeleasă într-adevăr. 

Acest caracter originar este multiplu: din uimire decurge întrebarea şi cunoaşterea; 
din îndoiala referitoare la cunoştinţele dobândite decurge examinarea 
critică şi dobândirea unei certitudini clare; conştiinţa pierderii de sine şi 
cutremurarea (die Erschiitterung) îl fac pe om să se interogheze asupra lui 
însuşi. Să examinăm mai întâi aceste trei motive.” 

„Să rezumăm: originea filosofării se află în uimire, în îndoială şi în conştiinţa 
pierderii de sine. În fiecare caz, actul filosofării începe cu cutremurarea care-l 
cuprinde pe om şi care face ca filosofarea să-şi propună un scop. 

Uimirea a fost cea care i-a împins pe Platon şi Aristotel să caute esenţa fiinţei. 

Descartes a căutat, străbătând infinitul drum al incertitudinii, certitudinea indu- 
bitabilă. 

Stoicii au căutat în suferinţele vieţii liniştea sufletului. 

Fiecare dintre aceste căutări îşi are adevărul ei în veşmântul istoric, de fiecare dată 
diferit, al anumitor reprezentări şi al unui anume limbaj. Prin aproprierea lor 
istorică, noi accedem la originile încă prezente în noi. 

Acest imbold vizează temeiul ce ne inspiră siguranţă, străfundul fiinţei, eternizarea. 

Dar poate niciuna dintre aceste origini nu este pentru noi în cel mai înalt grad 
originară, necondiționată. Revelarea fiinţei prin uimire ne redă suflul, însă ne 
ademeneşte să ne sustragem din mijlocul oamenilor şi să ne abandonăm unei 
metafizici pure, magice. Certitudinea riguroasă nu o dobândim decât în actul 
orientării în lume, prin cunoaşterea de tip ştiinţific. Atitudinea neclintită a 
sufletului, propusă de stoici, nu are decât o valoare pasageră, pentru depăşirea 
unei suferinţe, pentru a evita prăbuşirea totală; în sine, însă, ea este lipsită de 
conţinut şi de viaţă. 

Cele trei motive — uimirea şi cunoaşterea, îndoiala şi certitudinea, pierderea şi 
regăsirea de sine a omului — nu epuizează resorturile care ne îndeamnă în 
zilele noastre spre filosofare.” 


(Karl Jaspers, Texte filosofice) 


Filosofia presupune dragoste 

„Nu citi ce nu-ţi place. Filosofia e liberă de obligaţii. Frumuseţea ei e că se 
poate începe de oriunde. Nu e o ştiinţă şi n-are nici măcar o definiţie. Îţi place 
Descartes? Începe cu Descartes. Te pasionează problema devenirii? Începe cu 
ea. Dar să ştii că începi. Ce e filosofia, asta ai s-o înveţi pe drum. Căci pleci 
acum, pleci spre o lume pe care o poţi găsi de oriunde ai pleca. Nu există cale 
regală pentru matematici, spune Euclid unui rege; dar tocmai că există, şi 
pentru matematici şi pentru ştiinţă: e calea regală a raţiunii, calea logicităţii. 

„Stoicul Epictet spunea: «Originea 
filosofiei este perceperea propriilor 
slăbiciuni și neputințe». Cum să mă 
ajut în neputinţă? Răspunsul său era 
următorul: considerând tot ceea ce 
nu-mi stă în putere și are necesitatea 
sa, drept indiferent pentru mine [...].” 
(K. Jaspers, Texte filosofice) 


= Ilustrează, prin inter- 
mediul unor enunţuri simple, 
cele trei trepte ale apariţiei fi- 
losofiei, în concepţia lui Karl 
Jaspers. 


„Filosofia este eliberarea de 
necesitatea naturii, este «sfera 
libertății», spunea Schelling. Dar dacă, 
în loc să te adâncești în libertatea 
de om, te întorci asupra naturii, ca 
omul de azi, atunci pierzi privilegiul 
câștigat." 

(C. Noica, Jurnal de idei) 


* Marcus Tullius Cicero 
(106-43 î.Hr.) — filosof stoic, orator 
și om politic roman. Opere principale: 
Despre stat, Legile, Despre prietenie, 
Despre îndatoriri, Filipice. 

Nu se poate învăţa matematica decât într-un fel, iar asta înseamnă calea 
regală. Dar filosofia n-are aşa ceva. Ea se poate învăţa de oriunde, căci n-are 
calea regală a raţiunii, ci căile neştiute ale inimii. 

De aceea, nu veni aci fără dragoste. Cartea nu e un pensum, iar fără dragoste nu face 
nimeni cultură şi, în orice caz, filosofie. Evident, sunt atâţia erudiţi vrednici, 
fraţi ai fiului risipitor, care fac cultură fără dragoste. Dar vehiculează noţiuni, 
mai degrabă decât fac cultură. 

De aceea, nu citi pe Kant. Ştiu totuşi că, până la urmă, trebuie citit Kant. Şi chiar că 
trebuie citit de mai multe ori. Dar astăzi nu-l citi. Fă ce-ţi place. Iar dacă-ţi place 
filosofia, vei găsi cândva pe Kant. Nu-l vei găsi? Nu ţi-a plăcut filosofia.” 


(Constantin Noica, Jurnal filosofic) 


VI.1.2. Legătura filosofiei cu viaţa 


IER 


„Am venit să vă spun că filosofia vă priveşte!” — cuvintele cu care Constantin 
Noica îşi prefața, în discuţia cu un prieten, o nouă carte de filosofie (apud Gabriel 
Liiceanu, Cearta cu filosofia) sunt emblematice pentru circumscrierea rolului şi 
a rostului filosofiei în viaţa omului. Într-adevăr, filosofia îl priveşte pe om (pe tot 
omul), căci îi implică şi îi explicitează acestuia destinul, spunând celui ce i se 
adresează esențialul despre sine, despre viaţa sa şi orientându-i acțiunea. 

De aceea, nu trebuie să surprindă pe nimeni faptul că importanţa filosofiei 
pentru viața omului apare cu evidență încă de la începuturile acestui tip de 
cugetare, încă de când primul om s-a numit pe sine filosof: după unii, este vorba 
despre Pitagora, marele matematician al Antichității, cel care se considera un 
prieten al înțelepciunii sau un iubitor de înţelepciune (phileo-sophos) şi nu un 
înțelept — sophos (credinţa antică era că doar zeul este înțelept). După cum 
spune Cicero“, în Tusculane, departe de a-şi aroga pretenția de a şti totul sau 
de a poseda vreo ştiinţă în mod special şi fără să facă din cercetarea filosofică o 
meserie bănoasă (cum vor proceda, mai târziu, sofiştii), Pitagora se va considera 
doar filosof, deschizând astfel o întreagă tradiție (căci, după el, se vor numi în 
acest fel toți cei care vor considera că, în viață, contemplarea şi studiul naturii 
sunt cu mult mai presus de orice altă activitate). 

Dar este contemplarea atât de importantă pentru viaţa omului? Nu există 
riscul unei pierderi a contactului cu viața concretă, cu realitatea? 

Intr-adevăr, filosoful, pierdut în meditaţiile sale, încercând să cuprindă cu 
mintea întreg universul, riscă să pară caraghios şi dezorientat tocmai din cauza 
răspunsului dat unor probleme cotidiene şi a slabei relaționări cu ceilalți. Este ceea 
ce Diogene Laertios* povesteşte că s-ar fi petrecut cu Thales. Este o asemenea 
întâmplare, însă, relevantă pentru viaţa adevărată a filosofului? Răspunsul nu 
poate fi decât negativ. Epictet, de exemplu, acceptă că filosoful poate fi luat în râs 
de cei mulți, fiind expus ridicolului şi batjocurii; de aceea, pentru a preîntâmpina 
asemenea situaţii, el trebuie să se pregătească în aşa fel, încât să fie recomandat 
de fapte, nu de simpla flecăreală despre principiile filosofice. In mod similar, 
Platon conferă filosofiei un statut aparte, considerând-o o ocupaţie privilegiată, 
care pregăteşte omul pentru viață. Aceasta întrucât, aşa cum ne spune în Fedon, 
filosofia îl ajută pe om să se detaşeze de exact acest gen de raportare la realitatea 
exterioară: raportarea comună, mediată de simţuri şi orientată către concret, către 
imediat. Ea îl eliberează pe om de chingile concretului şi îl educă în aşa fel, 
încât să devină capabil a ajunge în condiţia în care se mai află doar zeul: aceea 
de contemplator al esenței, al adevărurilor eterne. Ignoranţa privind lucrurile 
materiale şi nepriceperea privind activitatea practică sunt contrabalansate de 
dreptul de a accede la singura lume adevărată: /umea Ideilor. 

Lucru clar, filosofia este intim legată de tot ceea ce înseamnă viața omului. 
Ea reprezintă chiar un act de viață, un act de trăire, cum este pentru un filosof 
ca Nae lonescu*, ceea ce echivalează cu a spune că (la filosoful român, nu la 
Platon), filosofia deformează realitatea, că nu surprinde neapărat adevărul, esenţa; 

în acest caz, spre deosebire de concepția lui Platon, la Nae Ionescu filosofia îşi 
pierde valabilitatea universală: fiind o proiectare a propriei structuri spirituale 
asupra a ceea ce reprezintă obiectul ei, filosofia este un tip aparte de valorificare 
a existenței, unul personal şi recurent totodată. 

In cazul acesta, câtă încredere să mai avem în filosofie? Ne mai poate ea 
orienta în hățişurile vieţii, ne mai oferă ea înțelepciunea proverbială? Emil Cioran 
este de părere că nu. De aceea, prin filosofia sa, care este mai degrabă antifilosofie, 
Cioran se raportează cu scepticism şi dintr-o perspectivă critică la tot ceea ce au 
creat filosofii. Distanţându-se de minciunile filosofiei, de răspunsurile ei goale, 
de formalismele, de subtilitățile şi de distincțiile neangajate existenţial, la care ea 
ajunge (căci ar fi vrut să găsească la Kant şi la toți ceilalți vreo urmă de slăbiciune 
omenească, un accent autentic de tristețe), Cioran se situează de partea celor 
care consideră că are valoare doar ceea ce izvorăşte din marile tensiuni ale vieţii, 
din obsesiile organice, din plăsmuirile generate de oboseală, de singurătate şi de 
întunericul nopții. Incepem să trăim cu adevărat doar la capătul filosofiei, pe 
ruinele ei, când am înţeles cumplita-i nulitate şi faptul că e zadarnic să recurgi 
la ea, că nu-i de niciun ajutor. (Eseuri) 


Texte 


Iubitorii de înţelepciune - filosofii — se ocupă cu «contemplarea şi studiul naturii» 

„Ne dăm, negreşit, seama că filosofia este un studiu foarte vechi, dar trebuie să 
recunoaştem că acest nume al ei este recent. Într-adevăr, cine ar putea să 
nege că înţelepciunea e ceva foarte vechi atât în sine, cât şi ca nume? Prin cu- 
noaşterea lucrurilor divine şi omeneşti, apoi a principiilor şi a cauzelor oricărui 
lucru, se obținea la cei vechi numele atât de frumos şi de înţelept. Pentru 
aceasta, s-a spus că şi cei şapte bărbaţi pe care grecii îi socoteau şi îi numeau 
sofoi, iar ai noştri înţelepţi, şi, cu multe generaţii mai înainte, Licurg, [...] Ulise 
şi Nestor au fost înţelepţi şi au fost socotiți astfel. [...]. După exemplul lor, toţi 
care de-a lungul vremurilor s-au aplicat observării naturii au fost consideraţi 
înţelepţi şi au primit acest nume, care a rămas în uz până în vremea lui Pitagora. 
După o tradiţie relatată în scrierile unui discipol al lui Platon, anume Heraclid 
din Pont, învăţat vestit, Pitagora se dusese la Phliunte şi discutase împreună 
cu Leon, conducătorul cetăţii, unele probleme, dovedindu-se stăpân pe multe 
cunoştinţe şi iscusit vorbitor. Admirându-i inteligenţa şi elocvenţa, Leon l-a 
întrebat care era ştiinţa pe care o profesa în special; Pitagora i-ar fi răspuns că 
nu posedă nicio ştiinţă în special, dar că e filosof. Surprins de noutatea acestui 
termen, Leon l-a întrebat ce sunt oare filosofii şi care e deosebirea dintre ei şi 
ceilalţi oameni; la această întrebare, Pitagora i-a răspuns că viaţa omenească 
i se pare asemenea târgului unde se desfăşoară, în toată măreţia, jocurile 
olimpice şi unde se adună întreaga Grecie. Acolo — spunea el — unii caută să 
câştige, prin iscusinţa lor fizică, coroana aducătoare de glorie şi renume, alţii 
vin ca vânzători sau cumpărători, împinşi de pofta de câştig; mai este, însă, 
în acelaşi timp, şi o anume categorie de oameni, şi tocmai cei mai aleşi, care 
nu urmăresc nici aplauze, nici profit, ci vin ca spectatori şi examinează cu lua- 
re-aminte ce se întâmplă acolo şi cum se petrec lucrurile. Tot aşa şi noi, ca şi 
cum am fi plecaţi dintr-un oraş oarecare într-un târg cu multă lume, pornim 
din altă viaţă şi din altă lume, ca să intrăm în viaţa noastră de acum: unii ca 
să se facă robi ai gloriei, alţii ai banului; câţiva, împrăştiaţi ici şi colo, nu pun 
niciun preţ pe toate celelalte, ca să se consacre cu ardoare cercetării naturii 
— pe aceştia el îi numeşte «iubitori de înţelepciune», adică «filosofi». Şi după 
cum acolo, la târg, lucrul cel mai frumos e să priveşti fără a dobândi vreun 
câştig, pentru tine, tot aşa, în viaţă, contemplarea şi studiul naturii sunt cu 
mult mai presus de orice altă activitate.” 


(Marcus Tullius Cicero, Tusculane) 

*Diogene Laertios - filosof 
grec (sec. al III-lea), autor al operei în 
zece părți Despre viețile și doctrinele 
filosofilor, considerată cea mai 
prețioasă sursă de informare pentru 
filosofia grecească, de la începuturi 
până în sec. al III-lea. 


KE 


Parepa e o 


> Formulează un răspuns 
argumentat la întrebarea: În 
ce măsură ţi-a fost influențată 
viața de filosofie? 


„0, filosofie, călăuză a vieţii, tu, 
care ești în stare să descoperi virtutea 
şi să alungi viciile! Ce-aș fi devenit 
fără tine, nu numai eu, dar în general 
viaţa omenească?” 

(Cicero, Tusculane) 


= Fie următorul text: 

„Socrate a coborât cel din- 
tâi filosofia din cer, a aşezat-o în 
oraşe, a introdus-o până şi în lo- 
cuinţele oamenilor şi a obligat-o 
să studieze viaţa, moravurile, ce 
este bine şi ce este rău.” 

(Cicero, Tusculane) 

— Analizează, succint, frag- 
mentul din Tusculane. 

— Identifică alte mari nume 
de filosofi care, asemenea lui 
Socrate, au influențat hotărâtor 
destinele acestui domeniu. 

— Similar, identifică deschiză- 
tori de drumuri în alte domenii 
ale culturii. 

Filosoful riscă să pară caraghios şi dezorientat 

Despre Thales: 

„Se povesteşte că, odată, ieşind de acasă însoţit de o bătrână, ca să observe stelele, 
căzu într-o groapă şi strigătele de ajutor făcură pe bătrână să-i spună: «Cum vrei 
să ştii ce-i în cer, Thales, când nu eşti în stare să vezi ce-i la picioarele tale?»” 


(Diogene Laertios, Despre viețile şi doctrinele filosofilor) 


Filosofia se probează prin fapte, nu prin vorbe 

„Dacă ai o deosebită râvnă pentru filosofie, pregăteşte-te încă din această clipă să 
fii luat în râs, batjocorit de către cei mulţi, care să zică despre tine: «Iată că 
ne-a şi picat un filosof» sau «de unde ne-a venit această măreaţă trufie?». 
Tu, însă, nu te înveşmânta cu trufie, ci păstrează ce-ţi pare a fi mai bun, aşa 
ca şi cum ai fost rânduit de zei, în acea poziţie. Aminteşte-ţi că, dacă rămâi 
legat de acestea, cei care te-au luat în râs la început te vor admira mai târziu. 
Dacă te laşi, însă, despărţit de acestea, eşti de două ori mai expus ridicolului 
şi batjocurii. 

Dacă se întâmplă vreodată să te preocupe lucrurile exterioare, din dorinţa de a 
plăcea cuiva, să ştii că încercarea e deja pierdută. Mulţumeşte-te, de aceea, să 
fii filosof în toate împrejurările. Iar dacă vrei să pari filosof cu tot dinadinsul, 
descoperă-te astfel ţie însuţi şi aceasta să-ţi fie de ajuns.” 

„Nu te declara pretutindeni filosof şi nu flecări întruna, în faţa celor simpli, despre 
principiile filosofice. Ci săvârşeşte faptele tale, după aceste principii. După 
cum la un banchet nu se vorbeşte cum trebuie să se mănânce, ci se mănâncă 
cum se cuvine. Aminteşte-ţi că Socrate, până într-atât îşi supusese orgoliul, 
încât pe cei care veneau la el, cu dorinţa de a fi recomandaţi altor filosofi, chiar 
el îi conducea la aceştia; atât de mare îi era indiferența faţă de persoana sa. 

Dacă, totuşi, se iscă discuţia, printre oameni simpli, despre vreun principiu 
de filosofie, păstrează tăcerea cât mai mult cu putinţă. Căci, astfel, există 
primejdia să dai afară un aliment încă nedigerat. 

Şi când vreunul spune despre tine că nu ştii nimic şi tu nu eşti muşcat de această 
afirmaţie înseamnă că ai început să faci fapte de adevărat filosof. Căci oile 
nu aduc iarba păstorilor şi nici nu arată cât de multă au păscut. Ci, după 
ce au păscut şi au rumegat, dau lână şi lapte. Şi tu, prin urmare, nu arăta 
oamenilor de rând principii de filosofie, ci faptele produse de aceste principii 
bine rumegate.” 

„Aceasta este poziţia şi caracterul omului de rând: niciodată nu aşteaptă folosul sau 
paguba de la el însuşi, ci de la cei din afară. Poziţia şi felul de a fi al filosofului 
sunt, însă, să aştepte orice folos şi pagubă de la el însuşi. Caracteristicile celui 
care face progrese în înţelepciune: nu critică pe nimeni, nu laudă pe nimeni, 
nu mustră pe nimeni, nu învinuieşte pe nimeni, nu vorbeşte nimic despre el, 
considerându-se cineva sau că ştie ceva. Ori de câte ori se află într-o încurcătură 
sau în faţa unei piedici, se învinuieşte. Chiar dacă îl laudă vreunul, el râde în 
sinea sa de cel care îl laudă, el însuşi, faţă de sine însuşi. Chiar dacă îl critică 
cineva, nu se apără. Se supraveghează sub toate aspectele, întocmai precum 
cei slăbiţi de boală, fiind foarte atent, ca nu cumva să facă vreo mişcare prea 
bruscă, înainte ca organele lui să fie pe deplin însănătoşite.” 


(Epictet, Manualul) 


Filosoful se ridică dincolo de problemele cotidiene, având acces la esenţă 

„— Cum vine asta, Socrate? 

— Îţi explic îndată, zise. Iubitorii de învăţătură ştiu că filosofia primeşte sufletul cu 
adevărat legat şi lipit de corp; prin aceasta, el este silit să cerceteze lumea din 
afară ca dintr-o închisoare, ca dintr-un adânc întunecat, nu de-a dreptul, prin 
sine; că filosofia vede lămurit cum grozava putere a închisorii îşi are izvorul 
în dorinţă; cum, prin aceasta, sufletul este până într-atât de legat, că omul 
devine însuşi făuritorul propriilor sale lanţuri. Şi, cum am spus, iubitorii de 
învăţătură îşi dau seama că filosofia, primind sufletul într-o astfel de stare, îi 

dă o blândă mângâiere; căci, luându-și sarcina să-l elibereze, ea-i dovedeşte 
că observarea lumii prin ochi, urechi sau alte simțuri este plină de îngelăciune; 
că ea-l sfătuieşte să se despartă de acestea, pe măsură ce folosința lor nu mai 
este o necesitate; că ea-l îndeamnă să se reculeagă în sine, să se concentreze şi 
să nu creadă nimănui, decât sieşi, pentru ca, oricând va avea ceva de cercetat, 
el să fie singur, cu sine; numai aşa sufletul poate înţelege ceva din realitatea în 
sine a lucrurilor, pe când cele ce le va percepe prin simţuri sunt uneori într-un 
fel, alteori în altul, şi nu-i arată deloc adevărul; ea-i spune că ceea ce sufletul 
vede prin simţuri este numai lumea perceptibilă şi vizibilă, pe când el însuşi 
este în măsură să vadă şi o altă lume, care-i neperceptibilă, însă inteligibilă.” 


(Platon, Fedon) 


«Filosofia sau filosofarea este un act de viață, un act de trăire» 
„Filosofia nu poate [...] să fie un corp de adevăruri constituite o dată pentru 


Dar, 


SEN 


totdeauna. Şi nici ştiinţa în genere nu este un corp de doctrine constituit o 
dată pentru totdeauna, adică însăşi ştiinţa aruncă în public adevăruri care 
sunt pasibile de a fi transformate; la cunoştinţa ştiinţifică însă, cum observam 
şi altă dată, există un caracter de obiectivitate. Cu alte cuvinte, un adevăr 
ştiinţific, odată emis, este valabil în toate domeniile unei anumite civilizaţii. 
În filosofie, nu este aşa: la filosofie, un adevăr poate să fie valabil într-un 
anumit cerc şi poate să nu fie valabil într-un alt cerc; poate să fie valabil într-o 
anumită epocă şi să nu fie valabil într-o altă epocă. 

dacă cunoştinţa ştiinţifică are acest caracter de obiectivitate, cunoştinţa 
filosofică are un alt caracter: de absolut. Orice filosof care a ajuns la o anumită 
concluzie este întotdeauna gata să se ia de piept cu toată lumea pentru 
adevărul pe care l-a formulat el, şi nu există spectacol mai înveselitor, pentru 
tagma oamenilor serioşi care se cheamă filosofi, decât faptul că, întotdeauna, 
filosofii au crezut că tot ceea ce s-a întâmplat până la ei a fost o pură prostie şi 
că adevărul filosofic de la ei începe.” 

Aşa fiind, filosofia sau filosofarea este un act de viaţă, un act de trăire.” 


„Să nu credeţi, însă, că deosebirea dintre ştiinţă şi filosofie este totală, pe acest 


teren; pentru că ceea ce am numit noi tip de valorificare a existenţei în 
filosofie există şi în ştiinţă, într-un anumit fel, numai că în proporţii mult 
mai mari. Filosofia este, fără îndoială, un fel de a mânui realitatea, care, 
însă, este şi el determinat la anume caractere care nu sunt ale unui tip de 
indivizi, ci sunt ale unei civilizaţii. Există o ştiinţă europeană, precum există 
o ştiinţă a popoarelor primitive; felul de înţelegere, de mânuire a realităţii, 
în mentalitatea primitivă, este altul decât acela de mânuire a realităţii în 
gândirea europeană. Şi, în însăşi gândirea europeană, există tipuri deosebite 
de ştiinţă: ştiinţa de până la Renaştere, de pildă, este un anumit tip; ştiinţa de 
la Renaştere încoace formează un alt tip. 


Vasăzică, tipuri de gândire, tipuri de mânuire a realităţii există în ştiinţă, cum 


există tipuri de valorificare a realităţii în filosofie. Deosebirea stă pur şi simplu 
în faptul că dimensiunile tipului ştiinţific sunt mult mai mari, mult mai vaste 
decât dimensiunile tipului filosofic. 


Mai este, însă, o deosebire: tipul ştiinţific nu este recurent, de obicei, pe câtă vreme 


tipul filosofic este. Adică un om de la 1928 poate să se înrudească filosoficeşte 
cu unul care a trăit acum trei mii de ani; un om care gândeşte ştiinţific la 1928 
nu poate să gândească la fel, în sistemul general al cunoștinței ştiinţifice, cu 
acela de acum trei mii de ani. 


Vasăzică, evoluţia gândirii ştiinţifice, marile tipuri de gândire ştiinţifică se mişcă pe 


o linie deschisă, pe câtă vreme tipurile de gândire filosofică se mişcă, dacă nu 
pe o linie închisă, cel puţin pe o elicoidală, în spirală, în care toate punctele, 
căzând pe o generatrice ideală, sunt tipuri asemănătoare.” 


(Nae lonescu, Curs de metafizică) 

Despre Diogene din Sinope: 

„La întrebarea dacă înțeleptul 
mănâncă prăjituri, răspunse: «da, 
mănâncă prăjituri de toate felurile, 
întocmai ca și ceilalți oameni.» lar 
când fu întrebat de ce oamenii dau 
cerșetorilor, dar nu dau filosofilor, 
răspunse: «Fiindcă se gândesc că, 
într-o zi, pot să fie și ei orbi sau 
șchiopi, dar niciodată să ajungă 
filosofi».” 

(Diogene Laertios, Despre vietile și 
doctrinele filosofilor) 


*Nae lonescu (1890-1940) 
- logician și filosof trăirist român, 
preocupat de metafizică și de filosofia 
religiei. Operă principală: Curs de 
metafizică, 


zc  Identifică, în istoria 
filosofiei şi a culturii universale, 
exemple de personalități prin 
care să fie ilustrate concepțiile 
lui Pitagora, Epictet, Platon, 
Nae Ionescu şi Emil Cioran 
despre modul în care se trăieşte 


filosofia. 


„Originalitatea filosofului se 
reduce la inventarea unor termeni.” 
(E. Cioran, Eseuri) 


„Atitudinea filosofică fundamentală, 
a cărei expresie conceptuală o expun 
aici, își are rădăcina în nemulțumirea 
cauzată de lipsa de comunicare, în 
nevoia unei comunicări autentice și în 
posibilitatea unei înfruntări întemeiate 
pe iubire, care leagă în adânc pe cei ce 
fiinţează autentic.” ` 
(K. Jaspers, Texte filosofice) 


) Filosofie - manual pentru clasa a XII-a 

«Începem să trăim cu adevărat doar la capătul filosofiei» 

„M-am rupt de filosofie în momentul când mi-a fost cu neputinţă să descopăr 
la Kant vreo urmă de slăbiciune omenească, un accent autentic de tristeţe; 
la Kant şi la toţi filosofii. Faţă de muzică, de mistică, de poezie, activitatea 
filosofică trădează o sevă subţiată şi o profunzime suspectă, care nu ispitesc 
decât firile timide şi călâi. De altminteri, filosofia — nelinişte impersonală, 
refugiu în preajma unor idei anemice — constituie recursul tuturor acelora care 
evită exuberanţa corupătoare a vieţii. Aproape toţi filosofii au sfârşit bine: iată 
argumentul suprem împotriva filosofiei. Chiar şi sfârşitul lui Socrate n-are 
nimic tragic: este o neînțelegere la mijloc, fiind vorba de sfârşitul unui pedagog 
—, iar dacă Nietzsche, la rândul lui, s-a prăbuşit, el şi-a ispăşit extazele de poet 
şi vizionar, nicidecum raţionamentele. 

Nu putem eluda existenţa prin explicaţii; putem doar s-o îndurăm, s-o iubim ori 
s-o urâm, s-o adorăm ori să ne temem de ea, în acea alternanță de fericire 
şi de groază care exprimă ritmul însuşi al fiinţei, oscilaţiile, disonanţele, 
vehemenţele sale amare sau sprinţare. 

Cine nu-i expus, prin surprindere sau din necesitate, unei derute irefutabile, 
cine nu-şi înalță atunci mâinile în rugă, spre a le lăsa apoi să cadă şi mai 
goale decât răspunsurile filosofiei? [...] Exerciţiul filosofic nu-i fecund; nu-i 
decât onorabil. Nu rişti nimic ca filosof: o meserie fără destin, care umple 
cu cugetări voluminoase ceasurile neutre şi libere, ceasurile refractare şi 
la Vechiul Testament, şi la Bach, şi la Shakespeare. S-au materializat oare 
vreodată aceste cugetări într-o singură pagină comparabilă cu o exclamaţie a 
lui Iov, cu o spaimă din Macbeth sau cu altitudinea unei cantate? Universul 
nu se discută; se exprimă. Iar filosofia nu-l exprimă. Adevăratele probleme nu 
încep decât după ce l-ai parcurs sau epuizat [...]. Aici, filosoful ne părăseşte: 
duşman al dezastrului, el este cuminte ca raţiunea însăşi şi la fel de prudent 
ca ea. Iar noi rămânem în tovărăşia unui ciumat de pe vremuri, a unui poet 
cunoscător al tuturor delirurilor şi a unui muzician al cărui sublim transcende 
sfera inimii. Începem să trăim cu adevărat doar la capătul filosofiei, pe ruinele 
ei, când am înţeles cumplita-i nulitate şi faptul că e zadarnic să recurgi la ea, 
că nu-i de niciun ajutor. 

Marile sisteme nu sunt, în fond, decât nişte tautologii strălucite. Care-i avantajul 
să ştii că natura fiinţei constă în «voinţa de a trăi», în «idee» sau în fantezia 
lui Dumnezeu ori a Chimiei? Simplă proliferare de cuvinte, subtile deplasări 
de sens. Ceea ce este refuză cu repulsie strânsoarea verbului, iar experienţa 
intimă nu ne dezvăluie nimic dincolo de clipa privilegiată şi inexprimabilă. 

De altminteri, fiinţa însăşi nu-i decât o pretenţie a Nimicului.” 
(Emil Cioran, Eseuri) 


VI.1.3. Studiul filosofiei nu este o pierdere de timp 


După cum afirmă Husserl în Filosofia ca ştiinţă riguroasă, „lui Kant 
îi plăcea să spună că se poate învăţa nu filosofia, ci filosofarea”. Intr-adevăr, 
filosofarea, ca act orientat către dobândirea înţelepciunii, presupune implicarea, 
participarea iubitorului de înțelepciune. Presupune deschidere, spontaneitate şi 
— lucru important — acceptarea ideii că, printr-un asemenea demers, nu se obțin 
certitudini. 

In acest sens, vine şi afirmaţia lui Bertrand Russell, potrivit căreia filosofia are 
valoare nu prin „vreun presupus corp de cunoaștere precis fundamentată, care să 
poată fi însuşit de cei care o studiază”. Filosoful nu se orientează precum omul practic, 
doar către valorile materiale, nici nu trăieşte cu iluzia obţinerii de răspunsuri sigure 
la marile întrebări care îl frământă. Valoarea filosofiei stă în chiar incertitudinea ei, în 
măreţia obiectelor contemplate şi în libertatea asociată contemplării. Cel care studiază 
filosofia îşi clădeşte, prin aceasta, o viaţă demnă şi liberă. 

Texte 


«Valoarea filosofiei trebuie căutată, în mare măsură, tocmai în 

incertitudinea ei» 

„De asemenea, pentru a nu eşua în încercarea noastră de a determina valoarea 
filosofiei, trebuie să ne eliberăm minţile de prejudecățile celor ce sunt numiţi, 
în mod greşit, «oameni practici». Omul «practic», în sensul în care cuvântul 
este adesea folosit, recunoaşte numai nevoile materiale, înţelege că oamenii 
trebuie să îşi hrănească corpul, însă uită de necesitatea de a hrăni mintea. 
[...] Valoarea filosofiei este de găsit printre bunurile destinate minţii; numai 
aceia care nu sunt indiferenți faţă de aceste bunuri pot fi convinşi că studiul 
filosofiei nu este o pierdere de timp.“ 

„Defapt, valoareafilosofiei trebuie căutată, în mare măsură, tocmai în incertitudinea 
ei. Omul care nu a învăţat niciun dram de filosofie trece prin viaţă încătuşat 
în prejudecăţi derivate din simţul comun, din convingerile obişnuite ale 
epocii sale şi din convingerile pe care şi le-a însuşit fără cooperarea sau 
consimţământul raţiunii sale. Pentru un astfel de om, lumea tinde să fie 
precisă, finită, banală; obiectele obişnuite nu ridică niciun fel de întrebări, 
iar posibilităţile nefamiliare sunt respinse cu dispreţ. Dimpotrivă, de îndată 
ce începem să filosofăm, descoperim [...] că până şi cele mai obişnuite lucruri 
ridică probleme la care se pot da numai răspunsuri foarte incomplete. Deşi 
filosofia este incapabilă să ne spună cu certitudine care este adevăratul răspuns 
la îndoielile pe care le ridică, ne poate sugera multe posibilităţi care ne lărgesc 
orizontul gândirii şi o eliberează de tirania obişnuinţei. Astfel, dacă, pe de-o 
parte, ea diminuează sentimentul nostru de certitudine cu privire la ce sunt 
lucrurile, pe de altă parte, ea sporeşte mult cunoaşterea noastră despre ce pot 
ele fi; ea alungă dogmatismul oarecum arogant al acelora care nu au călătorit 
în regiunea îndoielii eliberatoare şi menţine vie capacitatea noastră de a ne 
mira, prezentându-ne lucrurile obişnuite dintr-o perspectivă neobişnuită. 

Pe lângă utilitatea ei de a ne arăta posibilităţi nebănuite, filosofia are valoare 
— poate valoarea ei principală — datorită măreției obiectelor pe care le 
contemplă şi a libertăţii faţă de scopurile înguste şi personale rezultate din 
această contemplare.“ 


(Bertrand Russell, Problemele filosofiei) 


APLICAȚII ŞI ACTIVITĂȚI DE ÎNVĂȚARE 


1. Analizează, succint, două dintre concepțiile referitoare la originile 
filosofiei. 

2. Diogene Laertios, în Despre viețile şi doctrinele filosofilor, afirmă că 
Aristotel, „întrebat ce folos a tras din filosofie, dădu această lămurire: «Acela de 
a face de bunăvoie ceea ce fac alții de teama legilor».” Pornind de la răspunsul 
lui Aristotel, analizează rolul şi importanţa filosofiei pentru viața omului. 

3. Fie următorul text: 

„Că această ştiinţă nu urmăreşte scopuri practice se vede şi din activitatea 
celor mai vechi filosofi. Căci şi oamenii de azi şi cei din primele timpuri, când 
au început să filosofeze, au fost mânaţi de mirare, mai întâi faţă de problemele 
mai la îndemână, apoi, progresând încetul cu încetul, față de problemele mai 
mari, cum sunt, de pildă, fazele Lunii, cursul Soarelui şi al aştrilor şi naşterea 
Universului. [...] Astfel, e limpede că ei nu o cultivă în vederea vreunui folos, 
ci, precum spunem despre om că e liber când există pentru el, nu pentru altul, tot 
aşa spunem şi despre această ştiinţă că ea singură este liberă, pentru că numai ea 
e cultivată pentru ea însăşi. 

„Pentru a rezuma, deci, discuţia 
valorii filosofiei: filosofia merită să fie 
studiată nu de dragul unor răspunsuri 
precise la întrebările ei [...], ci, mai 
degrabă, de dragul întrebărilor înseși 
LA" 

(B. Russell, Problemele filosofiei) 


= Este de presupus că, 
în viaţă, ai avut numeroase 
momente marcate de incer- 
titudine. Ai devenit, în aceste 
momente, filosof? 

Argumentează răspunsul. 


) Filosofie - manual pentru clasa a XII-a 


De aceea, am fi poate îndreptățiți să spunem că posesiunea ei depăşeşte 
măsura omenească. Într-adevăr, firea omului e împletită în multe chipuri cu 
robia, aşa că, după Simonide, «numai Zeul are privilegiul de a poseda o astfel de 
ştiinţă», iar omului nu i se cade să umble după o ştiinţă ce e mai presus de puterile 
lui.” (Aristotel, Metafizica) 

Analizează concepția lui Aristotel privitoare la apariţia filosofiei, apoi 
identifică alte concepţii pe aceeaşi temă, similare celei aristotelice. 

4. Fie următoarele fragmente de texte: 

„„[...] Deoarece filosofii sunt în stare să perceapă ceea ce rămâne la fel, egal 
cu sine, iar cei ce nu pot aşa ceva, ci îşi arată puterea minţii doar în cazul lucrurilor 
multiple, sunt fără constanţă şi rătăcitori, care dintre aceste două categorii trebuie 
să conducă în cetate?” 

„Este cu putinţă, atunci, să aduci vreo dojană unei atari îndeletniciri, pe care 
nimeni n-ar putea-o îndestulător practica, fără să fie, prin firea sa, cu bună tinere 
de minte, fără să înveţe uşor şi să aibă o inteligenţă largă şi plină de har, prieten 
fiind şi înrudit cu adevărul, cu dreptatea, cu vitejia şi cu cumpătarea?” 

(Platon, Republica) 

Pornind de la textul dat, rezolvă următoarele cerinţe: 

E descrie chipul filosofului, aşa cum l-a văzut Platon, în Antichitate; 

E identifică, printre filosofii cunoscuţi, exemple ilustrative pentru portretul 
realizat de Platon; 

BR precizează trăsături care nu pot aparține unui adevărat filosof; 
argumentează; 

E precizează o situație de viaţă, în care filosoful nu s-ar descurca; 
argumentează. 

5. Descriindu-l pe filosof, Epictet afirmă că acesta: 

„Smulge orice poftă din el însuşi, nu are dezgust decât numai pentru 
lucrurile potrivnice naturii, din cele aflate în puterea noastră. Se foloseşte de 
dorința pentru orice lucru, în tihnă şi cu moderație. lar, dacă este considerat sărac 
cu duhul sau neştiutor, nu se nelinişteşte. Într-un cuvânt, se păzeşte de el însuşi ca 
de un duşman, ca unul dornic să-l tragă în cursă.” (Epictet, Manualul) 

E Dezbate, în cadrul activităţii în echipă, concepția lui Epictet. Eşti de acord 
cu ea? Argumentează. 

E |dentifică, în experienţa ta, situaţii de viață în care anumite persoane s-au 
comportat potrivit normelor enunțate de Epictet sau contrar acestor norme. Cum au 
fost receptate cele două tipuri de comportament de către cei din jur? Argumentează. 

6. Imaginează-ți că se întâlnesc următorii filosofi: Pitagora, Epictet, Platon, 
Nae Ionescu şi Emil Cioran. 

Alcătuieşte un scurt dialog posibil între filosofii amintiţi mai sus, pe 
tematica importanţei filosofiei pentru viața omului, respectând, în cadrul acestuia, 
specificul fiecărei concepții filosofice în parte. 

7. Format grupe de câte 5-6 elevi şi, împărțind aleatoriu între grupe cerințele, 
analizați succint câte o asemănare şi câte o deosebire existente între concepțiile 
despre filosofie ale următorilor gânditori: 

e Jaspers şi Noica; 

e Platon şi Pitagora; 

e Epictet şi Emil Cioran; 

e N. Ionescu şi B. Russell. 

VI.2. GENURI ŞI STILURI ÎN FILOSOFIE 


În dialogul Republica, Platon făcea distincţia dintre firea filosofică şi firea 
nefilosofică, subliniind că îngustimea sufletului şi a minţii este cu totul potrivnică 
celui ce va năzui mereu spre întregul omenesc şi divin. 

Definiția dată de el filosofiei — drept acea categorie de cercetare orientată 
către întreg (omenesc şi divin) — se va impune în istoria gândirii occidentale, 
cunoscând numeroase variante, şi va simboliza o stare de fapt specifică doar 
acestui domeniu: şi anume că, deşi foarte diverse, întrebările filosofiei s-au 
orientat întotdeauna către tot, către întreg. Ele nu s-au referit la vreun segment 
foarte clar delimitat şi bine definit al realităţii, precum în cazul ştiinţelor, ci au 
vizat, deopotrivă, realitatea de aici, ca şi pe cea de dincolo, realitatea simţurilor, 
ca şi pe cea a rațiunii, omul, cu sensul existenței sale, cu valorile şi specificul său, 
ca şi restul existenţei; în plus, au fost adresate din perspective diferite şi au primit 
soluţii diferite, variind în funcție de modalităţile concrete de abordare. 

lată de ce, în ciuda viziunii sale atotcuprinzătoare, putem vorbi de o 
istorie complexă a filosofiei, de o evoluţie a acesteia în domenii distincte (şi 
interdependente totodată) şi spre stiluri diferite. 


VI.2.1. Genuri de filosofie 


Începând cu Thales, primul gânditor al Antichității greceşti care a fost 
considerat filosof (şi care nu este acelaşi cu primul care s-a numit pe sine astfel), 
la toţi filosofii s-a constatat orientarea, prin problematica abordată, către anumite 
subiecte predilecte: existenţa în general, omul, întinderea cunoaşterii, moralitatea, 
frumosul, raportul gândire-limbaj, raportul individ-comunitate etc. 

Tratând asemenea probleme (şi multe altele), filosofia şi-a diversificat, în 
timp, domeniile. In mod obişnuit, astăzi se face distincţia dintre următoarele 
domenii ale filosofiei: metafizica şi ontologia, antropologia, epistemologia, etica, 
estetica, filosofia limbajului, filosofia socială şi politică (şi asta, amintind doar pe 
cele mai importante). Deşi incompletă, enumerarea este suficientă pentru a oferi 
o idee generală asupra uriaşei arii de cuprindere şi asupra complexității tematicii 
abordate de filosofie. 

Plecând de la identificarea elementelor proprii fiecărui domeniu, ca şi de la 
surprinderea punctelor de legătură dintre ele, se pot distinge mai multe genuri de 
filosofie: filosofia speculativă, filosofia critică*, cea hermeneutică şi cea pozitivistă. 

Filosofia speculativă* este cea care implică un act de intuiție, de meditație, 
este o activitate intelectuală pur teoretică, rațională, ce nu vizează nicio aplicație 
practică şi nicio cunoaştere de tip empiric. Reflecția se orientează asupra 
unor realități inaccesibile experienței umane. O enumerare detaliată a acestor 
realități ne oferă Petre Ţuţea: „Ştiinţele spiritului şi filosofia, situate în afara 
relativ-biruitoarelor ştiinţe ale naturii şi ale misticii creştine, consolatoare şi 
purtătoare de demnitate prin Dumnezeu, libertate şi nemurire, termeni reali ai 
existenței şi ai ordinei speciei om, nu ai ficţiunii kantiene [...]. e Eternitate şi 
timp. e Moarte şi nemurire. e Identitate şi diversitate. e Eu şi lume. e Substanţă şi 
mod. e Real şi aparenţă. e Sens şi nonsens.” (Omul. Tratat de antropologie creştină) 

Inscriindu-se în acest gen de filosofare, Aristotel considera că filosofia 
este ştiinţa primelor principii şi a primelor cauze şi că, de aceea, ea are un 
caracter speculativ: constă în consideraţii libere ale unui spirit (filosoful) care 
nu se preocupă de realul imediat, concret şi pragmatic; astfel, ea este considerată 
suverană printre ştiinţe, căci ştie cu ce scop trebuie făcut lucrul, iar acest scop nu 
este altul decât binele. In plus, este cultivată pentru ea însăşi şi are valoare mai 
mare faţă de celelalte ştiinţe, joacă un rol conducător printre acestea, iar cel ce o 
practică, prin trăsăturile dobândite (şi, în primul rând, pentru că are cunoaşterea 
universalului), trebuie să-i comande pe ceilalți. 

„|... în conceptul de esenţă, 
filosofia gândește fiinţa.” 
(M. Heidegger, Repere pe drumul 
gândirii) 


„Când omul are vocaţie teologică, 
rațiunea lui devine vehicul al adevărului 
unic.” (P. Tutea, Omul. Tratat de 
antropologie creştină) 


„IFilosofia] este produsul neliniștii 
omului autohton, știință imanentistă a 
întrebărilor [...].” 

(P. Tutea, Omul. Tratatdeantropologie 
creștină) 


& Crezi că există vreo legă- 
tură între diversitatea domeniilor 
şi a genurilor de filosofare şi 
diversitatea domeniilor ştiinţei 
(şi ale culturii în general)? 

Argumentează răspunsul. 


dë 


H 


“critică (gr. rinein, a discerne, a tria) 
— cercetare, analiză, judecare. 


'! “hermeneutică (gr. /ermenevein, a 


interpreta, a traduce, a mijloci) 
— teoria generală a interpretării 
(Hermes, emisarul zeilor la 
greci, are rolul de a mijloci în 
relaţia dintre zei și oameni). 


*perspectivism — concepţie potrivit 
căreia lumea exterioară este 
interpretată corespunzător unor 
sisteme de concepte și credințe 
diferite, între care nu se poate 
distinge, pentru că nu există un 
criteriu unic, independent și cu 
autoritate. 


* pozitivism (din lat. positus, pus; ca- 
racteristică a ceea ce este sta- 
bilit prin fapte) — în sens larg, 
atitudine de încredere față de 
metodele și rezultatele ştiinţe- 
lor experimentale; mișcare filo- 
sofică, științifică și culturală a 
secolului al XIX-lea, care teo- 
retizează necesitatea studiului 
pozitiv (concret, experimental) 
al realității; în sens restrâns, fi- 
losofie care privilegiază cunoaș- 
terea științifică și care combate 
metafizica. 


| *propedeutică (din gr. pro, înainte; 


paideia, educaţie) — învățământ 
preliminar, modalitate de intro- 
ducere într-o activitate. 


*speculativ (lat. speculatio, con- 
templare, observare) — care 
este întemeiat pe reflecţie, 
fără apel la experienţă. 

Filosofia critică reprezintă o analiză a fundamentelor, o determinare a valorii 
cunoaşterii. Deşi nu îşi are punctul de plecare în opera lui Kant (căci îl regăsim 
anticipat în aspirațiile iluminismului de a supune orice lucru — inclusiv raţiunea 
— criticii, respectiv normelor unei raționalități unice şi universale, şi, mai ales, 
îl regăsim în eigent lui J. Locke de a examina facultățile intelectului), acest 
gen de filosofare este considerat de mulți ca fiind sinonim cu cel de kantianism. 
Pentru că genul critic şi-a găsit o desăvârşită expresie în opera filosofului german, 
filosofia lui Kant se va numi şi criticism. In esență, Kant critică pretențiile rațiunii 
de a furniza o cunoaştere absolută şi trasează granița (experiența) dincolo de 
care rațiunea cade în antinomii metafizice. Pentru el, importantă era cercetarea 
conştiinţei, cu scopul de a evalua şansele de a explica lumea. Contează mai mult 
o critică a facultăţii însăşi a raţiunii pure şi mai puţin o critică a cărților şi 
a sistemelor rațiunii pure, mai mult o corectare a cunoştinţelor şi mai puțin o 
lărgire a acestora, va spune el. 

Filosofia este gândită de Kant drept o ştiinţă care se mărginește să examineze 
rațiunea pură, izvoarele şi limitele ei, deci o propedeutică* la sistemul raţiunii 
pure, iar metoda cea mai potrivită unui asemenea demers este cea transcendentală 
(întrucât se orientează nu către obiecte, ci către modul de cunoaştere a obiectelor). 

Hermeneutica* propune, iniţial, o reflecţie asupra simbolurilor religioase, a 
miturilor, pentru ca, mai apoi, să denumească preocuparea pentru investigarea şi 
interpretarea din perspective diferite a modalităților de expresie specifice omului 
(comportament, vorbire, instituţii etc.). Dacă în Antichitatea târzie trecea drept 
arta interpretării corecte a textelor, în secolul al XX-lea, hermeneutica a ajuns 
un fel de teorie ştiinţifică a disciplinelor spiritului, susținând ideea că obiectele 
culturale create de om trebuie înțelese şi nu explicate cu ajutorul unor legi 
generale, cum se întâmplă în cazul ştiinţelor naturii. Hermeneutica este genul 
filosofic ce propune nu o stabilire a faptelor, ci o interpretare a sensului intențiilor, 
al activităţilor (aceasta pentru că, spre deosebire de fenomenele ce aparțin naturii 
— care pot fi cercetate şi analizate obiectiv — faptele umane au caracter intențional, 
au un sens; ele trebuie, astfel, înțelese şi interpretate într-un mod aparte). 

Au valorificat acest stil de gândire filosofi precum H. G. Gadamer sau 
J. Derrida (prin ei hermeneutica îşi propune cercetarea sensului existenței 
umane, constatându-se că această existență este ea însăşi un semn căruia 
filosoful trebuie să-i identifice sensul), dar consacrarea acestuia i se datorează 
lui Heidegger, căruia i se atribuie meritul de a fi condus hermeneutica pe tărâmul 
ontologiei (pentru el, înțelegerea coincide cu existența umană, cu Dasein: tot 
ceea ce aparține orizontului experienţei umane este interpretare). 

O viziune aparte în acest sens are Fr. Nietzsche. Filosofia lui poate fi 
considerată o hermeneutică, din moment ce ea este o abordare a existenței 
concrete, o analiză aparte a problematicii adevărului şi a fiinţei (prin raportare 
la critica culturii, a decadenţei), înscriindu-se în ceea ce se va numi filosofia 
vieții. Prin viziunea sa hermeneutică, Nietzsche relevă inexistența limitelor 
subiectului uman (într-un univers în care Dumnezeu nu există) şi propune o nouă 
abordare, perspectivistă*, a acestui subiect, prin demascarea tradiției metafizice 
şi religioase. Constituită dintr-un ansamblu de erori, de mistificări ale realității, 
această tradiţie exalta ideea existenţei unor adevăruri pure, eterne şi conducea 
la o depreciere a vieții sensibile şi a corpului, spunând un nu vieţii. Încercând 
să interpreteze din perspective diferite realitatea (el susține că priveşte lumea 
nu doar prin ochii filosofului, ci şi ai psihologului, ai poetului, ai muzicianului, 
ai scriitorului şi ai dascălului), Nietzsche va afirma că orice filosofie creează 
lumea potrivit imaginii ei. Lumea este doar o aparenţă. Fiecare ființă vede şi 
judecă (independent, căci nu există o forţă supraordonată ei, care să-i impună 
sau măcar să o orienteze în acest demers, din moment ce Dumnezeu a murit) şi, 
ca atare, construieşte totul, începând cu sine, modelează şi se modelează potrivit 
propriei perspective. Până la Nietzsche valoarea apărea ca realitate fundamentală, 
independentă de natura omului. Odată cu el, valoarea îşi pierde fundamentul 
obiectiv, prezentându-se ca rezultat creativ al voinţei (fără a fi, totuşi, o simplă 

proiecție a acesteia): valoarea apare ca o înfruntare prin care se relevă natura 
hermeneutică a ființei, a experienței. 

Potrivit lui Nietzsche, lumea tinde către un stadiu superior, cel al supraomului, 
de aceea filosofia trebuie să folosească tot ceea ce există sau a existat drept mijloace 
în sprijinul acestui demers şi, în primul rând, să-şi propună o reevaluare a tuturor 
valorilor. In acest scop, filosofia trebuie să depăşească nihilismul moralei şi al 
religiei creştine şi să afirme valorile care derivă din acceptarea entuziastă a vieții. 
Adevăratul filosof trebuie să cerceteze şi să distrugă antropomorfismele goale 
(adevăruri care sunt metafore uzate, care şi-au pierdut forța sensibilă), să fie el 
însuşi poruncitor şi legiuitor. 

Pozitivismul*, exprimând o atitudine de încredere faţă de ştiinţă şi, implicit, 
de respingere a metafizicii, consistă în respingerea ființării, independente de 
percepție, de experiență, a cauzelor neverificabile sau a formelor de gândire 
apriorice: o filosofie nu se poate desprinde de ştiinţele exacte, nu-şi poate justifica 
existenţa fără acestea. 

Reprezentant de marcă al pozitivismului (căruia i se datorează şi consacrarea 
acestei denumiri), Auguste Comte* consideră spiritul pozitiv (ştiinţific) ca 
reprezentând rezultatul unei evoluţii treptate a spiritului uman. Corespunzător unei 
legi invincibile a progresului (legea celor trei stadii), spiritul uman trece prin trei 
perioade: teleologică (în care explicarea fenomenelor se bazează pe acceptarea 
mitului şi a supranaturalului), metafizică (cea în care cauza fenomenelor este 
considerată ca ținând de entități abstracte) şi cea pozitivă (în care cercetarea este 
una ştiinţifică: ea vizează nu cauzele, ci raporturile constante, legile care leagă 
fenomenele experienţei. Renunţând la întrebarea De ce?, spiritul uman renunță 
la cercetările absolute, care nu conveneau decât copilăriei sale, şi, ajuns în al 
treilea stadiu, va adresa întrebarea Cum ?. Prin acest tip de întrebare, se cantonează 
în orizontul observaţiei veritabile, singura bază posibilă a cunoştinţelor cu 
adevărat accesibile. 


Texte 


Filosofia este «ştiinţa supremă» care «se îndeletniceşte cu primele cauze şi 

principii» 

„Scopul problemei pe care o tratăm aici e să arate că, după părerea obştească, ştiinţa 
supremă se îndeletniceşte cu primele cauze şi principii. De aceea, după cum 
s-a spus şi mai sus, i se recunoaşte celui ce se întemeiază pe experienţă o doză 
mai mare de ştiinţă decât celui ce se întemeiază doar pe senzaţii, oricare ar fi 
ele; tehnicianului, una mai mare decât omului de experienţă; conducătorului 
de lucrări, mai multă ştiinţă decât lucrătorului manual; şi, în genere, ştiinţelor 
teoretice, mai multă decât artelor practice. De unde reiese limpede că filosofia 
este cunoaşterea anumitor cauze şi principii.” 

„Deoarece, însă, aceasta e ştiinţa pe care o căutăm, ar trebui să cercetăm ce fel de 
cauze şi ce fel de principii sunt acelea a căror cunoaştere constituie filosofia. 
Poate că, dacă am trece în revistă opiniile pe care ni le facem despre filosof, 
am ajunge mai degrabă la răspunsul căutat. În primul rând, părerea pe care 
ne-o facem despre un astfel de om e că el, pe cât cu putinţă, ştie toate, fără, 
însă, a poseda şi ştiinţa fiecărui caz particular; apoi, el e în stare să cunoască 
şi probleme mai grele, care nu-s uşoare pentru priceperea omului de rând. 
Senzaţia nu intră în caracteristicile filosofiei, căci ea e comună tuturor şi 
nu implică niciun efort. A treia caracteristică a filosofului constă în aceea 
că, în domeniul oricărei discipline, e considerat mai capabil acela care ştie 
să-şi formuleze gândurile sale în chip mai precis şi să le predea în chip mai 
potrivit. Apoi, ştiinţa care e cultivată pentru ea însăşi, de dragul cunoaşterii, 
e socotită ca fiind la un nivel mai înalt decât aceea care e studiată în vederea 
foloaselor ce decurg din ea, după cum, tot astfel, e socotită ca având o valoare 
mai mare aceea care joacă un rol conducător, decât aceea care e în slujba alteia. 

> Fie următorul text: 

„[...] nici nu trebuie să 
socotim altă ştiinţă mai vrednică 
de cinste decât aceasta, căci 
ştiinţa care e cea mai divină 
e, în acelaşi timp şi cea mai 
vrednică de cinste.” 

(Aristotel, Metafizica) 

— Precizează ideea princi- 
pală a textului dat. 

— Reconstruieşte argumen- 
tul lui Aristotel despre impor- 
tanţa filosofiei, din perspectiva 
unui om al Bisericii şi din 
perspectiva unui om de știință. 


& Fie următorul text: 

„Această cercetare, pe 
care propriu-zis nu o putem 
numi doctrină, ci numai critică 
transcendentală [...] trebuie 
să ofere piatra de încercare a 
valorii sau a nonvalorii tuturor 
cunoştinţelor a priori [...].” 
(Immanuel Kant, Critica ra- 
fiunii pure) 

— Precizează diferența de 
sens între noțiunile de doctrină 
şi de critică transcendentală, aşa 
cum a fost ea înţeleasă de Kant. 

— Explică ideea lui Kant 
referitoare la faptul că filosofia 
este doar o critică transcen- 
dentală. 

Căci filosoful trebuie să comande el, nu să i se comande de către altul, şi nu se 
cade ca să i se dea lui directive, ci el să le dea acelora care-s mai puţin învăţaţi 
decât el. 

Cam acestea şi cam atâtea sunt părerile despre filosofie şi despre filosofi. Cât 
priveşte însuşirea de a şti totul, aceasta revine, în chip necesar, aceluia care, 
în primul rând, are cunoştinţa universalului, căci el, prin aceasta, cunoaşte 
oarecum tot ce e subsumat universalului. Lucrurile cele mai generale sunt, 
putem spune, şi cele mai greu de cunoscut omului, pentru că sunt şi cele 
mai îndepărtate de simţuri. Totuşi, cele mai riguroase ştiinţe sunt acelea 
ce se bazează mai direct pe primele principii [...]. Însă, prilej de a dobândi 
pricepere şi cunoştinţă pentru ele însele [...] ne oferă mai ales acea ştiinţă al 
cărei obiect e cognoscibil în cea mai mare măsură. Căci cel care îmbrăţişează 
Ştiinţa pentru ea însăşi va prefera pe aceea ce are calitatea de ştiinţă în cel 
mai mare grad, şi aceasta nu e alta decât aceea al cărei obiect e cognoscibil 
în cea mai mare măsură, iar condiţia aceasta o îndeplinesc, mai presus decât 
orice altceva, primele principii şi cauze. Căci, cu ajutorul şi pe temeiul lor, 
cunoaştem şi celelalte lucruri, iar nicidecum principiile cu ajutorul celor ce 
le sunt subsumate lor. Însă, cea mai suverană dintre ştiinţe şi îndreptăţită 
într-o mai mare măsură să domine asupra celei menite să slujească e aceea 
care ştie cu ce scop trebuie făcut lucrul. Scopul acesta, când e vorba de fiecare 
caz în parte, este binele său, iar când e vorba de Natură în ansamblul său este 
Binele absolut. 

Din toate cele spuse mai înainte reiese că denumirea pe care o avem în vedere 
se aplică la una şi aceeaşi ştiinţă. Aceasta, însă, cată să fie aceea care se 
îndeletniceşte cu primele principii şi cauze, iar binele şi scopul sunt şi ele una 
dintre aceste cauze.” 


(Aristotel, Metafizica) 


Filosofia, o ştiinţă specială care poate fi numită «Critica raţiunii pure» 

„Privită ca dispoziţie naturală a raţiunii, metafizica există, dar este dialectică şi 
înşelătoare [...]. Dacă ne vom mărgini să luăm principiile noastre dintr-o 
astfel de metafizică [...]. 

Pentru ca metafizica să poată, ca o adevărată ştiinţă, să pretindă a da nu numai 
convingeri iluzorii, ci o înţelegere a lucrurilor şi certitudine, trebuie ca o critică 
a înseşi raţiunii să expună într-un sistem complet întregul stoc de concepte a 
priori [...], apoi să dea o tablă completă a lor analizându-le [...] şi, mai ales, să 
explice posibilitatea cunoaşterii sintetice a priori, printr-o deducție a acestor 
concepte, apoi să arate principiile întrebuinţării acestui fel de cunoştinţă şi, 
în sfârşit, să ne spună care sunt limitele ei. [...] 

Un lucru este sigur: cine a gustat o dată din critică rămâne pe veci dezgustat de 
toată vorbăria dogmatică cu care, de nevoie, se mulțumea mai înainte [...]. 
Critica este, faţă de metafizica obişnuită de şcoală, întocmai cum chimia este 
faţă de alchimie sau astronomia faţă de astrologie.” 


(Immanuel Kant, Prolegomene la orice metafizică viitoare) 


„Din toate acestea rezultă ideea unei ştiinţe speciale, care poate fi numită Critica 
rațiunii pure. Se numeşte pură orice cunoştinţă care nu este amestecată cu 
nimic străin. Dar, îndeosebi, se numeşte absolut pură o cunoştinţă în care 
nu se amestecă deloc nicio experienţă sau senzaţie, care, prin urmare, este 
posibilă complet a priori. Căci raţiunea este facultatea care ne procură 
principiile cunoștinței a priori. Prin urmare, raţiunea pură este aceea care 
conţine principiile de a cunoaşte ceva absolut a priori. Un organon al raţiunii 
pure ar fi ansamblul acelor principii conform cărora toate cunoştinţele pure a 
priori pot fi dobândite şi realizate de fapt. Aplicarea detaliată a unui astfel de 
organon ar procura un sistem al raţiunii pure. Dar, fiindcă acest sistem este 
foarte mult dorit şi fiind încă problematic dacă şi aici, în genere, este posibilă 
o astfel de extindere a cunoştinţei noastre, şi în care cazuri putem considera 

o ştiinţă care se mărgineşte să examineze rațiunea pură, izvoarele şi limitele 
ei, ca fiind propedeutica la sistemul raţiunii pure. O astfel de ştiinţă nu ar 
trebui să se numească doctrină, ci numai critică a raţiunii pure, şi folosul ei 
ar fi, din punctul de vedere al speculaţiei în realitate, numai negativ; ea ar 
servi nu la extinderea, ci numai la clarificarea raţiunii noastre, şi ar feri-o de 
erori, ceea ce ar reprezenta un mare câştig. Numesc transcendentală orice 
cunoaştere care se ocupă, în genere, nu cu obiecte, ci cu modul nostru de 
cunoaştere a obiectelor, întrucât acesta este posibil a priori. Un sistem de 
astfel de concepte s-ar numi filosofie transcendentală.” 

„Mai puţin încă trebuie să ne aşteptăm aici la o critică a cărţilor şi a sistemelor 
raţiunii pure, ci numai la o critică a facultăţii însăşi a raţiunii pure. Numai 
întemeindu-ne pe această critică avem o piatră sigură de încercare pentru a 
aprecia, în această ramură, conţinutul filosofic al lucrărilor vechi şi noi; în caz 
contrar, istoricul şi judecătorul incompetent judecă afirmaţiile neîntemeiate 
ale altora cu ale lor proprii, care sunt tot atât de neîntemeiate.” 


(Immanuel Kant, Critica raţiunii pure) 


Filosofia «creează lumea potrivit imaginii ei» 

„În toate filosofiile există un moment în care «convingerea» filosofului intră în 
scenă sau, ca s-o spunem în limbajul unui mister antic: 

adventavit asinus 
pulcher et fortissimus.” 

„Voi vreți să trăiţi «în armonie cu natura»? O, stoici aleşi, câtă înşelăciune a 
cuvintelor! Imaginaţi-vă o ființă asemenea naturii, risipitoare fără măsură, 
indiferentă fără măsură, lipsită de intenţii şi de considerații, de milă şi 
dreptate, rodnică şi pustie şi nesigură în acelaşi timp, imaginaţi-vă indiferența 
personificată în chip de putere — cum aţi putea trăi în armonie cu această 
indiferenţă? A trăi nu înseamnă oare tocmai a voi să fii altceva decât această 
natură? A trăi nu înseamnă oare a evalua, a prefera, a fi nedrept, a fi mărginit, 
a voi să fii diferit? Şi, presupunând că deviza voastră «a trăi în armonie cu 
natura» înseamnă, de fapt, «a trăi în armonie cu viaţa» — cum ar fi cu putinţă 
să nu o faceţi? La ce bun să creaţi un principiu din ceea ce sunteţi voi înşivă, 
din ceea ce trebuie să fiți? — Adevărul este cu totul altul: în vreme ce, extaziaţi, 
pretindeţi că aţi descifrat în natură canoanele legilor voastre, voi vreţi cu totul 
altceva, ciudaţi comedianţi, impostori ce vă înşelaţi pe voi înşivă! Orgoliul 
vostru doreşte să prescrie şi să încorporeze naturii, înseşi naturii, morala 
voastră, idealul vostru; voi pretindeţi ca ea să fie o natură «în armonie cu 
Stoa» şi aţi vrea să reduceţi toate cele existente la o asemănare cu propria 
voastră imagine — în chip de enormă şi eternă apoteoză şi generalizare a 
stoicismului! Cu toată iubirea voastră de adevăr, vă înduplecaţi într-atât de 
îndelung, de stăruitor, de hipnotizant să priviţi natura în chip fals, adică stoic, 
încât ajungeţi să nu o mai puteţi privi în vreun alt fel, — şi nu ştiu ce orgoliu 
abisal vă inspiră în cele din urmă nebuneasca speranţă că, din moment ce 
vă pricepeţi să vă tiranizaţi pe voi înşivă — stoicul fiind propriul său tiran 
—, natura se va lăsa, la rândul ei, tiranizată: stoicul nu este, şi el, o parte 
a naturii?... . Dar toate acestea sunt o poveste veche şi veşnică: ceea ce s-a 
întâmplat odinioară cu stoicii se mai întâmplă şi astăzi, din momentul în 
care o filosofie începe să creadă în ea însăşi. Întotdeauna, ea creează lumea 
potrivit imaginii ei, n-o poate face altfel; filosofia este însuşi acest instinct 
tiranic, voinţa de putere sub forma ei cea mai spirituală, voinţa «de a crea 
lumea», de causa prima.” 


(Friedrich Nietzsche, Dincolo de bine şi de rău) 


Filosofia pozitivistă îşi circumscrie sforțările în domeniul observației veritabile 
„Potrivit acestei doctrine fundamentale, toate speculaţiile noastre sunt obligate 
în mod inevitabil, fie la individ, fie la speţă, a trece succesiv prin trei stări 
teoretice diferite, pe care denumirile obişnuite de teologică, metafizică şi 

& Fie următorul text: 

„Însă, adevărații filosofi sunt 
poruncitori şi legiuitori: ei sunt 
cei care spun: «astfel trebuie să 
fie!», ei sunt cei care determină 
pentru întâia oară încotro ?-ul şi 
pentru ce?-ul omenirii |... ]. 

Există în zilele noastre ase- 
menea filosofi? Existat-au vreo- 
dată asemenea filosofi? Nu tre- 
buie oare să existe asemenea 
filosofi?” 

(Fr. Nietzsche, Dincolo de 
bine şi de rău) 

— Explică sensul afirmației 
lui Nietzsche potrivit căreia 
adevărații filosofi sunt porun- 
citori şi legiuitori. 

—  Formulează câte un 
răspuns personal şi argumentat, 
celor trei întrebări adresate de 
Nietzsche. 

— Argumentează ideea că 
filosofia lui Nietzsche este o 
hermeneutică. 


* Auguste Comte (1798-1857) 
- filosof francez considerat fonda- 
torul pozitivismului, având o solidă 
pregătire științifică și fiind preocupat 
de înnoirea socială. Opere principale: 
Curs de filosofie pozitivă, Sistem de 
politică pozitivă. 

pozitivă, le vor putea califica aici îndestulător, pentru acei, cel puţin, care i-ar 
fi înţeles bine adevăratul sens general.” 

„Această lungă succesiune de preambule necesare conduce, în sfârşit, inteligenţa 
noastră, treptat emancipată, la starea ei definitivă de pozitivitate raţională, 
care trebuie să fie aici caracterizată într-un chip mai special decât cele 
două stări preliminare. Astfel de exerciţii preparatorii au constatat spontan 
nimicirea radicală a explicaţiilor vagi şi arbitrare, care erau proprii filosofiei 
iniţiale, fie teologice, fie metafizice; de acum, spiritul omenesc renunţă la 
cercetările absolute, care nu conveneau copilăriei sale, şi îşi circumscrie 
sforţările în domeniul, ce va progresa repede, al observaţiei veritabile, 
singura bază posibilă a cunoştinţelor cu adevărat accesibile, cu înţelepciune 
adaptabile la trebuinţe reale. Logica speculativă constase până atunci în a 
raţiona, într-un chip mai mult sau mai puţin subtil, după principii confuze 
care, necomportând nicio probă îndestulătoare, suscitau întotdeauna 
dezbateri fără ieşire. Ea recunoaşte de acum, ca regulă fundamentală, că 
orice propoziţie care nu e strict reductibilă la simpla enunţare a unui fapt, sau 
particular sau general, nu poate oferi niciun sens real şi inteligibil. Principiile 
pe care ea le întrebuinţează nu mai sunt ele însele decât fapte veritabile, 
numai că mai generale şi mai abstracte decât acelea pe a căror legătură ele 
trebuie să o formeze. Oricare ar fi modul, raţional sau experimental, de a 
proceda la descoperirea lor, întotdeauna numai din conformitatea lor, directă 
sau indirectă, cu fenomenele observate rezultă, în mod exclusiv, eficacitatea 
lor ştiinţifică... .” 


(Auguste Comte, Curs de filosofie pozitivă) 


VI.2.2. Stiluri de filosofare 


Explorând permanent fundamentele şi sensul a tot (existenţă, cunoaştere, 
valoare), filosofia se caracterizează printr-o profundă unitate. Dar modul în care 
diverşi filosofi au sondat acest domeniu generos a făcut să fie vizibilă, în interiorul 
ei, o permanentă schimbare, o diferenţiere a paradigmelor ei, a modului central 
de a privi lumea. 

Pentru mult timp, filosofia a însemnat a căuta sensul ultim şi global al 
realităţii: identificarea Principiului, căutarea divinității, încercarea de a găsi 
fundamentul metafizic al existenţei. De la presocratici la Aristotel, apoi prin 
scolastică şi prin epoca modernă până în contemporaneitate, cei care s-au orientat 
în această direcție au practicat un stil speculativ, specific filosofiei continentale 
(în diferite forme, şcolile filosofice care practică acest stil constituie tendința 
dominantă în Europa continentală). 

Treptat, însă, pe măsură ce s-au constituit tot mai multe ştiinţe pozitive 
(îndeosebi începând cu ştiinţa modernă), modalitatea de abordare filosofică se 
diversifică: îşi face loc ideea potrivit căreia orizontul determinat al experienţei 
este reprezentat de câmpul, de nedepăşit, al cunoaşterii filosofice, ceea ce duce la 
concluzia că cercetarea metafizică şi depăşirea experienţei ființei nu sunt posibile. 
Se constituie, astfel, un nou stil de filosofare: stilul analitic. Adepții acestui stil 
încearcă să identifice principiile comune tuturor ştiinţelor sau se orientează către 
identificarea unei unități formale a diferitelor limbaje. 

În cele două stiluri, speculativ (continental) şi analitic, aflăm, reunite pe 
baza criteriului modalităţii de rezolvare a problemelor, numeroase curente şi 
şcoli filosofice. 

VI.2.2.1. Stilul speculativ, continental 


Stilul speculativ, continental denumeşte acea poziție filosofică ce presupune 
formularea de explicaţii pe baza principiilor introduse de subiectul cunoscător, 
implicând astfel un aport al acestuia în construirea realităţii cunoscute. 

Procedând a priori, acest stil este mai degrabă o metodă de expunere a unor 
idei imposibil de verificat sau — cum i s-ar putea reproşa de către adepţii celuilalt 
stil, cel analitic — o metodă de construire a unor realități fără consistență şi de 
abordare a unor lucruri în legătură cu care este imposibilă o afirmaţie ştiinţific 
fundamentată. 

Foarte variat în modalităţile lui concrete de prezentare, stilul continental poate 
fi exemplificat, deopotrivă, prin metafizică, fenomenologie sau existențialism. 

Metafizica, de pildă, adresează — reiterând-o în fiecare epocă — întrebarea 
fundamentală: cum se poate ajunge la adevărata realitate? Adevărata realitate 
este un postulat; ea stă dincolo de universul naturii sensibile şi are ca obiect 
absolutul, fundamentul necondiţionat al lucrurilor, realitatea primă, care nu 
depinde de nimic altceva decât de sine (având în sine propria rațiune de a fi) şi 
care este fundamentul şi sursa tuturor lucrurilor; ea este condiţia a tot ceea ce 
există, dar nu este, la rându-i, condiționată de altceva. 

Deşi este anunţată de gândirea presocratică, metafizica îşi are punctul 
de plecare în gândirea lui Platon (în postularea Ideilor, a Formelor pure, 
transcendente, ca prototip perfect şi temei pentru tot ceea ce există în lumea 
sensibilă) şi se cristalizează în filosofia lui Aristotel (pentru el, ființa ca ființă 
este ființa perfectă, primul principiu al lucrurilor). Fără a fi îmbogăţită în mod 
esențial în evoluţia sa prin epocile medievală şi modernă (o mențiune merită, 
totuşi, R. Descartes, cel care, în Meditaţii metafizice, va încerca să arate cum 
se realizează cunoaşterea sigură, certă, în metafizică, susținând posibilitatea 
cunoaşterii realităților imateriale, ca şi primordialitatea acestei cunoaşteri), 
metafizica ajunge în contemporaneitate un obiect de aprige dispute, fiind, 
deopotrivă, bogată în susținători şi în critici. 

Printre susținătorii metafizicii se numără şi Lucian Blaga, cel pentru care 
filosofia fără idei metafizice rămâne un aluat care nu dospeşte. In viziunea lui 
Blaga, filosofia operează cu un material de concepte şi de viziuni de supremă 
abstracţie. Ea are ca finalitate metafizica — filosoful român vorbeşte chiar de 
funcția ei creatoare de metafizică. Potrivit acestuia, spre deosebire de ştiinţă, 
care se ocupă cu legile obiective ale naturii, filosofia este preocupată de condiţiile 
metafizice ale accederii la prezenţă, de transcendent, în cazul ei experienţa fiind 
doar un pretext pentru o interpretare de extremă, superlativă amploare. Aparent 
fără utilitate practică, metafizica nu este totuşi un joc gratuit al spiritului, la fel 
cum omul nu trăieşte doar în orizontul lumii concrete. Tocmai faptul că omul 
trăieşte într-un orizont aparte, cel al misterului, deschide calea către metafizică. 
Orizontul misterului este socotit, de Blaga, un implicat de temei al fiinţei umane, 
un fel de a priori al problematicii umane. Blaga găseşte temeiurile metafizicii 
în exigenţele structural înrădăcinate în ființa umană, care îl îndeamnă pe om 
la revelarea misterului. „Plăsmuirile metafizice rămân, cu alte cuvinte, pentru 
spirit o hrană cel puţin tot atât de necesară, ca şi cea materială pentru organismul 
animal.” (Despre conștiința filosofică) 

Fenomenologia* este o orientare filosofică ce ia naştere cu adevărat odată 
cu Edmund Husserl*, chiar dacă, în realitate, ea a apărut mai devreme (termenul 
este folosit pentru prima dată de J. H. Lambert, în 1734, fiind reluat, mai apoi, de 
Kant şi de Hegel). Husserl constată declinul filosofiei şi subordonarea acesteia 
faţă de ştiinţe şi îşi propune să inverseze situaţia, căci filosofia trebuie să stea la 
baza ştiinţelor. In acest scop, ea însăşi trebuie să devină o știință riguroasă şi să îşi 
întemeieze rigoarea pe ceva sigur, indubitabil, apodictic: eul pur, transcendental, 
respectiv, conştiinţa. Astfel, fenomenologia lui Husserl porneşte de la premisa 
că baza cunoaşterii este subiectul, cel care gândeşte şi care are experienţe. 

„Filosofarea ca activitate este ca 
o parabolă pentru tot ceea ce facem. 
Tocmai atunci când am ajuns suficient 
de departe pentru a putea începe să 
filosofăm cu adevărat, suntem siliţi, 
spune Kant, să lăsăm din nou această 
sarcină în seama începătorilor.” 
(K. Jaspers, Texte filosofice) 


„Metafizica, în desfășurarea ei, 
este plină de idei adânci sau înalte, 
ca atare, de viziuni care pot să ne 
angajeze conștiința sau existenţa.” 
IL. Blaga, Trilogia cunoaşterii) 


* Tlustrează, prin câteva 
exemple, modificarea pe care 
ar suferi-o diferite enunţuri 
din domeniile ştiinţei, dacă 
cercetătorii ar deveni, brusc, 
adepţi ai stilului speculativ. 


*Sören Kierkegaard (1813- 
1855) — filosof danez, considerat 
precursor al existențialismului și criti- 
cul cel mai înverșunat al idealismului 
hegelian. Opere principale: Conceptul 


de angoasă, Etape pe drumul vieţii, 


Firimituri filosofice. 


„Cu toate acestea [credinţa] e cea 
mai înaltă și [...] e necinstit ca filosofia 
s-o înlocuiască și s-o dispreţuiască.” 


„Filosofia nu poate și nu trebuie 
să dea naștere credinţei, ci să se 
înțeleagă [pe sine] și să știe ce are de 
oferit, să nu ia nimic și să păgubească 
oamenii de cât mai puţine lucruri 
considerându-le niște fleacuri.” 

(S. Kierkegaard, Frică şi cutremur) 

Subordonându-şi demersurile unei devize de genul Spre /ucrurile* înseşi!, 
fenomenologia exprimă o dublă exigenţă: a abținerii de la orice interpretare 
prematură a lumii şi, totodată, a orientării în funcţie de ceea ce apare conştiinţei. 
Putem spune ceva despre realitate (şi putem avea o cunoaştere nefalsificată a ei) 
doar printr-o viziune a esenței, printr-o concentrare asupra obiectelor vizate de 
cunoaştere, şi anume asupra fenomenelor (căci obiectele devin sesizabile doar 
când apar în conştiinţă, când devin fenomene). 

Realizarea acestui demers are drept fundament, în concepţia lui Husserl, 
intenționalitatea (caracteristică a activităţii psihice de a se orienta spre ceva, de 
a fi conştiinţă a ceva) şi, ca metodă de lucru, metoda fenomenologică (epoche*, 
punerea între paranteze sau reducția transcendentală): sunt suspendate toate 
cunoştinţele imediate, contingente şi particulare despre existenţă, convingerile 
anterioare, judecăţile de tip ştiinţific, orice fenomen fiind raportat la actul de 
conştiinţă care îl vizează. Se obţine, astfel, eul pur, conştiinţa pură, punct de 
referință originar, apodictic, care este capabilă să dea sens întregii realități. Sursă 
de constituire a fenomenelor, ea este instanţa fără de care acestea nu ar avea 
niciun sens şi nicio ființă. 

Reiese de aici că filosofia nu este o ştiinţă empirică (deoarece nu deduce 
valoarea afirmațiilor sale din aprecierea inductivă a faptelor) şi nici o ştiinţă 
reflexivă (din moment ce analiza actelor şi a trăirilor conştiinţei are ca scop 
evidenţierea intenționalității subiectului, deci, implicit, a obiectivității datului). 
Filosofia este o știință riguroasă. Urmărind descrierea esențelor dobândite 
prin intuiţie imediată, ea este o ştiinţă descriptivă, necesară şi universală, care 
utilizează calea reflecției critice, deci este o fenomenologie. 

Alături de metafizică şi de fenomenologie, stilul speculativ poate fi 
exemplificat, deopotrivă, de existențialism — teorie filosofică ce apare în cultura 
occidentală odată cu Sören Kierkegaard* şi în care sunt reunite nume sonore 
ale filosofiei contemporane: M. Heidegger, K. Jaspers, G. Marcel, A. Camus. 
Apărută într-o perioadă de criză istorică, socială şi culturală, această teorie îşi 
asumă sarcina redescoperirii existenței (a modului specific de a fi al omului, în 
singularitatea sa), exprimând cerința de a privi totul prin prisma subiectivității 
şi a individualului (spre deosebire de filosofiile care pornesc de la abstract şi 
universal). In plus, el pune accent pe tematica sensului existenţei, căci un lucru 
comun tuturor existențialiştilor îl constituie evidenţierea angoasei drept trăire 
specifică, relevantă pentru condiţia fundamentală a omului. 

Existenţialismul reuneşte două curente: existențialismul creştin (unul dintre 
reprezentanții lui fiind Kierkegaard) şi cel ateu (printre ai cărui susținători se află 
Jean Paul Sartre). Prin Sartre existenţialismul cunoaşte notorietatea, ajungând un 
curent la modă. La baza acestei concepții stau două principii: cel potrivit căruia 
omul nu este altceva decât ceea ce face din el însuşi şi cel prin care i se conferă 
omului demnitate: subiectivitatea. Având ca punct de plecare celebra formulă 
nietzscheiană Dumnezeu a murit, filosoful francez ajunge să teoretizeze faptul 
că nu există o natură umană, o esență care să preceadă existenţei, ceea ce este 
echivalent cu a spune că existenţa dispune de o contingenţă absolută şi că omul 
este singurul care hotărăşte sensul vieţii sale (eul dispune de transcendență). Aşa 
cum însuşi afirmă, prin concepţia sa, Sartre nu încearcă deloc să îl cufunde pe 
om în disperare: chiar dacă îi dezvăluie că, departe de a fi o aparenţă înșelătoare, 
contingența e absolutul, prin urmare gratuitatea perfectă (fapt ce generează o 
stare specifică, ajunsă simbol al trăirilor existențialiste, alături de angoasă: greața), 
el încearcă să îl ajute să se regăsească şi să se construiască prin praxis (acțiune). 
Existențialismul lui Sartre este, astfel, un umanism şi, prin aceasta, o viziune 
optimistă asupra omului şi o doctrină a acțiunii: el adresează tuturor îndemnul 
de a se angaja (ca rezultat al unei alegeri şi al unei decizii proprii), inclusiv 
politic (un amănunt relevant în acest sens — şi care i-a atras nenumărate critici 
— este faptul că existențialismul lui Sartre se va apropia, în timp, de marxism, 
el încercând să pună de acord cele două teorii: în Critica rațiunii dialectice, 
filosoful, situându-se de partea celor oprimaţi, afirmă încrederea în capacitatea 

omului de a transforma situația care îl condiționează, prin implicarea în acțiune, 
prin aplicarea unui proiect revoluționar; abordând, totuşi, o viziune critică față 
de marxism, Sartre reafirmă ideea libertății umane, susținând că omul rămâne o 
fiinţă creatoare de sens, o ființă care se poate autodetermina). 


Texte 


Creația metafizică este «încoronarea gândirii filosofice» 
„In creația metafizică, noi vedem, aşadar, însăşi încoronarea gândirii filosofice. Nu 


vom ocoli nicio osteneală pentru a pleda în favoarea unei asemenea aprecieri. 
Metafizicianul este autorul unei lumi. Un filosof care nu ține să devină autorul 
unei lumi îşi suspendă vocația; el poate fi orice, chiar un genial gânditor 
câteodată, dar rămâne un adept al neîmplinirii. Lumea unui metafizician este, 
în primul rând, o lume a sa; datorită adâncimii şi măreției viziunii, datorită 
argumentului şi, câteodată, datorită sugestiei proprii cuvântului ce ştie să-l 
aleagă, metafizicianul are, însă, posibilitatea de a le impune şi altor muritori 
lumea sa. Desigur că o viziune metafizică nu este niciodată ceva definitiv, 
adică o izbândă ce ar face de prisos orice altă încercare. O viziune metafizică 
reprezintă un moment istoric, ceea ce înseamnă că, într-un fel, caducitatea 
ţine chiar de condiţiile şi structura ei. Dar caducitatea oricărei tentative 
metafizice nu este un aspect ce ne-ar putea speria. Trebuie să ne obişnuim 
să privim concepţiile metafizice şi sub un alt unghi decât al regretului că 
ele sunt perisabile. Urmează să ne însuşim, cu alte cuvinte, acea particulară 
sensibilitate care cântăreşte o viziune metafizică după profunzimea şi armonia 
interioară a vedeniilor ce ni se propun. Repetăm: când e vorba de judecarea 
unei concepţii metafizice, se cere, mai presus de orice, punerea în exerciţiu 
a unei critici imanente, generoasă prin definiţie. Într-o asemenea bătaie 
de lumini, vremelnicia de care este stigmatizată orice concepţie metafizică 
dobândeşte o înfăţişare de fatalitate inerentă chiar şi celor mai evidente 
reuşite ale spiritului uman.” 


„Evident, filosofia şi, în speţă, metafizica, apar lipsite de acea utilitate practică 


în serviciul acţiunii umane ce aspiră să domine materia. Urmează oare de 
aici că filosofia sau metafizica reprezintă un simplu joc gratuit al spiritului? 
Gratuitatea ce se atribuie în acest sens metafizicii este, după părerea noastră, 
chiar şi atunci când termenul nu e adus în accepţie peiorativă, numai o 
închipuire ieftină a unor spectatori, care, în fond, rămân învăluiţi de criterii 
utilitariste. Trebuie să respingem o asemenea caracterizare ca fiind făcută 
într-o perspectivă ce nu ţine seama de exigenţele spirituale mai profunde 
ale omului. Metafizica ar fi într-adevăr un simplu «joc gratuit», dacă omul 
ar trăi numai în orizontul lumii concrete, în zarea simţurilor şi în vederea 
autoconservării. Dar a defini astfel omul înseamnă a-l constrânge la un exod pe 
patru labe spre ante-preistorie. Situaţia reală nu admite o asemenea reducţie, 
căci omul trăieşte în chip accentuat şi în alt orizont, în orizontul misterului, 
pe care el simte nevoia, de nedomolit, de a şi-l revela prin plăsmuiri de tot 
soiul, între altele, şi prin plăsmuiri metafizice. Orizontul misterului ţine de 
structura, când mai clară, când mai obscură, dar fundamentală, a conştiinţei 
umane, iar setea de a revela misterul prin plăsmuiri metafizice este un corolar 
necesar al acestei structuri umane.” 


(Lucian Blaga, Despre conştiinţa filosofică) 


Filosofia ca «ştiinţă riguroasă», sesizare «fenomenologică a esenței» 
„Incă de la primele sale începuturi, filosofia a ridicat pretenţia de a fi o ştiinţă 


riguroasă, ba chiar ştiinţa care ar satisface pe deplin nevoile teoretice cele 
mai înalte, făcând astfel posibilă, din punct de vedere etico-religios, o viaţă 
reglementată de normele pure ale raţiunii. [...] 

dë 


H 


*époché (din gr.) — oprire, întrerupe- 
re, suspendare a judecății. 


* fenomenologia (din gr. phainome- 
non, apariţie, ceea ce se arată, 
spre deosebire de noumenon, 
ceea ce este gândit, dar nu se 
arată, obiectul în sine, și /0gos, 
discurs, știință) — teorie a feno- 
menelor; mișcare filosofică ce 
își propune să desprindă ceea ce 
apare, așa cum apare, cu ajuto- 
rul metodei fenomenologice. 


“lucru - ceea ce este prezent 
gândirii. 


= Numeşte trei trăsături 
comune metafizicii, fenomeno- 
logiei şi existenţialismului. 


„Soluţiile filosofice sunt frunzele 
ce cad ca să îngroașe și să fertilizeze 
huma în care rădăcinile problematicii 
spirituale se vor întinde tot mai 
vânjoase și cuprinzând încetul cu 
încetul tot mai mult spaţiu.” 

(L Blaga, Trilogia cunoaşterii) 


d EN 


* Edmund Husserl (1859-1938) 


- filosof german, fondatorul mișcării 
filosofice numite fenomenologie, unul 
dintre cei mai importanţi filosofi ai 
secolului al XX-lea. Opere principale: 
Cercetări filosofice, Meditaţii cartezi- 
ene, Idei directoare pentru o fenome- 
nologie și o filosofie fenomenologică 
pure. 


* Este de presupus că di- 
Ten filosofi chiar îşi trăiesc 
filosofia şi că au reacţii cores- 
punzătoare propriei concepții, 


în fața aceleiaşi realități. 
Imaginează-ţi că în cea 
mai aglomerată intersecție 


din Capitală se află Platon, 
Aristotel, Epictet, Nietzsche, 
Sartre, Husserl, Blaga, Cioran 
şi Ţuţea. Care sunt gândurile pe 
care le-ar putea avea, în această 
situație, filosofii respectivi? 
Argumentează. 


N 

Pretenţia de a fi ştiinţă riguroasă filosofia nu a putut să o satisfacă pe deplin, însă, 


„Nu 


în niciuna dintre epocile dezvoltării sale; aceasta nici chiar în cea din urmă 
epocă, în care, în ciuda multitudinii şi a diversității orientărilor filosofice, de 
la Renaştere şi până în prezent, ea progresează, totuşi, esențialmente unitar. 
Etosul dominant al filosofiei moderne constă, însă, în faptul că, în loc să se 
abandoneze în mod naiv unei înclinații filosofice, ea vrea să se constituie ca o ști- 
inţă riguroasă, printr-o cercetare din ce în ce mai profundă, mai pătrunzătoare, 
aplecată asupra metodei, utilizând tot mai mult calea reflecţiei critice.” 

de la filosofii, ci de la fapte şi probleme trebuie să pornească imboldul 
spre cercetare. [...] Celui care este cu adevărat fără prejudecăţi îi este 
indiferent dacă o constatare provine de la Kant sau Toma d'Aquino, de la 
Darwin sau Aristotel, de la Helmholz sau Paracelsus. Nu este nevoie de 
vreo insistenţă pentru a vedea cu propriii ochi. Mai mult, trebuie vegheat 
ca nu cumva, sub presiunea prejudecăţilor, să se anuleze ceea ce a fost 
văzut, pretinzând a-l explica. Deoarece în ştiinţele cele mai impozante 
ale epocii moderne, anume cele fizico-matematice, partea exterioară cea 
mai mare a travaliului decurge după metodele indirecte, suntem foarte 
mult înclinați să supraestimăm metodele indirecte şi să nu recunoaştem 
valoarea sesizării directe. Ţine, însă, de esenţa filosofiei, în măsura în care 
ea se reîntoarce la ultimele origini, faptul că travaliul ei ştiinţific se mişcă 
în sferele intuiţiei directe, iar cel mai important pas pe care îl are de făcut 
epoca noastră este de a recunoaşte că, odată cu intuiţia filosofică în sens 
veritabil, cu sesizarea fenomenologică a esenței, se deschide un câmp 
infinit de lucru şi se prezintă o ştiinţă care, fără toate metodele indirecte de 
simbolizare şi de matematizare, fără aparatul de raționamente şi dovezi, 
dobândeşte, totuşi, o plenitudine de cunoştinţe dintre cele mai riguroase şi 
decisive pentru toată filosofia ulterioară.” 


(Edmund Husserl, Filosofia ca ştiinţă riguroasă) 


„Conform sensului problemei transcendentale, eu, ca fenomenolog trans- 


cendental, pun pur şi simplu universul sub semnul întrebării, eu inhib, 
deci, în aceeaşi universalitate, orice întrebare pozitivă, orice judecată 
pozitivă, inhib chiar şi experienţa naturală universală, ca teren anterior 
valabil al unei judecăţi posibile. Problematica punerii în chestiune cere, 
pe de o parte, evitarea cercului transcendental, anume de a presupune ca 
fiind neîndoielnic ceea ce este cuprins de generalitatea întrebării. Ea cere, 
pe de altă, parte reducţia la acel teren valabil pe care îl presupune această 
întrebare ca atare: subiectivitatea pură, ca izvor al sensului şi al valorii. 
Deci, eu ca fenomenolog transcendental, de la care pornind, şi acel psihic, 
cu sensul său transcendental, îşi procură sensul şi valoarea pe care o are 
pentru mine din capacitatea ascunsă a conştiinţei.” 


(Edmund Husserl, Fenomenologie. 
Articol pentru Enciclopedia Britanică) 


Principiul existenţialismului: «omul nu este altceva 
decât ceea ce face din el însuşi» 
„Ceea ce face ca lucrurile să fie complexe este faptul că există două feluri de 


existenţialişti: unii care sunt creştini şi, printre aceştia, i-aş cita pe Jaspers şi 
Gabriel Marcel, de confesiune catolică; şi ceilalţi, existenţialişti atei, printre 
care trebuie să-l numesc pe Heidegger, existenţialiştii francezi şi eu însumi. 
Ei nu au în comun decât aceasta: cred că existenţa precedă esenţa sau, dacă 
vreţi, că trebuie să plecăm de la subiectivitate. [...] 


Existenţialismul ateu, pe care îl reprezint, este mai coerent. El afirmă că, dacă 


Dumnezeu nu există, există măcar o fiinţă în care existenţa precedă esenţa, o 
fiinţă care există înainte de a putea fi definită de vreun concept: această ființă 
este omul sau, cum spune Heidegger, realitatea umană. Ce înseamnă, în acest 

caz, că existența precedă esența? Înseamnă că omul există, înainte de toate, 
se află, se înalţă în lume şi se defineşte doar după aceea. 

Conform concepţiei existenţialiste, omul nu poate fi definit prin faptul că la început 
nu este nimic. El va exista după cum va acţiona. Astfel, nu există o natură 
umană, fiindcă nu există un Dumnezeu care să o conceapă. Omul nu este doar 
cel care se concepe, ci şi cel care vrea să fie. El se concepe doar după existenţă, 
după impulsul către existență: omul nu este altceva decât ceea ce face din el 
însuşi. Acesta este principiul existenţialismului. Şi mai este acela care poartă 
numele de subiectivitate, termen care ni se reproşează într-atât. Dar ce vrem 
să spunem noi, astfel, decât că omul are o demnitate mai mare decât piatra sau 
masa? Fiindcă noi vrem să spunem că omul, mai întâi de toate, există, fiindcă se 
lansează către viitor şi fiindcă este conştient că se proiectează către viitor. [...] 

Existenţialismul nu este altceva decât un efort, pentru a deduce toate consecinţele 
dintr-o poziţie atee coerentă. Această poziţie nu încearcă deloc să îl cufunde 
pe om în disperare. Dar dacă prin disperare definim — ca la creştini —pierderea 
credinţei, ea porneşte din disperarea originară. Existenţialismul nu este 
ateism, în sensul în care s-ar strădui să demonstreze că Dumnezeu nu există; 
dar preferă afirmaţia: chiar dacă Dumnezeu ar exista, situaţia nu s-ar schimba; 
acesta este gândul nostru. Aceasta nu înseamnă că noi credem că Dumnezeu 
există, noi gândim doar că problema nu este aceea a existenţei sale; trebuie ca 
omul să se regăsească şi să se convingă că nimic nu poate să-l salveze, decât o 
dovadă valabilă a existenţei lui Dumnezeu. În acest sens, existenţialismul este 
un optimism, o doctrină a acţiunii, şi numai prin rea-credinţă — confundând 
disperarea lor cu a noastră — creştinii ne pot numi disperaţi.” 


(Jean-Paul Sartre, Existenţialismul este un umanism) 


„Esenţialul este contingenţa. Vreau să spun că, prin definiţie, existenţa nu e 
necesitate. A exista înseamnă a fi acolo pur şi simplu; cei ce există se lasă 
întâlniți, dar niciodată nu-i putem deduce. Cred că există oameni care 
au înţeles asta. Numai că au încercat să depăşească această contingenţă 
inventând o ființă necesară şi cauză de sine. Or, nicio ființă necesară nu 
poate aplica existenţa; contingenţa nu este o aparenţă înşelătoare, o aparenţă 
pe care o poţi risipi, e absolutul, prin urmare gratuitatea perfectă. Totul e 
gratuit, grădina aceasta, oraşul şi eu însumi. Când se întâmplă să-ţi dai seama 
de aceasta, ţi se face greață şi totul începe să plutească [...].” 


(Jean-Paul Sartre, Greaţa) 


VI.2.2.2. Stilul analitic 


Dominant în gândirea filosofică anglo-americană, stilul analitic se dezvoltă 
către sfârşitul secolului al XIX-lea şi începutul secolului al XX-lea, ca reacție 
şi distanțare critică faţă de cel continental-speculativ. Eforturile gânditorilor 
încadrați în acest stil sunt centrate pe analiza conceptelor şi a expresiilor 
cotidiene, ştiinţifice şi logice, ceea ce îi conduce, în final, la un mod argumentativ 
de a face filosofie. Pentru ei, construcțiile metafizicii şi ale marilor sisteme care 
au luat naştere anterior în filosofie nu constituiau adevăr. Puteau fi considerate 
mai degrabă ... poezie! Aşa se face că adepţii noului stil încearcă o orientare 
către ştiinţele exacte, propunându-şi să elimine din filosofie orice vorbărie, să 
transforme filosofia într-o ştiinţă empirică, verificabilă, ale cărei rezultate să fie 
comparabile cu cele ale ştiinţelor naturii. 

Preferând clarificările minuţioase în locul invenţiei de teorii, urmărind 
limpezimea şi rigoarea, folosind argumentaţia, stilul sobru şi apelând la exemple 
din viața cotidiană, aceşti filosofi s-au orientat către logică şi matematică şi, 
implicit, către limbaj şi critica limbajului. 

„Clipa aceasta a fost extra- 
ordinară. Eram acolo, nemișcat și 
îngheţat, căzut într-un extaz îngro- 
zitor. Dar chiar în sânul acestui extaz 
apărea ceva nou: înțelegeam Greaţa, 
o posedam.” 

(J.-P. Sartre, Greaţa) 


dë 


U 


*Cercul de la Viena — asociație de 


savanţi şi de filosofi cărora le 
era comună concepţia științifică 
despre lume, formată în 1924, 
la iniţiativa lui Moritz Schlick; 
promovează empirismul logic 
(pozitivismul logic). 


*filosofia de la Oxford - numită 


și filosofia limbajului comun, 
ea este expresia diversificării 
filosofiei analitice după cel 
de al Doilea Război Mondial; 
spre deosebire de filosofia 
de la Cambridge (B. Russell, 
G. E. Moore), care examinează 
limbajul din punctul de vedere 
al modului său de tratare 
logică și al capacităţii de 
a spune adevărul, filosofia 
de la Oxford se orientează 
către limbajul obişnuit, 
considerând că acesta dispune 
de aspecte, subtilități pe care 
simpla abordare logică nu 
ne permite să le surprindem. 
S-a dezvoltat pornind de la 
cursurile susținute de către 
Wittgenstein la Cambridge 
(evoluția filosofiei analitice 
corespunzând, astfel, evoluţiei 
gândirii lui Wittgenstein). 
Reprezentanți mai importanți: 
J. L. Austin, G. Ryle, P. F. 
Strawson. 

Deşi la unison în a considera că înlăturarea neclarităților şi a ambiguităților 
produse de limbaj constituie cheia eliminării speculațiilor metafizice, adepții 
stilului analitic au avut opinii diferite în privinţa drumului de urmat. Acest lucru 
a determinat constituirea a două orientări: cea logică şi cea lingvistică. Prima 
orientare poate fi ilustrată de Rudolf Carnap* şi de membrii Cercului de la Viena* 
(curentul neopozitivist), iar cea de a doua, de Ludwig Wittgenstein şi de filosofia 
de la Oxford* (filosofia limbajului comun). Constituirea ambelor orientări este, 
însă, legată de numele aceluiaşi mare filosof, Wittgenstein, şi de capodopera lui, 
Tractatus logico-philosophicus. Deşi a stimulat ca nimeni altcineva schimbul de 
idei extrem de fructuos din cadrul Cercului de la Viena, Wittgenstein nu a avut 
scopuri comune cu aceşti filosofi, el dorind (aşa cum a mărturisit) altceva: să 
demonstreze că soluționarea problemelor filosofice rezidă în faptul că această 
disciplină nu poate fi o ştiinţă (membrii Cercului de la Viena concepeau filosofia, 
principial, ca pe o ştiinţă, deosebind-o astfel de orice metafizică tradițională). 
Printre neopozitivişti predomina ideea că orice domeniu poate şi trebuie tratat 
ştiinţific, după modelul de desfăşurare a activităţii ştiinţifice din matematică şi din 
ştiinţele naturii. În acest caz, filosofia (în sens de metafizică, deci de cunoaştere a 
unui domeniu inaccesibil experienței) nu oferă o cunoaştere validă. 

R. Carnap promovează, asemenea membrilor Cercului de la Viena, o 
concepție ştiinţifică despre lume, având ca scop ştiinţa unificată. În concordanţă 
cu dorința eliminării fantasmelor metafizicii, a obţinerii corectitudinii şi a 
clarității, el propune o limitare a filosofiei la propoziţiile cu sens: sarcina activității 
filosofice ar trebui să fie nu construirea de teorii/teze proprii, ci clarificarea 
problemelor filosofice tradiționale, prin metoda analizei logice. Pentru Carnap, 
ceea ce nu poate fi verificat prin apel la experienţă, ceea ce nu poate fi transformat 
în probleme empirice sau ceea ce nu poate fi definit logic este o pseudoproblemă 
(o falsă problemă). 

Deşi Wittgenstein va arăta mai târziu că țelul său a fost etica şi nu critica 
metafizicii, în Tractatus el va afirma, totuşi, că scopul filosofiei este analiza 
logică a limbajului: intenția lui a fost să identifice mijloacele prin care se poate 
distinge între ceea ce poate fi rostit logic şi cu sens şi ceea ce nu poate fi rostit. 
Pentru că ceea ce poate fi gândit logic şi exprimat în propoziţii cu sens ţine de 
ştiinţele naturii, doar enunţurile formale ale logicii şi enunțurile empirice ale 
ştiinţei pot constitui propoziţii acceptabile. În plus, între limbaj şi lume există o 
relaţie internă de reprezentare (structura faptelor lumii corespunzând structurii 
logice a propoziţiilor). Filosofia rezidă în clarificarea limbajului şi a gândirii. 

Cea de a doua etapă, anunţată de Caietul albastru şi detaliată în Cercetări 
filosofice, aduce o viziune diferită: filosofia trebuie să fie o luptă chiar împotriva 
fascinaţiei pe care o exercită limbajul. De aceea, îşi va concentra atenția asupra 
logicii utilizării limbajului, analizând aşa-numitele jocuri de limbaj. „Neajunsul 
filosofiei — va spune el — provine din aceea că se omite diversitatea utilizării 
limbajului, că se cercetează doar câte un singur joc de limbaj, atunci când se 
încearcă înţelegerea folosirii unei expresii şi, mai ales, că, uneori, cuvintele nu 
sunt utilizate în jocurile de limbaj potrivite.” (Caietul albastru) Prin noua sa 
concepție, Wittgenstein a generat o direcție de gândire numită filosofia analizei 
limbajului, susţinută de ceea ce s-a numit filosofia de la Oxford. Departe de a 
avea ca rol crearea sau explicarea de teorii, filosofia trebuie să fie un efort de 
clarificare a unor lucruri deja cunoscute, să faciliteze perceperea mai adecvată a 
situațiilor celor mai familiare. 

Texte 


Sarcina activităţii filosofice constă în clarificarea problemelor şi a ipotezelor 
„Concepţia ştiinţifică despre lume nu se caracterizează atât prin teze proprii, cât, 


mai degrabă, prin poziţia sa fundamentală, prin punctele sale de vedere şi 
prin direcţia cercetării. Scopul propus este ştiinţa unificată. Tendinţa este de 
a lega şi de a armoniza realizările cercetărilor individuale, în diferite domenii 
ale ştiinţei. Din acest scop, decurge atât accentul pus pe eforturile colective, 
cât şi accentul asupra a ceea ce poate fi extras intersubiectiv: de aici decurge 
căutarea unui sistem neutru de formulă, a unui simbolism lipsit de zgura 
limbilor naturale, cât şi căutarea unui sistem total de concepte. Se caută 
realizarea corectitudinii şi a clarităţii şi se resping adâncimile insondabile şi 
profunzimile impenetrabile. În ştiinţă, nu există «adâncimi»; există peste tot 
suprafaţă, toate experienţele formează un sistem complex care nu poate fi 
întotdeauna trecut în revistă şi pot fi sesizate numai părţi din el. Totul este 
accesibil omului şi omul este măsura tuturor lucrurilor. Aici, se manifestă 
afinitatea cu sofiştii, nu cu platonicienii, cu epicurienii, nu cu pitagoricienii; 
cu toţi cei care sunt partizanii unei atitudini pământene, a lui «aici şi 
acum». Concepţia ştiinţifică despre lume nu cunoaşte enigme de nedezlegat. 
Clarificarea problemelor filosofice tradiţionale ne duce parţial la demascarea 
lor ca pseudoprobleme şi parţial la transformarea lor în probleme empirice 
şi, deci, supuse judecății ştiinţei experimentale. Sarcina activităţii filosofice 
constă în această clarificare a problemelor şi a ipotezelor, nu în formularea de 
teze «filosofice» speciale. Metoda acestei clarificări este cea a analizei logice; 
despre ea, Russell a spus [...] că «a pătruns treptat în filosofie prin intermediul 
investigării critice a matematicii. Ea reprezintă, cred eu, acelaşi fel de progres 
ca acel introdus în fizică de Galileo; punerea rezultatelor parţiale, detaliată 
şi verificabilă, în locul generalităţilor ample, neverificate, sugerate doar 
printr-un oarecare apel la imaginaţie». 


RER PRE 


*Rudolf Carnap (1891-1970) 
- filosof și logician german, cel mai 
cunoscut reprezentant al Cercului de la 
Viena și unul dintre cei mai importanți 
reprezentanţi ai filosofiei cunoașterii 
contemporane. Opere principale: 


Constructia logică a lumii, Sintaxa 
logică a limbajului. 


„6.53 Metoda corectă a filosofiei 
ar fi propriu-zis aceasta: a nu spune 
nimic altceva decât ceea ce se poate 


Metoda analizei logice diferenţiază esenţial empirismul şi pozitivismul actual de spune, deci propoziţii ale științelor 


versiunea anterioară, care era biologizantă şi psihologizantă.” naturii [....” 
(R. Carnap, H. Hahn, O. Neurath, Concepţia ştiinţifică despre lume; Cercul de la Viena) E EE e E 
i i philosophicus) 
Preocuparea pentru metoda științelor naturii, «adevărata sursă a metafizicii» 
„4-111 Filosofia nu este o ştiinţă a naturii. 
(Cuvântul «filosofie» trebuie să semnifice ceva care stă sub sau deasupra, 
dar nu alături de ştiinţele naturale.) 
4.112 Scopul filosofiei este clarificarea logică a gândurilor. 
Filosofia nu este o doctrină, ci o activitate. O operă filosofică constă, în 
esenţă, din explicaţii. Rezultatul filosofiei nu sunt «propoziţiile filosofice», 
ci clarificarea propoziţiilor. zi 
Filosofia trebuie să clarifice şi să delimiteze riguros gândurile, care, altfel, (7 
sunt, ca să zicem aşa, tulburi şi confuze.” (| 
„4.113 Filosofia limitează câmpul controversat al ştiinţei naturii. 
4.114 Fa trebuie să delimiteze conceptibilul şi, prin aceasta, inconceptibilul. Ges 
Ea trebuie să limiteze din interior inconceptibilul prin conceptibil. Exencitiul ae 
4.115 Ea va semnifica inexprimabilul prin faptul că prezintă clar exprimabilul. = Raportându-te critic la 
4.116 Tot ceea ce poate fi gândit în genere poate fi gândit clar. Tot ceea ce se | Conceptiile despre filosofie stu- 


diate, formulează un răspuns 
personal şi argumentat la între- 
barea: „Ce este filosofia? ”. 


poate exprima, poate fi exprimat clar.” 
(Ludwig Wittgenstein, Tractatus logico-philosophicus) 


„Filosofii au, în mod constant, în faţa ochilor metoda ştiinţelor naturii şi sunt tentaţi, 
în mod irezistibil, să pună întrebări şi să răspundă la ele în felul ştiinţelor naturii. 
Această tendinţă este adevărata sursă a metafizicii şi îl conduce pe filosof într-un 4 

„[...] filosoful adevărat [...] trăiește 
«nefilosofic», «neînţelept» și, mai 
ales, imprudent, resimţind povara 
şi obligația sutelor de tentative și 
tentaţii ale vieții [...].” 

(Fr. Nietzsche, Dincolo de bine și de 
rău) 


"Ferdinand  Gonseth  (1890- 
1975) — matematician și filosof elve- 
Han, care a pledat pentru o „filosofie 
deschisă”, ale cărei principii sunt 
extrase din știință. Opere principale: 
Filosofia deschisă, Fundamentele ma- 
tematicii, Problema timpului. 


2002) — filosof german, adept al filo- 
sofiei hermeneutice. Opere principale: 
Adevăr şi metodă, Goethe și filosofia, 
Dialectica lui Hegel, Cine sunt eu și 
cine ești tu? 


| Filosofie - manual pentru clasa a XII-a 


întuneric complet. Aş vrea să spun aici că treaba noastră nu poate fi niciodată 
aceea de a reduce ceva la altceva sau de a explica ceva. Filosofia este într-adevăr, 
«pur descriptivă»”. 

„Ideea că, pentru a te clarifica asupra înţelesului unui termen general, trebuie să găseşti 
elementul comun din toate întrebuinţările sale a încătuşat cercetarea filosofică, 
deoarece nu numai că ea nu a dus la niciun rezultat, dar l-a şi făcut pe filosof să 
respingă cazurile concrete ca fiind nerelevante, în timp ce numai acestea l-ar fi 
putut ajuta să înţeleagă folosirea termenului general.” 


(Ludwig Wittgenstein, Caietul albastru) 


APLICAȚII ŞI ACTIVITĂŢI DE ÎNVĂȚARE 


1. Dacă ar fi să devii filosof, care dintre genurile şi stilurile filosofice crezi 
că ți s-ar potrivi? Argumentează. 

2. Fie următorul fragment de text: 

„La fel se întâmplă şi cu filosofia, cu orice operă de civilizaţie. Oricât de 
izolat ar fi, filosoful nu este niciodată singur în fața propriei sale gândiri şi aceasta 
nu-i aparține niciodată numai lui. 

[...] materia filosofică poate fi supusă opțiunii de deschidere. Repetăm, în 
această perspectivă frontiera dintre ştiinţe şi filosofie se şterge.” 

(Ferdinand Gonseth*, Filosofia deschisă) 

Analizează, succint, concepţia despre filosofie a lui Ferdinand Gonseth, 
reliefând, totodată, o asemănare şi o deosebire existente între aceasta şi 
concepțiile lui Aristotel, Kant, Comte, Husserl şi Carnap. 

3. Analizează succint, pe baza celor învăţate, în cadrul activităţii pe echipe, 
câte o asemănare şi câte o deosebire existente între concepțiile despre filosofie 
ale gânditorilor: 

e Aristotel şi Nietzsche; 

e Kant şi Comte; 

e Nietzsche şi Sartre; 

e Blaga şi Husserl; 

e Carnap şi Wittgenstein. 

4. Folosind metoda „Pălăriilor gânditoare”, comentaţi: 

„Sentimentul naiv pe care oamenii de azi îl au despre propria lor valoare se 
poate împotrivi faptului că, într-un fel, conştiinţa filosofică admite ca posibilă 
inferioritatea concepțiilor filosofice actuale, în raport cu cele ale unui Platon, 
Aristotel, Leibniz, Kant sau Hegel. Se consideră, poate, drept o slăbiciune 
a filosofiei de astăzi faptul că ea trebuie să se îndrepte spre interpretarea şi 
asimilarea moştenirii sale clasice, făcând dovadă astfel de propria sa slăbiciune. 
Dar este cu siguranţă o slăbiciune cu mult mai mare cea a filosofiei contemporane 
de a nu se supune acestei probe, preferând să joace cu toată forța rolul bufonului. 
Că prin comprehensiunea textelor acestor mari gânditori se accede la un adevăr 
inaccesibil pe alte căi, acest lucru trebuie proclamat cu riscul de a contrazice 
etalonul de cercetare şi progres cu care se măsoară ştiinţa însăşi.” 

(Hans-Georg Gadamer*, Adevăr şi metodă) 

5. Fie următorul text: 

„Nicio cercetare filosofică nu poate fi limitată la întrebările fundamentale; 
urmărindu-le pe acestea, suntem conduşi, de asemenea, la altele. [...] Adesea, 
filosofii caută să deducă imaginea lor despre tot dintr-un număr redus de principii 
fundamentale, arătând cum decurg toate lucrurile din axiomele lor întemeiate 

intuitiv. Ceea ce îi frapează pe cititori este că restul filosofiei depinde de aceste 
principii. Cărămizile se îngrămădesc unele peste altele pentru a produce un turn 
filosofic înalt, o construcție vastă. Când cărămizile de la bază se năruie sau sunt 
înlăturate, totul se răstoarnă, îngropând chiar şi acele intuiţii care erau independente 
față de punctul de plecare. 

În locul turnului care se clatină propun ca modelul nostru să fie Parthenonul. 
Mai întâi, aşezăm intuițiile noastre filosofice diferite, coloană cu coloană; 
ulterior, le reunim şi le unificăm sub un acoperiş cuprinzător de principii sau 
teme generale. Atunci când structura filosofică se fărâmiţează oarecum, aşa cum 
ar trebui să ne aşteptăm pe temeiuri inductive, rămâne în picioare ceva interesant 
şi frumos. Se păstrează încă unele intuiţii, coloanele separate, unele relații stabile 
şi imaginea plină de nostalgie a unei unităţi grandioase erodate de accidente sau 
procese naturale. Nu este nevoie să mergem aşa de departe, încât să sperăm că 
ruina filosofică, aidoma altora, va fi chiar mai frumoasă decât originalul. Totuşi, 
spre deosebire de turnul filosofic, această structură va fi mai mult decât o grămadă 
de pietre.” 

(R. Nozick, Filosofie coercitivă şi pluralism filosofic) 

E Pe baza textului dat, elaborează un eseu, de aproximativ 2-3 pagini, în 
care să analizezi problematica genurilor şi a stilurilor de filosofare. 

6. Fie următoarele texte: 

„Gândirea modernă a realizat un progres considerabil reducând existentul 
[...] la seria aparițiilor care îl manifestă. Ea urmărea prin aceasta să suprime 
un anumit număr de dualisme care incomodau filosofia şi să le înlocuiască prin 
monismul fenomenului.” 

„[...] Se pare, mai curând, că noi le-am fi convertit pe toate într-un dualism 
nou: acela al finitului şi al infinitului [...]. Înlocuind astfel o diversitate de opoziții 
printr-un dualism unic care le fundează pe toate, am câştigat sau am pierdut?” 

(Jean-Paul Sartre, Fiinţa şi neantul) 

Continuă ideea lui Jean-Paul Sartre şi răspunde la întrebare. Argumentează 
alegerea făcută (câştigul sau pierderea). 

7. Fie următorul text: 

„Ce sarcină are filosofia astăzi? Se poate auzi acest răspuns: niciuna, 
deoarece filosofia este lipsită de consistenţă, ea fiind o treabă lăturalnică a unui 
anumit grup de specialişti. Filosofii de catedră, a căror existenţă vine din Evul 
Mediu, se întâlnesc fără rost la diferite congrese care nu sunt altceva decât forma 
modernă de a te face prețuit de alţii. [...] Pe scurt, filosofia este superfluă, o 
rămăşiţă pietrificată a trecutului, aflată pe punctul de a dispărea: ea nu mai are 
Nicio sarcină. 

Împotriva unei astfel de respingeri, noi trebuie, mai întâi, să spunem: nu tot 
ce poartă numele de filosofie trebuie să fie confundat cu filosofia propriu-zisă. 
Filosofia se află pretutindeni unde, prin gândire, omul devine conştient de sine. 
Ea este prezentă peste tot fără a fi numită ca atare, căci, de îndată ce gândeşte, 
omul filosofează, fie că o face bine sau rău, superficial sau profund, în fugă 
sau încet şi temeinic. Acolo unde există o lume a omului, acolo unde sunt 
acceptate anumite norme de conduită, unde oamenii deliberează, acolo se 
află şi filosofia.” 

(Karl Jaspers, Sarcina filosofiei în prezent) 

m Pornind de la textul dat şi luând în considerare concepţiile filosofice 
studiate, elaborează un eseu cu tema: Filosofia — trecut şi viitor. 

RECAPITULARE ȘI 
FIXARE 


> Etimologic, filosofie înseam- 
nă iubire de înţelepciune. 

“În genere, se consideră că fi- 
losofia se originează în uimire 
(Platon şi Aristotel) sau în ui- 
mire, îndoială şi cutremurare 
(Jaspers). 

* Majoritatea filosofilor con- 
sideră filosofia ca o pregătire 
pentru viaţă; pentru unii, însă, 
ea nu este de niciun ajutor. 
“Se disting mai multe genuri 
de filosofie (speculativă, critică, 
hermeneutică, pozitivistă) şi 
mai multe stiluri de filosofare 
(de exemplu, stilul speculativ, 
continental şi cel analitic). 


„Filosofia se adresează individului; 
în orice lume, în orice situaţie, prin 
filosofare individul este retrimis la 
sine însuși.” 

(K. Jaspers, Texte filosofice) 


= Dimensiunea câmpului 
filosofic este vizibilă în pro- 
blematica abordată. În viziunea 
“lui Kant, următoarele patru 
"întrebări fundamentale rezumă 
‚sarcinile filosofiei: Ce pot să 
ştiu? Ce trebuie să fac? Ce-mi 
este îngăduit să sper? Ce este 
omul? 
În cadrul activităţii în echi- 
"pă, soluţionaţi următoarele ce- 
rinţe: 

= identificaţi domeniile filo- 
sofice menite a oferi răspunsuri 
„celor patru întrebări; 
= pe baza cunoştinţelor de 
filosofie deținute, formulaţi răs- 
punsuri pentru fiecare dintre 
„cele patru întrebări; 
= precizaţi întrebarea care, 
"prin relevanţa ei, le include pe 
| toate celelalte trei; argumentaţi; 
= formulaţi un argument 
'prin care să susţineţi impor- 
tanţa pentru viaţa omului a cu- 
noaşterii răspunsurilor la cele 
patru întrebări. 

EVALUARE SUMATIVĂ 


1. Precizează sensul noţiunii de filosofie. 

2. Compară concepţiile despre originea filosofiei ale lui Jaspers şi Noica. 

3. Numeşte trei păreri diferite referitoare la legătura filosofiei cu viaţa. 

4. Analizează succint una dintre concepţiile filosofice studiate, referitoare la 
legătura filosofiei cu viaţa. 

5. Numeşte principalele genuri de filosofie şi principalele stiluri de 
filosofare. 

6. Alcătuieşte un eseu cu tema: Mai multe genuri şi stiluri, o singură 
filosofie! 

7. Imaginează-ţi că ai fi pus în situaţia de a alcătui, din rândul filosofilor pe 
care îi cunoşti, o echipă similară uneia de fotbal. Luând în calcul tot ceea ce ai 
învăţat despre concepțiile lor la orele de filosofie, alcătuieşte echipa creditată de 
tine cu mari şanse de a ieşi câştigătoare într-un meci al ideilor. Argumentează 
răspunsul. 


8. Omul este o fiinţă a cărei esenţă creatoare este pe deplin exemplificată de 
constituirea filosofiei. 

Imaginează-ţi că omul ar fi lipsit de capacitatea de a filosofa. Cum ar arăta 
lumea fără filosofie? 


Argumentează răspunsul. 

